
1. DEMONOJ EN LA DEZERTO 
OO] 


„Li iako 


[Ĝusta pensmaniero] 


Antaŭe estis du amikoj. Ili ambaŭ 
pretis fari komercan vojaĝon por vendi 
siajn varojn, do ili devis decidi, ĉu ili 
vojaĝu kune. Ili opiniis, ke estas tro 
maloportune vojaĝi samtempe, ĉar ili 
posedas po 500 ĉaroj kaj iros al la sama 
loko laŭ la sama vojo. 

Unu el ili decidis iri la unua. Li pensis: 
"Se mi iros antaŭ li, la vojo ne estos 
sulkigita de la ĉaroradoj; la bovoj povos 
manĝi la plej bonajn herbojn; ni trovos 

la plej bonajn fruktojn kaj vegetaĵojn 
por manĝi; miaj sekvantoj aprecos mian 
gvidadon, kaj je la fino mi povos marĉandi 
per la plej favora prezo." 

Post zorgema pripensado, la alia 
opiniis, ke estas avantaĝe iri malantaŭe. 
Li pensis: "La ĉaroj de mia amiko 
malmoligos la teron, kaj mi ne bezonos 
ripari la vojon. Liaj bovoj manĝos 
malfreŝajn herbojn kaj la freŝaj elkreskos 
por la niaj. Ili prenos malfreŝajn fruktojn 
kaj vegetaĵojn, kaj la freŝaj elkreskos por 
nia ĝuo. Mi ne bezonos elspezi tempon 
marĉandi negocante je la prezo decidita 
de li." Do li konsentis, ke la amiko vojaĝu 
unue. La unua komercisto estis sufiĉe 


memfida, ke li trompis sian amikon kaj 

havigos al si profiton. Tiel li ekvojaĝis 
ĝojplene. 

La komercisto, kiu iris la unua, 
renkontis danĝeron. Ili venis al la sovaĝejo 
nomata "Senakva Dezerto", kie laŭdire 
hantis demonoj. Kiam la karavano atingis 
la mezon de la dezerto, 1l1 renkontis aron 
da homoj alvenantaj de la kontraŭa flanko. 
Akvo gutadis el la kotoplenaj ĉaroj de 
la alvenantoj, kiuj portis lotusflorojn kaj 
akvoliliojn en la manoj kaj en la ĉaroj. La 
ŝajne bone klerigita ĉefo de la alvenantoj 
diris al la komercisto: "Kial vi ankoraŭ 
kondukas la ĉarojn ŝarĝitajn per tiel peza 
akvo? Baldaŭ vi atingos oazon plenan je 
akvo por trinki kaj jujuboj por manĝi. Vi 


tro lacigis viajn bovojn per la pezaj ĉaroj 

kun senutila akvo. Do forverŝu la akvon 
kaj faru bonon al viaj kompatindaj bestoj!" 

Malgraŭ la atentigo de lokanoj 
pri la demonoj, la komercisto tute ne 
konsciis, ke la fremduloj estas ne veraj 
homoj, sed aliformiĝintaj demonoj. Li 
kaj liaj sekvantoj renkontis danĝeron 
esti manĝotaj de la demonoj. Preninte la 
fremdulojn por helpemulojn, la komercisto 
vere elverŝis la akvon sur la teron laŭ la 
konsilo de demonoj. 

Daŭrigante la vojon, la komercisto kaj 
sekvantoj trovis nek oazon nek akvon. Iuj 
el ili ekkomprenis, ke ili estas trompitaj 
de tiuj, kiuj eble estas demonoj. La 
sekvantoj komencis plendi kaj insulti al la 


komercisto. Vespere la homoj elĉerpiĝis, 

kaj ankaŭ la bovoj ne plu havis forton tiri 
la ĉarojn pro soifego. Ĉiuj homoj kaj bestoj 
kuŝiĝis senforte kaj endormiĝis profunde. 
La demonoj en siaj veraj timindaj 
aspektoj alvenis nokte kaj englutegis ĉiujn 
senfortajn kaj senhelpajn vivestaĵojn. Post 
ilia foriro, tie restis neniu vivanto krom 
blankaj ostoj. 

Post pluraj monatoj la dua komercisto 
komencis sian vojaĝon laŭ la sama vojo. 
Atinginte la dezerton, li kunvenigis ĉiujn 
sekvantojn kaj diris al ili: "Ĉi tie estas la 
loko nomata 'Senakva Dezerto'. Mi jam 
informiĝis, ke ĉi tie frekventas homvoraj 
demonoj kaj diabloj. Do ni devas esti 
singardemaj. Eble estas venenaj akvo kaj 


plantaĵoj, do ne trinku ĉitiean akvon sen 

mia konsento." Tiel ili ekvojaĝis en la 
dezerton. 

Sur la vojo ili renkontis malsekajn 
demonojn same kiel la unua karavano. 
La demonoj proponis, ke ili forverŝu sian 
akvon ĉar estas oazo proksime. Sed la 
saĝa komercisto travidis 1lian fiintencon. 
Li sciis, ke tute ne eblas esti oazo en la 
loko nomata "Senakva Dezerto". Krome, 
la fremduloj havis okulojn ruĝajn, kaj 
kondutojn krudajn kaj agresemajn, do li 
suspektis, ke ili estas demonoj. Li ignoris 
la konsilon, dirante: "Ni estas komercistoj, 
kiuj ne forverŝas bonan akvon ĝis ni scias 
precize, kie efektive estas akvo." 

Vidinte la dubon de siaj propraj 


sekvantoj, la komercisto avertis: "Antaŭ 

ol ni trovos la veran akvon, ne kredu 
tiujn, kiuj eble estas demonoj. La oazo, 
pri kiu ili diris, eble estas nenio alia ol 
iluzio aŭ miraĝo. Ĉu vi iam aŭdis pri la 
akvo en 'Senakva Dezerto'? Ĉu vi sentas 
pluvventon kaj vidas ŝtormnubon?" Ili 
respondis: "Ne." Li daŭrigis: "Se ni kredus 
la fremdulojn kaj elverŝus la akvon, ni 
havus nenion por trinki kaj kuiri; ni estus 
malfortaj kaj soifaj. La demonoj venus 
por rabi kaj eĉ manĝi nin facile. Do ni ne 
forlasu eĉ guton da akvo ĝis ni vere trovos 
la freŝan." 

La karavano daŭrigis sian vojon, 
kaj en la vespero, ili atingis la saman 
lokon, kie la homoj kaj bestoj de la unua 


karavano estis mortigitaj kaj formanĝitaj 

de la demonoj. Ili trovis ĉarojn kaj ostojn 
de homoj kaj bestoj kuŝantajn ĉie. Ili 
rekonis, ke la plenaj ĉaroj kaj disĵetitaj 
ostoj apartenis al la antaŭa karavano. La 
saĝulo ordonis gardostari ĉirkaŭ la tendoj 
dumnokte. 

La sekvantan matenon, ili prenis 
manĝon kaj bone nutris la bovojn. Ili 
metis la plej valorajn varojn de la unua 
karavano en siajn ĉarojn. Fine ili travojaĝis 
sian tutan vojon sukcesplene kaj revenis 
hejmen sekure. Ĉiuj iliaj familianoj ĝuis la 
profiton. 

La moralinstruo estas: Oni ĉiam devas 
esti sufiĉe saĝa por ne trompiĝi de falsaj 


diroj kaj falsaj aspektoj. 


2. TROVI NOVAN FONTON 


[Persisteco] 


Iam antaŭe, komercisto gvidis 
karavanon al alia lando por vendi siajn 
varojn. Laŭ la vojo ili venis al la rando 
de varmega dezerto. Ili demandis pri la 
loko kaj informiĝis, ke dumtage la sablo 
estas tiel varmega kiel brulanta karbo pro 
ardigo de la suno, kaj neniu el homoj, eĉ 
bovoj kaj kameloj povas Iri sur ĝi. Do 
la komercisto dungis vojgvidiston, kiu 
kapablis gvidi ilin sur la ĝusta vojo laŭ 
steloj post la malvarmiĝo de la sablo. Tiel 


111 komencis la danĝeran noktan vojaĝon 

tra la dezerto. 

Tiel pasis pluraj noktoj. Iutage ili 
atendis ĝis malvarmiĝo de la sablo kaj 
ekiris vespermanĝinte. La vojgvidisto 
en la unua ĉaro vidis laŭ la steloj, ke ili 
estas proksimaj al la kontraŭa flanko de 
la dezerto. Li manĝis tro multe, do kiam 
li malstreĉiĝis, li ekdormetis. La bovoj 
ne kapablis distingi direkton laŭ la steloj, 
do ili iom post iom sin turnis flanken kaj 
Iris cirkle ĝis ili atingis la lokon, de kie ili 
ekiris. 

Je la mateniĝo la homoj ekkonsciis, ke 
1li revenis tien, kie ili ripozis lastanokte. 
Ih malesperiĝis kaj komencis plendi pri 
la fatalaĵo. Ili iam supozis, ke ili povos tuj 


trapasi la dezerton, do ili konservis ĉe si 

neniom da akvo. Ili ektimis, ke ili perdos 
vivon pro soifego. Ili ekinsultegis la estron 
kaj vojgvidiston. "Nenion ni povos fari sen 
akvo!" ili plendis. 

La karavanestro pensis: "Se mi perdas 
kuraĝon en nuna malfacila situacio, mia 
estreco havas nenian signifon. Se mi 
ploras kaj bedaŭras pri la fatalaĵo, tio 
nenion helpas kaj pro tio eble perdiĝos 
ĉiuj varoj kaj mortos ĉiuj bestoj kaj homoj, 
mkluzive de mi mem. Mi devas fariĝi pli 
kuraĝa kaj energioplena por fronti kontraŭ 
la malfacilo." Do li komencis piediri tien 
kaj reen, klopodante trovi metodon por 
solvi la problemon. 

Estante atentema, li rimarkis aron 


da herboj de la okuloanguloj. Li pensis: 

"Neniu vegetaĵo povus VIVi en tiu Ĉi 
dezerto sen akvo." Do li tuj alvenigis la 
plej fortajn virojn el la sekvantoj por fosi 
puton ĉeloke. Oni fosadis ĝis ili trafis 
gigantan ŝtonon post iom da tempo. 
Vidinte tion, ili haltis kaj komencis plendi 
kontraŭ la estro, dirante: "Tute vanas nia 
klopodo. Ni nur malŝparaĉas niajn tempon 
kaj energion." La estro konsolis ilin: 
"Ne! ne! Miaj amikoj. Se ni rezignos la 
klopodon, ruiniĝos niaj vivoj kaj mortos 
niaj kompatindaj bovoj. Estu kuraĝaj!" 
Tion dirinte, li subiris en la fositan 
kavon, alpremis sian orelon al la ŝtono 
kaj aŭdis sonon de fluanta akvo. Li tuj 
alvenigis knabon fosintan la kavon kaj 


diris: "Se vi rezignos, ni mortos. Do 

frakasu la ŝtonegon per peza martelo." 

La knabo levis la martelon super la 
kapon kaj ekbategis la ŝtonon per sia tuta 
forto. Jen! Li surpriziĝis kiam la ŝtono 
rompiĝis kaj akvo ŝprucis forte el sub la 
ŝtono. Ĉiuj homoj tuj ekzaltiĝis. Ili trinkis, 
sinbanis, lavis bestojn, kuiris manĝaĵon 
kaj manĝis ĝissate. 

Antaŭ sia foriro ili starigis altan 
flagon por ke aliaj vojaĝantoj vidu de 
malproksime la novan fonton en la mezo 
de la varmega dezerto. Poste ili daŭrigis la 
vojaĝon sekure ĝis la fino. 

La moralinstruo estas: Ne rezignu tro 
facilanime, kaj daŭrigu la klopodon ĝis vi 


atingos sukceson. 

3. LA ORA TELERO 


[Avido kaj Honesto] 


lam en la regiono nomata Seri estis 
du komercistoj de kuiriloj kaj ornamaĵoj. 
Il interkonsentis dividi la regionon de la 
urbo inter si. Ili ankaŭ decidis, ke post la 
negoco en sia propra parto, ili rajtas Iri en 
la alian por provi sian ŝancon. 

Iutage, kiam unu el la komercistoj faris 
komercon sur strato de sia parto, malriĉa 
knabineto vidis lin kaj petis sian avinon 
aĉeti por ŝi braceleton. La maljuna avino 
respondis: "Kiel ni malriĉulinoj povus 


aĉeti braceletojn?" La knabineto diris: "Ni 

havas neniom da mono, tamen ni povas 
doni al li nian malnovan teleron nigre 
fumumitan." La maljunulino konsentis 
provi, do Ŝi invitis la vendiston en sian 
hejmon. 

La komercisto vidis, ke ili estas tre 
malriĉaj kaj senkleraj, do li ne volis 
malŝpari tempon ĉe ili. Malgraŭ la peto 
de la maljunulino, li diris obstine, ke 
l havas nenian braceleton, por kiu Ŝi 
kapablas pagi. Tiam ŝi demandis: "Ni 
havas malnovan teleron senutilan al ni. Ĉu 
ni povas ŝanĝi ĝin kontraŭ via braceleto?" 
La komercisto prenis la teleron, kaj dum 
la ekzameno li hazarde gratis ĝian fundon. 
Surprizite, li trovis, ke sub la nigra 


malpuraĵo estas vera oro! Sed li ŝajnigis, 
15 


ke li tute ne rimarkis tion. Anstataŭe, li 
decidis trompi la povrulinojn por akiri la 
oran teleron kontraŭ preskaŭ neniom. Li 
diris: "Tiu ĉi telero estas ne tiel valora kiel 
braceleto, kaj ĝi estas tute senvalora. Mi 
ne volas ĝin." Li forlasis pensante, ke li 
revenu poste por havigi al si la teleron per 
malpli da elspezo. 

Samtempe, la alia komercisto finis 
la negocon en siaj kvartaloj de la urbo 
kaj venis al tiuj de la unua laŭ la antaŭa 
interkonsento. Li venis al la sama domo. 
La malriĉa knabineto denove petis sian 
avinon ŝanĝi la malnovan teleron kontraŭ 
braceleto. Vidinte, ke tiu ĉi komercisto 
havas afablan mienon, la maljunulino 


pensis: "Li estas bona komercisto, tute 

malsama ol la antaŭa malĝentilulo." Do ŝi 
vitis lin hejmen kaj petis ŝanĝi sian nigre 
fumumitan teleron kontraŭ braceleto. 
Kiam li ekzamenis la teleron, li ankaŭ 
vidis, ke estas pura oro sub la malpuraĵo. 
Li diris al la maljunulino: "Ĉio el miaj 
mono kaj varoj ne estas tiel valora kiel la 
ora telero!" 

Kompreneble, la maljunulino 
surpriziĝis de tio. Tiam ŝi konsciis, ke li 
estas viro vere bona kaj honesta. Ŝi do 
respondis, ke ŝ1 volonte akceptos kiom ajn 
li povas pagi por la telero. La komercisto 
proponis: "Mi donu al vi ĉion el miaj 
mono kaj varoj, se vi nur lasus ĉe mi ok 
monerojn kiel vojaĝkoston, kaj ankaŭ la 


pesilon, per kies tenujo mi tenos la oran 

teleron." Ili interkonsentis pri la negoco. 
Poste, li iris al rivero, kaj tie li pagis ok 
monerojn al boatisto por transpasi la 
riveron. 

Tiam la avida komercisto revenis kun 
imago de granda profito en la kapo. Kiam 
li denove vidis la knabineton kaj ŝian 
avinon, li diris, ke li jam ŝanĝis sian ideon 
kaj konsentas aĉeti la senutilan nigran 
teleron per pluraj moneroj anstataŭ ajna 
braceleto. La maljunulino informis al li 
aplombe, ke ŝi jam faris negocon pri la 
telero kun honestulo. Ŝi diris: "Vi trompis 
nin, sinjoro." 

Anstataŭ honti pro sia mensogo, la 
avidulo pensis malĝoje: "Mi perdus la oran 


teleron, kiu valoras cent mil monerojn." 

Li do demandis al la maljunulino 
senprokraste: "Laŭ kiu vojo li iris?" Ŝi 
montris al li la vojon, laŭ kiu foriris la 
honestulo. Li haste lasis ĉiujn siajn varojn 
ĉe ŝia domo kaj ekkuregis al la rivero, 
pensante: "Li prirabis min! Li prirabis 
min! Li tute ne rajtas tiel molesti min!" 

Ĉe la bordo li vidis la honestan 
komerciston en la boato.Li do kriis al 
la boatisto: "Revenu! Revenu!" Sed la 
honestulo ordonis la boatiston daŭrigi sian 
remadon al la transa bordo, kaj tiu lasta 
obeis. 

Vidinte, ke li povas fari nenion 
kontraŭ tio, la avidulo eksplodis de kolero. 
Li saltegis kaj bategis al si la bruston. Li 


turmentiĝis pro tiel granda furiozo kontraŭ 

la honestulo, ke li sputadis sangon. Li 
trafiĝis de koratako kaj tuj mortis sur la 
riverbordo! 

La moralinstruo estas: Honesteco estas 


la plej bona taktiko. 

4. LA OM LO DE MORTA 


[Diligenteco kaj Dankemo] 


Iam antaŭe grava konsilanto de kortego 
Iris viziti la reĝon kaj aliajn konsilantojn. 
De la okulanguloj li vidis mortan muson 
sur la vojo. Li diris al sia akompananto: 
"Eĉ de komenco malgranda kiel la morta 
muso, energia homo povas akiri grandan 
riĉaĵon. Se li laboras diligente kaj uzas 
sian propran inteligentecon, li kapablos 
komenci negocon kaj vivteni siajn edzinon 
kaj aliajn familianojn." 

Preteriranta junulo hazarde kaptis la 


vortojn. Li sciis, ke la parolanto estas fama 

konsilanto de la reĝo, do li decidis agi laŭ 
lia aserto. Li prenis la mortan muson Je la 
vosto kaj daŭrigis sian vojon. Bonŝance, 
eĉ antaŭ ol li trapasis unu kvartalon, estro 
de vendejo haltigis lin kaj diris: "Mia kato 
ĝenas min tutan matenon. Mi donu al vi 
du kuprajn monerojn por la muso." La 
junulo akceptis la negocon. 

Li aĉetis dolĉajn kukojn per tiuj du 
moneroj kaj atendis ĉe la vojo kun iom da 
akvo. Ĝuste kiel li esperis, pluraj homoj 
revenis de la laboro kolektinte florojn por 
fari florkronojn. Ili ĉiuj suferis de malsato 
kaj soifo, do ili volonte aĉetis po dolĉa 
kuko kontraŭ bukedo da floroj. Vespere 
la junulo elvendis la florojn en la urbo kaj 


aĉetis pli da dolĉaj kukoj per la gajnita 

mono. En la sekva tago li revenis al la 
antaŭa loko por vendi kukojn al la floristoj. 

Tiel iris lia afero ĝis la tago de terura 
ŝtormo kun torenta pluvo kaj forta vento. 
Irante preter la plezura ĝardeno de la reĝo, 
li vidis, ke sur la tero kuŝas multaj branĉoj 
derompiĝintaj pro la vento. Li proponis 
al la ĝardenisto, ke li volonte purigu la 
teron se li povos posedi la branĉojn. La 
maldiligenta ĝardenisto tuj konsentis. 

La viro alvenigis plurajn geknabojn 
ludantajn en parko trans la strato, 
promesante doni al ili po dolĉa kuko por 
tio, ke ili kolektu branĉojn en la ĝardeno. 
Il ĝojplene kolektis la branĉojn kaj balais 
la vojojn en la ĝardeno por ricevi dolĉan 


kukon. 

Alvenis reĝa potisto, kiu kutime serĉis 
lignaĵon por sia brulanta forno. Por aĉeti 
la branĉojn kolektitajn de la geknaboj, li 
pagis al la junulo grandan sumon, plus 
iom da potoj. 

Per la profito de la floroj kaj lignaĵoj, 
la junulo funkciigis vendejon de trinkaĵo. 
Iutage ĉiuj lokaj herbofalĉistoj iris en 
la urbon kaj ripozis en lia vendejo. Li 
donacis al ili dolĉajn kukojn kaj trinkaĵon. 
Ili surpriziĝis de lia favoro kaj demandis: 
"Kion ni faru por vi?" Li respondis, ke li 
bezonas nenion de ili, sed eble li informos 
ilin pri sia bezono estonte. 

Semajnon poste li aŭdis, ke 
ĉevalkomercisto venos al la urbo kun 


S00 ĉevaloj por vendi. Do li kontaktis la 

herbofalĉistojn kaj petis, ke ĉiu el 1li donu 
al li faskon da herbo kaj vendu neniom 
al ĉevalkomercisto antaŭ ol li elvendis la 
sian. Tiel li enspezis grandan sumon. 

Tempo pasis ĝis la tago, kiam 
klientoj en la vendejo diris al li, ke nova 
eksterlanda ŝipo estas ankrita en la 
haveno. El tio li denove vidis bonŝancon. 
Li pripensis kaj eltrovis bonan metodon 
por komerco. 

Unue li iris al sia amiko, kiu vendis 
juvelojn, kaj aĉetis per tre malalta prezo 
valoran oran ringon kun bela rubeno sur 
ĝi. Li sciis bone, ke la ŝipo venis el la 
lando, kie estis nenia rubeno kaj oro estis 
tre rara. Do li donacis la belegan ringon 


al kapitano kiel antaŭpagon de komisio. 

Pro la neatendita donaco, la kapitano 
konsentis, ke li fariĝu makleristo de la 
pasaĝeroj. Li gvidis la pasaĝerojn al la plej 
bonaj vendejoj en la urbo kaj la vendistoj 
rekompencis lin tre multe. 
post la enhaveniĝo de pluraj ŝipoj. 
Ĝuante plezuron pro sia sukceso, li ankaŭ 
memoris, ke ĉio ĉi komenciĝis laŭ la aserto 
de la saĝa kortega konsilanto. Do li decidis 
donaci al li 100000 orajn monerojn. Tio 
estis duono de lia havaĵo. Post la aranĝo, li 
sukcese vizitis la konsilanton, prezentis al 
li la donacon kaj ankaŭ humilan dankon. 
La konsilanto estis surprizita, kaj li 
demandis: "kiel vi gajnis tiel grandan 


riĉaĵon kaj kial vi prezentas al mi tiel 

valoran donacon?" La junulo respondis, ke 
ĉio ĉi komenciĝis pro lia aserto antaŭ ne 
tre longe. Li rakontis sinsekve pri la morta 
muso, malsata kato, dolĉaj kukoj, bukedoj 
da floroj, arbobranĉoj derompiĝintaj en 
ŝtormo, geknaboj en la parko, la potisto 
de la reĝo, la trinkaĵa vendejo, herbo por 
500 ĉevaloj, ora ringo kun rubeno, bona 
komerca kontakto, kaj ĝis fine, la granda 
riĉaĵo. 

Aŭdinte tion, la kortega konsilanto 
pensis: "Estas malbone preterlasi 
talentulon kiel tiun ĉi energian junulon. 
Mi ankaŭ havas riĉaĵon kaj amindan 
filinon. Kiel fraŭlo, li meritas edziĝi kun 
ŝi. Tiam li povos heredi mian riĉaĵon kaj 


bone prizorgos mian filinon." 

Ĉio iris glate. Post la morto de la 
saĝa konsilanto, la junulo, kiu agis laŭ lia 
propono, fariĝis la plej riĉa en la urbo. La 
reĝo promociis lin konsilanto. Li malavare 
donacis monon por feliĉo kaj bonhaveco 
de multaj homoj dum la restantaj jaroj de 
sia VIVO. 

La moralinstruo estas: Kun energio kaj 
kapablo oni povas gajni grandan riĉaĵon 


eĉ de malgranda komenco. 

5. PREZISTO 


[Malsaĝo] 


En malproksima loko reĝo regis en 
Benareso de norda Hindio antaŭ longa 
tempo. Unu el liaj korteganoj estis nomata 
Kortega Prezisto. Li estis tre honesta. Lia 
devo estis difini la justan prezon por ĉio, 
kion la reĝo volis aĉeti aŭ vendi. 

La reĝo ne akiris grandan profiton 
laŭ sia deziro, do al li ne plaĉis la prezo 
difinita de la prezisto. Li nek volis pagi 
multe kiam li aĉetis nek volis vendi por 
tiom, kiom li opiniis ne sufiĉa. Do li 


decidis ŝanĝi la preziston. 

Iutage li vidis plaĉan junulon kaj 
pensis: "Tiu ĉi junulo konvenas por esti 
mia prezisto." Do li eksigis la antaŭan 
honestulon kaj enoficigis la junulon kiel 
novan preziston. La junulo pensis: "Mi 
devas plezurigi la reĝon per aĉeto je 
malalta prezo kaj vendo Je tre alta." Do li 
difinis ridindan prezon ignorante la veran 
valoron. Tio donis al la avida reĝo multe 
da profito kaj ege ĝojigis lin. Samtempe 
pro tio malĝojis ĉiuj aliaj, inkluzive de 
aliaj korteganoj kaj ordinaruloj, kiuj 
komercis kun la nova prezisto. 

Iutage alilanda ĉevalvendisto venis al 
Benareso kun 500 ĉevaloj por vendi. La 
ĉevalaro konsistis el ĉevaloj, ĉevalinoj 


kaj ĉevalidoj. La reĝo invitis la vendiston 

al la palaco kaj alvenigis la kortegan 
preziston por difini la prezon de ĉiuj 500 
ĉevaloj. Kun intenco nur plezurigi la 
reĝon, la junulo diris: "La tuta ĉevalaro 
valoras tason da rizo." Do la reĝo ordonis, 
ke oni pagu al la vendisto tason da rizo 
kaj konduku ĉiujn ĉevalojn en la reĝan 
ĉevalejon. 

Kompreneble, la vendisto de ĉevaloj 
estis ege malĝoja, sed li povis fari nenion 
kontraŭ tio. Informiĝinte pri la antaŭa 
prezisto honesta kaj justa, la vendisto 
faris specialan viziton kaj informis al li, 
kio okazis. Li petis proponon de la antaŭa 
prezisto por akiri la justan pagon de la 
reĝo. La antaŭa prezisto respondis: "Se vi 


agos laŭ mia propono, la reĝo konvinkiĝos 

pri la vera valoro de la ĉevaloj. Iru al 
la prezisto kaj subaĉetu lin per valora 
donaco. Petu lin difini la valoron de taso 
da rizo antaŭ la reĝo. Se li konsentos, venu 
kaj diru al mi. Mi iros al la reĝo kune kun 
Vi." 

La vendisto vizitis la preziston laŭ 
la propono kaj prezentis al li valoran 
donacon. La prezisto ekzaltiĝis de la 
donaco kaj vidis la valoron plezurigi la 
vendiston. La vendisto petis: "Mi estas tre 
kontenta pri la prezo, kiun vi difinis. Ĉu 
vi bonvolus konvinki la reĝon pri valoro 
de taso da rizo?" La malsaĝa prezisto 
respondis senpripense: "Kial ne? Mi povos 
klarigi al vi pri la valoro de taso da rizo eĉ 


antaŭ la reĝo." 

La prezisto opiniis, ke la vendisto de 
ĉevaloj estas tre kontenta pri la taso da 
rizo. Li do aranĝis aŭdiencon de la reĝo 
al la komercisto, kiam ĉi lasta decidis 
forlasi Benareson por reveni al sia lando. 
La komercisto raportis tion al la estinta 
prezisto, kaj ili kune vizitis la reĝon. 

Ĉiuj ministroj kaj korteganoj kolektiĝis 
en la kortega kunvenejo. La komercisto de 
ĉevaloj diris al la reĝo: "Via Reĝa Moŝto, 
mi komprenas, ke en via lando miaj 
kvincent ĉevaloj valoras nur tason da rizo. 
Antaŭ la forlaso el via lando, mi volas scil 
pri valoro de taso da rizo." La reĝo sin 
turnis al la prezisto kaj diris: "Kio estas la 
valoro de taso da rizo en nia lando?" 


La malsaĝa prezisto iam intencis 

plezurigi la reĝon kaj difinis la prezon 
de kvincent ĉevaloj je taso da rizo. Nun 
akceptinte la subaĉeton de la alilanda 
komercisto, li volis ankaŭ plezurigi al 
li. Do li respondis al la reĝo kun serioza 
mieno: "Via Reĝa Moŝto! Taso da rizo 
valoras la urbon de Benareso, eĉ inkluzive 
de via haremo kaj ĉiuj ĉirkaŭurboj de la 
urbo. Alivorte, ĝi valoras la tutan regnon 
de Benareso!" 

Aŭdinte tion, de ridego eksplodis ĉiuj 
el la reĝaj ministroj kaj korteganoj en la 
tuta kunvenejo, frapante sian korpon per 
ambaŭ manoj. Kiam ili iom kvietiĝis, ili 
diris: "Antaŭe ni aŭdis, ke la regno estas 
senpreza. Nun ni informiĝis, ke la tuta 


Benareso, kun palacoj kaj etaĝdomoj 

valoras nur tason da rizo! La difino de la 
prezisto estas vere kurioza. Li nur taŭgas 
por kontentigi vian postulon, sed ne por 
difini justan prezon al la vendisto, kiu 
vendis ĉevalojn en nia lando." 

Aŭdinte la ridojn kaj vortojn de la 
ministroj kaj korteganoj, la reĝo sentis 
grandan honton. Li do repostenigis la 
antaŭan preziston. Li konsentis pri la justa 
prezo difinita de la honesta prezisto por la 
ĉevaloj. La reĝo kaj liaj regatoj vivis juste 
kaj prospere pro la grava leciono. 

La moralinstruo estas: Malsaĝulo en 


alta posteno povas hontigi eĉ la reĝon. 


35 


6. REĜIDO ELOKVENTULO KAJ 
LA E DEMONO 


[Ĉapitro 1. Naskiĝo de la Bodisatvo] 


lam estis reĝo tre justa. Li havis 
amindan reĝinon, kiu naskis al li ĉarman 
bebon. La reĝo sentis grandan feliĉon pro 
tio. Li decidis doni al sia filo nomon, kiu 
povis helpi la bebon en la tuta vivo. Do li 
nomis la filon Reĝido Elokventulo. 

Fakte, la reĝido ne estis ordinara 
homo, kaj tio ne estis lia unua vivo aŭ 
renaskiĝo. Milionojn da jaroj antaŭe li 
estis disĉiplo de longe forgesita instruanta 


'Budho', la vera Tluminiĝinto'. Li tutkore 

deziris fariĝi budho kiel sia estimata 
majstro. 

Li renaskiĝis en multaj vivoj iam kiel 
kompatindaj bestoj, iam kiel longviva 
dio kaj iam kiel ordinara homo. Li ĉiam 
klopodis korekti siajn erarojn kaj praktiki 
"Dek Perfektajn Kondutojn" por ke li 
purigu sian menson kaj forigu la tri 
radikalajn kaŭzojn de malbonaj kondutoj: 
malvirtoj de avido, malamo kaj iluzio pri 
aparta memo. Aplikante la dek perfektajn 
kondutojn, iutage li povos anstataŭigi la 
malvirtojn per tri meritoj de senavido, 
kompatemo kaj saĝo. 

Tiu ĉi "Grandulo" estis modesta 
disĉiplo de la forgesita Budho. Lia celo 


estis atingi iluminiĝon de Budho, sperto 

de la kompleta vero. Do oni nomis 
ln Bodisatvo, kiu signifas "Ilumini 
Vivestaĵojn". Neniu scias detale pri la 
milionoj da vivoj de la granda heroo, 
tamen en multaj famkonataj rakontoj 
troviĝas tiuj de la reĝido nomata 
Elokventulo. Post multaj pliaj renaskiĝoj li 
fariĝis Budho, kiun oni memoras kaj amas 


en la tuta mondo eĉ hodiaŭ. 
[Ĉapitro 2. La Instruo de la Dioj] 


Nelonge poste, la reĝino naskis alian 
filon nomatan Reĝido Luno. Apenaŭ 
ambaŭ infanoj eklernis piediri, grava 
malsano subite trafis ilian patrinon kaj 


forrabis ŝian vivon. 

La reĝo prenis novan edzinon kiel 
reĝinon por helpi en vartado de la 
vigloplenaj reĝidoj. La reĝino naskis 
brile ĉarman knabon post kelkaj jaroj. 
Li estis nomata Reĝido Suno. La reĝo 
estis tiel ĝoja, ke li volis rekompenci la 
reĝinon por plezurigi ŝin pro Ŝia vartado 
de la tri infanoj. Do li promesis realigi 
ŝian deziron. La reĝino pensis pri tio kaj 
respondis: "Dankon al vi, Via Reĝa Moŝto. 
Mi prezentu mian deziron estonte." 

Tempo pasis rapide kaj ĉiuj tri reĝidoj 
fariĝis energioplenaj knaboj. Vidinte, ke 
Reĝido Elokventulo estas tre inteligenta 
kaj komprenema, la reĝino pensis: "Se tiuj 
du pli aĝaj reĝidoj restos en la palaco, mia 


filo Reĝido Suno neniam havos ŝancon 

por esti reĝo. Do mi devas fari 10n por lia 
estonteco." 

Iutage, kiam la reĝo estis en bona 
humoro, la reĝino respektoplene 
alproksimiĝis kaj atentigis lin pri la antaŭa 
promeso. Li estis tre ĝoja kaj respondis 
senpripense: "Diru al mi kion ajn vi 
deziras!" La reĝino diris: "Mia edzo kaj 
reĝo, certigu, ke vi heredigos la reĝecon al 
mia filo, Regido Suno ." 

La reĝo surpriziĝis de la postulo. Li 
respondis kolere: "Miaj unuaj du infanoj 
similas al brilaj steloj! Kiel mi povus 
transdoni mian regnon al la tria filo? Ĉiuj 
popolanoj kulpigus min pro tio. Tute ne 
eble!" La reĝino silentiĝis. 


Nun malĝojo superis la feliĉon de 

la reĝo. Plene de dubo kaj timo, la reĝo 
suspektis, ke la reĝino eble faros 10n 
malican kontraŭ liaj unuaj du filoj. Li do 
decidis sekurigi ilin unue. 

Sekrete alveniginte reĝidojn 
Elokventulo kaj Luno, la reĝo informis 
ilin pri la danĝera deziro de la reĝino. 
Li diris malĝoje, ke la nura metodo por 
sekurigi ilin estas forlasi la regnon, kaj 
ke 1li revenu kaj prenu la justan postenon 
por regi la regnon nur post la forpaso de 
la patro. La du obeemaj reĝidoj akceptis la 
ordonon kaj ekpreparis sin por foriro. 

Post kelkaj tagoj ili estis pretaj. Dolore 
adiaŭinte siajn patron kaj amikojn, ili 
forlasis la palacon. Sur la vojo preter 


la reĝa ĝardeno ili renkontis reĝidon 

Suno, kiu estis amema kaj amika al siaj 
pliaĝaj duonfratoj. Li maltrankviliĝis 
informiĝinte, ke ili forestos longan 
tempon, do li decidis akompani ilin forlasi 
la regnon. La tri amikaj reĝidoj ekvojaĝis 
kune. 

Post kelkaj monatoj, 1li atingis arbaran 
regionon de Himalajo. Elĉerpite de la longa 
vojaĝo, 1li sidiĝis sub arbo por ripozi. La 
plejaĝa frato, Reĝido Elokventulo, diris 
al la malplej aĝa, Reĝido Suno: "Bonvolu 
iri al proksima lago kaj alporti akvon per 
lotusfolioj por ke ni mildigu nian soifon." 

Ili tute ne sciis, ke la bela malhele 
blua lago estas posedata de akva demono! 
Lia reganto permesis al li manĝi ĉiun 


vivestaĵon, kiun li povas tenti en la akvon, 

kun escepto, ke li ne rajtas manĝi tiun, kiu 
scias la respondon al la demando: "Kio 
estas la instruo de la dioj?" 

Atinginte la lagbordon, Reĝido Suno, 
soifa, laca kaj malpura, rekte iris en la 
akvon sen esplorado. La demono subite 
sin montris el la akvo kaj kaptis lin. 

La demono demandis lin: "Kio estas 
la instruo de la dioj?" Reĝido Suno 
respondis: "Mi scias la respondon de tio. 
La suno kaj luno estas la instruoj de la 
dioj." "Vi ne scias la instruon de la dioj, do 
vi apartenas al mi!" diris la demono. Poste, 
li tiris lin sub la akvon kaj malliberigis lin 
en profunda kaverno. 

Pro nereveno de Reĝido Suno, Reĝido 


Elokventulo petis la alian fraton, Reĝido 

Luno, iri al la lago por porti akvon 
per lotusaj folioj. Kiam Reĝido Luno 
atingis tien, ankaŭ li rekte enakviĝis 
sen pririgardi. La akva demono refoje 
aperis, kaptis lin kaj demandis: "Kio 
estas la instruo de la dioj?" Reĝido Luno 
respondis: "Mi scias la respondon al la 
demando. La kvar direktoj nordo, oriento, 
sudo kaj okcidento estas la instruo de 
dioj." "Vi ne scias la instruon de la dioj, do 
vi apartenas al mi!" respondis la demono. 
Do li katenis Reĝidon Luno kune kun 
Reĝido Suno en la sama kaverno sub la 
akvo. 

Ambaŭ fratoj ne plu revenis, do 
Reĝido Elokventulo maltrankviliĝis kaj 


pensis, ke ili estas en danĝero. Li mem 

iris al la bela malhele blua lago. Estante 
saĝa kaj atentema, li ne iris rekte en la 
akvon. Anstataŭe, li esploris kaj vidis du 
liniojn da piedsignoj direktantaj al la lago 
senrevene. Por sin protekti, li pretigis siajn 
glavon, pafarkon kaj sagojn. Li komencis 
iri ĉirkaŭ la lago. 

Vidinte, ke tiu ĉi reĝido ne rekte iris 
en la lagon, la akva demono sin ŝanĝis en 
humilan vilaĝanon kaj diris al la reĝido: 
"Vi estas laca kaj soifa de longa Irado, mia 
kara amiko. Kial vi ne iru en la akvon por 
lavi vin, trinki akvon kaj manĝi lotusajn 
radikojn?" 

Pensante pri la unudirektaj piedsignoj, 
Reĝido Elokventulo respondis: "Certe vi 


estas demono aliformiĝinta kiel homo! 

Kion vi faris kontraŭ miaj fratoj?" Mirigite 
pro tio, ke li estis tiel rapide malkaŝita, 
la demono aperigis sian veran ferocan 
formon kaj respondis al la saĝa reĝido: 
"Mi jam kaptis ilin laŭ mia rajto." 

La reĝido demandis: "Pro kio?" "Pro 
la rajto, ke mi povas engluti ilin baldaŭ," 
respondis la demono, "laŭ permeso de mia 
reganto mi rajtas manĝi ĉiujn, kiuj iris en 
la lagon sed ne scias pri la instruo de la 
dioj. Mi ne rajtas manĝi tiun, kiu scias la 
instruon de la dioj." 

La reĝido demandis: "Pro kio vi 
bezonas tion sci1? Kian avantaĝon vi havos 
por scii la instruon de la dioj?" La demono 
respondis: "Mi certas, ke tio donos 


avantaĝon al mi." "Do mi sciigos al vi, 

kio estas la instruo de la dioj," respondis 
Reĝido Elokventulo: "Sed ne estas 
konvene por mi tion fari nun. Rigardu 
min. Mi estas kovrita de malpuraĵo kaj 
polvo pro la longa vojaĝo. Mi ne rajtas 
doni al vi la saĝan instruon en la nuna 
stato." 

Tiam la demono ekkonsciis, ke tiu ĉi 
reĝido estas eksterordinare saĝa. Li do 
imvitis lin baniĝi kaj ripozi. Li donis al la 
reĝido akvon per lotusfolioj por trinki kaj 
freŝajn lotusradikojn por manĝi. Li pretigis 
komfortan sidejon ornamitan per belaj 
sovaĝaj floroj. Demetinte siajn glavon, 
pafarkon kaj sagojn, la Iluminiĝinto sidiĝis 
sur la bele ornamita sidejo. La feroca 


demono sidiĝis ĉe liaj piedoj kvazaŭ 

lernanto aŭskultanta al estimata instruisto. 

Reĝido Elokventulo diris: "Jen la 

instruo de la dioj: 

Vi devas honti pro via malbono. 

Vi devas timi pro via malbono. 

Vi devas ĉiam fari bonon. 

Tio donos feliĉon al aliaj, kaj helpos al 
la vivestaĵoj. 

Tiam vi iluminiĝos per la interna lumo 
de koraj paco kaj kvieto.” 

La akva demono ekzaltiĝis de la 
respondo kaj laŭdis: "Estimata Reĝido, vi 
tute kontentigis min por mia demando. Vi 
tiel ĝojigis min, ke mi redonu al vi unu el 
viaj fratoj. Kiun vi elektos?" 

Reĝido Elokventulo respondis: 


"Bonvolu liberigi mian malplej aĝan 

fraton Reĝido Suno." La demono diris: 
"Mi opinias, ke vi nur scias la instruon de 
la dioj, sed ne praktikas ĝin, Estimata kaj 
Saĝa Reĝido!" La reĝido demandis: "Pro 
kio vi tiel opinias?" La demono respondis: 
"Ĉar vi lasas la pliaĝan morti kaj savas 
la plijunan. Vi ne respektas pliaĝajn 
homojn!" 

La reĝido diris: "Mi scias la instruon 
de la dioj kaj ankaŭ praktikas ĝin, 
Demono. Ni tri reĝidoj venis en tiun ĈI 
arbaron nur pro nia malplej aĝa frato. Lia 
patrino postulis la regnon de nia patro por 
li. Do por protekti nin nia patro elsendis 
nin. La juna reĝido Suno partoprenis 
en nia vojaĝo nur pro amikeco. Kiu 


kredos nin se ni revenos al la kortego 

sen li kaj diros, ke li estis manĝita de 
akva demono, kiu volis sci1 la instruon 
de la dioj? Ili opinios, ke ni mortigis lin 
ĉar li estis la kaŭzo de nia danĝero. Tio 
donos humiligon al ni kaj malfeliĉon al 
la regno. Timante tian malbonan rezulton 
mi denove postulas, ke vi liberigu la plej 
junan reĝidon Suno." 

La akva demono tiel kontentiĝis pri la 
respondo, ke li diris: "Bone, bone, bonege, 
Via Moŝto! Vi scias la veran instruon de 
la dioj kaj vi praktikas ĝin vere bone. Kun 
granda ĝojo mi redonos al vi ambaŭ viajn 
fratojn!" Tion dirinte, li subakviĝis kaj 
portis ambaŭ reĝidojn sur la bordon. Ili 
estis malsekaj, sed bonfartaj. 


Poste, la Bodisatvo prezentis aliajn 

helpajn admonojn al la demono. Li diris: 
"Ho, akva demono, mia nova amiko, vi 
certe faris multajn malbonojn en la antaŭaj 
vivoj, do vi naskiĝis kiel viandmanĝa 
demono. Se vi daŭre kondutas tiamaniere, 
vi dronos en des pli timigan staton en la 
postaj vivoj. Malbonaj kondutoj kondukas 
vin al renaskiĝoj hontigaj, timigaj kaj 
malfeliĉaj. Sed bonaj kondutoj gvidas vin 
al renaskiĝoj memrespektaj, pacaj kaj 
feliĉaj. Do estas pli bone por vi havi purajn 
kondutojn anstataŭ la malpurajn ekde 
nun." Tio konvertis la demonon de siaj 
antaŭaj malbonaj kutimoj, kaj la reĝidoj 
kune vivis feliĉe sub lia protektado. 
Iutage venis informo, ke la reĝo 


forpasis. La tri reĝidoj revenis al la 

ĉefurbo kune kun sia amiko akva demono. 
Reĝido Elokventulo kroniĝis kiel la reĝo. 
Reĝido Luno fariĝis ĉefministro, kaj 
Reĝido Suno komandanto de la armeo. 
La akva demono ricevis rekompencon de 
sekura loko, kie oni prizorgis kaj regalis 
lin tre bone dum lia restanta vivo. Tiel 
1li ĉiuj gajnis bonajn kaj meritoplenajn 
pensojn, kondukantajn al la renaskiĝo en 
ĉiela mondo. 

La moralinstruo estas: Malbonaj 
kondutoj kaŭzas honton kaj teruron, dum 


bonaj memrespekton kaj pacon. 

7. MALGRANDA REĜIDO 


[La Forto de la Vero] 


Iam antaŭe, la reĝo de Benareso 
partoprenis en pikniko okazigita en arbaro. 
Li estis absorbita de la belaj floroj, arboj 
kaj fruktoj. Aprecante la belan pejzaĝon, 
li malrapide iris pli kaj pli profunden en la 
arbaron. Post nelonge, li ekkonsciis, ke li 
estas sola for de la akompanantoj. 

Tiam li aŭdis dolĉan kanton de juna 
virino, kiu kantante kolektis brullignon. 
Por forpeli la timon de soleco, la 


reĝo sekvis la belan kanton. Kiam li 

proksimiĝis al la virino, li trovis, ke ŝi 
estas ĉarma kaj juna, kaj tuj enamiĝis 
al ŝi. Ili fariĝis geamantoj, kaj la reĝo 
gravedigis la junulinon. 

Poste l eksplikis, ke li perdiĝis en 
la arbaro, kaj konvinkis ŝin, ke li fakte 
estas la reĝo de Benareso. Ŝi montris al 
li la direkton por ke li reiru al la palaco. 
La reĝo donis al ŝi ringon sigelitan kaj 
valoran, dirante: "Se vi naskos knabinon, 
vendu la valoran ringon kaj vartu ŝin per 
la mono. Se nia infano estos knabo, prenu 
lin al mi kune kun tiu ĉi ringo kiel atesto." 
Tion dirinte, li revenis al Benareso. 

Je ĝusta tempo la junulino naskis 
amindan knabon. Kiel simpla kaj hontema 


virino, ŝi ne kuraĝis konduki sian filon al 

la kortego tute ne imagebla por ŝi, sed nur 
tenis ĉe si la sigelitan ringon de la reĝo. 

Post kelkaj jaroj, la infano fariĝis 
knabeto. Kiam li ludis kun aliaj infanoj en 
la vilaĝo, ili insultis, molestis lin, kaj eĉ 
batis lin. Ĉar lia patrino ne edziniĝis, la 
aliaj infanoj humiligadis lin. Ili kriis al li: 
"Senpatrulo! Senpatrulo! Via nomo estu 
Senpatrulo!" 

Kompreneble la knabeto sentis honton, 
doloron kaj malĝojon pro tio. Li ofte kuris 
hejmen kaj ploris ĉe sia patrino. Iutage, 
li rakontis al ŝi, kiel aliaj infanoj kruis al 
l: "Senpatrulo! Senpatrulo! Via nomo 
estu Senpatrulo!" Lia patrino respondis: 
"Ne hontu, mia kara. Vi ne estas ordinara 


knabo. Via patro estas la reĝo de 

Benareso!" 

La knabeto surpriziĝis. Li demandis la 
patrinon: "Ĉu vi havas ateston por tio?" Ŝi 
do rakontis al li pri lia patro, kiu donis al 
ŝi sigelitan ringon kaj volis ke ŝi konduku 
la infanon al li kun la ringo kiel atesto 
se la infano estos knabo. La knabeto 
proponis: "Ni iru al li." Pro la okazaĵo, ŝi 
konsentis kaj 1li ekvojaĝis al Benareso en 
la sekva tago. 

Post kiam ili atingis la palacon, la 
pordisto informis al la reĝo, ke virino 
kun sia malgranda knabo volas viziti lin. 
Ili iris en la kortegan halon plenan de 
reĝaj ministroj kaj konsilantoj. La virino 
atentigis la reĝon pri ilia kuniĝo en la 


arbaro. Poste ŝi diris: "Via Reĝa Moŝto, 

jen via propra filo." 

La reĝo eksentis honton antaŭ 
ĉiuj gesinjoroj en la halo. Kvankam li 
sciis bone, ke la virino diris la veron, 
li respondis: "Li ne estas mia filo!" La 
patrino de la knabeto montris la sigelitan 
ringon kiel ateston. La reĝo denove rifuzis 
agnoski la veron pro honto. Li diris: "Ĝi 
ne estas mia ringo!" 

Tiam la kompatinda virino pensis: 
"Mi havas nek atestanton nek ateston por 
pruvi, kion mi diris. Mi havas nur kredon 
al forto de la vero. Ŝi do diris al la reĝo: 
"Mi ĵetu la knabeton en la aeron. Se li 
vere estas Via filo, li restus en la aero 
senfale. Se li ne estus via filo, li falus sur 


la plankon kaj mortus!" 

Ŝi subite kaptis la knabeton je la piedoj 
kaj ĵetis lin en la aeron. Ho! La knabo sidis 
kun kruroj krucitaj antaŭ si kaj pendis en 
la aero senfale. Neniu povis diri eĉ vorton 
pro surpriziĝo. Sidante supre en la aero, la 
malgranda knabo diris al la majesta reĝo: 
"Via Reĝa Moŝto, mi vere estas via filo. 
Vi prizorgas multajn homojn, kiuj havas 
nenian rilaton kun vi. Vi eĉ prizorgas 
sennombrajn elefantojn, ĉevalojn kaj aliajn 
bestojn, sed vi ne volas prizorgi kaj varti 
min, vian propran filon. Bonvolu prizorgi 
min kaj mian patrinon!" 

Aŭdinte tion, la reĝo sobriĝis el sia 
vanta digno. Li estis humiligita de vero 
pri la knabeto. Li etendis siajn brakojn 


kaj diris: "Venu al mi, mia kara filo. Mi 

prizorgos Vin." 

Mirigite de la eksterordinara afero, 
ĉiuj en la halo etendis siajn brakojn. Ili 
ankaŭ petis la pendantan knabeton veni 
al ili, sed li rekte sin ĵetis en la sinon de 
sia patro. Kun la filo sidanta sur la genuo, 
la reĝo anoncis, ke li kronos la knabeton 
kiel reĝidon kaj lian patrinon kiel unuan 
reĝinon. 

Tiel la reĝo kaj ĉiuj korteganoj eksciis 
pri forto de la vero. Benareso famiĝis 
kiel la regno de paco, honesteco kaj 
Justeco. Kiam la reĝo forpasis, la plenaĝa 
reĝido volis montri al la popolo, ke ĉiuj 
estas respektindaj, do li donis al si mem 
oficialan nomon "Reĝo Senpatrulo". Li 


regis la regnon juste kaj indulgeme. 

La moralinstruo estas: La vero ĉiam 


estas pli forta ol mensogo. 

[Obeemo al Saĝa Instruisto] 


lam estis reĝo, kiu havis cent filojn. La 
plej juna filo estis Reĝido Gamani. Li estis 
energia, pacienca kaj bonkora. 

Ĉiu el la reĝidoj lernis ĉe instruisto. 
Kvankam Reĝido Gamani estis la centa 
laŭvice, li bonŝance havis la plej bonan 
instruiston. Lia instruisto estis la plej 
erudicia kaj saĝa el ĉiuj instruistoj. Li 
similis al la patro por Reĝido Gamani, kiu 
amis, respektis kaj obeis lin. 

Tiam estis kutimo sendi ĉiun klerigitan 


reĝidon al aparta provinco por disvolvi la 

landon kaj helpi la popolon. Kiam Reĝido 
Gamani aĝis sufiĉe por posteno, li iris al 
la instruisto kaj demandis, kiun provincon 
li elektu. La instruisto respondis: "Neniun 
provincon elektu. Anstataŭe, diru al 
la reĝo, via patro, ke restos ĉe li neniu 
filo por servi ĉe li en la hejmurbo se li 
elsendos vin, sian centan filon." Reĝido 
Gamani obeis la konsilon kaj plezurigis 
sian patron per bonkoreco kaj fideleco. 

La reĝido denove iris al la instruisto 
kaj demandis: "Kiel mi povas plej bone 
servi al mia patro kaj la civitanoj en la 
ĉefurbo?" La saĝa instruisto respondis: 
"Petu la reĝon, ke li ordonu al vi kolekti 
imposton kaj honorarion, kaj ankaŭ 


disdoni la monhelpon al la popolo. Se li 

konsentos, plenumu la devon honeste kaj 
juste kun energio kaj bonkoreco." 

La reĝido denove sekvis la konsilon 
de sia instruisto. Je la fido al sia centa filo, 
la reĝo ĝojplene sendis lin al tiuj postenoj. 
Kiam la plej juna reĝido plenumis la 
malfacilan taskon kolekti honorarion 
kaj imposton, li ĉiam estis ĝentila, justa 
kaj laŭleĝa; kiam li distribuis manĝaĵojn 
al la malsatuloj kaj vivbezonaĵojn al la 
mizeruloj, li ĉiam estis malavara, afabla 
kaj kompatema. Post nelonge, la centa 
reĝido gajnis respekton kaj amon de ĉiuj 
homoj. 

Poste, la reĝo kuŝis sur la morta lito. 
Liaj ministroj demandis al li, kiu estu la 


sekva reĝo. Li respondis, ke ĉiu el la cent 

filoj rajtas fariĝi reĝo, kaj li volis, ke la 
civitanoj elektu per si mem. 

Forpasis la maljuna reĝo. Ĉiuj civitanoj 
konsentis elekti la plej junan reĝidon kiel 
la novan reĝon. Oni kronis lin "Reĝo 
Gamani la Justa" pro lia bonkoreco. 

Kiam la naŭdek naŭ pliaĝaj fratoj 
aŭdis pri tio, ili pensis, ke ili estis 
humiligitaj. Plenaj je envio kaj kolero, 111 
pretis ekmiliti. Ili sendis al Reĝo Gamani 
mesaĝon, kiu diras: "Ni ĉiuj estas viaj 
pliaĝaj fratoj. La najbaraj landoj mokos 
nin se ni estos regataj de la plej juna 
reĝido. Rezignu la regnon. Alie ni prenos 
ĝin per milito!" 

Ricevinte la mesaĝon, Reĝo Gamani 


portis ĝin al la saĝa instruisto, kaj petis 

lian konsilon. 

La honora kaj ĝentila instruisto estis 
neniu alia ol reenkarniĝinta Iluminiĝinto. 
Li respondis: "Diru al ili, ke vi rifuzas 
militon kontraŭ viaj fratoj, vi ne helpas 
ilin mortigi senkulpajn homojn kiujn vi 
konas kaj amas. Sed anstataŭe, dividu la 
heredaĵon de la reĝo inter ĉiuj cent reĝidoj. 
Poste sendu al ĉiu ties porcion." La reĝo 
denove obeis sian instruiston. 

Samtempe la naŭdek naŭ pliaĝaj 
fratoj jam kondukis siajn naŭdek naŭ 
malgrandajn armeojn ĉirkaŭ la ĉefurbon. 
Post kiam ili ricevis la respondon kaj 
malgrandan porcion de la reĝa heredaĵo, 
111 okazigis kunvenon kaj opiniis, ke ĉiu 


porcio estis tiel malgranda, ke ĝi estis 

preskaŭ sensignifa. Ili ne plu volis akcepti 
la dividaĵon. 

Sed tiam ili ekkonsciis en la sama 
maniero, ke la regno apartiĝos en 
malgrandajn partojn se ili batalos unue 
kontraŭ Reĝo Gamani kaj poste unuj 
kontraŭ aliaj. Ĉiu malgranda parto de la 
granda regno estis tro malforta kontraŭ 
malamikaj landoj. Do ĉiu el ili redonis 
sian porcion de la reĝa heredaĵo kiel oferon 
por paco, kaj akceptis la regadon de Reĝo 
Gamani. 

La reĝo plezure invitis siajn fratojn al 
la palaco por celebri la pacon kaj unuecon 
de la regno. Li regalis ilin per plej 
perfektaj manieroj de malavaro, plezura 


konversacio kaj instruo por favori ilin, kaj 
66 


ankaŭ traktis 1lin kun ĝusta modesteco. 

Tiel la reĝo kaj la naŭdek naŭ reĝidoj 
fariĝis des pli intimaj ol ordinaraj fratoj. 
Ili forte subtenis unuj al aliaj. Informiĝinte 
pri tio, neniu el la najbaraj landoj plu 
kuraĝis minaci la regnon kaj ĝian popolon. 
Post pluraj monatoj, la naŭdek naŭ fratoj 
revenis al siaj provincoj. 

Reĝo Gamani la Justa invitis sian 
instruiston saĝan kaj maljunan vivi en la 
palaco. Li honorigis lin per granda riĉaĵo 
kaj multaj donacoj. Li okazigis celebradon 
por sia estimata instruisto. Li diris al la 
korteganoj: "Mi, la plej juna el la cent 
kapablaj reĝidoj, ŝuldas ĉiujn sukcesojn al 
la saĝa konsilo de mia instruisto malavara 


kaj komprenema. Same, ĉiuj sekvantoj de 

lia saĝa instruo povas gajn1 prosperon kaj 
feliĉon. Eĉ la unuecan kaj fortan regnon 
mi ŝuldas al mia estimata Instruisto." 
La regno prosperis sub la regado de la 
justa kaj malavara Reĝo Gamani la Justa. 
La moralinstruo estas: Sekvi konsilon 
de saĝa instruisto rekompencas vin 


centoble. 

9. LA REĜO KUN UNU GRIZA 


[Monaĥiĝo] 


Antaŭ sufiĉe longa tempo homoj vivis 
multe pli longe ol nun. Ili vivis milojn da 
jaroj. Tiam la Iluminiĝinto naskiĝis kiel 
bebo nomita Makadeva. Li vivis 84000 
jarojn kiel infano kaj estis kronita kiel 
reĝido. Je la tempo de nia rakonto, li jam 
vivis kiel juna reĝo dum 80000 jaroj. 

Iutage, Makadeva diris al la kortega 
barbiro: "Se vi vidos grizajn harojn sur 
mia kapo, tuj informu min!" La barbiro 


promesis tion fari. 

Pasis 4000 jaroj. Makadeva estis juna 
reĝo dum 84000 jaroj. Iutage, kiam la 
barbiro razis harojn al la reĝo, li trovis unu 
grizan haron sur lia kapo. Do li raportis: 
"Via Reĝa Moŝto, mi vidis grizan haron 
sur via kapo." La reĝo respondis: "Do 
eltiru kaj metu ĝin en mian manon." La 
barbiro elprenis oran prenileton, eltiris la 
grizan haron kaj metis ĝin en la manon de 
la reĝo. 

Tiam la reĝo ankoraŭ havis almenaŭ 
84000 jarojn por vivi kiel maljuna reĝo. 
Rigardante la grizan haron en la mano, 
li eksentis grandan timon pri la morto. 
Li sentis, ke la morto proksimiĝas al li, 
kvazaŭ li estus katenita en brulanta domo. 


Li estis tiel timigita, ke li ŝvitis kaj tremis 

tutkorpe. 

Reĝo Makadeva pensis: "Oh, malsaĝa 
reĝo, VI vane pasigis vian longan vivon kaj 
nun Vi jam proksimas al morto. Vi neniam 
klopodis por vivi kun amo, elradikigi 
viajn avaron kaj envion, kaj forigi vian 
nesciecon per la metodo lerni veron kaj 
fariĝi saĝa." 

Pensante pri tio, li sentis la korpon 
brulanta kaj ŝviton senĉese elfluanta. 
Tiam l decidis senhezite: "Estas tempo 
por mi rezigni la reĝan povon, monaĥiĝi 
kaj praktiki meditadon." Tiel pensinte, 
li transdonis la rajton por la imposto de 
la tuta urbo al la barbiro. Tio estis sufiĉe 
granda monsumo ĉiujare. 


La reĝo alvenigis sian plej aĝan filon 

kaj diris al li: "Mia filo, mi jam vidis mian 
grizan haron. Mi estas maljuniĝanta. Mi 
jam ĝuis mondan plezuron de grandaj 
riĉaĵo kaj povo. Kiam mi mortos, mi volas 
renaskiĝi en la ĉielan mondon por ĝui la 
plezuron de dioj. Do mi estos ordinita 
kiel monaĥo. Vi devas transpreni la 
respondecon de reĝo. Mi vivos ermite en 
la arbaro." 

Aŭdinte tion, la kortegaj ministroj kaj 
ĉiuj aliaj korteganoj kuris al la reĝo kaj 
demandis: "Via Reĝa Moŝto, kial vi subite 
volas forlasi la sekularan vivon?" 

La reĝo elmontris la grizan haron en 
la mano kaj respondis: "Miaj ministroj kaj 
korteganoj, laŭ mia opinio, la griza haro 


montras, ke la tri etapoj de la vivo, tiel 

nomataj juneco, mezaĝo, kaj maljuniĝo, 
Jam venis al la fino. Tiu unua griza haro 
estas kuriero de morto sidanta sur mia 
kapo. Grizaj haroj similas al anĝeloj 
senditaj de Dio de Morto. Do nun estas la 
tempo por mia ordiniĝo kiel monaĥo." 

La popolanoj ploris je la informo de 
lia adiaŭo. Reĝo Makadeva forlasis sian 
reĝan Vivon, iris en la arbaron kaj fariĝis 
monaĥo. Tie li praktikis "la kvar sanktajn 
mensstatojn" tiel nomatajn de la sanktuloj. 
La unua el ili estas ami ĉiujn vivestaĵojn; 
la dua estas kompati ĉiujn suferantojn; la 
tria estas ĝui feliĉon pro plezuro de homoj 
kaj la kvara estas teni la menson paca kaj 
kvieta eĉ antaŭ la malfacilo kaj malfeliĉo. 


La Bodisatvo forpasis post diligentaj 

meditado kaj praktikado de tiuj mensstatoj 
kiel ermita arbara monaĥo dum 84000 
jaroj. Li renaskiĝis en alta ĉiela mondo kaj 
ĝuis la vivon longan je milionoj da jaroj. 
La moralinstruo estas: Eĉ longa vivo 


estas tro efemera por malŝpari. 

10. LA FELIĈA MONAĤO 


[Ĝojo de Spirita Vivo] 


lam estis riĉulo de alta kasto. Kiam 
li maljuniĝis, li konsciis, ke la sufero de 
maljuniĝo okazas same al la riĉuloj kaj 
malriĉuloj. Do li rezignis siajn riĉaĵon 
kaj kaston, iris en arbaron kaj vivis kiel 
malriĉa monaĥo. Li praktikis meditadon 
kaj disvolvis sian menson. Li sin liberigis 
de malbonaj pensoj kaj fariĝis kontenta kaj 
feliĉa. Liaj trankvileco kaj amikeco iom 
post iom altiris 500 disĉiplojn. 

Tiam antaŭ longa tempo plejparto da 


monahoj kutime mienis tre serioze, sed 

estis iu monaĥo, kiu, kvankam digna, 
ĉiam havis rideton sur la vizaĝo. Kio ajn 
okazis, li neniam perdis radion de sia 
interna feliĉo. En la feliĉaj okazoj, li ĉiam 
ridis plej ĝoje kun malfermita buŝo. 

Ne nur aliaj homoj, sed ankaŭ monaĥoj 
iam demandis lin, kial li estas tiel feliĉa, 
ke li ĉiam ridetas. Li ridis kaj respondis: 
"Eĉ se mi dirus al vi, vi ne kredus min! 
Kaj se vi opinius, ke mi mensogas, tio 
estus honto por mia majstro." La saĝa 
majstro sciis bone pri la kaŭzo de lia feliĉo 
kaj faris lin sia unua asistanto. 

Iujare la maljuna majstro kaj liaj 500 
disĉiploj iris al la urbo post pluva sezono. 
La reĝo permesis ilin loĝi en la plezura 


ĝardeno por pasigi printempon. 

La reĝo estis bona homo, kiu serioze 
plenumis sian respondecon kiel reganto. 
Li laŭeble klopodis protekti la popolanojn 
kontraŭ danĝero kaj pliigi iliajn 
bonhavon kaj bonfarton. Li ĉiam devis 
maltrankviliĝi pri la najbaraj reĝoj, el kiuj 
iuj estis malamikaj kaj minacaj. Li ofte 
devis pacigi siajn rivalajn ministrojn de la 
lando. 

Fojfoje liaj edzinoj batalis inter si por 
gajni lian favoron kaj por akiri profiton 
por siaj filoj. Fojfoje malkontenta regato eĉ 
minacis lian vivon. Kompreneble, li devis 
senĉese zorgi ankaŭ pri la financo de la 
lando. Do li havis tiel multajn zorgojn, ke 
li havis neniom da tempo por ĝui feliĉon. 


Proksimiĝis la somero, kaj li 

informiĝis, ke la monaĥoj pretis reiri al la 
arbaro. Pensante pri la sanstato kaj bezono 
de la maljuna majstro, li iris al tiu kaj 
diris: "Estimata Majstro, nun vi estas tre 
maljuna kaj malforta. Kia bono estas por 
vi reiri al la arbaro? Vi povas sendi viajn 
disĉiplojn reiri tien dum vi restu ĉi tie." 

La majstro alvenigis sian unuan 
asistanton kaj diris al li: "Vi estu la ĉefo 
de la aliaj monaĥoj kiam vi ĉiuj loĝos en la 
arbaro. Mi estas tro maljuna kaj malforta, 
do mi restos ĉi tie laŭ la propono de la 
reĝo." La 500 monaĥoj reiris al la arbaro 
dum la maljuna restis. 

La unua asistanto daŭre praktikis 
meditadon en la arbaro. Li gajnis tiel 


multe da saĝo kaj paco, ke li fariĝis multe 

pli feliĉa ol antaŭe. Li sopiris al sia majstro 
kaj volis dividi sian feliĉon kun li. Do li 
revenis al la urbo por viziti sian majstron. 

Veninte al sia majstro, li sidiĝis sur 
tapiŝeto ĉe la piedoj de la maljunulo. Ili 
ne parolis multe, tamen la unua asistanto 
konstante ripetadis: "Kia feliĉo! Ho, kia 
feliĉo!" 

Tiam la reĝo venis viziti ilin. Li 
esprimis sian respekton al la majstro. Sed 
la monaĥo el la arbaro senĉese diradis: 
"Kia feliĉo! Ho, kia feliĉo!" Li eĉ ne 
haltis por saluti la reĝon por esprimi sian 
respekton. Tio ĉagrenis la reĝon, kaj li 
pensis: "Spite al miaj maltrankvilo kaj 
okupiteco por prizorgi mian landon, mi 


elspezas tempon por la vizito, sed tiu ĉi 

monaĥo ne salutis min kaj eĉ ne rekonis 
min. Kiel humilige!" Li do diris al la 
maljuna majstro: "Estimata Majstro. 
Ĉi tiu monaĥo eble stultiĝis pro troa 
manĝado. Eble tio estas la kaŭzo kial li 
plenas de feliĉo. Ĉu li ĉiam kuŝas ĉitie 
maldiligente?" 

La Ĉefmonaĥo respondis: "Ho, Via 
Reĝa Moŝto. Estu pacienca, kaj mi diru al 
vi la kaŭzon de lia feliĉo. Ne multaj homoj 
scias pri tio. Li iam estis reĝo ĝuste tiel 
riĉa kaj potenca kiel vi, sed li rezignis sian 
reĝan vivon kaj ordiniĝis kiel monaĥo. 
Nun li opinias, ke lia antaŭa feliĉo estis ne 
komparebla kun lia nuna ĝojo!" 

"Li kutime estis ĉirkaŭata de la 


armeanoj, kiuj gardis kaj protektis lin. Nun 

sidante sola en la arbaro kun nenia timo, li 
ne plu bezonas gardistojn. Li jam rezignis 
sian ŝarĝon zorgi pri la riĉaĵo bezonanta 
protekton. Anstataŭe, sen zorgo pri la 
riĉaĵo kaj sen timo pri perdo de la potenco, 
li kaj la aliaj estas protektataj de lia saĝo. 
Li jam gajnis en meditado la internan 
pacon, tiel ke li ne povas sin deteni de la 
diro “Kia feliĉo! Ho, kia feliĉo!”" 

La reĝo tuj komprenis. La rakonto 
pri la feliĉa monaĥo pacigis lin. Li restis 
momenton kaj ricevis Instruon de ambaŭ 
monaĥoj. Tiam li honoris ilin kaj revenis 
al la palaco. 

Poste la feliĉa monaĥo, kiu iam estis 
reĝo, esprimis sian estimon al sia majstro 


kaj reiris al la bela arbaro. La maljuna 

Ĉefmonaĥo vivis ĝis la fino, forpasis kaj 
renaskiĝis en alta ĉiela mondo. 

La moralinstruo estas: Feliĉo pli 
multiĝos al tiu, kiu ne zorgas pri riĉaĵo kaj 


potenco. 

11. BELO KAJ GRIZO 


[Saĝa Estro] 


Iam estis ĉefo de mil cervoj. Li havis 
du filojn. Unu estis svelta kaj alta, kun 
brilaj viglaj okuloj kaj glata ruĝa hararo. 
Li nomiĝis Belo. La alia estis grizhara, kaj 
ankaŭ svelta kaj alta. Li nomiĝis Grizo. 

Post kiam Belo kaj Grizo plenkreskis, 
iutage ilia patro alvenigis ilin kaj diris: 
"Mi estas tre maljuna, do mi ne plu 
kapablos prizorgi la grandan cervaron. Mi 
volas, ke vi, miaj du plenaĝaj filoj, estu la 
ĉefoj kiam mi retiriĝos de la prizorgado al 


11. Ni dividu la cervaron kaj vi gvidu po 

500 cervojn." Do ili agis laŭ lia ordono. 

En Hindio, kiam venas la tempo por 
rikolto, la cervoj estas ĉiam en danĝero. 
La rizplantoj estas plej altaj, kaj la cervoj 
ne sindeteneble iras en la rizkampojn kaj 
manĝas la kreskaĵon. Por eviti la damaĝon 
de la kreskaĵo, oni fosas kavojn, metas 
akrajn pikilojn en la teron, kaj konstruas 
ŝtonajn kaptilojn por kapti kaj mortigi 
cervojn. 

Kun abunda scio pri la sezono, la saĝa 
maljuna cervo alvenigis ambaŭ filojn nove 
estriĝintajn. Li konsilis, ke ili gvidu la 
cervarojn en la montarajn arbarojn por sin 
teni malproksimaj de la danĝeraj kampoj. 
Jen estis la metodo, per kiu li ĉiam 


protektis la cervojn de vundiĝo kaj morto. 

Li kutime revenigis ilin al la malaltaj 
kampoj post la rikolto. 

Ĉar li estis tro maljuna kaj malforta 
por la vojaĝo, li volis resti sin kaŝinte. Li 
atentigis la filojn esti atentemaj por vojaĝi 
sekure. Belo ekkondukis sian cervaron 
al la montara arbaro, kaj Grizo same 
ekvojaĝis kun la sia. 

Ĉiuj vilaĝanoj ĉe la vojo jam sciis 
bone, ke estas tempo por cervoj vojaĝi de 
la malaltaj kampoj al altaj montaroj. Do 
141 sin kaŝis ĉe la vojo por mortigi cervojn 
kiam tiuj preterpasis. 

Grizo tute ne zorgis pri la konsilo 
de sia patro. Anstataŭ esti atentema por 
vojaĝi sekure, li volis hasti al la densa 


arbaro en la montaro. Do li senĉese 

paŝigis sian cervaron dum nokto, je 
tagiĝo kaj vesperiĝo, kaj eĉ en la tago. 
Tio faciligis al la homoj pafi la cervojn de 
Grizo per pafarkoj kaj sagoj. Iuj cervoj 
estis mortigitaj, kaj pli multaj vundiĝis kaj 
mortis de doloro 10m poste. Grizo atingis 
la arbaron nur kun malmultaj cervoj 
restantaj vivaj. 

La alta Belo kun glata kaj ruĝa hararo 
estis sufiĉe saĝa por kompreni la danĝeron 
al sia vojaĝanta cervaro. Do li sin tenis 
tre atentema. Li sciis, ke estas plisekure 
malproksimiĝi de la vilaĝoj kaj ĉiuj 
homoj, kaj estas ne sekure vojaĝi en la 
tago, kaj eĉ je la tagiĝo kaj vesperiĝo. Do 
li gvidis sian cervaron malproksime de la 


vilaĝoj kaj vojaĝis nur en la meznokto. La 

cervoj de Belo atingis la montaran arbaron 
sekure kaj bonorde kun neniu mortigita aŭ 
vundita. 

La du cervaroj renkontiĝis, kaj restis 
en la montaro ĝis finiĝo de la rikolta 
sezono. Tiam ili komencis reveni al la 
kamparo. 

Grizo lernis neniom de la unua vojaĝo. 
Estis pli malvarme en la montaro, do li 
hastis atingi la varman kamparon. Li estis 
malatentema tute kiel antaŭe. Denove 
la homoj sin kaŝis ĉe la vojo, atakis kaj 
mortigis la cervojn. Ĉiuj cervoj de Grizo 
estis mortigitaj, kaj poste manĝitaj aŭ 
venditaj de la vilaĝanoj. Nur Grizo sola 
postvivis la vojaĝon. 


Belo gvidis sian cervaron same 

atenteme kiel antaŭe. Li kondukis ĉiujn 
S00 cervojn tute sekure. Kiam la cervoj 
estis ankoraŭ malproksimaj, la maljuna 
cervo diris al sia edzino: "Rigardu la 
cervojn venantajn al ni. Belo revenas kun 
ĉiuj el siaj sekvantoj kaj Grizo revenas 
sola lamante sen sekvantoj. Tiuj, kiuj 
sekvas saĝan kaj virtan ĉefon, estos ĉiam 
sekuraj. Tiuj, kiuj sekvas malsaĝan kaj 
malatenteman ĉefon, kiu ĉiam pensas 
pri si mem, falos en malfacilaĵon kaj 
ruiniĝon." 

Post iom da tempo, la maljuna cervo 
mortis kaj renaskiĝis laŭ sia propra 
destino. Belo fariĝis la ĉefo de la cervaro 
kaj vivis longe, amate kaj admirate de ĉiuj 


CErvOj. 

La moralinstruo estas: Saĝa ĉefo 
konsideras la sekurecon de siaj sekvantoj 


antaŭ ĉio. 

12. REĜO BANJANA CERVO 


[Ĉapitro 1. Kompato] 


lam antaŭe bela kaj eksterordinara 
cervo naskiĝis en la arbaro ĉe Benareso 
en la norda Hindio. Kvankam li estis tiel 
granda kiel ĉevalido, lia patrino naskis lin 
tre facile. Kiam li malfermis siajn okulojn, 
liaj okuloj estis tiel brilaj kiel glimantaj 
Juveloj. Lia buŝo estis tiel ruĝa kiel la plej 
ruĝaj beroj en la arbaro; liaj hufoj estis tiel 
nigraj kiel polurita karbo; liaj malgrandaj 
kornoj glimis kiel arĝento kaj lia koloro 


estis ora kiel somera tagiĝo. Post kiam li 


s"A9 ao 

famiĝis kiel Reĝo Banjana Cervo. 

Ne malproksime alia bela vircervo 
en brila ora koloro naskiĝis en la sama 
periodo. Alia aro de 500 cervoj venis 
sekvi lin post nelonge, kaj li estis konata 
kiel Branĉa Cervo. 

La Reĝo de Benareso ŝatis manĝi 
cervaĵon. Pro tio li kutime ĉasis kaj 
mortigis cervojn. Ĉiufoje kiam li ĉasis, 
l iris al malsama vilaĝo kaj ordonis al 
popolanoj servi al li. Ili devis ĉesigi kion 
1li faras, ĉu terplugadon, rikoltadon aŭ 
ion alian por partopreni en la ĉasado de la 
reĝo. 

la vivo de la popolanoj estis ĝenata de 
tiaj interrompiĝoj. Pro tio ili plantis malpli 


da grenplantaĵoj kaj ankaŭ enspezis malpli 

multe per aliaj okupoj. Do ili kunvenis kaj 
decidis konstrui grandan cervan parkon 
por la reĝo de Benareso. Tie li povus ĉasi 
per si mem sen servo de la vilaĝanoj. 

Do la popolanoj konstruis la cervan 
parkon. Ili faris lagetojn por ke cervoj 
trinku akvon, kaj plantis arbojn kaj 
herbojn por ke cervoj manĝu. Kiam ĉio 
estis preta, 1li malfermis la pordon kaj iris 
en la proksiman arbaron. Ili ĉirkaŭis la 
tutajn arojn de Banjana kaj Branĉa Cervoj. 
Poste per bastonoj, armiloj kaj bruigiloj, 
1li pelis ĉiujn cervojn en la cervan parkon 
kaj fermis la pordon post ili. 

Post pretigo de la cervoj, la popolanoj 
iris al la reĝo kaj raportis: "Ni suferas pro 


malabunda rikolto de greno kaj malprofito 

de negocoj pro via ĉasado. Nun ni jam 
pretigis por vi cervan parkon sekuran kaj 
plezuran. V1 povas ĉasi per vi mem laŭ via 
plaĉo en la parko, kaj ĝui la ĉasadon kaj 
manĝadon de la cervaĵo sen nia helpo." 

La reĝo iris en la novan cervan 
parkon. Tie li ĝojplene vidis grandan 
aron da cervoj. Rigardante ilin, li subite 
trovis du ĉarmajn orkolorajn cervojn kun 
plenkreskintaj kornoj. Li admiris ilian 
raran belecon, kaj tuj faris proklamon por 
protekti ambaŭ orajn cervojn. Li ordonis, 
ke oni tenu ilin tute sekuraj, kaj neniu 
rajtu damaĝi aŭ mortigi ilin. 

Ĉiutage la reĝo venis unufoje kaj 
mortigis cervon por sia vespermanĝo. Iam 


kiam li estis tro okupita, li ordonis al sia 

kuiristo fari tion. La mortigitan cervon oni 
portis al haktabulo por buĉi kaj rosti. 

Kiam ajn la cervoj vidis pafarkojn kaj 
sagojn, ili teruriĝis, tremis kaj diskuris 
freneze por sin savi. luj vundiĝis kaj 
multaj suferis grandan doloron. 

Iutage, la cervoj de Reĝo Banjana 
Cervo kolektiĝis ĉe li. Li alvenigis 
Branĉan Cervon kaj la du arojn da cervoj 
por kunveno. Reĝo Banjana Cervo diris: 
"Kvankam neniu el ni povas eviti morton 
en la fino, tamen ni povas preventi tian 
senfinan suferon de vundiĝoj. La reĝo nur 
volas cervaĵon ĉiutage, ni do lotu inter ni 
kaj elektu unu por oferi al li ĉiutage. En 
la unua tago ni oferu unu el nia cervaro 


kaj en la alia tago vi oferu unu el la 

via. Tiamaniere per lotado ni decidu la 
viktimon ĉiufoje." 

Branĉa Cervo konsentis. Ekde tiam, 
ĉiu elektita cervo eliris obeeme kaj metis 
sian kolon sur la haktabulon. La kuiristo 
alvenis, simple mortigis la atendantan 
viktimon kaj preparis cervaĵon por la reĝo. 

Iutage, la loto hazarde trafis gravedan 
cervinon el la cervaro de Branĉa Cervo. 
Konsiderante pri la bono al aliaj, al si 
mem kaj la bebo en la ventro, ŝi iris al 
Branĉa Cervo kaj petis: "Via Reĝa Moŝto, 
mi estas graveda. Lasu min VIVI ĝis mi 
naskos mian idon. Tiam ni havos du 
ŝancojn anstataŭ unu kaj ŝparos vivon Je 
unu tago." 


Branĉa Cervo respondis: "Ne! Mi ne 

povas ŝanĝi la regulojn de la procedo kaj 
transigi vian vicon al aliaj. La gravedeco 
estas via, kaj naski idon estas via propra 
respondeco. Do foriru de mi." 

La kompatinda patrino iris al 
Reĝo Banjana Cervo kaj esprimis sian 
problemon post la malsukceso ĉe Branĉa 
Cervo. Li respondis ĝentile: "Reiru 
trankvile. Mi ŝanĝos la regulojn de la 
procedo kaj transigos vian vicon al iu 
alia." 

La cerva reĝo Iris al la haktabulo, kaj 
metis sian orkoloran kolon sur ĝin. 

Granda silento falis en la cervan 
parkon. luj rakontistoj eĉ diris, ke la 
silento regis en aliaj mondoj ne videblaj de 
ĈI tie. 

Post nelonge la reĝa kuiristo venis 
mortigi la memvolan viktimon sur la 
tabulo. Sed kiam li vidis, ke la cervo estas 
neniu alia ol unu el la oraj cervoj, kiujn la 
reĝo ordonis ŝpari, li ne kuraĝis mortigi 
lin. Li do iris kaj raportis tion al la reĝo de 
Benareso. 

La reĝo surpriziĝis, kaj tuj iris al la 
parko. Li diris al la ora cervo ankoraŭ 
kuŝanta sur la tabulo: "Ho, Reĝo de cervoj, 
ĉu mi ne promesis teni vian vivon? Por kio 
Vi venis ĉi tien kiel la aliaj?" 

Reĝo Banjana Cervo respondis: 
"Ho, Reĝo de homoj, ĉifoje estas vico de 
graveda cervino. Ŝi petis, ke mi savu ŝin 
por la aliaj kaj ankaŭ ŝia naskiĝonta bebo. 


Mi ne povas helpi ŝin krom veni ĉitien 
97 


anstataŭ Ŝi por sperti ŝian suferon. Mi 
povis helpi neniom krom ploradi, pensante 
pri la malgranda bebo, kiu neniam povus 
vidi la tagiĝon aŭ gustumi la roson. Kaj 
mi ankaŭ ne rajtas trudi la suferon de 
morto al la aliaj, kiuj ankoraŭ ne devas 
morti laŭvice. Do, Majesta Reĝo, mi oferu 
mian vivon por savi la cervinon kaj ŝian 
feton. Jen mi alvenas pro tio." 

La Reĝo de Benareso estis emociita. 
Kvankam li estis potenca, larmo falis de 
sur lia vizaĝo. Li diris: "Ho, Granda Reĝo, 
la ora reĝo de cervoj, eĉ en la homaro 
mi vidis neniun tiel noblan kiel vi! Mi 
neniam vidis tiel grandan kompatemon 
por transpreni la suferon de aliaj! Mi 


neniam vidis tiel grandan malavarecon por 

oferi vian vivon! Kaj mi neniam vidis tiel 
grandan bonkorecon kaj teneran amon al 
ĉiuj viaj cervoj! Stariĝu. Mi ordonos, ke 
oni ne plu mortigu vin en mia regno. Kaj 
krome, oni ankaŭ ne mortigu la cervinon 
kaj ŝian bebon." 

Sen levi la kapon, la ora cervo diris: 
"Ĉu nur ni estos savitaj? Kio okazos al 
la aliaj cervoj, niaj amikoj kaj parencoj 
en la parko?" La reĝo promesis: "Via 
Reĝa Moŝto, mi ne povas rifuzi vin. Mi 
garantias la sekurecon kaj liberecon al ĉiuj 
cervoj en la parko. " "Kaj kio okazos al la 
cervoj ekster la parko? Ĉu oni mortigos 
11n?" demandis Banjana. "Ne, Via Reĝa 
Moŝto. Mi savos ĉiujn cervojn en mia tuta 


regno." 

La ora cervo ankoraŭ ne levis sian 
kapon. Li petis: "Do la cervoj estas 
sekuraj, sed kio okazos al la aliaj 
kvarpiedaj bestoj?" "Via Reĝa Moŝto, de 
nun ili estos sekuraj en mia lando." "Kaj 
kio okazos al la birdoj? Ankaŭ ili deziras 
vivi plue." "Jes, Via Reĝa Moŝto. La birdoj 
estos ankaŭ sekuraj kontraŭ mortigo en 
la manoj de homoj." "Kaj kio okazos al la 
fiŝoj, kiuj vivas en la akvo?" "Eĉ la fiŝoj 
estos liberaj por vivi, Via Reĝa Moŝto." 
Tion dirinte, la reĝo de Benareso garantiis 
malpermeson de ĉasado kaj mortigo al ĉiuj 
bestoj en lia lando. 

Akirinte la promeson por sekurigi 


ĉiujn vivestaĵojn, la Granda Cervo stariĝis. 

[Ĉapitro 2. Instruo] 


Reĝo Banjana Cervo, la iluminiĝinto, 
donis instruon al la Reĝo de Benareso 
pro (per) siaj kompato kaj dankemo. Li 
konsilis al li praktiki kvin-paŝan trejnon 
por pur1gi sian menson. Li eksplikis ilin, 
"Tio donos al vi profiton, se Vi rezignos 
kvin malbonajn kondutojn, kiuj estas: 

--Mortigi vivestaĵon. Tio estas 
senkompatemo. 

--Preni tion, kion oni ne donis. Tio 
estas avideco. 

--Fari seksan miskonduton. Tio estas 
malbonkoreco. 

--Diri mensogon. Tio estas 


malhonesteco. 

--Perdi saĝon pro alkoholaĵo. Tio 
faligos vin el unuaj kvar paŝoj." 

Li plue konsilis al li fari bonajn agojn, 
por ke tiu ĝuu feliĉon en la vivoj nunaj 
kaj postaj. Poste Reĝo Banjana Cervo 
kaj ambaŭ cervaroj ĝojplene revenis al la 
arbaro. 

Je la ĝusta tempo la graveda cervino 
restanta en la cervaro de Banjana naskis 
cervidon, kiu estis tiel bela kiel floranta 
lotusfloro oferita al dioj. 

Post kiam la cervido kreskis kiel Juna 
vircervo, li komencis ludi kun tiuj de Reĝo 
Branĉa Cervo. Vidinte tion, la patrino 
diris al li: "Pli bone morti post mallonga 
vivo ĉe kompatemulo ol havi longan vivon 


ĉe ordinarulo." Poste, ŝia filo vivis feliĉe 

en la cervaro de Reĝo Banjana Cervo. 

Malkontentiĝis nur la vilaĝanoj kaj 
kamparanoj de la reĝlando. Pro la protekto 
fare de la reĝo, la cervoj komencis 
senskrupule manĝi grenon de homoj. Ili 
eĉ sin paŝtis en legomaj ĝardenoj de la 
vilaĝoj kaj la urbo de Benareso! 

Do la popolanoj plendis al la reĝo, 
kaj petis permeson mortigi almenaŭ por 
atentigi la cervojn. Sed la reĝo respondis: 
"Mi promesis al Reĝo Banjana Cervo, ke 
mi protektos la cervojn, do mi preferas 
forlasi la tronon ol rompi mian promeson 
al l. Neniu rajtas damaĝi cervon!" 

Kiam Reĝo Banjana Cervo informiĝis 
pri tio, li diris al ĉiuj cervoj: "Vi ne 


rajtas manĝi grenon de homoj." Kaj li 

sendis mesaĝon al la popolanoj. Li petis 
1lin ligi tufojn da arbaj folioj kiel limon 
ĉirkaŭ siaj kampoj anstataŭ fari barilojn. 
Tiel komenciĝis la hinda kutimo marki 
la kampojn per ligitaj folioj por eviti 
damaĝon de cervoj. Tiun rimedon oni uzas 
eĉ en la nuna tempo. 

Ambaŭ Reĝo Banjana Cervo kaj 
la Reĝo de Benareso vivis ĝis la lasta 
momento en paco, forpasis kaj renaskiĝis 
laŭ siaj propraj kondutoj. 

La moralinstruo estas: Kompatemo 


estas granda, kie ajn ĝi estas. 

13. MONTARA CERVO KAJ VILAĜA 
CERVINO 


[Fanatika Enamiĝo] 


lam antaŭe en norda Hindio estis 
aro da vilaĝaj cervoj. Ili kutime vivis ĉe 
vilaĝoj, kie ili naskiĝis. Ili sciis bone, ke 
11 devas esti singardemaj kontraŭ homoj. 
Tio estis precipe grava ĉe la rikolta tempo, 
kiam la plantoj estis altaj kaj la vilaĝanoj 
ĉiam klopodis kapti kaj mortigi cervojn 
proksimiĝintajn. 

Je la rikolta tempo la vilaĝaj cervoj 
restis en la arbaro dum tutaj tagoj. Ili nur 


proksimiĝis al la vilaĝo en nokta mallumo. 
105 


Unu el ili estis bela cervino. Ŝi havis 
hararon molan kaj ruĝe brunan, voston 
blankan kaj vilan, kaj okulojn grandajn 
kaj brilajn. 

Tiam juna montara cervo ankaŭ restis 
en la sama arbaro. Iutage li vidis la belan 
cervinon, kaj eksentis korinklinon al ŝi. 
Li sciis nenion pri Ŝi, sed li imagis, ke li 
profunde amas ŝin nur pro Ŝiaj hararo ruĝe 
bruna, vosto vila kaj blanka, kaj okuloj 
grandaj kaj brilaj. Li eĉ sonĝis pri Ŝi, 
kvankam ŝi eĉ ne sciis pri lia ĉeesto. 

Kelkajn tagojn poste, la juna montara 
cervo decidis sin prezenti al ŝ1. Kiam li iris 
en la senarban lokon, kie ŝi estis manĝanta 
herbojn, li estis altirita de ŝia beleco kaj 


neniel povis turni sian rigardon for de 

ŝi. Li ekparolis: "Ho, mia dolĉa belulino, 
tiel aminda kiel stelo kaj tiel brila kiel la 
suno, mi konfesos al vi, ke mi profunde..." 
Ĝuste tiam lia piedo trafis stumpon de 
arboradiko, li stumblis kaj falis teren, kaj 
lia vizaĝo plaŭdis en koto! La bela vilaĝa 
cervino ridetis pro la flato, sed pensis en 
si, ke tiu montara cervo estas vere stulta. 
Samtempe la cervoj ne sciis, ke pluraj 
arbofeoj vivas en tiu parto de la arbaro. Ili 
vidis la montan cervon, dum tiu ĉi sekrete 
fiksrigardis la vilaĝan cervinon. Kiam li 
iris en la senarban lokon, komencis sian 
paroladon kaj falis en koton, la feoj ridadis 
pro tio. "Kiel stultaj estas la bestoj!" Ili 
kriis. Sed iu el 1li ne ridis. Li diris: "Mi 


timas, ke tio aŭguras danĝeron al tiu ĉi 

juna cervo!" 

La juna cervo embarasiĝis, sed li ne 
perceptis la malbonan antaŭsignon. Ekde 
tiam, li sekvis la cervinon kien ajn Ŝi iris. 
Li senĉese rakontis al ŝi kiel bela ŝi estas 
kaj kiel arde li amegas ŝin. Tamen ŝi neniel 
direktis sian atenton al tio. 

Noktiĝis, kaj estis tempo por la cervino 
reveni al la vilaĝo. La homoj loĝantaj ĉe 
la vojo sciis bone, ke la cervoj preterpasas 
dumnokte. Do ili instalis kaptilojn por 
kapti ilin. Tiun nokton atendis ĉasisto sin 
kaŝinte malantaŭ arbusto. 

La vilaĝa cervino ekiris atenteme. 
La montara cervo ankoraŭ sekvis ŝin kaj 
ĵetadis laŭdojn al ŝi. Opiniante ke la cervo 


estas stulta, ŝi haltis kaj diris al li: "Mia 

kara cervo, vi estas sensperta por resti 
ĉe vilaĝoj. Vi tute ne scias kiel danĝeraj 
estas homoj. La vilaĝo kaj la vojo povas 
kaŭzi morton al ni cervoj eĉ dum la nokto. 
Estante tiel juna kaj sensperta, vi ne devas 
iri al la vilaĝo kun mi. Vi devas resti 
sekure en la arbaro." 

La arbaj feoj aplaŭdis je la atentigo. 
Sed kompreneble, la cervoj ne aŭdis ilin. 

La juna cervo tute ne zorgis pri la 
atentigo de la cervino. Daŭre sekvante ŝin, 
li nur diris: "Kiel amindaj estas viaj okuloj 
en la lunlumo!" Ŝi diris: "Se vi ne obeas 
min, almenaŭ tenu vian buŝon fermita". 
Li tiel ebriiĝis de ŝia beleco, ke li tute ne 
povis sin regi. Sed fine li sukcesis fermi 


sian buŝon. 
109 


Post iom da tempo, ambaŭ cervoj 
proksimiĝis al la loko, kie la ĉasisto sin 
kaŝis malantaŭ arbusto. La feoj, kiuj 
rigardis ilin, maltrankviliĝis kaj teruriĝis 
pro ilia sekureco. Ili flugis nervoze ĉirkaŭ 
la arbobranĉoj, sed povis fari nenion 
kontraŭ tio ol nur rigardi. 

La cervino flarsentis la kaŝitan homon. 
Ŝi timis pri la kaptilo. Por sin protekti 
kontraŭ la eventuala danĝero, ŝi lasis la 
cervon iri antaŭen dum ŝi sekvis iom 
poste. 

Kiam la ĉasisto vidis la senskrupulan 
montaran cervon, li pafis sagon kaj 
mortigis lin senprokraste. Vidinte tion, la 
timigita cervino tuj sin turnis kaj forkuris 


en densejon de la arbaro kiel eble plej 

rapide. 

La ĉasisto proklamis la mortigon. Li 
bruligis fajron, senfeligis la cervon, kuiris 
iom da cervaĵo kaj manĝis ĝissate. Poste, 
li ĵetis la ĉasaĵon sur sian ŝultron kaj portis 
ĝin hejmen por vivteni sian familion. 

Kiam la feoj vidis la okazaĵon, kelkaj 
el ili eĉ ekploris. Iuj el 1li sentis naŭzon, 
rigardante la ĉasiston distranĉi la ŝajne 
noblan cervon dum la aliaj insultis la 
singardeman cervinon, ke ŝi kondukis la 
cervon al la buĉisto. 

Sed la saĝa feo, kiu donis atentigon unue, 
diris: "La malsaĝa cervo perdis sian vivon 
nur pro sia propra fanatikeco de enamiĝo. 
Tiaj blindaj deziroj povas okazigi falsan 


feliĉon unue, sed doloron kaj suferon 
11 


finfine." 
La moralinstruo estas: Fanatika 


enamiĝo kondukas al detruiĝo. 

14. LA VENTCERVO KAJ MIELA 


[Avidemo al Bongusto] 


lam antaŭe, la reĝo de Benareso havis 
ĝardeniston, kiu prizorgis lian plezuran 
ĝardenon. Bestoj frekventis la ĝardenon el 
la proksima arbaro. La ĝardenisto plendis 
al la reĝo pri tio, kaj la reĝo respondis: 
"Se vi vidos rarajn bestojn, informu min 
senprokraste." 
Iutage, l vidis raran cervon en la 
malproksima flanko de la ĝardeno. Vidinte 
la ĝardeniston, ĝi tuj forkuris rapide kiel 


vento. Jen kial oni nomis tian beston 

ventcervo. Ĝi apartenis al rara speco, kiu 
estis tre timema. Ĝi estis facile timigita de 
homoj. 

La ĝardenisto raportis la reĝon pri 
la ventcervo, kaj la reĝo demandis, ĉu li 
povos kapti la raran beston. Li respondis: 
"Se Via Reĝa Moŝto bonvolus doni al mi 
iom da mielo, mi eĉ povus konduki ĝin 
en la palacon!" Do la reĝo ordonis, ke oni 
donu al li tiom da mielo kiom li volas. 

La speciala ventcervo ŝatis manĝi 
florojn kaj fruktojn en la plezura ĝardeno 
de la reĝo. La ĝardenisto 10m post iom 
alproksimiĝis al ĝi, kaj sekve de tio la 
cervo fariĝis malpli timema al li. Poste, 
li komencis ŝmiri mielon sur herbojn en 


la loko, kien la ventcervo kutime venis 

por manĝi. Do la cervo vere komencis 
manĝi herbojn ŝmiritajn per mielo. Ĝi 
baldaŭ formis avidemon al la gusto de la 
mielaj herboj. La avidemo gvidis ĝin al la 
ĝardeno ĉiutage. Nelonge poste, ĝi manĝis 
nur mielajn herbojn. 

La ĝardenisto proksimiĝis al la 
ventcervo iom post iom. Je la komenco, 
ĝi tuj forkuris je lia proksimiĝo. Sed 
poste, ĝi perdis singardemon kontraŭ li 
kaj ekpensis, ke la viro estas sendanĝera. 
Kiam la cervo alkutimiĝis al la ĝardenisto, 
tiu logis ĝin manĝi mielajn herbojn el lia 
mano. Li daŭre tion faris dum iom da 
tempo por havigi al ĝi kredon kaj fidecon. 

Samtempe, la ĝardenisto starigis du 


vicojn da kurtenoj, konstruigis larĝan 

vojon de la malproksima fino de la plezura 
ĝardeno al la reĝa palaco. Sur la vojo, la 
kurtenoj malhelpis la ventcervon vidi la 
homojn, kiuj timigus ĝin probable. 

Kiam ĉio estis preta, la ĝardenisto 
prenis sakon da herboj kaj botelon da 
mielo kun si. Je la apero de la ventcervo, 
li denove komencis manĝigi ĝin permane. 
Tiamaniere li 1om post iom kondukis la 
cervon en la kurtene ŝirmitan vojon. Li 
daŭre logis ĝin per mielaj herboj, ĝis ĝi 
sekvis lin en la palacon. Apenaŭ la cervo 
eniris, la gardisto de la palaco fermis la 
pordojn, kaj ĝi estis malliberigita. Vidinte 
la homojn en la palaco, ĝi subite teruriĝis, 
kaj ekkuregis tien kaj reen panike por 


eskapi. 

La reĝo malsupren iris al la halo 
kaj vidis la panikan ventcervon. Li 
diris: "Kia ventcervo! Kiel ĝi povas fali 
en tian situacion? Dum tutaj sep tagoj 
ventcervo neniam reiras al la loko, kie 
ĝi vidis homon. Ordinare, se ventcervo 
estas timigita en iu loko, ĝi neniam reiros 
tien dum sia tuta vivo. Sed rigardu! Eĉ 
la timema sovaĝa besto povas allogiĝi 
pro sia avidemo al dolĉaĵo, kaj povas esti 
forlogita en la centron de la urbo kaj eĉ en 
la palacon. 

“Miaj amikoj, la instruistoj atentigis, 
ke ni ne tro kroĉiĝu al niaj loĝejoj, ĉar 
ĉio forpasos. Ili diris, ke kroĉiĝo al 
amika rondeto limigas nian pli vastan 


perspektivon. Jen kiel danĝera estas simpla 

avidemo al dolĉa gusto aŭ aliaj! Jen kiel 
bela kaj timema besto estas kaptita de mia 
ĝardenisto pro la avido al bongusteco." 
Por ne damaĝi la mildan ventcervon, la 
reĝo ellasis ĝin en la arbaron. Ĝi neniam 
revenis al la reĝa plezura ĝardeno, nek 
sopiris al la gusto de miela herbo plu. 
La moralinstruo estas: Estas pli bone 


manĝi por VIVI, ol vivi por manĝi. 

15. MALLERNEMA CERVIDO 


“raa [a] 


[Vaganto el la Klaso] 


lam estis aro da arbaraj cervoj. En la 
cervaro estis saĝa kaj estimata instruisto 
erudicia pri cervaj kondutoj. Li instruis 
al cervidoj artifikojn kaj taktikojn por sin 
protekti. 

Iutage, lia plijuna fratino kondukis 
sian filon al li por ke li instruu tion, kio 
estas grava por cervoj. Ŝi diris: "Ho, frato 
instruisto, jen mia filo. Bonvolu instrui lin 
pri la artifikoj kaj taktikoj de cervoj." La 
instruisto diris al la cervido: "Tre bone. 


Venu morgaŭ je la nuna tempo por via 

unua leciono." 

Komence la cervido vizitis la klasojn 
obeeme laŭ la postulo. Sed iom poste li pli 
kaj pli interesiĝis pri amuziĝo kun aliaj 
cervidoj. Li tute ne konsciis, kiel danĝere 
estos, se li lernos nenion krom cerva 
amuziĝo. Li komencis vagi el la klasoj kaj 
baldaŭ li ekforestis de klasoj dum la tuta 
tempo. 

Iutage la mallernema cervido malfeliĉe 
trafis ŝnurkaptilon kaj estis kaptita. Lia 
patrino maltrankviliĝis pro lia perdiĝo. Ŝi 
iris al la instruisto kaj demandis: "Kara 
fraĉjo, kio estas la situacio de mia filo? Ĉu 
VI vere instruis vian nevon pri la artifikoj 
de cervoj?" 


La instruisto respondis: "Kara franjo, 

via filo estas malobeema kaj needukebla. 
Pro estimo al vi, mi laŭeble klopodis por 
klerigi lin. Sed li ne volis lerni la artifikojn 
kaj taktikojn de cervoj. Li ĉiam forestis de 
klasoj. Kiel mi povus lin instrui? Vi estas 
obeema kaj fidela, sed li ne. Estis tute 
senutile por klopodi lin instrui." 

Post nelonge ili aŭdis malĝojan 
informon. La cervido obstina kaj 
mallernema estis kaptita kaj mortigita 
de ĉasisto. Li senfeligis ĝin kaj portis la 
viandon hejmen. 

La moralinstruo estas: Forestante de 


klaso oni lernas nenion de instruisto. 

16. CERVIDO ŜAJNIGANTA 
MORTON 


[Ĉeestanto de Klasoj] 


lam estis aro da arbaraj cervoj. En 
la cervaro estis saĝa kaj respektinda 
instruisto, kiu estis erudicia pri cervaj 
kondutoj. Li instruis la junajn cervojn pri 
artifikoj kaj taktikoj por sin protekti. 

Iutage, la plijuna fratino kondukis 
sian filon al li por ke li instruu tion, kio 
estas grava por cervoj. Ŝi diris: "Ho, frato 
instruisto, jen mia filo. Bonvolu instrui lin 
pri la artifikoj kaj taktikoj de cervoj." La 


instruisto diris al la cervido: "Tre bone. 

Venu morgaŭ je la nuna tempo por Via 
unua leciono." 

La juna cervo venis al la klasoj 
obeeme. Kiam la aliaj lernantoj forvagis el 
la klasoj kaj elspezis tutan tagon ludadi, li 
restis kaj lernis ĉe la instruisto atenteme. 
Kvankam li plaĉis al ĉiuj gecervidoj, 
tamen li ludis kun ili nur post kiam li 
plenumis ĉiujn siajn hejmtaskojn. Kun 
granda intereso al lernado, li ĉiam venis 
al la klasoj akurate. Li estis ankaŭ pacema 
kun aliaj lernantoj, sciante, ke iuj lernas pli 
rapide ol aliaj. Li respektis la instruiston 
pro lia erudicio, kaj ankaŭ estis dankema 
al li pro lia fervora instruado. 

Iutage la cervido trafis kaptilon en la 


arbaro kaj estis katenita. Li ekkriis pro 

doloro. Tio timigis la aliajn cervidojn. 
Il kuris al la cervaro kaj raportis lian 
patrinon pri lia katastrofo. Lia patrino tuj 
kuregis al sia frato. Verŝante larmojn kaj 
tutkorpe tremante pro timo, ŝi diris al li: 
"Ho, kara fraĉjo. Ĉu vi aŭdis, ke mia filo 
trafis kaptilon de ĉasisto? Kiel mi savu la 
vivon de mia karulo? Ĉu li lernis bone ĉe 
vi?" 

Ŝia frato respondis: "Ne timu, Franjo. 
Mi certas, ke li estos sekura. Li lernis 
tre diligente kaj ĉiam faris sian taskon 
plej bone. Li neniam forestis de la klasoj 
kaj ĉiam estis atentema. Ne timu, nek 
maltrankviliĝu. Li ne estos damaĝita de 
homoj. Ne maltrankviliĝu. Mi garantias, 


ke li revenos al vi kaj denove ĝojigos 

vin. Li jam ellernis ĉiujn artifikojn kaj 
taktikojn de cervoj por trompi la ĉasistojn. 
Do trankviliĝu. Li baldaŭ revenos al vi." 

Samtempe la katenita cervido pensis: 
"Ĉiuj miaj amikoj forkuris pro timo. Neniu 
povas helpi min por fuĝi el la mortiga 
kaptilo. Nun mi devas uzi la artifikojn 
lernitajn ĉe mia saĝa Instruisto, kiu ĉiam 
klerigis nin tiel bone." 

Li decidis uzi la taktikkon nomatan 
"sin ŝajnigi morta". Unue, li fosis teron kaj 
herbon por ŝajnigi, ke li klopodas forkuri. 
Poste li fekis kaj pisis, ĉar tion kutime 
faris la cervoj malliberigitaj en kaptilo kaj 
mortintaj pro paniko. Sekve, li kovris sian 
tutan korpon per salivo. 


Kusante flanke sur la tero, li tenis la 

korpon rigida kaj la krurojn rektaj. Li 
suprenturnis siajn pupilojn kaj etendis 
la langon ĉe la buŝangulo. Li plenigis 
la pulmojn kaj ŝveligis la ventron per 
aero. Fine, kun klinita kapo sur la tero, li 
ekspiris nur per la malsupra naztruo. 
Kuŝante senmove, li aspektis kiel 
kadavro, tiel ke la muŝoj flugadis ĉirkaŭ 
li, allogite de la fiodoro. Korvoj atendis 
proksime por manĝi lian karnon. 
Mateniĝis post nelonge. La ĉasisto 
venis esplori sian kaptilon kaj vidis la 
cervon ŝajnigantan morton. Li frapis 
je lia ŝveliĝinta ventro kaj trovis, ke 
ĝi jam malmoliĝis. Vidante la muŝojn 
kaj malpuraĵon, li pensis: "Ha, ĝi jam 


rigidiĝis. Ĝi estis kaptita tre frue ĉimatene, 

do pro tio la freŝa karno ekputriĝis. Mi 
devas senfeligi ĝin senprokraste, distranĉi 
la kadavron ĉi tie, kaj porti la viandon 
hejmen." 

Li tute kredis, ke la cervo estis morta, 
do li deprenis cervidon kaj purigis la 
kaptilon. Li purigis lokon kaj komencis 
sterni foliojn sur la teron por buĉado. 
Konsciante, ke li jam estas libera, la 
cervido salte stariĝis kaj forkuregis kiel 
malgranda nubo blovita de forta vento al la 
komforta kaj sekura loko de sia patrino. La 
tuta cervaro celebris lian revenon, danke 
al bona lernado ĉe la saĝa instruisto. 

La moralinstruo estas: Bone 
lernitaj lecionoj alkondukas grandan 


rekompencon. 

17. VENTO KAJ LUNO 


[Amikeco] 


Antaŭ longa tempo du bonaj amikoj 
loĝis kune en ombro de roko. Eble oni 
miris, ke unu el ili estis leono, dum la 
alia tigro. Ili konatiĝis kiam ili estis tro 
junaj por koni la diferencon inter leonoj 
kaj tigroj. Do ili tute ne opiniis, ke ilia 
amikeco estas malnormala. Krome, ili 
vIVIs pace en kvieta parto de la montoj, 
eble pro la influo de arbara monaĥo 
vivanta proksime. Li estis ermito loĝanta 
fore de aliaj homoj. 


Iutage la amika paro disputegis pro 

io, kion oni ne sciis. La tigro diris: "Ĉiuj 
scias, ke la malvarmo venas kiam la luno 
malkreskas de pleneco al arko." La leono 
respondis: "De kie vi aŭdis la absurdaĵon? 
Ĉiuj scias, ke malvarmo venas kiam la 
luno kreskas de arko al pleneco." 

Ila diskutado pli kaj pli intensiĝis, 
kaj neniu povis konvinki la alian. 
Anstataŭ atingi la konkludon por ĉesigi la 
disputadon, ili eĉ ekinsultis unu la alian. 
Timante rompiĝon de sia amikeco, ili 
decidis konsulti la erudician monaĥon. Li 
certe sciis ĉion pri tio. 

Veninte antaŭ la paceman ermiton, 
la leono kaj tigro sin klinis respekte al li 
kaj parolis pri sia disputado. La amikema 


monaho respondis post momenta pripenso: 

"Malvarmo okazas en ĉiu lunfazo, de 
plenluno al lunarko kaj de lunarko al 
plenluno. La vento portas malvarmon, ĉu 
de okcidento, de nordo aŭ de oriento. Do 
vi ambaŭ estas pravaj, kaj neniu el vi estas 
venkita de la alia. La plej grava afero estas 
vivi unuece kaj harmonie sen konflikto. 
Unueco estas plej grava." 

La leono kaj tigro dankis la saĝan 
ermiton. Ili daŭre vivis feliĉe kiel intimaj 
amikoj. 

La moralinstruo estas: Malgraŭ 
ŝanĝiĝemo de la vetero, la amikeco ĉiam 


restas senŝanĝa. 

18. KAPRO KAJ PASTRO 


[Senscieco] 


lam antaŭ longa tempo estis tre fama 
pastro de antikva religio. Li certis, ke 
estas ĝusta tago por rito oferi kapron. Pro 
sia senscieco li opiniis, ke tio estas ofero 
postulata de lia dio. 

Li trovis konvenan kapron por la ofera 
rito. Li ordonis, ke liaj servistoj portu la 
kapron al sankta rivero por ĝin bani kaj 
ornami per florkronoj. Poste, ili sin banis 
kiel parto de la sinpuriga praktikado. 

Atinginte la riverbordon, la kapro 


subite komprenis, ke ĝi neeviteble estos 

mortigita. Ĝi ankaŭ eksciis pri siaj 
pasintaj naskiĝoj, mortoj kaj renaskiĝoj. 
Ĝi konsciis, ke okazos la lasta rezulto de 
ĝiaj pasintaj fikondutoj. Do ĝi eligis laŭtan 
ridegon laŭ la kapra maniero, similan al 
frapado de cimbaloj. 

Dum la ridado, ĝi konsciis pri alia 
fakto, ke la pastro suferos saman teruran 
rezulton pro sia malsaĝa mortigo. Do ĝi 
ekploregis tiel laŭte kiel ĝi ĵus ridegis. 

La servistoj sin banantaj en la sankta 
rivero aŭdis unue la ridegon, kaj poste 
la ploregon. Ili ekmiris, kaj demandis 
la kapron: "Kial vi ridegis tiel laŭte kaj 
ankaŭ ploregis same brue? Kio kaŭzis 
tion?" La kapro respondis: "Mi diros la 


kaŭzon al vi, sed nur dum ĉeesto de la 

pastro, via mastro." 

Pro granda scivolemo, ili senprokraste 
portis la oferotan kapron al la pastro. 
Ili raportis la okazaĵon al li. La pastro 
ankaŭ estis scivola. Li demandis la kapron 
respektoplene: "Kial vi ridegis tiel laŭte 
kaj poste ploregis same laŭte, sinjoro?" 

Diris la kapro kun memoro pri siaj 
antaŭaj vivoj: "Antaŭ longa tempo ankaŭ 
mi estis pastro same kiel vi, bone edukita 
pri ofera rito de la religio. Mi opiniis, ke 
oferi kapron estis necese al la dio, kiu 
benos la aliajn kaj ankaŭ min mem en niaj 
estontaj renaskiĝoj. Sed la vera rezulto 
de mia konduto estis, ke mi suferis de 
senkapiĝo en ĉiu el miaj sekvaj 499 vivoj." 


"Kiam vi pretigis min kiel la oferaĵon 
pretig J 

hodiaŭ, mi konsciis, ke hodiaŭ estos la 
500-a fojo de mia senkapiĝo. Poste mi 
tute liberiĝos de ĉiuj konsekvencoj pro 
miaj malbonaj kondutoj faritaj antaŭ longa 
tempo. Mi ridegis nedeteneble pro ĝojo." 

"Poste, mi subite konsciis, ke vi, 
la pastro, ripetos la saman malbonan 
konduton, kaj suferos la teruran 
senkapiĝon en ĉiu el viaj sekvaj 500 vivoj! 
Do pro miaj kompato kaj simpatio, mia 
ridego fariĝis plorego." 

La pastro timis, ke eble pravas la diro 
de la kapro, do li diris: "Bone, sinjoro 
Kapro. Mi ne mortigos vin." La kapro 
respondis: "Estimata pastro, eĉ se Vi ne 
mortigos min, mi scias, ke hodiaŭ mi 


perdos mian kapon kaj liberiĝos finfine de 

la konsekvenco de mia antaŭa fikonduto." 

La pastro diris: "Ne timu, mia bona 
kapro. Mi protektos vin laŭ mia eblo kaj 
persone garantios al vi, ke neniu damaĝo 
okazos al vi." Sed la kapro respondis: 
"Ho, pastro, la forto de via protekto 
estas tro malforta kompare kun tiu de la 
konsekvenco kaŭzita de mia fikonduto." 

La pastro rezignis la decidon pri 
la ofera rito, kaj ne plu volis mortigi 
senkulpajn bestojn. Li liberigis la kapron, 
kaj kune kun siaj servistoj, sekvis ĝin por 
protekti ĝin de la eventuala danĝero. 

La kapro iris en rokplenan lokon. Ĝi 
vidis kelkajn freŝajn foliojn sur branĉo 
kaj etendis la kolon por atingi ilin. Subite 


aperis tondroŝtormo de kie oni ne scils. 

Fulmo trafis supre pendantan rokon, kaj 
faligis akran rokpecon. La falinta rokpeco 
hazarde dehakis la kapon de la kapro! 
Ĝi tuj mortis, kaj ankaŭ la tondroŝtormo 
ĈESIS. 

Informiĝinte pri la afero tre stranga, 
centoj da lokanoj venis al la loko. Neniu 
havis komprenon pri la stranga okazaĵo. 

Estis feo loĝanta en proksima arbo. Li 
vidis la tutan okazaĵon. Li aperis leĝere 
frapante siajn flugilojn en la supran aeron 
kaj ekinstruis ilin, dirante: "Rigardu, kio 
okazis al la kompatinda kapro. Tio estis 
rezulto de bestmortigado. Ĉiuj vivestaĵoj 
naskiĝas kaj suferas pro la malsano, 
maljuniĝo kaj morto. Ĉiuj deziras daŭre 


VIV1, anstataŭ morti. Sen konscio pri 

tiu ordinara afero, iuj mortigas aliajn 
vivestaĵojn. Tio kaŭzos suferon ankaŭ al la 
mortiganto ne nur en la nuna, sed ankaŭ 
en sennombre estontaj vivoj." 

"Sen scio, ke ĉiuj malbonaj kondutoj 
kaŭzos suferon al la farantoj, iuj daŭre 
mortigas kaj akumulas pli da sufero al 
si mem en la estonteco. Ĉiufoje kiam ili 
mortigas, parto de ili devas ankaŭ perdi la 
nunan vivon, kaj ilia sufero daŭros eĉ per 
renaskiĝo en la inferaj mondoj!" 

Aŭdinte la feon, ili opiniis, ke ili 
estas fortunaj. Ili rezignis la malsaĝan 
mortigadon, kaj ekĝuis feliĉon tiel en 
kuranta vivo kiel en estontaj. 

La moralinstruo estas: Eĉ religio eble 


estas fonto de malsaĝo. 

19. FEO EN BANJANO 


l On [mn] 


[Malbona Promeso] 


Antaŭe, kaj eĉ hodiaŭ, homoj estas 
superstiĉaj en iuj regionoj. Unu el la 
superstiĉoj estas, ke arba feo aŭ alia 
spirito loĝas en dika aŭ neordinara arbo. 
Ili opinias, ke ili povas preĝi kaj fari 
promeson al la arba feo por ke li helpu 
realigi ilian deziron iamaniere. Ili devas 
plenumi sian promeson, kiam ili opinias, 
ke la feo jam faris la helpon. 

Iam viro hazarde renkontis dikan 
banjanon en Urbo Kasio de Norda Hindio. 


Li tuj ekpensis, ke feo loĝas tie. Do li faris 

preĝon kaj promesis al la arba feo, ke li 
oferos bestojn al la feo, se la lasta realigos 
lian deziron. 

Hazarde realiĝis lia deziro, sed neniu 
sciis, ĉu pro la helpo de feo aŭ spirito, 
aŭ pro aliaj kaŭzoj. La viro certigis al si 
mem, ke la arba feo jam respondis lian 
preĝon, do li volis plenumi sian promeson. 

Li decidis fari grandan oferon pro la 
realigita dezirego. Li alportis multe da 
kaproj, muloj, kokoj kaj ŝafoj. Li kolektis 
brullignon kaj pretis bruligi la senhelpajn 
bestojn kiel oferaĵon. 

Spirito vivanta en Banjano aperis 
kaj diris: "Ho, amiko, vi faris promeson, 
kaj nun vi estas ligita per la promeso. Vi 


opiniis, ke vi devas plenumi la promeson 

por vin liberigi. Sed se vi faros tiel teruran 
mortigon kvankam laŭ via promeso, la 
malfeliĉa rezulto puŝos vin en pli grandan 
malliberecon, ĉar vi suferos pro mortigo 
al aliaj vivestaĵoj, kaj eĉ renaskiĝos en la 
infero. La nura metodo por liberigi vin de 
la estonta kondamno estas rezigni vian 
malbonan konduton malgraŭ ĉio." 

"Kaj krome, vi pensis, ke mi vere estas 
feo. Do, kiel vi opiniis, ke mi manĝas 
viandon? Ĉu vi ne aŭdis, ke ni feoj prenas 
pli bonajn manĝaĵojn kiaj ambrozio, 
stelroso kaj sunlumo? Mi bezonas nek 
viandan nek alian manĝeblan oferaĵojn." 
Poste li malaperis. 

La malsaĝulo konsciiĝis pri sia eraro. 


Anstataŭ fari la malbonan konduton 

kaŭzantan suferan destinon al li en postaj 
vivoj, li tutkore ekfaris bonan konduton 
favoran al li kaj aliaj. 

La moralinstruo estas: Estas pli 
malbone plenumi malbonan promeson ol 


fari ĝin. 


141 


20. SIMIA REĜO KAJ AKVA 


[Singardemo] 


Iam antaŭ longa tempo en 
malproksima kaj profunda arbaro estis 
regno de 80000 simioj. Ili havis reĝon tiel 
grandan kiel cervidon. Li estis granda ne 
nur korpe, sed ankaŭ anime. Fakte, li estis 
Bodisatvo, la iluminiĝinto. 

Iutage li avertis siajn regnanojn, 
dirante: "Miaj popolanoj, estas venenaj 
fruktoj en tiu ĉi profunda arbaro, kaj 
ankaŭ lagetoj posedataj de demonoj. Se vi 


vidos neordinaran frukton aŭ ne konatan 

lageton, ne manĝu aŭ trinku sen demandi 
min unue." Estante atentaj al sia saĝa reĝo, 
la simioj konsentis obei la ordonon. 

Poste ili venis al nekonata lageto. 
Nentu el ili volis trinki akvon antaŭ ol 
demandi la reĝon, kvankam ili suferis de 
grandaj laceco kaj soifo pro serĉado de 
manĝaĵo. Do ili nur sidis sur arboj kaj sur 
la tero ĉirkaŭ la lageto. 

Veninte al siaj popolanoj, la reĝo 
demandis: "Ĉu iu el vi trinkis la akvon?" 
Ili respondis: "Ne, Via Reĝa Moŝto. Ni 
obeis vian ordonon." Li diris: "Bonege." 

Poste li paŝis laŭ la bordo ĉirkaŭ la 
lageto. Li ekzamenis la piedsignojn de 
bestoj irintaj en la akvon, sed vidis neniun 


piedsignon revenintan el la akvo! Do 

li konsciis, ke la lageton posedas akva 
demono. Li diris al la 80000 simioj: "La 
lageton posedas akva demono. Neniu 
eniru." 

Post nelonge, la akva demono vidis, 
ke neniu el la simioj iris en la akvon por 
trinki. Do en formo de timiga monstro 
l sin montris el la mezo de la lageto. 
Li havis grandan bluan ventron, ruĝajn 
ungegojn kaj piedojn, kaj blankan vizaĝon 
kun elstaraj verdaj okuloj. Li diris: "Kial 
V1 nur sidas ĉirkaŭe? Tuj venu en la 
lageton kaj trinku akvon." 

La simia reĝo demandis al la terura 
monstro: "Ĉu vi estas la akva demono 
posedanta la lageton?" Li respondis: "Jes. 


Mi estas." La simia reĝo demandis: "Cu 

vi manĝas ĉiujn, kiuj iris en la akvon?" Li 
respondis: "Jes. Prave, inkluzive de birdoj. 
Mi manĝas ilin ĉiujn. Kaj kiam via soifego 
pelos vin en la lageton por trinki, mi des 
pli ĝuoplene manĝos vin, la plej grandan 
simion el ĉiuj." Li grimacis kaj salivo 
gutadis de lia harplena mentono. 

Sed la reĝo restis trankvila kun bone 
trejnita menso. Li diris: "Mi ne lasos vin 
manĝi min aŭ eĉ unu el miaj sekvantoj. 
Kaj krome, ni trinkos akvon laŭplaĉe!" 
La akva demono gruntis: "Tute ne eble! 
Kiel vi povus tion fari?" La simia reĝo 
respondis: "Ĉiu el ni 80000 simioj trinkos 
per bambueto kiel suĉtubo. Kaj vi neniel 
kapablos atingi nin." 


Kompreneble, ĉiuj, kiuj vidis bambuon, 

scias bone, ke estas malfacile trinki per 
bambueto. Bambuoj kreskas ŝalmo-post- 
ŝalme kaj inter du ŝalmoj estas nodo. Se 
simioj uzas unu ŝalmon por trinki akvon, 
la tubo estas tiel mallonga, ke la demono 
povas kapti ilin, treni ilin sub la akvon kaj 
engluti 1lin. Sed pro la nodoj, estas neeble 
suĉi akvon tra pli ol unu ŝalmo. 

La simia reĝo estis eksterordinara. 
Jen la kaŭzo, kial tiel multaj simioj sekvis 
lin. En la pasinteco li faris bonon kaj 
trejnis sian menson kun tiel grandaj peno 
kaj atentemo, ke li disvolvis sian mensan 
kvaliton tre bone, kaj tial oni diris, ke li 
havas "grandan menson", sed ne simple 
tiel, ke li havas "grandan cerbon". 


La Iluminiĝinto kapablis teni la 

bonan kvaliton en sia menso, kaj faris 
eksterordinaran miraklon. Unue, li prenis 
freŝan bambueton, trablovis por sennodigi 
ĝin, kaj suĉis akvon per ĝi el la lageto. 
Poste, eble estis pli mirinde, ke li svingis 
sian manon kaj ĉiuj bambuoj kreskantaj 
ĉirkaŭ la lageto perdis siajn nodojn. Ili 
fariĝis novspeca bambuo. 

Poste, ĉiu el liaj 80000 sekvantoj 
prenis bambueton kaj tute facile trinkis 
akvon ĝiskontente. La akva demono tute 
ne povis kredi siajn okulojn. Grumblante, 
li enmerĝiĝis lasante gluglantajn vezikojn 
malantaŭ si. 

La moralinstruo estas: Esploru antaŭ 


ol salti en akvon. 

[Malpacienco] 


lam antilopo vivis en profundo de 
arbaro. Ĝi manĝis fruktojn falintajn el 
arboj. Ĝi precipe ŝatis fruktojn de unu 
arbo. 

En la sama regiono VIVIs ĉasisto, kiu 
kaptis kaj mortigis antilopojn kaj cervojn. 
Li metis fruktojn kiel allogaĵon sub 
arbo. Poste, li atendis kaŝe en la supraj 
branĉoj. Li tenis ŝnuran maŝon pendigitan 
de la arbo sur la tero ĉirkaŭ la fruktoj. 
Kiam besto manĝis la frukton, la ĉasisto 


streĉigis la maŝon kaj kaptis ĝin. 

Frumatene la antilopo venis al la 
plej plaĉa arbo por serĉi fruktojn. Ĝi 
tute ne vidis la ĉasiston kaŝiĝantan sur 
la arbo kun maŝo pretigita. La antilopo 
estis singardema malgraŭ malsatego. Ĝi 
atentis pri la eventuala danĝero. Ĝi vidis 
la bongustajn kaj maturajn fruktojn sub la 
plej plaĉa arbo kaj pensis, kial neniu el 111 
estis manĝita de bestoj. Do ĝi timis, ke en 
tio estas ia Intrigo. 

La ĉasisto vidis, ke la antilopo alvenis 
de malproksimo. Vidinte, ke ĝi haltis kaj 
aspektis singardema, li timis, ke li ne 
povos kapti ĝin. Li tiel maltrankviliĝis, 
ke li ekĵetis fruktojn en la direkton de la 
antilopo por logi ĝin veni pli proksimen. 


Sed la antilopo estis tre saĝa. Ĝi sciis, 

ke la fruktoj nur falis de la arboj vertikale. 
Ĝi ekkonsciis, ke estas danĝero, ĉar la 
fruktoj flugis al ĝi. Ĝi do atente esploris la 
arbon, kaj vidis la ĉasiston inter la branĉoj. 
Sed ĝi ŝajnigis ne vidi lin. 

Ĝi diris al la direkto de la arbo: "Ho, 
mia kara fruktoarbo, vi kutime donis 
viajn fruktojn al mi tiel, ke vi lasis ilin 
fali vertikale sur la teron. Nun ĵetante la 
fruktojn al mi, vi tute ne kondutas kiel 
arbo! Vi ŝanĝis vian kutimon, do ankaŭ mi 
ŝanĝu la mian. Ekde nun mi nur manĝos 
fruktojn de alia arbo kiu ankoraŭ kondutas 
kiel arbo." 

La ĉasisto ekkonsciis pri sia eraro kaj 
vidis, ke la antilopo estas pli saĝa ol li. Li 


koleriĝis kaj kriegis: "Vi sukcesis forfuĝi 

de mi ĉifoje, saĝa antilopo, sed mi certe 
kaptos vin alifoje!" 

La antilopo konsciis, ke la ĉasisto sin 
montris pro kolero, do ĝi diris al la direkto 
de la arbo. "Vi ne nur neniel kondutas kiel 
arbo, sed ankaŭ kondutas kiel ĉasisto! 
Vi malsaĝulo vivanta per mortigado 
al bestoj! Vi ne komprenis, ke mortigi 
senkulpajn vivestaĵojn ankaŭ suferigos vin 
kaj en tiu ĉi vivo kaj en la estontaj vivoj 
renaskiĝonte en la infera mondo. Estas 
klare, ke ni antilopoj estas pli saĝaj ol vi. 
Ĉar ni manĝas fruktojn, ni ne kulpas pro 
mortigado kaj suferigo al aliaj vivestaĵoj." 

Tion dirinte, la atentema antilopo kuris 


en densan arbaron kaj ne plu vidiĝis. 

La moralinstruo estas: Saĝulo restas 


senkulpa. 

22. LA HUNDA REĜO ARĜENTO 


[Justeco] 


lam antaŭe la reĝo de Benareso Iris al 
sia plezura ĝardeno en la ĉaro ornamita 
per valoraĵoj. Li ŝategis sian ĉaron ĉefe 
pro la ledaj rimenoj valoraj kaj delikate 
manfaritaj. 

Foje li restis en la plezura ĝardeno 
tutan tagon ĝis la vespero. Estis jam 
malfrue kiam li revenis en la palacon, 
do li lasis sian ĉaron ekstere en la korto 
anstataŭ konvene ŝlosi ĝin en la ĉarejo. 

Pluvegis dum la nokto. La ledaĵo 
malsekiĝis, ŝveliĝis, moliĝis kaj eligis 

ledan odoron. La tro dorlotitaj palacaj 
hundoj flaris la ledan odoron kaj iris en la 
korton. Ili mordis kaj maĉis la molan kaj 
malsekan ledaĵon de la ĉaro. Antaŭ tagiĝo 
ili revenis nerimarkite al sia loko en la 
palaco. 

Kiam la reĝo vekiĝis kaj eliris en 
la korton, li vidis, ke la ledaĵo estis Jam 
dismaĉita kaj formanĝita de hundoj. Li 
alvenigis la servistojn kaj demandis ilin 
pri la okazaĵo. 

La servistoj, kiuj respondecis flegi 
la palacajn hundojn, timis, ke la reĝo 
kulpigos ilin. Do ili mensogis, ke sovaĝaj 
hundoj en la urbo eniris tra la akvaj 
kanaloj kaj formanĝis la valoran ledaĵon. 


La reĝo eksplodis de kolero. Li tiel 

koleriĝis, ke li volis sin venĝi kontraŭ 
ĉiuj hundoj, do li dekretis tuj mortigi la 
hundojn, kiam ajn oni vidas ilin en la 
urbo. 

La popolanoj ekmortigis hundojn. La 
hundoj ne povis kompreni, La hundoj ne 
povis kompreni, kial homoj subite volas 
ilin mortigi. Iom malfrue de tiu tago ili 
informiĝis pri la dekreto de la reĝo. Ili 
teruriĝis kaj fuĝis en la tombejon ekster la 
urbo. Tie loĝis ilia estro, la Hunda Reĝo 
Arĝento. 

Arĝento fariĝis la reĝo ne pro la plejaj 
grandeco, forteco aŭ decidemo. Ĝi estis 
mezalta en staturo kun arĝentaj haroj 
glataj, nigraj okuloj brilaj kaj suprenlevitaj 


oreloj atentemaj. Ĝi piediris kun digno. 

Tio gajnis la admiron kaj respekton de 
homoj kaj hundoj. En sia longa vivo ĝi 
lernis multe, kaj povis koncentri sian 
menson sur la plej gravan aferon. Do ĝi 
fariĝis la plej saĝa el ĉiuj hundoj kaj la plej 
prizorgema al la aliaj. Jen la kaŭzo, kial ĝi 
fariĝis la reĝo de hundoj. 

La hundoj dronis en granda tumulto en 
la tombejo. Ili teruriĝis morte. La Hunda 
Reĝo Arĝento demandis ilin pri la kaŭzo. 
Ih informis al ĝi ĉion pri la rimenoj de 
la ĉaro, kaj la dekreto de la reĝo, ke oni 
mortigu ĉiujn hundojn viditajn kiam ajn. 

La Reĝo Arĝento sciis, ke estis tute 
neeble trudiĝi en la bone garditan palacon. 
Do ĝi konkludis, ke la ledaĵon formanĝis 


la hundoj vivantaj en la palaco. 

Ĝi pensis: "Ni hundoj scias bone, ke ni 
ĉiuj havas sangan rilaton inter ni, malgraŭ 
niaj malsamaj aspektoj. Do nun mi devas 
laŭeble klopodi por savi la vivon de ĉiuj 
kompatindaj hundoj, miaj parencoj. Neniu 
kapablas savi ilin krom mi." 

Ĝi konsolis ilin, dirante: "Ne timu. Mi 
savos vin ĉiujn. Restu en la tombejo kaj 
ne iru en la urbon. Mi diros al la reĝo de 
Benareso, kiuj estas ŝtelistoj kaj kiuj estas 
senkulpaj. La vero savos nin ĉiujn." 

Antaŭ la ekvojaĝo, ĝi iris al alia parto 
de la tombejo por resti sola. Farinte bonon 
kaj sin kulturinte dum la tuta vivo, tiam ĝi 
koncentris sian penson, kaj plenigis sian 
menson per kompatemo. Ĝi preĝis: "Ĉiuj 


hundoj estu bonfartaj kaj feliĉaj. Ĉiuj 

hundoj estu sekuraj. Mi iros al la palaco 
por favoro al hundoj kaj ankaŭ homoj. 
Neniu ataku min kaj faru malutilon al mi." 

Poste, la Hunda Reĝo Arĝento ekpaŝis 
malrapide tra la stratoj de Benareso. Pro 
la mensa koncentriĝo, ĝi sentis neniom da 
timo. Pro sia bonfarado en multaj jaroj, 
ĝi Iris kun respektinde trankvila digno. 
Kaj pro la favora influo de ĝia kompatemo 
perceptebla por ĉiuj homoj, neniu sentis 
koleron aŭ intencon atenci ĝin kiam ili 
vidis ĝin. Anstataŭe, kiam preterpasis la 
Granda Hundo, 1li miregis, kial tio povus 
okazi. 

La tuta urbo estis kvazaŭ sorĉita. Sen 
ajna malhelpo, la Hunda Reĝo Arĝento 


paŝis preter la palacaj gardistoj, rekte iris 

en la kortegan halon de justeco kaj sidiĝis 
kviete sub la sidejo de la reĝo. La reĝo 
de Benareso admiris ĝiajn kuraĝon kaj 
dignon. Do kiam la servistoj venis por 
forpeli ĝin, la reĝo ordonis, ke 1li lasu ĝin 
resti. 

La Hunda Reĝo Arĝento iris antaŭ 
la majestan reĝon de Benareso el sub la 
sidejo. Ĝi respekte riverencis kaj demandis: 
"Via Reĝa Moŝto, ĉu vi ordonis, ke oni 
mortigu ĉiujn hundojn en la urbo?" La 
reĝo respondis: "Jes. Mi faris la ordonon." 
La hunda reĝo demandis: "Kian kulpon 
faris la hundoj?" La reĝo respondis: 
"Hundoj formanĝis mian belan kaj valoran 
ledaĵon." Reĝo Arĝento demandis: "Ĉu vi 


scias, kiuj hundoj tion faris?" La reĝo de 

Benareso respondis: "Neniu scias." 

"Via Reĝa Moŝto," diris la hundo, "Por 
reĝo tiel saĝa kiel vi, kiu tenas justecon, ĉu 
estas prave mortigi ĉiujn hundojn anstataŭ 
nur kelkajn kulpajn? Ĉu tio estas justa 
al la senkulpaj hundoj?" Konsciinte pri 
sia manko, la reĝo respondis: "Ĉar mi ne 
scias, kiuj hundoj damaĝis mian ledaĵon, 
do nur per la ordono mortigi ĉiujn hundojn 
mi povos puni la kulpulojn. La reĝo devas 
esti justa!" 

La Hunda Reĝo Arĝento paŭzis 
momenton antaŭ ol refuti la reĝon per 
serioza demando: "Via Reĝa Moŝto, ĉu 
estas la fakto, ke vi ordonis mortigi ĉiujn 
aliajn hundojn, aŭ vi lasos nur kelkajn ne 


mortigitaj?" La reĝo subite embarasiĝis 

kiam li devis agnoski antaŭ ĉiuj siaj 
korteganoj: "Vere, plejparto de la hundoj 
estos mortigita, sed ne ĉiuj. La bonaj 
purrasaj hundoj en mia palaco estos 
ŝparitaj." 

Tiam la hunda reĝo diris: "Via Reĝa 
Moŝto, antaŭe vi diris, ke ĉiujn hundojn 
oni mortigos por certigi, ke la kulpaj 
hundoj estos punitaj. Nun vi diris, ke viaj 
palacaj hundoj estos ŝparitaj. Tio montras, 
ke vi faras eraron pro la antaŭjuĝo. Por 
reĝo, kiu volas esti justa, estas erare favori 
al iuj, sed ne al la aliaj. La reĝa justeco 
devas esti ekvilibra kiel honesta pesilo. 
Kvankam vi jam dekretis sendistingan 
mortigon al ĉiuj hundoj, tamen fakte tio 


nur celas la malriĉajn hundojn. Viaj riĉaj 

palacaj hundoj estos ŝparitaj dum la 
malriĉaj hundoj estos maljuste traktitaj kaj 
erare mortigitaj!" 

Konsciinte la veron diritan de la hunda 
reĝo, la reĝo de Benareso demandis: "Ĉu 
vi estas sufiĉe saĝa por sci1, kiuj hundoj 
formanĝis miajn ledajn rimenojn?" Ĝi 
respondis: "Jes, Via Reĝa Moŝto. Mi scias 
pri tio. Ili estas nur la palacaj hundoj 
favorataj de vi. Mi povas pruvi tion." La 
reĝo petis: "Do faru tion." 

La hunda reĝo petis, ke oni alkonduku 
la palacajn favoratojn en la halon de 
justeco kaj bredu ilin per miksaĵo de 
butero, lakto kaj herbo. Tion manĝinte, la 
hundoj elvomis parte digestitajn pecetojn 


de la reĝaj ledaĵoj! 

Poste, la Hunda Reĝo Arĝento diris: 
"Via Reĝa Moŝto, neniu el la malriĉaj 
hundoj en la urbo povas eniri la bone 
garditan palacon. Vi estas blindigita de 
antaŭjuĝo. Nur viaj palacaj hundoj estas 
kulpaj. Krome, mortigi vivestaĵojn estas 
malbona konduto. Tion scias ni hundoj, 
por ne paroli pri homoj. Ĉiuj vivestaĵoj 
rilatas unu al alia, do ni devas respekti 
ĉiujn vivestaĵojn kiel parencojn!" 

La tuta kortego miris pri la okazaĵo. 
La reĝon de Benareso regis malofte 
humila sento. Li riverencis antaŭ la hunda 
reĝo kaj diris: "Ho, Granda Reĝo de 
hundoj, mi neniam vidis iun ajn kiel vin, 
kiu kombinas perfektan saĝon kaj grandan 


kompatemon. Vere, via Justeco estas la 
163 


plej supera. Mi oferos miajn tronon kaj 
regnon de Benareso al vi!" 

La Iluminiĝinto respondis: "Stariĝu, 
Via Reĝa Moŝto. Mi ne deziras homan 
kronon. Se vi volas montri vian respekton 
al mi, estu reganto justa kaj kompatema. 
Tio helpos, se vi ekpurigos vian menson 
per praktiko de kvinŝtupa trejnado. Tio 
helpas forigi kvin malbonajn kondutojn, 
kiuj estas: mortigado, ŝtelado, seksa 
miskonduto, mensogo kaj drinkado de 
alkoholaĵo." 

La reĝo sekvis la instruon de la saĝa 
hunda reĝo. Li regis la landon kun granda 
respekto al ĉiuj vivestaĵoj. Li ordonis, 
ke oni nutru hundojn en la palaco kaj en 


la urbo kiam ajn ili manĝas. Tio estis la 

komenco de amikeco inter hundoj kaj 
homoj, kiu daŭras ĝis hodiaŭ. 

La moralinstruo estas: Antaŭjuĝo 
kondukas al maljusteco, dum saĝo al 


justeco. 

23. LA GRANDA ĈEVALO ĈIOSCIO 


[Kuraĝo] 


Iam Reĝo Brahmadato regis 
Benareson en Norda Hindio. Li havis 
potencan ĉevalon, kiu naskiĝis en Regno 
Sindho situanta en Hindia Rivervalo de 
Okcidenta Hindio. Fakte, La ĉevalo estis 
iluminiĝinto. 

La ĉevalo estis ne nur granda kaj forta, 
sed ankaŭ saĝa kaj inteligenta. Kiam ĝi 
estis ankoraŭ juna, oni rimarkis, ke ĝi 
ĉiam anticipe komprenas la deziron de la 
rajdanto. Do oni nomis ĝin Ĉioscio. 


Oni opiniis, ke ĝi estas la plej bona 

el la reĝaj ĉevaloj, do 1li bredis ĝin per 
plej bona rimedo. Ĝia ornamita stalo 
estis ĉiam pura kaj bela. Ĉevaloj estas 
fidelaj al siaj mastroj. Ĉioscio estis precipe 
lojala kaj dankema al la reĝo pro la bona 
prizorgiteco. Ĉioscio estis la plej kuraĝa el 
ĉiuj reĝaj ĉevaloj, do la reĝo respektis kaj 
fidis ĝin. 

Foje, sep najbaraj reĝoj kunagis por 
militi kontraŭ la reĝo Brahmadato. Ĉiu el 
la reĝoj kondukis kvar grandajn armeojn: 
elefantan kavalerion, ĉevalan kavalerion, 
ĉaran kavalerion kaj armeon de piedirantaj 
soldatoj. La sep reĝoj kune ĉirkaŭis la 
urbon de Benareso kun siaj armeoj. 

La reĝo Brahmadato kunvenigis siajn 


ministrojn kaj konsilantojn por fari planon 

defendi la regnon. Ili proponis: "Ne cedu. 
Ni devas batali por defendi nian altan 
pozicion. Sed komence vi ne rajtas riski 
vian regantecon partopreni en la milito. 
Anstataŭe, elsendu la ĉampionon de ĉiuj 
kavaliroj al la milito kiel via delegito. Vi 
nur devos eliri se li malvenkos." 

Do la reĝo alvenigis la kavaliran 
ĉampionon kaj demandis lin: "Ĉu vi 
kapablas venki la sep reĝojn?" La 
ĉampiono respondis: "Se vi permesos, 
ke mi elrajdu grandan ĉevalon Ĉioscion, 
la plej kuraĝan, saĝan kaj fortan, nur 
tiam mi povos venki en la milito." La 
reĝo konsentis kaj diris: "Mia ĉampiono, 
en la tempo de danĝero mi konfidas la 


sekurecon de la regno al vi kaj Cioscio. 

Prenu ĉion, kion vi bezonas." 

La ĉampiono Iris al la reĝa ĉevalejo. 
Li ordonis, ke oni nutru Ĉioscion bone kaj 
armu ĝin per kiraso bele ornamita. Poste li 
respekte riverencis al la ĉevalo kaj grimpis 
sur la belan selon. 

Ĉioscio sciis pri la situacio. Ĝi pensis: 
"La sep reĝoj venis ataki mian regnon kaj 
mian reĝon, kiu bredas, prizorgas kaj fidas 
min tiel bone. Ne nur la sep reĝoj, sed 
ankaŭ iliaj pli grandaj kaj potencaj armeoj 
minacas mian reĝon kaj ĉiujn homojn 
en Benareso. Mi ne lasos ilin venki, nek 
permesos la kavaliran ĉampionon mortigi 
tiujn reĝojn. Alie ankaŭ mi dividos la 
malbonan konduton forrabi vivon de aliaj 


por gajni ordinaran venkon. Anstataŭe, mi 

imstruos al ili novan metodon. Mi kaptos 
ĉiujn sep reĝojn sen mortigo. Tio estos 
vere granda venko." 

Ĉioscio diris al la rajdanto: "Sinjoro 
Kavaliro, ni gajnu la militon per nova 
metodo mortigi neniun. Vi kaptu nur unu 
reĝon ĉiufoje, kaj restu firme sur mia 
dorso. Mi trovu la taŭgan vojon tra la 
malamikoj. Rigardu min dum vi rajdos. Mi 
montros al vi la kuraĝon superi malnovan 
metodon, la metodon de mortigado." 

Kiam la nobla ĉevalo parolis pri la 
"nova metodo", "la taŭga vojo" kaj "la 
supera kuraĝo", ŝajne ĝi fariĝis pli granda 
ol sia staturo. Ĝi sin levis majeste kun 
la fortaj postaj kruroj sur la tero, kaj 


suben rigardis ĉiujn malamikojn ĉirkaŭ la 

urbo. Ĉiuj koncentris sian rigardon sur la 
majestan ĉevalon. La tero tremis kiam ĝiaj 
antaŭaj hufoj refalis sur la teron kaj ĝi tuj 
sturmis en la mezon de la kvar armeoj de 
la unua reĝo. Ŝajne ĝi havis rapidecon de 
fulmo, forton de cent elefantoj kaj gloran 
memfidon de bravulo el alia mondo. 

En la memoro de la elefantoj 1li 
neniam vidis tian ĉevalon kia Ĉioscio, do 
la elefanta kavalerio retiriĝis pro timo. 
La ĉevaloj sciis, ke tiu ĉi parenco estas la 
vera kompetenta estro de ili, do la ĉevala 
kavalerio kaj ĉara kavalerio staris kviete 
kaj klinis sian kapon kiam la Grandulo 
preterpasis. La soldatoj de la infanterio 
diskuris kiel muŝoj pelataj de forta vento. 


Apenaŭ la unua reĝo komprenis, kio 

okazis, li jam estis kaptita kaj portita en la 
urbon de Benareso. Kaj tio same okazis al 
la dua, tria, kvara kaj kvina reĝoj. 

La sesa reĝo estis kaptita en la 
sama maniero, sed unu el liaj lojalaj 
korpogardistoj saltis el la kaŝejo, kaj pikis 
sian spadon en la korpoflankon de la brava 
Ĉioscio. Kun sango fluanta el la vundo, ĝi 
portis la ĉampionon kaj la kaptitan sesan 
reĝon en la urbon. 

Kiam la ĉampiono vidis la seriozan 
vundon de la ĉevalo, li ne plu kuraĝis 
rajdi la malfortiĝantan Ĉioscion por 
kontraŭbatali la sepan reĝon. Do per 
kiraso li ekarmis alian potencan militan 
ĉevalon, kiu estis ĝuste tiel granda kiel 
Ĉioscio. 

Vidinte tion, Ĉioscio pensis kvankam 
en granda doloro pro la mortiga vundo: 
"La ĉampiono jam perdis sian kuraĝon 
tiel rapide. Li ankoraŭ ne komprenis, ke 
la vera naturo de mia potenco estas la 
saĝo gajni la veran pacon nur per pacaj 
metodoj. Li klopodos venki la sepan reĝon 
kaj liajn armeojn en ordinara maniero, 
rajdante ordinaran ĉevalon." 

"Post la unua paŝo abstini de 
mortigado al vivestaĵoj, mi ne rajtas ĉesi 
duonvoje. Alie mia granda klopodo por 
instrui novan metodon vaniĝos kiel fadeno 
falinta en akvon!" 

La granda ĉevalo Ĉioscio diris al la 
ĉampiono: "Sinjoro Kavaliro, la sepa reĝo 


kaj liaj armeoj estas la plej potencaj el ĉiuj. 

Rajdante ordinaran ĉevalon, vi ne povos 
venki eĉ se vi mortigos milojn da soldatoj 
kaj bestoj. Mi, el potenca raso de Sindhaj 
ĉevaloj, estas nomata Ĉioscio. Nur mi 
povas trairi ilin kaj kapti la sepan reĝon 
viva sen damaĝo al 1li!" 

La ĉampiono rekolektis sian kuraĝon. 
La brava ĉevalo perforte sin starigis 
malgraŭ la granda doloro. Kun la fluanta 
sango, ĝi henis kaj sin trudis tra la kvar 
armeojn. La ĉampiono alportis la lastan 
el la sep militemaj reĝoj. Ĉiuj sur la 
vojo denove sin tiris por eviti vundiĝon. 
Vidinte, ke iliaj sep reĝoj estis kaptitaj, 
ĉiuj soldatoj demetis siajn armilojn kaj 
petis paciĝon. 


Konsciinte, ke la granda ĉevalo 

Ĉioscio ne povos travivi la nokton, Reĝo 
Brahmadato tiris al ĝi. Li bredis la ĉevalon 
ekde ĝia ideco, do li amis ĝin treege. 
Kiam li vidis, ke la ĉevalo estas mortanta, 
liaj okuloj plenis de larmoj. 

Ĉioscio diris: "Via Reĝa Moŝto. Mi 
servis al vi sufiĉe bone. Mi jam penegis 
ĝis ekstremo kaj montris novan metodon. 
Nun vi devas garantii mian lastan peton. 
Vi devas ne mortigi tiujn sep reĝojn eĉ se 
1li faris eraron kontraŭ vi, ĉar sanga venko 
semos alian militon. Indulgu ilin pri la 
atako al vi. Lasu ilin reiri al sia regno, tiel 
ke vi vivos en paco ekde nun." 

"Kian ajn rekompencon vi donos al 
mi, donu tion al la kavalira ĉampiono 


anstataŭe. Nur faru bonon, estu ankaŭ 

malavara, honoru la veron, kaj ne plu 
mortigu vivestaĵojn. Regu nian regnon per 
justeco kaj kompatemo." 

Poste ĝi fermis la okulojn kaj faris la 
lastan elspiron. La reĝo eksplodis de ploro, 
kaj ĉiuj funebris pro ĝia forpaso. Kun 
granda estimo ili bruligis la korpon de la 
granda ĉevalo Ĉioscio, la iluminiĝinto. 

Reĝo Brahmadato liberigis la sep 
reĝojn. Ankaŭ ili honoris la Grandulon, 
kiu venkis iliajn fortajn armeojn sen verŝi 
sangon krom la sian. Kiel memoro al ĝi, ili 
ĵuris pri eterna paco. Tiuj sep reĝoj kaj la 
reĝo Brahmadato neniam konfliktis plue. 

La moralinstruo estas: Paco estas 


akirebla nur per pacaj metodoj. 

24. MALPURA BANAKVO 


[Pureco] 


Iam antaŭe en regno de Hindio, 
oni kutime kondukis la plej bonan el la 
kortegaj ĉevaloj al la rivero por ĝin bani. 
Foje, la ĉevalistoj kondukis ĝin al sama 
malprofunda lageto, kie ili ĉiam ĝin banis. 

Sed antaŭ ilia alveno, oni banis 
ĉevalon malbonan kaj malpuran en la 
sama loko. La ĉevalo estis kaptita en la 
kamparo, kaj ĝi neniam baniĝis antaŭe en 
sia tuta VIVO. 

La bona reĝa ĉevalo snufis en la aero. 


Gi tuj sensis, ke malpura sovaĝa ĉevalo 

sin banis en la sama loko kaj malpurigis 
la akvon. Tio malplaĉis al ĝi, do ĝi rifuzis 
baniĝi en la lageto. 

La ĉevalistoj provis ĝin enakvigi 
laŭeble, sed neniel sukcesis. Do 1li iris al la 
reĝo kaj plendis, ke la bone trejnita ĉevalo 
subite fariĝis obstina kaj malobeema. 

La reĝo havis inteligentan ministron 
konatan pro kompreno al bestoj. Do la reĝo 
alvenigis lin kaj ordonis: "Bonvolu iri por 
rigardi, kio okazis al mia plej bona ĉevalo. 
Esploru, ĉu ĝi rifuzas baniĝi pro malsano 
aŭ aliaj kaŭzoj. El ĉiuj miaj ĉevaloj, mi 
opinias, ke tiu ĉi estas tiel bonkvalita, ke 
ĝ1 neniam lasas sin malpura. Certe okazis 
problemo." 


La ministro iris sur la bordon de la 

lageto senprokraste. Li tuj trovis, ke la 
reĝa ĉevalo estis ne malbonfarta, sed 
perfekte sana. Li ankaŭ rimarkis, ke 
la ĉevalo spiris laŭeble plej malrapide. 
Do li snufis en la aero, kaj flaris Iom da 
fiodoro. Post atenta esplorado li trovis, 
ke la fiodoro venis de la malpura akvo 
en la lageto. Do li supozis, ke alia ĉevalo 
malpura baniĝis tie, tiel ke la reĝa ĉevalo 
rifuzis baniĝi en la malpura akvo pro sia 
ŝato al pureco. 

La ministro demandis la ĉevalistojn: 
"Ĉu alia ĉevalo baniĝis en la lageto 
hodiaŭ?" Ili respondis: "Jes. Antaŭ nia 
alveno, oni banis malpuran sovaĝan 
ĉevalon ĉi tie." La ministro diris al ili: 


"Miaj karaj ĉevalistoj, Jen estas la plej 

bona ĉevalo de la reĝo. Ĝi amas purecon 
kaj ne volas baniĝi en malpura akvo. Do 
la nura afero, kion vi povas fari, estas nur 
konduki ĝin al la rivero, en kiu la akvo 
estas freŝa kaj pura, kaj banu ĝin." 

Ili sekvis la proponon, kaj la reĝa 
ĉevalo plezure baniĝis en la nova loko. 

La ministro revenis al la reĝo kaj 
raportis pri la okazaĵo. Li diris: "Vi estis 
prava,Via Reĝa Moŝto. Tiu ĉi ĉevalo vere 
estas tiel bonkvalita, ke ĝi neniel sin lasas 
malpuriĝi." 

La reĝo admiris, ke lia ministro 
kapablas scii la intencon de ĉevalo. Do li 
rekompencis lin laŭmerite. 

La moralinstruo estas: Pureco plaĉas 


eĉ al la besto. 

25. VIRINA VIZAĜO 


[Influo] 


lam antaŭe la reĝo de Benareso havis 
elefanton bonkoran, paciencan, kaj mildan. 
Krom la milda karaktero, ĝi havis ankaŭ 
aminde ĝentilan vizaĝon. Do oni ameme 
nomis ĝin Virina Vizaĝo. 

Iunokte, kelkaj rabistoj amasiĝis ekster 
la elefantejo. Ili interbabilis pri siaj planoj 
de prirabado en la mallumo. Ili parolis pri 
batado kaj mortigado. Ili ankaŭ fanfaronis, 
ke ili jam rezignis ordinaran bonecon, do 
1l1 ne plu kompatas siajn viktimojn. Ili 


uzis lingvaĵon de kruduloj kaj krimuloj 

speciale por montri sian kruelecon al la 
aliaj. 

Estas kviete en la nokto. Virina Vizaĝo 
havis nenion alian por fari ol aŭskulti 
la timigajn planojn kaj krudajn vortojn 
de la rabistoj. Ĝi aŭskultis atenteme, kaj 
parkeris ĉion en la maniero de elefantoj. 
Ĝi edukiĝis obei kaj respekti homojn, do 
ĝi opiniis, ke ĝi devas obei kaj respekti 
tiujn homojn, eĉ kiel instruistojn. 

Poste pasis kelkaj noktoj. Virina 
Vizaĝo pensis, ke estas prave fariĝi kruda 
kaj kruela. Tio kutime okazis al tiu, kiu 
vivas kun nature kruelaj homoj, kaj ankaŭ 
precipe al tiu, kiu volas plaĉi al la aliaj. 

Indianoj nomas specialan dresiston kaj 


brediston de elefantoj elefantisto. Frue en 

iu mateno, la elefantisto de Virina Vizaĝo 
iris al ĝi kiel kutime. Lin subite atakis la 
elefanto, kies cerbo ankoraŭ plenis de la 
noktaj interbabiloj de la rabistoj. Ĝi kaptis 
lin per sia rostro, firme premis lin, ĵetis lin 
sur la teron kaj tuj mortigis lin. Poste, ĝi 
kaptis aliajn du helpantojn, mortigis ilin 
same feroce unu post la alia. 

Post nelonge tra la tuta urbo cirkulis 
la informo, ke la iama adorata Virina 
Vizaĝo subite freneziĝis kaj fariĝis timiga 
mortiganto de homoj. Oni kuris al la reĝo 
por peti helpon. 

La reĝo hazarde havis inteligentan 
ministron faman pro sia kompreno pri 
bestoj. Do la reĝo alvenigis lin kaj ordonis 


lin esplori, kiu malsano aŭ alia kaŭzo tiel 

krudigis lian favoratan elefanton. 

La ministro estis Bodisatvo, la 
iluminiĝinto. Irinte en la elefantejon, li 
diris ĝentile mildajn vortojn al Virina 
Vizaĝo por trankviligi ĝin. Li ekzamenis 
ĝin kaj trovis, ke ĝi estas perfekte sana. 
Kiam li parolis afable al Virina Vizaĝo, 
li rimarkis, ke ĝi suprenlevis la orelojn 
kaj aŭskultis lin atenteme. Evidente 
la kompatinda besto avidis aŭskulti la 
ĝentilajn vortojn. Do la komprenema 
ministro konjektis, ke la elefanto aŭdis 
krudajn vortojn aŭ vidis kruelajn agojn 
de tiuj, kiujn ĝi erare prenis kiel siajn 
instruistojn. 

Li demandis la gardistojn de la 


elefanto: "Cu vi vidis iujn vagantaj ĉe la 

elefantejo dum nokto aŭ en alia tempo?" 
Ili respondis: "Jes, Ministro. Dum lastaj 
semajnoj kelkaj rabistoj kunvenis ĉi tie. Ni 
kuraĝis fari nenion kontraŭ ili, ĉar ili estas 
tre krudaj kaj kruelaj. Eble Virina Vizaĝo 
povis aŭdi ĉiun vorton de ili." 

La ministro tuj revenis al la reĝo. Li 
raportis: "Via Reĝa Moŝto, mi trovis, ke 
Virina Vizaĝo, via favorata elefanto, estas 
en perfekte bona sanstato. Mi trovis, ke 
ĝi lernis ferocecon kaj kruelecon aŭdinte 
la vulgarajn kaj ofendajn vortojn de 
rabistoj dum multaj noktoj. Kontaktado 
kun malbonaj homoj ofte alkondukas 
malbonajn pensojn kaj agojn." 

La reĝo demandis: "Kion fari?" 


La ministro proponis: "Nun mi devas 

agi kontraŭe. Ni invitu saĝajn virojn 
kaj eminentajn monaĥojn kun nobla 
menso kaj bonkora naturo pasigi same 
multajn noktojn ekster la elefantejo. Tie 
11 interparolu pri la valoro de ordinaraj 
bonkonduto kaj pacienco alkondukantaj 
kompatemon, bonkoron kaj toleremon." 

Do ĉio okazis bonorde. Dum pluraj 
noktoj la bonkoraj saĝuloj interparolis pri 
la bonaj kvalitoj. Ili uzis nur ĝentilan kaj 
belan lingvaĵon kun intenco pacigi kaj 
konsoli la aliajn. 

Aŭdinte la plezurajn interparolojn dum 
multaj noktoj, Virina Vizaĝo fariĝis eĉ pli 
pacama kaj plaĉa ol antaŭe! 

Vidinte la tutan ŝanĝiĝon, la ministro 


raportis al la reĝo: "Via Reĝa Moŝto, 
186 


Virina Vizaĝo estas eĉ pli pacama kaj 
plaĉa ol antaŭe. Nun ĝi estas tiel milda 
kiel ŝafido!" 

La reĝo diris: "Estas vere mirinde, ke 
tia freneze feroca elefanto povas ŝanĝi 
sian naturon pro la influo de saĝaj homoj 
kaj eminentaj monaĥoj." Li admiris sian 
ministron pri la kapablo kompreni la 
intencon de elefanto. Do li rekompencis 
lin laŭmerite. 

La moralinstruo: Krudaj vortoj 
malbone influas, dum la ĝentilaj kuracas 


per favoro. 

26. PLEJ INTIMAJ AMIKOJ 


[Forto de Amikeco] 


Antaŭ tempo de nia rakonto, la azianoj 
kutime opiniis, ke la elefantoj kaj hundoj 
neniam povas fariĝi amikoj. La elefantoj 
malŝatas hundojn, dum la hundoj timas 
elefantojn. 

Kiam la hundoj estas timigitaj de la 
bestoj pli grandaj ol 1li, 1li ofte bojas laŭte 
por kaŝi sian timon. La hundoj kutime 
tiel agas kiam ili vidas elefantojn, dum 
la elefantoj koleriĝas pri tio kaj ĉasas 
ilin. La elefantoj estas malpaciencaj je la 


renkontiĝo kun hundoj, kaj eĉ se hundo 

estas kvieta kaj senmova, ĉiu proksima 
elefanto atakos ĝin pretervole. Tio estas la 
kaŭzo de la opinio, ke elefantoj kaj hundoj 
estas "naturaj malamikoj" simile al la 
aferoj inter leonoj kaj tigroj, kaj inter katoj 
kaj musoj. 

lam estis reĝa elefanto bone bredita kaj 
prizorgita. Najbare de la elefantejo vivis 
migra hundo osteca pro malsato. Altirita 
de bonodoro el la dolĉa rizaĵo por la 
elefanto, ĝi ekglitadis en la elefantejon por 
manĝi la bongustajn rizerojn falintajn el la 
elefanta buŝo. Ĝi tiel ŝatis la mangaĵon, ke 
post nelonge ĝi ne plu volis manĝi en alia 
loko. Dum ĝuado de la manĝaĵo, la granda 
elefanto ne rimarkis la migran hundon 


timeman kaj honteman. 

Pro la abunda manĝaĵo, la iama 
malsata hundo fariĝis pli kaj pli granda, 
forta kaj bela. La bonhumora elefanto 
ekrimarkis ĝin. Ĉar la hundo jam 
kutimiĝis al kunestado kun la elefanto, 
ĝi ne plu timis, do ĝi ne bojis kontraŭ la 
elefanto. Ne ĝenite de la amikema hundo, 
la elefanto konatiĝis kun ĝi 10m post iom. 

Ili pli kaj pli intimiĝis unu al la alia. 
Post nelonge, neniu volis manĝi sen la alia, 
kaj ili ĝuis la komunan amuziĝon. Kiam 
11 sin amuzis, la hundo kutime perbuŝe 
kaptis la longan rostron de la elefanto, 
dum la elefanto svingis ĝin antaŭen kaj 
malantaŭen, supren kaj malsupren, de unu 
flanko al la alia, kaj eĉ en cirklo. Ili fariĝis 


"plej intimaj amikoj", kaj neniam volis 
190 


apartiĝi unu de la alia. 

Iutage, viro el malproksima vilaĝo 
preterpasis la elefantejon dum sia vojirado 
al la urbo. Li vidis la hundon gajan, fortan 
kaj belan. Li do aĉetis ĝin de la elefantisto, 
kvankam la hundo tute ne apartenis al 
la lasta. La viro prenis la hundon al sia 
hejmvilaĝo, kiun neniu scias. 

Kompreneble, la reĝa elefanto ege 
malĝojiĝis pro sopiremo al sia plej intima 
amiko, la hundo. Ĝi estis tiel trista, ke ĝi 
ne plu volis manĝi, trinki kaj sin bani. Do 
la elefantisto raportis tion al la reĝo sen 
mencii la vendon de la amikema hundo. 

Okazis, ke la reĝo havis inteligentan 
ministron, kiu estis fama pro sia kompreno 


al la bestoj. Do li ordonis lin iri por trovi 

la kaŭzon de la okazaĵo. 

La saĝa ministro iris al la elefantejo. 
Li tuj vidis, ke la elefanto estas malĝoja. 
Li pensis: "La iama feliĉa elefanto tute 
ne aspektas malsana. Sed mi jam vidis la 
samajn okazaĵojn al homoj kaj bestoj. La 
elefanto estas malĝoja, eble pro perdo de 
sia tre intima amiko." 

Do li diris al la gardistoj kaj 
prizorgantoj: "Mi trovis nenian malsanon 
de la elefanto. Ŝajnas, ke ĝi malĝojas pro 
perdo de intimulo. Ĉu la elefanto havis 
intiman amikecon kun tiu ajn laŭ via scio?" 

Ih informis lin, kiel la elefanto kaj 
migra hundo fariĝis tre bonaj amikoj. 
La ministro demandis: "Kio okazis al 


la migra hundo?" Ili respondis: "Lin 

forprenis nekonatulo, kaj ni ne scias, kie li 
estas nun." 

La ministro revenis al la reĝo kaj 
raportis: "Via Reĝa Moŝto, mi ĝojas, ke via 
elefanto ne suferas de malsano. Sed eble 
sonas strange, ke ĝi intime amikiĝis kun 
migra hundo. La hundon oni forprenis, do 
la elefanto ne volas manĝi, trinki kaj sin 
bani pro malĝojo kaj sopiremo. Jen mia 
opinio pri tio." 

La reĝo diris: "Amikeco estas plej 
mirinda afero en la vivo. Mia ministro, 
kiel ni povos trovi la amikon de mia 
elefanto por denove ĝojigi ĝin?" 

"Via Reĝa Moŝto," respondis la 
ministro, "mi proponas doni publikan 


anoncon, ke oni punos tiun, kiu havigis 
193 


al si la hundon iam loĝantan en la reĝa 
elefantejo." 

La reĝo agis laŭ la propono de la 
ministro. La vilaĝano informiĝis pri tio 
kaj tuj liberigis la hundon el la hejmo. La 
hundo ĝojplene kuregis laŭeble plej rapide 
al sia intima amiko, la reĝa elefanto. 

La elefanto tiel ekzaltiĝis ke ĝi levis 
sian amikon per la rostro kaj metis ĝin 
sur sian kapon. La feliĉa hundo svingis la 
voston, dum la elefantaj okuloj brilis de 
ĝojo. Ambaŭ intimuloj kune vivis feliĉe 
post tio. 

La reĝo plezuriĝis pri la bonfartiĝo de 
sia elefanto. Li admiris sian ministron pri 
kompreno al la intenco de elefanto. Do li 


premiis lin laŭmerite. 

La moralinstruo estas: Eĉ "naturaj 
kontraŭuloj" povas fariĝi "plej bonaj 


amikoj". 

[Ĉiuj estas respektindaj] 


Iam antaŭe estis urbo nomata Takasilo 
en la regiono Gandharo de norda Hindio. 
La Iluminiĝinto naskiĝis kiel bovo en la 
aĉetita de riĉulo el alta klaso. La riĉulo 
tre ŝatis la mildan beston kaj nomis ĝin 
"Plaĉo". Li flegis ĝin zorgeme kaj nutris 
ĝin nur per la plej bona manĝaĵo. 

Plenkreskinte kiel bovo granda kaj 
forta, Plaĉo pensis: "Mia bonkora mastro 
bredas min malavare. Li nutras min per 


tiel bona manĝaĵo kaj konstante prizorgas 

min ameme eĉ en malfacila tempo. Nun 
mi jam estas plenaĝa, kaj povas tiri pli 
pezan ŝarĝon ol aliaj bovoj, do mi volas 
rekompenci mian mastron per mia propra 
forto." 

Ĝi proponis al li: "Sinjoro, bonvolu 
trovi riĉan komerciston, kiu fieras pri 
posedo de multaj fortaj bovoj. Defiu lin, 
ke via bovo povas tiri cent plenŝarĝitajn 
bovĉarojn.”" 

La altklasa riĉulo iris al tia komercisto 
laŭ la propono kaj komencis babili kun 
li. Momenton poste, li turnis paroltemon 
al tio, kiu havas la plej fortan bovon en la 
tuta urbo. 

La komercisto diris: "Multaj homoj 


havas bovojn, tamen neniu havas tiel 

fortajn kiel mi." La riĉulo respondis: 
"Sinjoro, mi havas bovon, kiu povas 
tiri cent plenŝarĝitajn bovĉarojn." "Tute 
ne eble, mia amiko. Kiel povus esti tiel 
forta bovo? Tute ne kredeble!" diris la 
komercisto. La riĉulo respondis: "Mi havas 
tiel fortan bovon, kaj mi volas veti kun vi." 

La komercisto diris: "Mi vetos je mil 
oraj moneroj, ke via bovo tute ne kapablas 
tiri cent plenŝarĝitajn bovĉarojn." Do ili 
interkonsentis pri la veto kaj tempo por 
tio. 

La komercisto kunligis cent grandajn 
bovĉarojn. Li ŝarĝis ilin per sablo kaj 
gruzo por fari ilin tre pezaj. 

La altklasa riĉulo nutris bovon Plaĉo 


per plej bona rizo. Li banis kaj ornamis 

ĝin per bela florkrono ĉirkaŭ ĝia kolo. 

Poste, li jungis la bovon al la unua 
ĉaro kaj suprengrimpis la ĉaron. El tiel 
alta klaso, li ne povis rezisti la emon 
montri sian superecon. Li klakigis vipon 
en la aero, kaj kriis al la bovo: "Tiru, muta 
besto! Mi ordonas, ke vi movu la ĉarojn, 
granda mutulo!" 

La bovo Plaĉo pensis: "La vetado 
okazas laŭ mia propono. Mi faris nenion 
malbonan al mia mastro, sed li insultis 
min per vortoj tiel krudaj kaj orelpikaj!" 
Do ĝi restis senmove kaj rifuzis tiri la 
ĉarojn. 

La komercisto eksplodis de ridego 
kaj postulis sian gajnitan veton. La riĉulo 


povis fari nenion alian ol doni al li mil 

orajn monerojn. Reveninte hejmen, la 
riĉulo sidiĝis malĝoja pro sia perdo kaj 
embarasita pro bato al sia fiereco. 

Bovo Plaĉo sin paŝtis trankvile sur 
la vojo al hejmo. Atinginte hejmen, ĝi 
vidis sian mastron malĝoje kuŝanta sur la 
flanko. Ĝi demandis: "Sinjoro, kial vi tiel 
kuŝas tie? Ĉu vi endormiĝis? Vi aspektas 
malĝoja." La riĉulo respondis: "Mi perdis 
mil orajn monerojn pro vi. Kiel mi povus 
endormiĝi kun tiel granda perdo?" 

La bovo respondis: "Sinjoro, vi nomis 
min 'muta besto', kaj eĉ klakigis vipon 
en la aero super mia kapo. Ĉu mi rompis 
ion, distretis sur ion, fuŝis ian aferon aŭ 
kondutis iel kiel 'muta besto' dum mia 


vivo?" Li respondis: "Ne, mia favorato." 

La bovo diris: "Do sinjoro, kial vi 
nomis min 'muta besto', kaj insultis min eĉ 
je la ĉeesto de aliaj homoj? Tio estas via 
kulpo. Mi faris nenion malbonan. Tamen 
m1 sentas bedaŭron por vi, do reiru al la 
komercisto kaj faru saman veton je du 
mil oraj moneroj. Memoru, ke vi nur uzu 
favorajn vortojn, kiuj estas decaj al mi." 

Do la altklasa riĉulo reiris al la 
komercisto kaj prezentis veton je du mil 
oraj moneroj. La komercisto prenis tion 
kiel metodon de tre facila enspezado. 
Li denove kunligis cent peze ŝarĝitajn 
bovĉarojn. Post bona nutrado kaj banado 
al la bovo, la riĉulo metis florkronon 
ĉirkaŭ ĝian kolon. 


Kiam ĉio pretiĝis, la riĉulo tenere 
201 


tuŝis la bovon je la frunto per lotusa floro 
anstataŭ vipo. Prenante ĝin kiel sian 
amatan Infanon, li diris: "Mia filo, bonvolu 
favori min movante la cent ĉarojn." 

La forta bovo kolektis sian tutan forton 
kaj movis la pezajn ĉarojn ĝis la lasta ĉaro 
haltis sur la loko de la unua. 

La komercisto pagis du mil orajn 
monerojn gapante pro mirego. La 
apudspektantoj tiel emociiĝis, ke ili 
honoris la bovon Plaĉo per donacoj. Sed 
al la altklasa riĉulo pli gravas la valora 
leciono pri modesteco kaj afableco. 

La moralinstruo estas: Afablaj vortoj 
alportos honoron, dum la krudaj nenian 


rekompencon. 

28. NIGRULO DE AVINO 


[Favorkoreco] 


lam antaŭe vivis maljunulino, kiam 
Reĝo Brahmadato regis en Benareso. 
Ŝi havis bovidon noble nigran. Fakte, 
la bovido estis tute nigra sen iomete da 
blanko. Ĝi estis Bodisatvo, la iluminiĝinto. 

La maljunulino bredis la malgrandan 
bovidon kvazaŭ sian propran filon. Ŝi 
nutris ĝin nur per tre bonaj rizo kaj 
rizkaĉo. Ŝi kutime karesis ĝiajn kapon kaj 
kolon dum ĝi lekis ŝian manon. Ĉar ili 
estis tiel amikaj reciproke, oni nomis la 


bovidon "Nigrulo de Avino". 

Nigrulo de Avino restis tre ĝentila 
kaj milda eĉ post kiam ĝi elkreskis kaj 
fariĝis forta bovo. La vilaĝaj infanoj 
ofte ludis kun ĝi, sidante sur ĝia kolo kaj 
tenante ĝiajn orelojn kaj kornojn. Ili tenis 
ĝian voston por VIpI je ĝia dorso dum la 
rajdado. Ĝi neniam plendis pro tio, ĉar ĝi 
tre ŝatis la infanojn. 

La amema bovo pensis: "La aminda 
maljunulino flegas min ĉiutage tute 
kiel mia amema patrino. Ŝi vartas min 
kvazaŭ sian propran filon. Kvankam ŝi 
estas malriĉa kaj senrimeda, ŝi estas tro 
modesta por peti de mi helpon. Ŝi tro 
ĝentilas por laborigi min. Mi deziregas 
liberigi ŝin el malriĉeco ĉar ankaŭ mi 


amas ŝin." Do ĝi ekserĉis laboron. 

Iutage karavano de 500 ĉaroj iris 
preter la vilaĝo. Trapasante la riveron, 
1li estis kaptitaj en marĉo. La bovoj ne 
kapablis tiri la ĉarojn tra la rivero. La estro 
de la karavano jungis ĉiujn 500 parojn da 
bovoj al la unua ĉaro, sed la riverfundo 
estis tiel malebena, ke ili ne povis movi eĉ 
tiun ĉaron. 

Frontante al la problemo, la estro devis 
havigi al si pliajn bovojn por tio. Kiel 
fama juĝanto pri la kvalito de bovoj, li 
esploris la vagantajn bovojn en la vilaĝo 
kaj rimarkis Nigrulon de Avino. Li tuj 
ekpensis: "Tiu ĉi nobla bovo verŝajne 
havas forton movi mian ĉaron tra la 
rivero." 


Li demandis al apudaj vilaĝanoj: 

"Kies bovo tiu ĉi estas? Mi volas uzi ĝin 
por movi miajn ĉarojn tra la rivero, kaj 
mi volontas pagi al ĝia posedanto por la 
servo." La homoj diris: "Ne grave! Prenu 
ĝin laŭvole. Ĝia mastrino ne estas ĉi tie." 

Do li ligis ŝnuron tra la nazo de 
Nigrulo de Avino. Sed kiam li tiris ĝin, 
ĝi staris senmove. La bovo pensis: "Mi ne 
movVi1ĝos ĝis tiu ĈI Viro promesos pagi por 
mia helpo." 

Estante bona juĝanto pri bovoj, la estro 
de karavano komprenis ĝian intencon. 
Li do diris: "Mia kara bovo, post kiam 
Vi tiros miajn 500 ĉarojn tra la rivero, mi 
pagos al vi ne nur unu, sed du ormonerojn 
por ĉiu ĉaro." Aŭdinte tion, la bovo tuj 


ekiris kun li. 

La viro jungis la fortan nigran bovon 
al la unua ĉaro. Li kondukis ĝin tra la 
rivero. Tion ne kapablis fari ĉiuj 1000 
bovoj antaŭe. Tiel, ĝi sukcesis eltiri ĉiujn 
aliajn 499 ĉarojn unu post alia, sen iometa 
malrapidiĝo. 

Kiam ĉio estis plenumita, la estro faris 
pakon, en kiu estis entute 500 ormoneroj, 
nur unu ormonero por ĉiu ĉaro. Li pendigis 
ĝin al la kolo de la potenca bovo. La bovo 
pensis: "Tiu viro promesis du monerojn 
por ĉiu ĉaro, sed la mono pendigita de 
l sur mian kolon ne estas tiom, kiom li 
promesis antaŭe. Mi ne lasos lin foriri!" 
Ĝi do iris antaŭ la karavanon kaj baris la 
vojon. 


La gvidanto klopodis forpuŝi ĝin de 

la vojo, sed ĝi rifuzis moviĝi. Li provis 
veturigi la ĉarojn kaj ĉirkaŭiri ĝin, sed 
vidinte la bovon tiel fortan, ĉiuj aliaj bovoj 
ne audacis sin movi. 

La viro pensis: "Sendube ĝi estas bovo 
tre inteligenta kaj scias bone, ke mi pagis 
al ĝi nur duonon." Do li faris novan pakon 
en kiu estis mil oraj moneroj, kaj alligis 
ĝin al la kolo de la bovo anstataŭe. 

Tiam Nigrulo de Avino returne 
trapasis la riveron kaj iris rekte al la 
maljunulino, sia "patrino". Sur la vojo la 
infanoj provis kapti la moneran pakon por 
amuziĝo, sed ĝi sukcese eskapis de ili. 

La maljunulino surpriziĝis kiam ŝi 
vidis la pezan pakon. La infanoj informis 


ŝin pri la okazaĵo ĉe la rivero. S1 malfermis 

la pakon kaj trovis mil orajn monerojn. 

La malhunulino ankaŭ legis la lacecon 
en la okuloj de sia "infano". Ŝi diris: "Ho, 
mia filo, ĉu vi opinias, ke mi deziras vIvI 
per mono gajnita de vi? Kial vi laboris tiel 
pene kaj suferplene? Mi ĉiam prizorgos 
vin malgraŭ malfacilaĵoj." 

La bonkora maljunulino banis la 
amindan bovon kaj masaĝis ĝian lacan 
muskolon per oleo. Ŝi nutris ĝin per bona 
manĝaĵo kaj prizorgis ĝin ĝis la fino de 
ilia feliĉa vivo. 

La moralinstruo estas: Favorkoreco 


riĉigas la malplej riĉan familion. 


209 


29. DU BOVOJ KAJ PORKIDO 


[Envio] 


lam du bovidoj Granda Ruĝo kaj 
Eta Ruĝo estis membroj de kamparana 
familio. En la sama familio vivis ankaŭ 
knabino kaj porkido. La porkido neniam 
gruntis, do oni nomis ĝin Negruntulo. 

La mastroj de la familio flegis la 
porkidon tre bone. Ili bredis ĝin abunde 
per la plej bona rizo, kaj eĉ rizkaĉo kun 
bruna sukero. 

La bovidoj rimarkis tion. Ili laboris 
diligente tirante plugilojn en la kampoj 


aŭ ĉarojn sur la vojoj. Eta Ruĝo diris al 

Granda Ruĝo: "Fraĉjo, en tiu ĉi familio ni 
ambaŭ faras ĉiujn penigajn laborojn. Ni 
gajnas riĉaĵon por la familio. Sed ili bredas 
nin nur per herbo kaj fojno. La porkido 
Negruntulo nenion faras por vivteni la 
familion, sed ili nutras ĝin per manĝaĵoj 
plej bonaj kaj frandaj. Kial ĝi ĝuas tiel 
specialan prizorgon?" 

La saĝa pliaĝa frato respondis: "Eta 
fraĉjo. Envio estas granda danĝero. Ne plu 
enviu la porkidon pro la bona stato. Ĝi ja 
ĝuas 'manĝaĵon al morto'." 

"Baldaŭ okazos la edziniĝa ceremonio 
por la juna filino de la mastro. La 
malgranda Negruntulo fariĝos frandaĵo 
por la festeno! Jen kial oni grasigas ĝin 


per tiel bona frandaĵo." 

"Post kelkaj tagoj alvenos la gastoj. 
Oni eltrenos la porkidon je la kruroj, kaj 
mortigos ĝin por fari frandajn pladojn." 
Vere, nur post kelkaj tagoj alvenis 
gastoj. Oni eltrenis la porkidon kaj 
mortigis ĝin. Ĝuste kiel diris Granda 
Ruĝo, el la porkido oni kuiris diversajn 
manĝaĵojn por regali gastojn. 
Granda Ruĝo diris: "Mia eta fraĉjo, ĉu 


vi vidis, kio okazis al la porkido?" "Jes, 


fraĉjo," respondis Eta Ruĝo, "Nun mi 
komprenas." 


Granda Ruĝo daŭrigis: "Jen la rezulto 
de ĝia bona stato. Niaj sengustaj herbo 
kaj fojno estas centoble pli bonaj ol ĝiaj 
franda rizaĵo kaj bruna sukero. Ĉar nia 


manĝaĵo donas al ni neniun malbonon, kaj 

anstataŭe, promesas nian longan vivon!" 
La moralinstruo estas: Ne enviu la 


fortunulojn antaŭ ol scii, kian koston ili 


pagos. 

30. ĈIELO 33 


[n:e 


[Ĉapitro 1. Kunlaboro] 


Iam antaŭe, kiam Reĝo Magadho 
regis en la lando, estis nobla junulo 
nomata "Magho la bonulo". Li vivis en 
malproksima vilaĝo de nur tridek familioj. 
Kiam li estis juna, liaj gepatroj edzinigis 
al li knabinon, kiu havis bonan konduton 
kiel li. Ili vivis feliĉe, kaj havis plurajn 
infanojn. 

La vilaĝanoj respektis lin, ĉar li ĉiam 
helpis plibonigi la vilaĝon por favori al 
ĉiuj. Pro ilia respekto al li, li povis instrui 


al ili kvin ŝtupojn de trejnado por purigi 

iliajn mensojn, vortojn kaj kondutojn. 

La instrumetodo de Magho la bonulo 
estis efektiva praktikado. Ekzemple, 
iutage kiam la vilaĝanoj kolektiĝis por 
fari manlaboron. Magho la bonulo purigis 
lokon por sidi, sed antaŭ ol li pretis sidiĝi, 
iu alia sidiĝis tien. Do li pacience purigis 
alian lokon. Sed ankaŭ la lokon okupis 
alia najbaro. Tio okazis foje kaj refoje, ĝis 
li pacience purigis sidejojn por ĉiuj. Nur 
tiam li sidiĝis sur la lastan lokon. 

Per ekzemploj de pacienco, Magho la 
bonulo instruis al vilaĝanoj kiel harmonie 
kunlabori kun aliaj. Do laborante kune, 
11 konstruis plurajn konstruaĵojn kaj faris 
aliajn laborojn favorajn al la tuta vilaĝo. 


Vidinte la brilan rezulton de pacienco 

kaj kunlaboro sur la bazo sekvi la 
ĝentilajn metodojn de kvin trejnaj ŝtupoj, 
ĉiuj vilaĝanoj fariĝis pli pacemaj kaj 
harmoniaj. La antaŭaj eraroj kaj konfliktoj 
de la vilaĝanoj tute malaperis. 

Eble vi opinias, ke tio pli feliĉigis 
al ĉiuj, tamen iu tute ne ŝatis la novan 
situacion. Li estis la vilaĝestro, 
politikistaĉo, kiu zorgis nur pri sia propra 
pozicio. 

Antaŭe, kiam estis murdistoj kaj 
ŝtelistoj, li kutime punis ilin. Tio plugis 
lan aŭtoritatan pozicion kaj timigis 
la vilaĝanojn. Kiam tu el la geedzoj 
faris malĉastaĵon, la vilaĝestro kutime 
monpunis tiun. Same, Se troviĝis 


kalumniato, aŭ ies kontrakto ne 

plenumiĝis, li ankaŭ postulis monon por 
tio. Li eĉ kolektis imposton el profito en 
vendado de alkoholaĵo anstataŭ zorgi, ke 
ebrieco kaŭzas multajn krimojn. 

Do estis facile vidi, kial la vilaĝestro 
tiel maltrankviliĝis pri perdo de siaj 
honoro, potenco kaj mono pro paca 
vivo de la vilaĝanoj. Fine, li iris al la 
reĝo kaj raportis: "Via Reĝa Moŝto, iuj 
malproksimaj vilaĝoj estis prirabitaj de 
banditoj. Ni bezonas vian helpon." 

La reĝo respondis: "Eskortu la 
krimulojn al mi." 

La malhonesta politikistaĉo kunvenigis 

la mastrojn de ĉiuj tridek familioj kaj 

eskortis ilin al la reĝo kiel krimulojn. 


Anstataŭ esplori la kazon, la reĝo ordonis, 

ke 1li estu ekzekutitaj piedpremite de 
elefantoj. 

Ĉiuj tridek viroj kuŝis en la palaca 
korto laŭ la ordono, kaj oni elkondukis 
elefantojn. Nur tiam ili ekkonsciis, 
ke 1li estos mortigitaj de la elefantoj. 
Magho la bonulo diris al ili: "Memoru, 
ke vi koncentru vian menson sur pacon 
kaj puron el praktikado de la kvin 
trejnaj ŝtupoj, kaj vi sentos kompaton 
al ĉiuj. Ne koleru kontraŭ la maljusta 
reĝo, mensogema oficisto aŭ malfeliĉaj 
elefantoj." 

Elefantisto alkondukis la unuan 
elefanton. Sed kiam li ordonis ĝin 
piedpremi la senkulpajn vilaĝanojn, la 


elefanto rifuzis. Kun fiereco, ĝi foriris. 

Mirinde, tion ripetis ĉiuj elefantoj de la 
reĝo, kaj neniu piedpremis ilin. 

La elefantistoj raportis al la reĝo, ke 
tio ne estas ilia kulpo. "Eble," ili diris: 
"tiuj viroj posedas drogon, kiu konfuzis la 
elefantojn." 

La reĝo ordonis traserĉi la vilaĝanojn, 
sed trovis nenion. Do liaj konsilantoj 
diris: "Eble ili estas sorĉistoj, kiuj povas 
apliki malicajn sorĉvortojn sur grandajn 
elefantojn!" 

Oni demandis la vilaĝanojn: "Ĉu vi 
havas tiajn sorĉvortojn?" Magho la bonulo 
respondis: "Jes. Ni havas." La reĝo tre 
scivolis pri tio. Do li mem demandis al 
Magho la bonulo: "Kio estas la sorĉvortoj, 


kaj kiel 1li funkcias?" 

Magho la bonulo respondis: "Via Reĝa 
Moŝto, ni ne aplikas la samajn sorĉvortojn, 
kiujn aplikas aliuloj. Ni aplikas la 
kompatemajn sorĉvortojn kun purigita 
menso laŭ la kvin trejnaj ŝtupoj." 

"Kio estas la kvin trejnaj ŝtupoj?" 
demandis la reĝo mirigite. Magho la 
bonulo respondis: "Ni ĉiuj sindetenas 
de kvin malbonaj kondutoj, kiuj estas: 
mortigo, ŝtelo, malĉasto, mensogo kaj 
alkoholaĵo." 

"Tiel ni fariĝas ne malutilaj kaj povas 
doni sentimecon al ĉiuj. Pro tio la elefantoj 
perdis timon al la trejnistoj kaj ne plu 
volas vundi nin. Ili forlasis trumpetante 
triumfon. Tio estas niaj protektaj metodoj, 


1! 


kiujn vi nomas 'sorĉvortoj'. 

Fine, konsciinte pri la saĝo kaj bona 
konduto de la vilaĝanoj, la reĝo demandis 
ilin kaj detale informiĝis pri la vero. Li do 
konfiskis ĉiujn havaĵojn de la malhonesta 
vilaĝestro kaj dividis ilin inter la vilaĝanoj. 

La vilaĝanoj denove liberiĝis por 
fari pli bonan laboron favoran al la tuta 
vilaĝo. Ili baldaŭ ekkonstruis hotelon ĉe 
vojkruciĝo. 

Tio estis la plej granda projekto, kiun 
1l1 akceptis. La viroj estis memfidaj ĉar 
141 lernis tre bone kiel kunlabori kun aliaj 
por la komuna celo. Sed ili ne lernis kiel 
kunlabori kun virinoj en la laboro. Ili 
opiniis, ke tio estas laboro nur de viroj. 

Tiam Magho la bonulo havis kvar 


edzinojn. Iliaj nomoj estis Bonfaro, Belo, 

Feliĉo kaj Bonnaskiĝo. La unua edzino 
Bonfaro estis la plej saĝa. Ŝi volis trovi 
metodon por ke virinoj sin profitu de 
kunlaboro en la bona afero. Do ŝ1 iom 
post iom amikiĝis kun la estro de la hotela 
projekto. 

Ŝi volis fari grandan kontribuon, do 
ŝi sendis donacon al la estro. Ŝi demandis 
lin: "Ĉu vi povas elpensi metodon, ke mi 
fariĝu la plej granda kontribuanto de la 
projekto?" 

La estro respondis: "Mi scias bonan 
metodon por tio!" Tiam li sekrete 
prilaboris trabon, la plej gravan parton 
de la konstruaĵo por subteni la supron. Li 
pakis ĝin kaj kaŝis ĝin ĉe Bonfaro por ke 


ĝi sekiĝu kaj fariĝu rekta kaj fortika antaŭ 

la utiligo. 

Samtempe, ĉiuj viroj en la vilaĝo 
ĝojplene daŭrigis la konstruadon. Je 
la fino kiam ili bezonis instali trabon, 
1l1 komencis prilabori ĝin. Sed la estro 
haltigis ilin. Li diris: "Miaj amikoj, ni ne 
uzos la freŝan bluan lignon kiel la trabon 
por la supro. Ĝi kurbiĝos kaj falos. Ni 
devas trovi malfreŝan kaj sekan trabon. 
Iru kaj serĉu ĝin!" 

Ili serĉis tra la tuta vilaĝo, kaj fine 
trovis, ke Bonfaro hazarde havas taŭgan 
trabon. Ankaŭ ĝiaj longeco kaj dikeco 
estas tre konvenaj. Kiam 1li demandis, 
ĉu ili povas aĉeti ĝin de ŝi, ŝi respondis: 
"Mi ne vendos ĝin je ajna prezo. Mi 


volas donaci la trabon senpage nur se vi 

permesas min partopreni la konstruadon 
de la hotelo." 

La viroj ne kuraĝis ŝanĝi la kutimon. 
Do ili respondis: "Virinoj neniam 
partoprenis en tia laboro. Tio estas neebla." 

Poste ili revenis al la estro kaj raportis 
lin pri la okazaĵo. Li diris: "Kial vi rifuzis 
ŝian proponon? Virino ankaŭ estas parto 
en la homa mondo. Ni estu grandanimaj 
kaj dividu la harmonion kaj unuanimecon 
de tiu ĉi laboro kun virinoj. Tiam la 
projekto kaj nia vilaĝo estos des pli 
sukcesplenaj." 

Do ili akceptis la trabon de Bonfaro, 
kaj ŝi helpis fini la konstruadon de la 
hotelo. Tiam Belo havis belegan ĝardenon 


ĉe la hotelo kaj ĝin ŝ1 donacis. En la 

ĝardeno estis diversaj floroj kaj fruktarboj. 
Felĉo havis ĉarman lageton, kaj en ĝi 
kreskis belaj lotusoj. Sed Bonnaskiĝo, la 
plej juna kaj dorlotita, nenion kontribuis 
por la hotelo. 

En la nokto, Magho la bonulo okazigis 
kunvenon en la ĉevoja hotelo. Li instruis la 
vilaĝanojn helpi al la gepatroj kaj aĝuloj, 
kaj sin deteni de avaro, krudaj vortoj kaj 
klaĉoj. 

Laŭ onidiro, la plej malsupra ĉielo 
konsistas el feoj de kvar direktoj: Nordo, 
Oriento, Sudo kaj Okcidento. Sekvante 
sian propran instruadon, Magho la bonulo 
forpasis kun bona menso. Li renaskiĝis 
kiel Sakao, la reĝo de la ĉielo super la plej 


malsupra. 

Poste forpasis Bonfaro, Belo, Feliĉo kaj 
ankaŭ ĉiuj mastroj de la familioj en la 
vilaĝo. Ili renaskiĝis sub Reĝo Sakao. Tio 


fariĝis famkonata "Ĉielo 33." 
[Ĉapitro 2. Kompato] 


Antaŭ longa tempo, estis mizere 
malbelegaj dioj nomataj "aŝuroj". Ili vivis 
en la ĉielo super la plej malsupra. 

La viro, kiu iam estis Magho la bonulo 
en la antaŭa vivo, nun estis Sakao, la reĝo 
de Ĉielo 33. Li pensis: "Kial ni, anoj de 
Ĉielo 33, vivas kun tiuj malbelegaj aŝuroj? 
Jen estas nia propra mondo, do ni vivu 
feliĉe sen 11." 


Li invitis la aŝurojn al la festeno, kaj 

ebriigis ilin per forta alkoholaĵo. Ŝajne, 
pro la renaskiĝo Reĝo Sakao forgesis la 
instruojn kiujn li donis al aliaj kiam li estis 
en la antaŭa vivo kiel Magho la bonulo. 
Post kiam la aŝuroj ebriiĝis, li movis ilin 
en la malsupran mondon, same grandan 
kiel Ĉielo 33. 

Kiam la aŝuroj sobriĝis kaj ekkonsciis, 
ke ili trompiĝis en la malsupran ĉielon, ili 
eksplodis de kolero. Ilituj iris en la supran 
ĉielon kaj militis kontraŭ Sakao. Post 
nelonge, ili venkis, kaj Sakao povis fari 
nenion alian ol forfuĝi. 

Dum la retiriĝo en potenca militĉaro, 
Reĝo Sakao iris en vastan arbaron, kie la 
garuloj havas siajn nestojn. Tiuj malfeliĉaj 


feoj havis nenian potencon. Ili povis fari 

nenion alian ol disflugi ĉirkaŭen, frapante 
siajn grandajn flugilojn. 

Kiam la ĉaro de Reĝo Sakao veturis 
tra la arbaro, la nestoj detruiĝis kaj la 
garulidoj falis surteren. Ili ploregis pro 
timo kaj doloro. Aŭdinte tion, Sakao 
demandis, de kie venas la korŝiraj ploroj. 
La ĉaristo respondis: "Jen ploroj de 
timigitaj garulidoj, kies nestoj kaj arboj 


estas detruitaj de via potenca ĉaro." 


Informiĝinte pri tio, Reĝo Sakao 
ekkonsciis, ke tre efemeras ĉiuj VIVoj, 
mkluzive de la lia. Aŭdinte pri sufero de la 
garulidoj, li rememoris pri la kompato de 
la Grandulo, kiu pasis de vivo al vivo. Li 


diris: "Ne plu timigu la etulojn. La unuan 

trejnan ŝtupon mi rompis senkonscie. Mi 
ne plu domaĝos eĉ mian vivon por la ĉiela 
regno, kiu detruiĝos iutage. Anstataŭe, 
mi dediĉos mian vivon al malicaj aŝuroj. 
Returnu la ĉaron!" 

Do la ĉaro revenis al la direkto de 
Ĉielo 33. Vidinte, ke Reĝo Sakao revenis, 
la aŝuroj opinus, ke li akiris helpon de aliaj 
mondoj. Do ili forkuris en la malsupran 


mondon eĉ sen retrorigardi. 
[Ĉapitro 3. Merito] 


Reĝo Sakao revenis al sia palaco en 
Ĉielo 33. Ĉe la palaco staris etaĝdomo de 
lia unua edzino, la renaskiĝinta Bonfaro. 


Ekster la etaĝdomo estis ĝardeno de lia 

dua edzino, la renaskiĝinta Belo. Kaj 
ankaŭ estis ĉiela lageto de lia tria edzino, 
la renaskiĝinta Feliĉo. 

Ankaŭ Bonnaskiĝo mortis, kaj 
renaskiĝis kiel malforta gruo en la arbaro. 
Pro sopiro al ŝi, Sakao trovis ŝin kaj portis 
ŝin en Ĉielon 33 por vizito. Li montris al 
ŝi la etaĝdomon, ĝardenon kaj lageton de 
siaj tri edzinoj. Li informis ŝin, ke la aliaj 
tri edzinoj gajnis meriton pro la bonfaro. 
La merito alportis feliĉon al ili kaj en la 
antaŭaj vivoj kaj en la renaskiĝoj. 

Li diris: "Mia kara gruo, en via antaŭa 
vivo kiel Bonnaskiĝo, vi faris neniun 
bonan aferon. Do vi ne gajnis meriton 
por feliĉo, tiel ke vi renaskiĝis kiel arbara 


gruo. Mi proponas, ke vi purigu vian 

menson sekvante la kvin trejnajn ŝtupojn." 
Lerninte pri la kvin trejnaj ŝtupoj, la 
aminda gruo decidis sekvi ilin. Poste, ŝi 
revenis al la arbaro. 

Post nelonge, la Reĝo Sakao volis scu1, 
kiel kondutas la gruo. Do li aliformiĝis en 
fiŝon kuŝantan antaŭ ŝi. La gruo prenis ĝin 
je la kapo, sed apenaŭ ŝi pretis engluti la 
reĝon de Ĉielo 33, kiam la fiŝo svingis la 
voston. 

La gruo tuj pensis: "La fiŝo vivas!" 
Rememorinte pri la unua trejna ŝtupo, ŝi 
metis la vivan fiŝon en rojon. Stariĝinte el 
la akvo, Reĝo Sakao montris sian antaŭan 
formon kaj diris: "Bonege, mia kara gruo, 
vi sekvas la kvin trejnajn ŝtupojn." Poste, 


li revenis en sian ĉielon. 

Trapasinte sian vivon, la gruo mortis. 
Sekvante la kvin trejnajn ŝtupojn, Ŝi 
gajnis kaj meriton kaj pacan menson. Do 
ŝi renaskiĝis kiel knabino en familio de 
metiisto en norda Hindio. 

Reĝo Sakao denove volis trovi, kie 
naskiĝis la iama Bonnaskiĝo kaj posta 
gruo. Li trovis ŝin en la familio de 
metiisto, kaj volis helpi ŝin gajni meriton 
kaj feliĉon. 

Do li sin ŝajnigis maljunulo, kaj 
puŝis ĉaron plenan de oraj kukumoj. Li 
iris en Benareson kaj kriis: "Kukumojn! 
Kukumojn! Orajn kukumojn mi havas!" 

Kiam oni venis por aĉeti la mirindajn 
kukumojn, li diris: "La orajn kukumojn 


mi ne vendos, sed nur donacos, al tiu, kiu 

kondutas bone kaj sekvas la kvin trejnajn 
ŝtupojn." 

Oni diris: "Ni neniam aŭdis pri la kvin 
trejnaj ŝtupoj. Sed ni nur volas aĉeti viajn 
orajn kukumojn. Diru al ni la prezon!" Li 
respondis refoje: "Miaj kukumoj tute ne 
vendiĝos. Mi donacos ilin al iu ajn, kiu 
praktikas la kvin trejnajn ŝtupojn." Oni 
diris: "Tiu Ĉi Viro venis nur por mistifiki 
nin." Do ili forlasis lin sola. 

Bonnaskiĝo baldaŭ aŭdis pri la stranga 
maljunulo. Kvankam ŝi jam renaskiĝis, 
tamen ŝi ankoraŭ havis kutimon praktiki 
la kvin trejnajn ŝtupojn. Do ŝi pensis: 
"Eble tiu ĉi viro venas por serĉi min." 

Do ŝi iris al li kaj petis la orajn 


kukumojn. Li demandis: "Cu vi sekvas la 

kvin trejnajn ŝtupojn? Ĉu vi vere detenas 
vin de mortigo, ŝtelo, malĉasto, mensogo 
kaj alkoholaĵo?" Ŝi respondis: "Jes, Sinjoro. 
Mi sekvas la ŝtupojn, kaj estas tre pacema 
kaj feliĉa." 

La maljunulo diris: "Mi alportis la 
kukumojn speciale al vi por kuraĝigi vin 
gajni pli da merito kaj estonta feliĉo." Li 
lasis la orajn kukumojn ĉe ŝi, kaj revenis 
al Ĉielo 33. 

En sia resta vivo, la virino ĉiam estis 
malavara pri oro. Ŝi donacis sian feliĉon al 
ĉiuj aliaj kaj gajnis grandan meriton. Post 
sia morto, ŝi renaskiĝis kiel filino de aŝura 
reĝo kaj aspektis kiel ĉarma feino. Tio 
estis miraklo, ĉar aliaj aŝuroj estis la plej 


malbelaj el ĉiuj feoj. 

La reĝo de aŝuroj plezuriĝis pro la 
feineco kaj eksterordinara ĉarmo de sia 
filino. Li kolektis ĉiujn aŝurajn virojn por 
ke ŝi prenu edzon el 1li laŭ sia volo. 

Sakao, la reĝo de Ĉielo 33 bone sciis, 
ke la renaskiĝinta reĝidino estis lia estinta 
edzino Bonnaskiĝo, kiu antaŭe estis la 
gruo kaj poste filino de metiisto. Do li 
subiris en la malsupran ĉielan mondon 
kaj sin aliformigis en malbelan aŝuron. 
Li pensis: "Se Bonnaskiĝo prenos edzon, 
kies interna kvalito de konduto estas 
same bona kiel la ŝia, ni certe rekuniĝos 
finfine!" 

Pro sia antaŭa rilato kun Magho la 
bonulo renaskiĝinta kiel Reĝo Sakao, kiu 


nun aliformiĝis kiel ordinara aŝuro, la bela 

reĝidino tuj allogiĝis de li. Do ŝi elektis lin 
el ĉiuj kandidatoj. 

Reĝo Sakao kondukis ŝin al Ĉielo 33 
kiel sian kvaran edzinon, kaj poste 1li vivis 
feliĉe. 

La moralinstruo estas: Praktiko de 
kvin trejnaj ŝtupoj estas komenco de bona 
konduto. Bona konduto estas komenco de 


paco kaj feliĉo. 

31. DANCANTA PAVO 


[Fiero kaj Modesto] 


Iam antaŭ longa tempo la kvarpiedaj 
bestoj elektis leonon kiel sian reĝon. En 
la oceano naĝis giganta fiŝo kaj la fiŝoj 
honoris lin kiel reĝon. La birdoj estis 
allogitaj de beleco de Ora Cigno, do ili 
faris lin reĝo. 

Reĝo Ora Cigno havis belan orkoloran 
filinon. Kiam ŝi estis ankoraŭ tre juna, li 
promesis al ŝi unu deziron. Ŝi deziris, ke 
ŝi povu elekti la edzon per si mem kiam ŝi 
plenaĝiĝos." 


Kiam la reĝidino plenkreskis, Reĝo 

Ora Cigno venigis Ĉiujn virbirdojn 
vivantajn en la vasta Himalaja Montaro de 
centra Azio, por ke lia filino elektu taŭgan 
edzon. La birdoj venis de malproksime, 
kaj eĉ el alta Tibeto. Alvenis anseroj, 
cignoj, agloj, paseroj, kolibroj, kukoloj, 
strigoj, kaj multaj aliaj birdoj. 

La kunveno okazis sur alta kaj larĝa 
ŝtonplato en bela verda lando de Nepalo. 
Reĝo Ora Cigno diris al sia aminda filino, 
ke ŝi rajtas elekti iun ajn birdon laŭ sia 
deziro. 

Ŝi pririgardis tiel multajn birdojn. Ŝiaj 
okuloj allogiĝis de smeralda pavo kun 
longa kolo kaj belegaj vostplumoj. 

Informiĝinte, ke la pavo estas la plej 
bonŝanca, ĉiuj aliaj birdoj proksimiĝis 

al li por esprimi sian gratulon. Ili diris: 
"Vin elektis la ora cigna reĝidino eĉ el tiel 
multaj belaj birdoj. Ni gratulas vin por via 
fortuno." 

La pavo ekzaltiĝis pro fiero, kaj 
komencis montri siajn belajn plumojn en 
mirige parada danco. Li ventumadis siajn 
ĉarmajn vostplumojn kaj dancadis en 
cirklo por vidigi sian voston. Tro memfida, 
li levis la kapon al la ĉielo kaj forgesis 
modestecon, do pro tio li elvidigis siajn 
plej privatajn partojn al la publiko. 

Subridis aliaj birdoj, precipe la 
junaj. Sed Reĝo Ora Cigno sentis nenian 
amuziĝon. Li embarasiĝis vidinte, ke la 
elektito de lia filino tiel kondutas senhonte. 


Li pensis: "Tiu ĉi pavo havas nek internan 
239 


hontemon por agi modeste nek eksteran 
timon por eviti maldecan konduton. Kiel 
mia filino povus esti humiligita de tiel 
senhonta kunulo?" 

Starante en mezo de la birdoj, la reĝo 
diris: "Sinjoro Pavo, via voĉo dolĉas, viaj 
plumoj belas, via kolo smeralde brilas, kaj 
via vosto similas al bela ventumilo, sed vi 
dancas kiel tiu, kiu ne havas siajn proprajn 
timon kaj hontemon. Mi ne permesas mian 
naivan filinon edziniĝi al tia malsaĝulo 
kia vi!" 

Reĝo Ora Cigno edzinigis sian oran 
filinon al reĝa nevo. La malsaĝa pavo 
forflugis, perdinte la belan edzinon. 

La moralinstruo estas: Se vi fieras en 


la koro, vi montriĝos kiel malsaĝulo. 

32. KOTURNA REĜO KAJ ĈASISTO 


[Unuiĝo] 


Antaŭ longa tempo, iu koturna reĝo 
regis mil koturnojn. 

Estis saĝa ĉasisto de koturnoj. Li 
bone sciis kiel imiti koturnan pepadon. 
Lia imito sonis kiel vera koturno petanta 
helpon, do li neniam malsukcesis allogi 
birdojn. Poste la ĉasisto ilin kovris per 
reto, metis en korbojn kaj vendis por sin 
vivteni. 

La koturna reĝo ĉiam zorgis pri la 
sekureco de sia regatoj, kaj ili tre estimis 


lin. Kiam li gardis la birdaron kontraŭ 

eventuala danĝero, li hazarde renkontis la 
ĉasiston kaj vidis lian konduton. Li pensis: 
"La koturna ĉasisto havas efikan rimedon 
por ruinigi miajn parencojn. Mi devas 
trovi pli bonan rimedon kontraŭ tio." 

Do li alvenigis ĉiujn siajn regnanojn, 
kaj ankaŭ invitis aliajn koturnojn al la 
kunveno. Li diris: "Saluton al vi, miaj 
regnanoj, kaj bonvenon al vi, kara gastoj. 
Nun ni estas antaŭ granda danĝero. Saĝa 
ĉasisto kaptis kaj vendis multajn el niaj 
parencoj. Poste oni mortigis kaj manĝis 
ilin. Mi havas rimedon por savi nin ĉiujn. 
Kiam la ĉasisto kovras nin per sia reto, 
ĉiu el ni levu la kolon je la sama tempo. 
Ni flugu kune kun la reto kaj ĵetu ĝin en 


dornan arbuston. Tio embarasos lin, kaj 
242 


profite de tio ni povos eskapi de la reto." 
Ĉiuj konsentis sekvi la sagacan rimedon. 

En la sekva tago, la ĉasisto tentis la 
koturnojn imitante koturnan pepon kiel 
kutime. Sed kiam li ĵetis la reton super 
la koturnoj, ĉiuj el 1li senprokraste levis 
la kolon, flugis kun la reto kaj faligis ĝin 
en dornan arbuston. Li kaptis neniun el 
la koturnoj! Krome, li devis elspezi tutan 
restan tagon por preni sian reton de la 
dornoj. Do li tute ne havis tempon por 
kapti birdojn alifoje. 

La sama afero okazis en la sekva 
tago. Li denove elspezis tutan tagon 
dekroĉante la reton de akraj dornoj. Tuj 
kiam li revenis hejmen, lia edzino salutis 


lin per pikaj vortoj. Ŝi plendis: "Vi kutime 

alportis koturnojn hejmen por manĝi kaj 
vendi por gajni monon. Nun vi revenas nur 
kun malplenaj manoj. Kion vi faris tutajn 
tagojn? Eble vi havas alian edzinon, kiu 
ĝuas koturnaĵon ĝuste en tiu ĉi momento!" 

La ĉasisto respondis: "Ne tiel pensu, 
mia kara. Ĉi lastajn tagojn la koturnoj 
unuiĝis. Ili kunlaboris kiel unu, levis la 
kolon kaj portis mian reton en dornan 
arbuston. Sed pro vi, mia ununura edzino, 
mi scias kion fari! Ĝuste kiel vi kvereladas 
kun mi, iutage 1li ankaŭ kverelos. Tio ofte 
okazas inter parencoj. Kiam ili okupiĝos 
pri la kverelo kaj konflikto, mi kaptos kaj 
portos ilin al vi. Tiam vi denove plezuriĝos 
pri mi. Mi devas pacience atendi ĝis tiam." 


La ĉasisto devigite eltenis la 

plendadojn de la edzino dum pluraj 
tagoj. Iumatene, allogite de la koturna 
pepado, iu koturnino alflugis kaj hazarde 
piedpremis la kapon de alia, kaj la lasta 
tuj koleriĝis kaj protestis kontraŭ ŝi. Ŝi 
formovis sian piedon de lia kapo kaj petis: 
"Bonvolu ne koleri kontraŭ mi. Pardonu 
min pro la eraro." Sed li ne aŭdis. Baldaŭ 
11 kvereladis kaj la konflikto pli kaj pli 
intensiĝis. 

Aŭdinte, ke la kverelado pli kaj pli 
laŭtiĝis, la koturna reĝo diris: "Ne estas 
profito en la konflikto. Daŭra konflikto 
kaŭzos al ni danĝeron!" Sed ili ne obeis 
lin. 

Tiam la koturna reĝo pensis: "Mi 


timas, ke la malsaĝa konflikto detenos 

ilin de la kunlaboro levi la reton." Do li 
ordonis, ke ĉiuj eskapu. Sekve de tio, lia 
propra koturnaro senprokraste forflugis. 

Ĝuste tiam, la koturna ĉasisto subite 
ĵetis sian reton super la restajn koturnojn. 
Ambaŭ kverelantaj koturnoj diris unu al la 
alia: "Mi ne levos la reton por vi." Aŭdinte 
tion, eĉ iuj aliaj diris: "Kial ni levos la 
reton por aliaj?" 

Do la konflikto disvastiĝis kiel 
senbrida fajro. La ĉasisto kaptis ĉiujn 
koturnojn en la reto, ilin metis en korbojn 
kaj portis hejmen al sia edzino. Ŝi vere 
plezuriĝis de tio, kaj ili invitis ĉiujn siajn 
amikojn al la granda koturna festeno. 

La moralinstruo estas: Sekureco kuŝas 


en unueco, dum danĝero en konflikto. 

33. FORTUNA FIŜO 


Iam Reĝo Brahmadato havis tre saĝan 
konsilanton, kiu komprenas parolon de 
bestoj. Li ne nur komprenis, kion ili diras, 
sed ankaŭ kapablis paroli kun ili en iliaj 
lingvoj. 

Iutage la konsilanto promenis laŭ 
riverbordo kun siaj sekvantoj. Ili renkontis 
kelkajn fiŝistojn, kiuj metis grandan reton 
en la riveron. Rigardante en la akvon, ili 
rimarkis grandan kaj belan fiŝon sekvanta 
sian ĉarman edzinon. 


Ŝiaj glimbrilaj skvamoj reflektis la 

matenlumon en ĉiujn kolorojn de ĉielarko. 
Ŝiaj ledsimilaj naĝiloj moviĝis kiel 
delikataj flugiloj de feino kiam ŝi naĝis en 
la akvo. Evidente, ŝia edzo raviĝis de ŝiaj 
aspekto kaj movo, ne plu zorgante pri aliaj 
aferoj. 

Kiam ili proksimiĝis al la reto, la 
edzino eksentis la danĝeron. Kiam ŝi 
ekvidis ĝin, ŝi sprite evitis ĝin je la lasta 
momento. Sed la edzo tiel dronis en sia 
revo al ŝi, ke li tute ne povis sin turni 
sufiĉe rapide. Anstataŭe, li naĝis rekte en 
la reton kaj estis kaptita! 

La fiŝistoj eltiris la reton kaj ĵetis la 
grandan fiŝon sur la bordon. Ili bruligis 
fajron kaj pretis rosti ĝin. 


Kuŝante sur la tero, la fiŝo baraktis 

kaj ĝemadis en granda agonio. La 
konsilanto komprenis la fiŝajn vortojn, li 
do interpretis al aliuloj. Li diris: "Tiu ĉi 
kompatinda fiŝo freneze ripetis foje kaj 
refoje: 

'Mia edzino! Mia edzino! Mi devas 
esti ĉe mia edzino! Mi pli zorgas pri ŝi ol 
pri mia propra vivo! 

'Mia edzino! Mia edzino! Mi devas 
esti ĉe mia edzino! Mi pli zorgas pri ŝi ol 
pri mia propra vivo!"" 

La konsilanto pensis: "Tiu ĉi fiŝo 
estas vere freneza. Li dronis en terura 
situacio ĉar li fariĝis sklavo de sia propra 
revo. Estas klare, ke li lernis neniom el 
la rezultoj de siaj antaŭaj kondutoj. Se li 


mortos en agonio kaj interna revo, kiu 

kaŭzis lian agonion, li daŭre suferos en sia 
venonta renaskiĝo en la infera mondo. Do 
mi devas savi ĝin!" 

La bonkora konsilanto iris al la fiŝistoj 
kaj diris: "Miaj amikoj, la lojalaj popolanoj 
de nia reĝo. V1 ankoraŭ ne donis fiŝon kiel 
manĝaĵon al mi kaj miaj sekvantoj. Ĉu vi 
bonvolas doni al ni nun?" 

La fiŝistoj respondis: "Ho, Nia Reĝa 
Konsilanto, bonvolu akcepti iun ajn fiŝon 
laŭ via plaĉo." "Tiu ĉi granda fiŝo sur la 
bordo ŝajnas bongusta," diris la konsilanto. 
"Bonvolu preni ĝin, Sinjoro," ili respondis. 

Sidiĝinte sur la bordon, la konsilanto 
portis la ĝemantan fiŝon per ambaŭ manoj 
kaj parolis al li en lingvo komprenebla nur 


al la fiŝoj. Li diris: 

"Vi malsaĝa fiŝo! Se mi ne vidus vin 
hodiaŭ, vi perdus vian vivon. Via blinda 
revo gvidis vin al konstanta sufero. Ekde 
nun, ne lasu vin kateniĝi de via propra 
revo!" 

Tiam la fiŝo ekkonsciis, kiel fortuna li 
estas havante tiel bonan amikon. Li dankis 
la konsilanton por lia saĝa admono. La 
konsilanto liberigis la fortunan fiŝon en la 
riveron, kaj daŭrigis sian vojon. 

La moralinstruo estas: Malsaĝuloj 


estas katenitaj de siaj propraj revoj. 


Zl 


34. KOTURNIDO ANKORAŬ NE 
FLUGPOVA 


[Potenco de Vero, Virto kaj Kompato] 


lam en unu el siaj reenkarniĝoj, la 
Iluminiĝinto naskiĝis kiel malgranda 
koturnido. Kvankam li havis malgrandajn 
piedojn kaj flugilojn, tamen li ankoraŭ 
ne scipovis piediri kaj flugi. Liaj gepatroj 
laboris diligente por porti manĝaĵon al la 
nesto kaj nutri lin per sia beko. 

Ĉiujare kutime okazis fajrego en tiu 
parto de la mondo. Do fajro okazis en tiu 
jaro. Ĉiuj flugpovaj birdoj forflugis vidinte 


la fumon. La fajro disvolviĝis pli kaj pli 

proksimen al la nesto de la koturnido, 
dum liaj gepatroj restis kun li. Fine kiam 
la fajro estis tre proksima, ili povis fari 
nenion alian ol forflugi solaj por sin savi. 

Ĉiuj arboj grandaj kaj malgrandaj 
brulis kaj krakis en granda bruo. La 
malgranda koturnido vidis, ke ĉio 
detruiĝas de la ne haltigebla fajro. Li povis 
fari nenion alian por sin savi. Ĝuste tiam, 
sento de senhelpeco plenigis lian menson. 

Subite li pensis: "Miaj gepatroj tre 
amas min. Ili sindoneme konstruis neston 
por mi kaj vartis min malavare. Kiam 
okazis la fajro, ili restis ĉe mi ĝis la lasta 
momento dum la aliaj flugpovaj birdoj jam 
forflugis antaŭ longa tempo. 


"Kiel granda estas la amo de miaj 

gepatroj al mi, ke ili restis kaj riskis sian 
vIVon, sed 1li montris sian senrimedecon 
por min savi. 

"Ĉar ili ne povis porti min, ili forflugis 
solaj devigite. Kie ajn ili estas, mi dankas 
ilin pro ilia sindonema amo al mi. Mi 
tutkore bondeziras, ke ili estu sekuraj, 
bonfartaj kaj feliĉaj. 

"Nun mi estas tute sola. Al neniu 
mi povas iri por peti helpon. Mi havas 
flugilojn, tamen mi ne kapablas forflugi. 
Mi havas piedojn, tamen mi ne povas 
forkuri. Sed almenaŭ mi ankoraŭ povas 
mediti. Ĉio, kion mi povas uzi, estas mia 
menso ankoraŭ pura. La nuraj konatoj en 
mia mallonga vivo estas miaj gepatroj kaj 


mia menso pleniĝis de amo al ili. Al neniu 

mi faris malbonon. Mi estas plena de pura 
honesteco de novnaskito." 

Tiam miraklo okazis. La pura 
honesteco des pli kreskis ĝis ĝi fariĝis pli 
granda ol la malgranda birdido. La scio 
de vero disvastiĝis tra tiu vivperiodo, kaj 
li eksciis multe pri siaj antaŭaj vivoj. En 
unu el siaj antaŭaj vivoj li konis budhon, 
la perfekte iluminiĝintan ĉiosciulon, kiu 
havas potencon de vero, purecon de virto 
kaj celon de kompato. 

Tiam la grandulo en la malgranda 
birdido pensis: "La nuna pura honesteco 
unuiĝu kun la antikva pureco de virto kaj 
potenco de vero. Saviĝu ĉiuj birdoj kaj 
aliaj vivestaĵoj ankoraŭ suferantaj en la 


fajro. Tiu ĉi loko estu sekura de fajro por 

milionoj da jaroj!" 
Cio vere okazis laŭ lia deziro. 
La moralinstruo estas: Vero, virto kaj 


kompato povas savi la mondon. 

35. BIRDOJ SAĜAJ KAJ MALSAĜAJ 


[Bona Averto] 


lam estis giganta arbo en arbaro. 
Multaj birdoj vivis sur la arbo, kaj ilia 
estro estis la plej saĝa el il. 

Iutage, la estro vidis du branĉojn 
frotantaj unu kontraŭ la alia. Tio faligis 
lignerojn sur la teron. Tiam li rimarkis 
fumeton leviĝantan de la reciproke 
frotantaj branĉoj. Li pensis: "Sendube 
okazos fajro, kiu bruligos la tutan 
arbaron." 

Do la saĝa mahuna birdo kunvenigis 


ĉiujn birdojn vivantajn sur la giganta arbo. 

Li sincere avertis al ili: "Miaj karaj amikoj, 
brulos la arbo, sur kiu ni vivas. La fajro 
detruos la tutan arbaron. Do estos danĝere 
resti ĉi tie. Ni tuj forlasu la arbaron!" 

Saĝaj birdoj konsentis pri lia averto. 
Do ili flugis al alia arbaro en malsama 
lando. Sed la birdoj ne tiel saĝaj diris: "La 
maljuna estro estas timema. Li eĉ imagis 
krokodilojn el guto da akvo! Kial ni 
forlasu niajn nestojn komfortajn kaj ĉiam 
sekurajn? Lasu la timemulojn forflugi. Ni 
fidu nian arbon kuraĝe!" 

Post nelonge, vere okazis fatalaĵo kiel 
avertis la saĝa gvidanto. La reciproke 
frotantaj branĉoj estigis fajreron, kiu 
falis en sekajn foliojn sub la arbo. La 


fajreroj fariĝis fajro pli kaj pli granda. 
258 


Post nelonge, la giganta arbo ekbrulis. 
La restantaj malsaĝaj birdoj blindiĝis kaj 
sufokiĝis en fumo. Multaj ne eskapintaj 
birdoj pereis en la fajro. 

La moralinstruo estas: Oni riskas sian 


vivon, se ignorante la admonon de saĝuloj. 

36. NASKIĜO DE BANJANO 


[Respekto al Maljunuloj] 


lam sub la altega Himalajo kreskis 
granda banjano. Ĉe la banjano vivis tri 
intimaj amikoj. Ili estis koturno, simio kaj 
elefanto. Ili ĉiuj estis tre saĝaj. 

Il ekhavis malsamajn opiniojn de 
tempo al tempo. Kiam tio okazis, neniu el 
141 konsideris la opinion de aliaj pli valora. 
Kiom ajn unu spertis pri io, lia opinio 
neniom pli valoras ol tiu de la aliaj du 
senspertuloj. Do ili devis elspezi longan 
tempon por atingi komunan konsenton. 


Iom poste, ili ekkonsciis, ke ili 

ŝparos tempon kaj plugos amikecon se ili 
mallongigos konflikton. Do 1li konkludis, 
ke tio pli helpos, se 1l1 konsideros la plej 
valoran opinion unue. Tiel, ili ne plu 
perdos tempon kaj malutilos al amikeco 
pro disputado. 

Feliĉe, 1li ĉiuj opinuis, ke la plej valora 
opinio baziĝas sur riĉaj spertoj. Do ili 
povos VIVI eĉ pli harmonie se ili respektos 
la plejaĝan el ili. Ili konsideros la opiniojn 
de aliaj nur se tiu de la plejaĝulo estos vere 
evidente malvera. 

Malfeliĉe, la elefanto, simio kaj 
koturno tute ne sciis, kiu estas la plej aĝa, 
ĉar tiutempe oni ankoraŭ ne kutimis doni 
respekton al la pliaĝaj kaj ili ne bezonis 


memori siajn naskiĝdaton aŭ aĝon. 

Iutage, kiam ili ripozis en la ombro de 
la granda banjano, la koturno kaj simio 
demandis la elefanton: "Kiom granda estis 
tiu ĉi arbo, laŭ via plej frua rememoro?" 

La elefanto respondis: "Mi memoris 
tiun ĉi arbon dum tre longa tempo. Kiam 
mi estis malgranda bebo, mi kutime 
senjukigis mian ventron frotante ĝin 
kontraŭ la molaj ŝosoj de la arbopinto." 

La simio diris: "Kiam mi estis 
scivolema bebo, mi kutime sidis kaj 
fiksrigardis la malgrandan plantidon de la 
arbo. Iam mi eĉ klinis min por mordi la 
molajn foliojn." 

La simio kaj elefanto demandis la 
koturnon: "Laŭ via plej frua memoro, 


kiom granda estis tiu ĉi banjanarbo?" 

La koturno diris:" Kiam mi estis juna, 
mi serĉis manĝaĵon en proksima arbaro. 
En la arbaro estis banjanarbo granda kaj 
maljuna, plena de maturaj beroj. Foje mi 
manĝis iom da beroj kaj en la sekva tago 
mi fekis ĉi tie. Semoj en la fekaĵo elĝermis 
kaj fariĝis tiu ĉi arbo." 

La simio kaj elefanto diris: "Ha! 
Sinjoro koturno, vi estas la plej aĝa el ni. 
Vi estas plej respektinda kaj honorinda por 
ni. Ekde nun ni turnos grandan atenton 
al viaj vortoj. Laŭ viaj saĝo kaj sperto, 
admonu nin kiam ni faros erarojn. Kiam 
okazos malkonkordo, ni pli alte taksos 
vian opinion. Ni nur petas, ke vi estu 
honesta kaj justa." 


La koturno respondis: "Mi dankas 

por viaj respektoj, kaj mi promesas 
ĉiam esti taŭga por tio laŭeble." La saĝa 
malgranda koturno fakte estis Bodisatvo, 
la iluminiĝinto. 

La moralinstruo estas: Respekto al la 


saĝo de maljunuloj kondukas al harmonio. 

37. GRUO KAJ KRABO 
kr [a] 


; 


[Trompo] 


lam gruo vivis ĉe lageto. Ĉe la lageto 
kreskis granda arbo, en kiu loĝis feo. La 
feo sciis multe per observado al diversaj 
bestoj. 

En la lageto estis multaj malgrandaj 
fiŝoj. La gruo kutime kaptis fiŝojn per 
sia beko kaj manĝis 1lin. Okazis serioza 
sekeco, kaj akvo en la lageto pli kaj pli 
malprofundiĝis. La gruo kaptis fiŝojn pli 
facile kaj fariĝis pli dika. 

Sed la gruo neniam kontentiĝis, kiel 


ajn facile li kaptis fiŝojn kaj kiom multe 

li manĝis ilin. Li neniom lernis el tio, 
anstataŭe, li supozis, ke li trovos la veran 
feliĉon, se li manĝos ĉiujn fiŝojn en la 
lageto. "Ju pli multe, des pli agrable!" li 
diris al si mem. 

Por kapti ĉiujn fiŝojn en la lageto la 
gruo ekhavis saĝan ideon, ke li povos 
trompi ilin por akiri ilian fidon, kaj kiam 
11 plej fidos lin, li povos kapti ilin ĉiujn. 
Li raviĝis de sia ideo. 

Komence, la gruo sidis sur la bordo 
kviete kaj senmove, kvazaŭ sanktulo 
meditus en la arbaro. Li tion faris nur por 
akiri al si fidon de la fiŝoj. 

Fiŝoj venis al li kaj demandis: "Pri 
kio vi pensas, Sinjoro Gruo?" Respondis 


la gruo, sin ŝajnigante sanktulo: "Miaj 

karaj fiŝoj, mi malĝojas pensante pri 
via estonteco. Mi pensas pri la mizera 
katastrofo baldaŭ okazonta al vi." 

Il demandis: "Kia fatalaĵo okazos al 
ni, estimata sinjoro?" La gruo respondis: 
"Rigardu ĉirkaŭen! Jam estas tre malmulta 
akvo en la lageto. Vi havos nenion por 
manĝi. La serioza sekeco estas tre danĝera 
al vi, malgrandaj estuloj." 

Do la fiŝoj demandis: "Kion ni faru 
por nin savi, Kara Onklo Gruo?" "Miaj 
kompatindaj idoj," respondis la gruo: "vi 
devas fidi min kaj agi laŭ mia propono. 
Se vi permesas, ke mi prenu vin per mia 
beko, mi portos vin unu post alia al alia 
lago. Tiu lago estas multe pli granda ol ĉi 


tiu. Ĝi estas plena de akvo kaj kovrita de 

belaj lotusfloroj. Ĝi estos paradizo por vi!" 
Kiam la fiŝoj aŭdis la vorton "beko", 
1l1 eksuspektis. Ili diris: "Sinjoro Gruo, 
kiel ni povas fidi vin? Ekde la komenco 
de la mondo, neniu gruo volas nin helpi. 
Ili kutime kaptas nin per la beko nur por 
manĝi. Tio certe estas trompo aŭ ŝerco!" 
La gruo levis la kapon kaj laŭeble sin 
ŝajnigis majesta. Li diris: "Bonvolu ne tiel 
pensi. Ĉu vi ne elvidis, ke mi estas gruo 
tre speciala? Vi devas fidi min. Sed se vi 
ne kredas min, sendu fiŝon al mi, ke mi 
montru al li la belan lageton. Kiam mi 
revenigos lin, vi komprenos, ke mi estas 
fidinda." 
La fiŝoj interkonsiliĝis: "La gruo ŝajnas 


majesta. Li parolas kiel honestulo. Eĉ se 

tio estas trompo, ni sendu al li fiŝeton 
senutilan kaj abomenindan por provi la 
verecon." Do ili trovis junan petoleman 
fiŝon forglitintan el la lernejo, kaj puŝis lin 
al la bordo. 

La gruo mallevis la kapon kaj prenis la 
malgrandan fiŝon per sia beko. Li etendis 
la flugilojn kaj flugis al granda arbo sur la 
bordo de la bela lago. Ĝuste kiel li diris, 
la lago estis kovrita de belaj lotusfloroj. La 
fiŝo surpriziĝis de tiel bela loko. Poste, la 
gruo reportis lin al la malgranda lago laŭ 
la promeso. 

Atinginte hejmen, la fiŝeto priskribis 
la belecon de la granda lago. Aŭdinte tion, 
ĉiuj aliaj fiŝoj ekscitiĝis kaj konkuris por 
Iri la unua. 

La unua fortuna pasaĝero estis sama 
petolulo senutila. La gruo denove prenis 
lin per sia beko kaj flugis al la granda arbo 
sur la bordo de la bela lago. La malgranda 
fiŝo kredis, ke la helpema gruo metos lin 
en la belan lagon, sed male, la gruo subite 
mortigis lin, ŝiris lin kaj lasis la ostojn fali 
sur la teron. 

La gruo reflugis al la antaŭa lago, 
prenis la duan malgrandan fiŝon al la sama 
arbo kaj manĝis lin en la sama maniero. 
Tiel h englutis eĉ la lastan fishon de la 
lageto 

Plenigita de fiŝoj, li revenis al la 
malgranda lago tre malfacile. Li vidis, 
ke restas neniu fiŝo por li allogi kaj 


manĝi. Tiam li rimarkis amindan krabon 

rampanta laŭ kota bordo. Li trovis, ke li 
ankoraŭ ne kontentiĝis. 

Do li iris al la krabo kaj diris: "Mia 
kara krabo, mi jam bonfare portis ĉiujn 
fiŝojn al la belega granda lago proksime. 
Kial vi restas sola? Se vi volas agi kiel la 
fiŝoj, lasu min porti vin per mia beko. Mi 
ĝojplene portos vin tien. Tio estas bona al 
vi. Bonvolu min fidi." 

La krabo pensis: "Sendube la tro 
satiĝinta gruo Jam manĝis ĉiujn tiujn 
fiŝojn. Lia ventro estas tiel plenplena, ke li 
apenaŭ povas stari rekte. Certe li ne estas 
fidinda! Estos pli bone se mi lasos lin porti 
min al la nova lago kaj meti en la akvon. 
Tamen se li provos min manĝi, mi tranĉos 


lian kapon per miaj akraj pinĉiloj." 
mi 


La krabo diris: "Mia kara gruo, mi 
timas, ke mi estas tro peza por Vi porti en 
via beko. Eble vi faligus min sur la vojo. 
Anstataŭe, mi kaptu vian kolon per miaj 
ok piedoj, kaj tiel vi povos sekure porti 
min al mia nova hejmo." 

La gruo kutimis trompi aliajn, do 
l neniel imagis, ke li mem estos en 
danĝero, se la krabo kaptos lin je la gorĝo. 
Anstataŭe, li pensis: "Bonege. Tio donos 
al mi bonŝancon manĝi la dolĉan karnon 
de tiu ĉi krabo stulta kaj kredema." 

Do la gruo permesis la krabon kapti 
lian kolon per siaj piedoj. Krome, la krabo 
kaptis la gorĝon de la gruo per siaj akraj 
pinĉiloj. Li diris: "Nun bonvolu porti min 


al la nova lago." 

La stulta gruo, kun la kolo kaptita de 
la krabo, flugis al la sama granda arbo ĉe 
la nova lago. 

Tiam la krabo diris: "He, vi stulta 
gruo! Ĉu vi perdis la vojon? Vi ne portis 
min al la lago. Kial vi ne portu min al la 
bordo kaj metu min en la lagon?" 

La gruo diris: "Kiun vi nomas stulta? 
Mi ne akceptos tion de vi. Vi ne estas mia 
parenco. Mi supozas, ke vi volas trompi 
min por senpaga vojaĝo. Sed mi estas 
saĝulo. Nur rigardu la fiŝostojn sub la 
arbo. Mi jam elmanĝis ĉiujn fiŝojn. Nun 
mi manĝos ankaŭ vin, stultan krabon!" 

La krabo respondis: "La fiŝoj estis 
manĝitaj ĉar ili estis sufiĉe stultaj pro 


sia fido al vi. Sed nun neniu plue kredas 

vin. Vi jam trompis fiŝojn, do vi opinias, 
ke vi povas trompi ĉiujn aliajn. Sed vi 
ne kapablas trompi min. Mi jam kaptis 
vian gorĝon. Se mortos iu el ni, mortu ni 
ambaŭ!" 

Tiam la gruo konsciis pri sia danĝero. 
Li petis la krabon: "Mia estimata krabo, 
bonvolu lasi min libera. Mi jam lernis la 
bonan lecionon. Kredu min. Mi ne plu 
deziras manĝi krabon tiom belan kiom vi." 

Poste, li flugis suben al la bordo kaj 
daŭrigis: "Nun bonvolu liberigi min. 
Bonvolu fidi min por via propra bono." 

Sed la maljuna krabo jam estis ĉe la 
bordo. Li konsciis, ke la gruo estas ne 
fidinda, kion ajn li diris. Li sciis, ke se 


li ellasos la gruon, tiu certe manĝos lin. 

Do li tranĉis lian kolon per siaj pinĉiloj 
kvazaŭ li tranĉus buteron. La kapo de la 
gruo falis sur la teron kaj tiam la krabo 
rampis sekure en la belegan lagon. 

Samtempe ankaŭ la scivolema feo 
venis al la nova lago kaj vidis la tutan 
okazaĵon. Sidante sur la supro de la granda 
arbo, li diris por ke ĉiuj feoj aŭdu: "Tiu, 
kiu vivis per trompo neniam kredis, kiel li 
mortas nun." 

La moralinstruo estas: La ne fidita 


trompisto faris sian lastan trompon. 

38. KAŜITAJ TREZOROJ 
Likio: 


[Aroganteco de Povo] 


lam vivis maljunulo en Benareso. Li 
havis tre bonan amikon faman pro saĝo. 
Feliĉe, aŭ eble malfeliĉe, li havis ankaŭ 
edzinon belan kaj junan. 

La maljunulo kaj lia edzino havis filon, 
kiun li amegis. Iutage venis al li ideo: "Mi 
opinias, ke mia bela juna edzino ne ĉiam 
estas fidinda. Mi certas, ke ŝi edziniĝos al 
alia viro post mia morto, kaj ili elspezos 
ĉiujn trezorojn pene gajnitajn de mi. Plie, 
mia filo heredos neniom de sia patrino. 


Do mi faru ion por garantii la heredaĵon al 

mia kara filo. La trezorojn mi enterigos kaj 
protektos por li." 

Li alvenigis Nanda, sian plej fidelan 
serviston. Ili kune portis ĉiujn liajn 
trezorojn en profundan arbaron kaj 
enterigis ilin. Li diris: "Mia kara Nanda, 
mi scias, ke vi estas obeema kaj fidela. 
Donu la trezorojn al mia filo post mia 
morto. Kaŝu la sekreton ĝis tiam. Kiam vi 
donos la trezorojn al li, konsilu lin uzi la 
havaĵon saĝe kaj malavare." 

Post nelonge la maljunulo mortis. Lia 
filo finis sian lernadon post kelkaj jaroj. 
Li revenis hejmen por esti mastro de la 
familo. Lia patrino diris: "Via patro estis 
homo suspektema, Mia filo. Li kaŝis ĉiujn 


siajn trezorojn. Mi certas, ke lia fidela 

servisto Nanda scias la lokon de la kaŝitaj 
trezoroj. Petu lin montri la trezorojn al vi. 
Tiam vi povos edziĝi kaj vivteni la tutan 
familion." 

Do la filo iris al Nanda kaj demandis, 
ĉu li scias, kie lia patro kaŝis siajn 
trezorojn. Nanda respondis al li, ke la 
trezoroj estas kaŝitaj en la arbaro kaj li 
scias la precizan lokon. 

Ili ambaŭ iris en la arbaron kun korbo 
kaj fosilo. Kiam ili atingis la lokon de la 
kaŝitaj trezoroj, Nanda subite arogantiĝis 
pri sia graveco. Kvankam li estis nur 
servisto, li havis la povon sole scii la 
sekreton. Do li malmodestiĝis je la penso, 
ke li estas pli grava ol la filo. Li diris: 


"Vi, filo de servknabino! De kie vi povus 

heredi la trezorojn?" 

La pacienca filo ne refutis la serviston. 
Li eltenis lian insultadon kvankam ege 
surprizite. Post nelonge ili revenis hejmen 
kun malplenaj manoj. 

La stranga agmaniero de la servisto 
ripetiĝis kelkajn fojojn. La filo pensis: "En 
la hejmo Nanda volontis malkaŝi al mi la 
sekreton de la trezoroj. Sed post kiam ni 
iris en la arbaron kun korbo kaj fosilo, li 
ne plu volis tion fari. Mi volas scii, kial li 
ŝanĝis sian decidon ĉiufoje." 

Li decidis viziti la saĝan amikon de 
sia patro por solvi la enigmon. Li iris kaj 
rakontis al li pri la okazaĵo. 

La maljuna saĝulo proponis: "Iru 


refoje kun Nanda en la arbaron. Rigardu, 

kie li staros kiam li insultos vin. Li certe 
tion faros. Poste forpelu lin dirante, "Vi ne 
rajtas paroli al mi tiamaniere. Fortru!' 

""Kaj tiam vi fosu la teron je la loko 
kaj vi trovos vian heredaĵon. Nanda estas 
humilega homo. Do li nur kuraĝas insulti 
vin kiam li proksimiĝas al sia malgranda 
povo." 

La filo sekvis la proponon precize. 
Vere li trovis la kaŝitajn trezorojn. Li 
malavare uzis la trezorojn por helpi aliajn 
homojn laŭ la espero de sia patro. 

La moralinstruo estas: Humilegaj 
homoj facile arogantiĝas je malgranda 


povo. 

39. LUNA BUDHO 


[Malavareco] 


lam riĉega viro vivis en Benareso de 
norda Hindio. Li heredis multe da havaĵoj 
de sia patro. Li pensis: "Kial mi rajtas 
ĝui la trezorojn sola? Ankaŭ miaj homoj 
profitu de la riĉaĵo." 

Li do konstruis manĝejojn ĉe la kvar 
pordoj norda, orienta, suda kaj okcidenta 
de la urbo. En la manĝejoj li senpage 
donacis manĝaĵon al ĉiuj laŭ la bezono. 
Li famiĝis pro sia malavareco, kaj kiel 
oni sciis, li kaj liaj subuloj ankaŭ estis 


praktikantoj de la kvin trejnaj ŝtupoj. 

Tiam vivis Silenta Budho praktikanta 
meditadon en la arbaro ĉe Benareso. 

Li nomiĝis Budho, ĉar li estis 
iluminiĝinta. Tio signifas, ke li ne plu 
VIVIS en sperto de si mem, la tiel nomata 
"1", kiu estas diferenca de ĉiuj aliaj vivoj. 
Do li havis vivon de la realo en iu ajn 
momento. 

En ĉiuj siaj vivoj li plenis de 
kompatemo kaj favoro al ĉiuj malfeliĉaj 
vivestaĵoj. Li deziris instrui kaj helpi 
ilin iluminiĝi kiel li, sed la tempo de 
nia rakonto estis plej maloportuna kaj 
malĝojiga. La Budho bone sciis pri tio, do 
li povis fari nenion krom sin teni silenta. 

Meditante en la arbaro, Silenta Budho 


sin dronis en altegan animstaton. Li tiel 

profundiĝis en la meditado, ke li sidis 
senmove dum sep tagoj kaj noktoj sen 
manĝi kaj trinki. 

Kiam li revenis al la ordinara stato, 
li estis ĉe morto de malsato. Je la kutima 
tempo en la tago, li iris al la domo de 
riĉulo en Benareso por peti manĝaĵon. 

Apenaŭ la riĉulo sidiĝis por tagmanĝi, 
li ekvidis Silentan Budhon alvenanta kun 
almozbovlo. Li tuj stariĝis de la sidejo 
respektoplene, kaj ordonis sian serviston 
donaci almozon. 

Samtempe tion vidis Marao, la dio de 
morto. Marao estis plena de avidemo al 
povo super ĉiuj vivestaĵoj. Li nur povis 
havi tiun povon pro la terura morto. 


Ĉar Silenta Budho vivis en perfekteco 

ĉiumomente, li havis nek sopiron al la 
estonta vivo, nek timon al la estonta 
morto. Sen povo super Silenta Budho, 
Marao deziregis detrui lin. Kiam li vidis, 
ke Silenta Budho proksimiĝas al morto 
pro malsato, li sciis, ke li havos bonan 
ŝancon por sukceso. 

Antaŭ ol la servisto metis manĝajon en 
la almozbovlon de Silenta Budho, Marao 
estigis profundan fosaĵon kun ruĝe kaj 
arde brulantaj karboj interne, kvazaŭ ĝi 
estus enirejo de la infero. 

Vidinte tion, la servisto ektimis morte. 
Li tuj kuregis al la mastro. La riĉulo 
demandis, kial li revenis sen almozdoni. 
Li respondis: "Mia Mastro, estas profunda 


fosaĵo kun ruĝe kaj arde brulantaj karboj 

antaŭ Silenta Budho." 

La riĉulo pensis: "Eble ion vidis 
tiu ĉi viro." Do li sendis alian serviston 
kun manĝajo por almozdono. Ankaŭ tiu 
lasta ektimis je la sama fosaĵo de fajro. 
Li sendis kelkajn servistojn, sed ili ĉiuj 
revenis pro la sama kaŭzo. 

La mastro pensis: "Sendube tiu Marao, 
la dio de morto, provas malhelpi min 
de bonfaro donaci manĝaĵon al Silenta 
Budho. Ĉar la bonfaro estas la komenco 
de la vojo al perfekta iluminiĝo, tiu ĉi 
Marao ĉiam volas haltigi min per diversaj 
klopodoj. Sed li tute ne komprenas mian 
fidon al Silenta Budho kaj firmvolon por 
almozdono." 


Do li mem portis manĝaĵon al Silenta 

Budho. Ankaŭ li vidis la fajron leviĝantan 
el la timinda fosaĵo. Li levis la kapon, kaj 
vidis la teruran dion de morto starantan 
en la ĉielo. Li demandis: "Kiu vi estas?" 
Marao respondis: "Mi estas la dio de 
morto." 

"Ĉu vi estigis la fajran fosaĵon?" 
demandis la viro. "Jes," respondis la dio. 
"Kial vi tion faris?" "Por malhelpi vin de 
la almozdono, kaŭzi la morton al Silenta 
Budho kaj ankaŭ malhelpi vian bonfaron 
kondukantan al la vojo de iluminiĝo. Tiel 
VI restos ĉiam sub mia regado!" 

La riĉulo de Benareso diris: "Marao, 
dio de morto, la malbonulo, vi tute ne 
povas mortigi Silentan Budhon, kaj vi 


ne povas malhelpi mian almozdonon! Ni 

vidu, kies firmvolo estas pli forta!" 

Poste li rigardis tra la fajro kaj diris al 
la iluminiĝinto kvieta kaj ĝentila: "Silenta 
Budho, lasu la lumon de la vero daŭre 
brili por ni. Bonvolu akcepti la donacon de 
vivo!" 

Tion dirante, li tute forgesis pri si 
mem kaj neniom timis pri la morto en 
tiu momento. Kiam li iris en la brulantan 
fosaĵon, li trovis, ke lin supren levis 
lotusfloro bela kaj malvarmeta. La poleno 
de la mirakla lotusfloro ŝutiĝis en la aeron, 
kaj kovris lin per brila orkoloro. Starante 
en la mezo de la lotusfloro, la grandulo 
metis la manĝaĵon en la bovlon de Silenta 
Budho. Marao, la dio de morto, estis tute 


venkita. 

Admirante la raran donacon, Silenta 
Budho levis siajn manojn kaj ekbenis 
lin. La riĉulo esprimis sian estimon kun 
manoj alpremataj super la kapo. Tiam 
Silenta Budho forlasis Benareson kaj iris 
en arbaron de Himalajo. 

Starante sur la mirinda lotusfloro 
brilanta en orkoloro, la malavara mastro 
instruis siajn subulojn, ke ili povas 
purigi sian menson per praktikado de 
la kvin trejnaj ŝtupoj, kaj per la pura 
menso ili povas gajni grandan meriton 
en almozdono. Tio estas vera donaco de 
homa vivo. 

Kiam li finis la paroladon, tute 
malaperis la fajra fosaĵo kaj la bela 


malvarmeta lotusfloro. 

La moralinstruo estas; Nenion timu 


dum farado de bonaj aferoj. 

[Ĉapitro 1. Ĵaluzo] 


lam monaĥo vivis en la monaĥejo de 
malgranda vilaĝo. Li estis tre fortuna, 
ĉar riĉulo en la vilaĝo vivtenis lin en la 
monaĥejo. Li neniam maltrankviliĝis pri 
la mondaj zorgoj. La riĉulo ĉiam provizis 
lin per manĝaĵo. 

Do la monaĥo estis kvieta kaj paca 
en la menso. Li nek timis pri perdo de 
siaj komforto kaj ĉiutagaj manĝaĵoj, 
nek deziris pli grandajn komfortojn kaj 
plezurojn en la mondo. Anstataŭe, li 


senĝene praktikis la ĝustan konduton de 

monaĥo, ĉiam korektante sian eraron kaj 
farante nur bonajn aferojn. Sed tamen, li 
tute ne sciis kiel fortuna li estas. 

Iutage pliaĝa monaĥo venis al la 
malgranda vilaĝo. Li sekvis la vojon de 
la Vero ĝis kiam li fariĝis perfekta kaj 
senmanka. 

Kiam la vilaĝa riĉulo vidis la fremdan 
monaĥon, li ekplezuris pro liaj ĝentila 
maniero kaj kvieta sinteno. Do li invitis 
ln hejmen. Li regalis lin per manĝaĵo 
kaj opiniis, ke estas tre fortune aŭdi 
instruon de li. Li invitis lin loĝi en la 
vilaĝa monaĥejo. Li diris: "Mi vizitos vin 
ĉivespere por min certigi, ke ĉio estas 
bone aranĝita por vi." 


Kiam la perfekta monaĥo atingis 

la monaĥejon, li renkontis la vilaĝan 
monaĥon. Ili reciprokis saluton plezure. 
Poste la vilaĝa monaĥo demandis: "Ĉu 
vi jam tagmanĝis hodiaŭ?" La pliaĝulo 
respondis: "Jes. La patrono de la monaĥejo 
donis manĝaĵon al mi. Li ankaŭ invitis 
min loĝi ĉi tie." 

La vilaĝa monaĥo gvidis lin en la 
ĉambron kaj lasis lin tie. La perfekta 
monaĥo pasigis sian tempon en meditado. 

Malfrue en la vespero, la vilaĝa 
riĉulo alvenis. Li alportis fruktan sukon, 
florojn kaj lampan oleon por honori la 
sanktan monaĥon. Li demandis la vilaĝan 
monaĥon : "Kie estas nia gasto?" La 
monaĥo informis lin pri la loĝejo de la 


gasto. 

La riĉulo iris en la ĉambron, kaj 
riverence salutis la perfektan monaĥon. Li 
denove aprezis la aŭskultadon al la vera 
instruo de tiu rara sanktulo. 

Poste, kiam nokto proksimiĝis, li 
lumigis la lampon kaj oferis florojn en la 
bela halo de la monaĥejo. Li invitis ambaŭ 
monaĥojn tagmanĝi en lia hejmo la sekvan 
tagon. Poste li forlasis la monaĥejon por 
reveni hejmen. 

Dum nokto okazis 10 terura. La vilaĝa 
monaĥo, kiu iam sentis kontentecon, 
naskis venenan ĵaluzon en la koro. Li 
pensis: "La vilaĝa riĉulo faciligas mian 
vivon ĉi tie. Li donas al mi loĝejon nokte 
kaj plenigas mian ventron fojon ĉiutage. 


Sed mi timas, ke tio ŝanĝiĝos, ĉar li tiom 

respektas la novan alveninton. Se tiu lasta 
restos en la monaĥejo, mia patrono eble ne 
plu zorgos pri mi. Do mi ne lasu lin resti 
ĉI tie." 

Tiel pensante, li perdis sian antaŭan 
mensan kvieton. Lia menso perturbiĝis 
pro liaj ĵaluzo kaj timo perdi komforton 
kaj tagajn manĝaĵojn. Lia koro plidoloriĝis 
pro lia malamo kontraŭ la sankta monaĥo. 
Li ekcerbumis por trovi metodon foririgi 
lin. 

En la malfrua nokto la monaĥoj 
kolektiĝis por la tagfina kunveno laŭ 
rutino. La perfektulo parolis amike kiel 
kutime, sed la vilaĝa monaĥo tute ne 
parolis kun li. 


Do la saĝa monaho komprenis, ke la 

vilaĝa monaĥo estas ĵaluza kaj kolera. Li 
pensis: "La monaĥo ne komprenas mian 
liberiĝon de kroĉiĝo al familioj, homoj 
kaj komfortoj. Mi estas libera de ĉia 
deziro por resti ĉi tie aŭ foriri. Tio estas 
tute egala por mi. Ŝajnas, ke li ne povas 
kompreni senzorgecon. Mi bedaŭras por 
li, kiu devas pagi grandan koston pro sia 
senscieco." 

Li revenis al sia ĉambro, fermis la 
pordon kaj meditis en alta mensa stato 
dum la tuta nokto. 

Sekvan tagon je la tempo por peti 
manĝaĵon ĉe la patrono de la monaĥejo, 
la vilaĝa monaĥo devis bati la templan 
gongon. Sed li faris tion per sia ungo tiel 


malpeze, ke eĉ birdoj en la korto ne povus 

aŭdi la mallaŭtan sonon. 

Poste li iris al la ĉambro de la gasto 
por frapi je la pordo. Li denove frapetis 
malpeze per sia ungo, ke eĉ malgrandaj 
musoj en la ĉambro ne povus aŭdi la 
frapeton. 

Post la kutima devo en tiel malsincera 
maniero, li iris al la domo de la riĉulo. 
La riĉulo riverencis al li respektoplene, 
akceptis lian almozbovlon kaj demandis: 
"Kie estas nia gasto?" 

La vilaĝa monaĥo respondis: "Mi ne 
vidis ln. Mi batis la gongon kaj frapis 
je lia pordo, sed li ne aperis. Eble li 
ne kutimiĝis al tiel abundaj manĝaĵoj 
donacitaj de vi hieraŭ. Eble li ankoraŭ 


dormas, okupiĝante pri digestado de 

manĝaĵoj kaj sonĝante pri la sekva festeno! 
Eble li estas tia monaĥo, kia plaĉa al vi!" 
Samtempe vekiĝis la perfekta monaĥo 
en la malantaŭo de la monaĥejo. Li sin 
purigis kaj surmetis sian robon. Poste li 
kviete forlasis la monaĥejon por kolekti 
manĝaĵon ie ajn, kie li povis. La riĉulo 
regalis la vilaĝan monaĥon per la plejriĉa 
manĝaĵo. La manĝaĵo bongusta kaj dolĉa 
konsistis el rizo, lakto, butero, sukero 
kaj mielo. Post kiam la monaĥo manĝis 
ĝissate, la riĉulo prenis lian bovlon, purigis 
ĝin kaj dolĉigis ĝin per parfumita akvo. 
Li plenigis la bovlon per sama bongusta 
manĝaĵo. Li donis ĝin al la monaĥo, 
dirante: "Honora majstro, nia sankta gasto 


eble laciĝis de la longa vojaĝo. Bonvolu 

porti la modestan manĝaĵon al li." Nenion 
dirinte, la monaĥo akceptis la malavaran 
donacon por la alia kaj eliris. 

Nun ĵaluza plano regis en la menso 
de la vilaĝa monaĥo. Li pensis: "Se la 
gastanta monaĥo manĝus la ambrozian 
manĝaĵon, li ne plu forirus eĉ se mi kaptus 
lin je la gorĝo kaj piedbatus lin. Mi devas 
sekrete forigi la manĝaĵon. Se mi donos 
ĝin al fremdulo, oni scios kaj parolos pri 
tio. Se mi ĵetos ĝin en la lagon, la butero 
elflosos sur la surfacon kaj oni trovos tion. 
Se mi elverŝos ĝin sur la teron, la bovoj 
venos de malproksime por manĝi ĝin, kaj 
oni rimarkos tion. Kion mi faru?" 

Tiam li vidis kampon fajrigitan de 


kamparanoj por fekundigi. Ĝi estis kovrita 

de varme brilantaj karboj. Do li ŝutis la 
malavaran donacon de la riĉulo sur la 
karbojn. La manĝaĵo forbruliĝis senspure. 
Tiel revenis la paco en lia koro! 

Reveninte al la monaĥejo, li trovis, ke 
la gasto jam foriris. Li pensis: "Tiu certe 
estas perfekte saĝa monaĥo. Li certe scias, 
ke mi ĵaluzis pro timo al perdo de mia 
favora pozicio, kaj ke mi klopodis forigi 
lin pro mia malamo al li. Mi malŝparis 
la manĝaĵon apartenantan al li. Ĉio estis 
farita por teni mian ventron plena! Mi 
timas, ke io terura okazos al mi! Kion mi 
faru?" Do pro timo perdi siajn facilajn 
tagajn manĝaĵojn, li forĵetis la mensan 
pacon. 


Dum la resta tempo de lia vivo, la 

riĉulo daŭre vivtenis lin. Sed lia menso 
plenis de turmentiĝo kaj sufero. Li sentis 
la kondamnon kiel iranta kadavro aŭ 
malsata demono. 

Eĉ post sia morto li ankoraŭ havis 
tian turmentiĝon. Li renaskiĝis en infera 
mondo, kie li suferis cent milojn da jaroj. 

Poste li reenkarniĝis kaj mortis 
ankaŭ kiel aliaj vivestaĵoj. Sed tamen, tio 
nur kvitigis lin 1om el la rezultoj de liaj 
antaŭaj fikondutoj. Do li renaskiĝis kiel 
demono 500 fojojn. Dum tiuj 500 vivoj li 
manĝis sate nur en unu tago, kaj tio, kion 
li manĝis tiutage, estis nur postnaskaĵo 
lasita de cervino en arbaro! 

Poste li renaskiĝis kiel malsata vaganta 


hundo aliajn 500 fojojn! Pro la pleneco 

de la ventro en lia monaĥa vivo, ĉiuj 500 
vivoj estis plenaj de suferado kaj luktado 
por la manĝaĵoj. Nur unu fojon li trovis 
sufiĉan por manĝi, kaj tio estis elvomaĵo, 
kiun li trovis en kloako. 

Poste la konsekvencaj rezultoj de liaj 
antaŭaj kondutoj finiĝis, kaj nur tiam 
li fortune reenkarniĝis kiel homo. Li 
naskiĝis en la familio de la plej mizera 
almozulo en la urbo Kasio de norda 
Hindio. Li estis nomita Mitavindo. 

Ekde lia naskiĝo, la malriĉa familio 
fariĝis eĉ des pli povra kaj mizera. 
Kelkajn jarojn poste, la doloro de malsato 
tiel fortiĝis, ke liaj gepatroj batis kaj 
elpelis lin. Ili kriis: "Foriru! Vi estas nenio 


alia ol malbeno!" 

Vere malfeliĉa estis Mitavindo! Antaŭ tre 
longe li tute ne sciis, kiel feliĉa li estas. Li 
estis kontenta kiel modesta monaĥo en la 
vilaĝo. Sed en lia menso ekregis venena 
ĵaluzo kaj timo pri perdo de liaj facile 
akiritaj manĝaĵoj. Tio suferigis lin pro 
malamo kontraŭ sankta monaĥo, kaj pro 
miskonduto por senigi tiun de la almoza 
manĝaĵo. Kaj pro tio li pasigis mil kaj 
unu vivojn sen plenaj komfortoj kaj tagaj 
manĝaĵoj. Liaj propraj kondutoj kaŭzis 


tion, kion li timis antaŭe. 
[Ĉapitro 2. Avideco] 


La malgranda Mitavindo apenaŭ sciis, 


ke liaj vivoj de konstanta malsato baldaŭ 

finiĝos. Post longa vagado, lia suferado 
finiĝis en Benareso. 

Tiam la Iluminiĝinto vivis kiel 
mondfama instruisto en Benareso. Li havis 
500 lernantojn. La popolanoj en la urbo 
helpis la malriĉajn lernantojn per manĝaĵoj 
kiel bonfaro de filantropio. Ili ankaŭ pagis 
la instruiston por ties instruado. 

Oni permesis al Mitavindo partopreni 
en la lernado. Li eklernis ĉe la granda 
instruisto, kaj finfine, ekhavis regulajn 
manĝojn. 

Sed li tute ne atentis la instruon de la 
saĝa instruisto. Li estis malobeema kaj 
sovaĝa. Dum liaj antaŭaj 500 vivoj kiel 
malsataj hundoj, kverelado jam fariĝis 


lia kutimo. Do li konstante interbatis kun 

aliaj lernantoj. 

Li kaŭzis tiel grandan ĝenadon, ke 
multaj lernantoj ĉesigis la lernadon. 
La enspezo de la mondfama instruisto 
malaltiĝis ĝis preskaŭ neniom. Oni fine 
pelis Mitavindon el Benareso. 

Mitavindo venis al malproksima 
vilaĝeto. Li vivis tie kiel diligenta 
laboranto, geedziĝis kun tre malriĉa virino 
kaj havis du infanojn. 

Aŭdinte, ke li iam lernis ĉe la 
mondfama Instruisto de Benareso, 
la malriĉaj vilaĝanoj elektis lin kiel 
konsilanton por peti lian helpon kiam 
okazis problemo. Ili provizis al li loĝejon 
ĉe la enirejo de la vilaĝo kaj ekakceptis 


liajn konsilojn. 

Sed la aferoj Iris malbone. La vilaĝanoj 
estis monpunitaj sepfoje de la reĝo; iliaj 
domoj estis bruligitaj sepfoje, kaj la vilaĝa 
lageto sekiĝis sepfoje. 

Oni ekkonsciis, ke ĉiuj iliaj fatalaĵoj 
komenciĝis de kiam ili ekakceptis la 
konsilojn de Mitavindo. Do ili pelis lin kaj 
liajn familianojn el la vilaĝo. La furiozaj 
vilaĝanoj kriis: "For por ĉiam! Vi estas 
nenio alia krom malbeno!" 

Dum sia fuĝado ili trapasis arbaron 
hantatan de demono. Demono tiris el la 
ombro kaj mortigis liajn edzinon kaj 
infanojn. Nur li eskapis sola. 

Li venis al ĉemara urbo. Li estis 
soleca, mizera kaj senmona. Okazis, ke 


en la urbo vivis riĉa komercisto bonkora 

kaj malavara. Li aŭdis pri la malfeliĉa 
travivaĵo de Mitavindo, kaj kun sia edzino 
adoptis Mitavindon ĉar 1li havis neniun 
propran infanon. Ĉu bone aŭ malbone, ili 
prenis lin kiel sian propran filon. 

Liaj novaj gepatroj estis tre piaj Je 
religio. Ili ĉiam klopodis fari bonajn 
aferojn. Sed Mitavindo ankoraŭ lernis 
nenion de sia pasinta leciono. Li akceptis 
nenian religion, do li ofte faris malbonajn 
aferojn. 

Nelonge post la morto de lia patro, 
lia patrino decidis laŭeble helpi lin eniri 
religian vivon. Ŝi diris: "Ekzistas tiu 
ĉi mondo kaj la mondo, kiu sekvas en 
estonteco. Se vi faros malbonajn aferojn, 


vi suferos en ambaŭ mondoj." 

Sed la malsaĝa Mitavindo respondis: 
"Mi faros tion, kio plaĉas al mi kaj 
plifeliĉigas min. Tute ne necesas pripensi, 
ĉu mia konduto estas bona aŭ malbona. 
Mi tute ne zorgas pri tiaj aferoj!" 

En la sekva plenluna sankta tago, la 
patrino de Mitavindo konsilis al l iri al 
monaĥejo kaj tutnokte aŭskulti la saĝajn 
instruojn de la monaĥoj. Li diris: "Mi ne 
malŝparos mian tempon por tio!" Do ŝi 
promesis: "Kiam vi revenos, mi donos al 
Vi mil ormonerojn." 

Mitavindo pensis, ke li povos 
konstante sin amuzi kaj resti ĉiam feliĉa 
se li havos sufiĉan monon. Do li iris en 
la monaĥejon. Sed sidante ĉe angulo, li 


dormis kaj nenion atentis dum la tuta 

nokto. Frue en la mateno li hejmen revenis 
por postuli la promesitan pagon. 
Samtempe lia patrino supozis, ke 
li aprezos la saĝajn instruojn, kaj poste 
alkondukos la plej eminentan monaĥon 
hejmen. Do ŝi preparis bongustajn 
manĝaĵojn por la honora gasto. Kiam ŝi 
vidis lin revenanta sole, ŝi demandis: "Ho, 
mia filo, kial vi ne invitis la eminentan 
monaĥon reveni kun vi por matenmanĝo?" 
Li respondis: "Mi iris al la monaĥejo 
ne por aŭskulti la monaĥojn aŭ inviti 
1l1n hejmen, sed nur por gajni viajn mil 
ormonerojn!" La malespera patrino diris: 
"Ne plu zorgu pri la mono. Estas multaj 
bongustaĵoj jam preparitaj. Nur manĝu kaj 


poste dormu!" Li respondis: "Mi rifuzas 

manĝi ĝis vi donos la monon al mi!" Do 
ŝi donis mil ormonerojn al li. Nur tiam li 
ekenglutegis la manĝaĵon ĝis dormo lin 
atakis. 

Mitavindo opiniis, ke mil ormoneroj 
tute ne sufiĉas por lia konstanta amuziĝo. 
Do li faris negocon per la mono. Post 
nelonge li fariĝis tre riĉa. Iutage li 
revenis hejmen kaj diris: "Panjo, nun mi 
havas 120,000 orajn monerojn. Sed mi 
ankoraŭ ne kontentas pri tio. Mi vojaĝos 
eksterlanden per la sekva ŝipo kaj gajnos 
pli multe da mono!" 

Ŝi respondis: "Mia filo, kial vi volas iri 
eksterlanden? La oceano estas danĝera kaj 
estos tre riske fari komercon en fremda 


lando. Mi havas 80,000 ormonerojn en 

la domo. Tio estas sufiĉa por vi. Bonvolu 
resti, mia sola filo!' 

Ŝi kaptis lin por deteni lin de la foriro. 
Sed Mitavindo freneziĝis de la avido. Li 
forpuŝis la manon de la patrino kaj frapis 
ŝin je la vizaĝo. Ŝi falis sur la plankon. 
Kun doloro kaj kolero, ŝi kriis al li: 
"Foriru por ĉiam! Vi estas nenio alia krom 
malbeno!" 

Sen rigardi malantaŭen, Mitavindo 
kuris al la kajo kaj suriris la unuan ŝipon 


forirontan. 
[Ĉapitro 3. Plezuro] 


Post sep tagoj en Hindia Oceano, ĉiuj 


ventoj kaj fluoj tute ĉesis. La ŝipo estis 

haltigita. Retenate sur la akvo dum sep 
tagoj, ĉiuj homoj sur la ŝipo ektimis, ke ili 
perdos sian VIVON. 

Do ili ektiris pajlojn por eltrovi, kiu 
estas la kaŭzo de la malfeliĉo kaj timinda 
fatalaĵo. Sep fojojn la mallonga pajlo estis 
eltirita de Mitavindo. 

Ili pelis lin sur bambuan floseton, kaj 
lasis lin flosi sur maro. Ili kriis: "Foriru 
por ĉiam! Vi estas nenio alia krom 
malbeno!" Subite forta vento ekblovis, kaj 
la ŝipo forveturis. 

Sed la vivo de Mitavindo saviĝis 
refoje. Tion kaŭzis lia bona konduto kiel 
monaĥo antaŭ multaj vivoj. Kiom ajn da 
tempo povus pasi1, viaj iamaj kondutoj 


estigos siajn rezultojn. 

Kelktempe unu konduto kaŭzas pliajn 
rezultojn, kelkajn agrablajn kaj kelkajn 
malagrablajn. Laŭdire aŝuroj vivas en tiel 
miksaj rezultoj laŭ neordinara maniero. 

Aŝuroj estas malfeliĉe malbelaj 
spiritoj. Iuj el ili estas sufiĉe fortunaj por 
transformiĝi en dancistinan dunon belan 
kaj junan. Ili nomiĝas Apsaroj. 

Il ĝuas la plej grandajn plezurojn en 
sep tagoj. Sed poste ili devas iri al infera 
mondo kaj suferi je turmentoj kiel malsataj 
demonoj por sep tagoj. Post la septaga 
suferado, ili denove fariĝas Apsaraj diinoj. 
Tio okazas foje kaj refoje, ĝis la finiĝo de 
iliaj rezultoj bonaj kaj malbonaj. 

Flosante sur la bambua floseto, 


Mitavindo hazarde venis al aminda 

Vitra Palaco. Tie li renkontis kvar tre 
belajn Apsarojn. Do li plene ĝuis ĉielajn 
plezurojn kune kun ili dum sep tagoj. 

Poste venis la tempo por la diinoj 
fariĝi malsataj demonoj. Ili diris al 
Mitavindo: "Atendu nin por nur sep tagoj 
mallongaj. Ni revenos kaj daŭrigos nian 
plezuron." 

Malaperis la Vitra Palaco kune kun 
la kvar Apsaroj. Sed Mitavindo ankoraŭ 
ne trovis al si la internan pacon de la 
vilaĝa monaĥo antaŭ tiel longa tempo. Sep 
tagoj da plezurego ne kontentigis lin. Li 
ne povis atendi la revenon de la amindaj 
diinoj. Li deziris pli kaj pli multe. Do l 
daŭrigis la veturon sur la bambua floseto. 


Li venis al brila Arĝenta Palaco, en 

kiu loĝas ok Apsaraj dunoj. Denove li ĝuis 
septagajn plezuregojn kun ili. La Apsaroj 
ankaŭ petis lin atendi sekvajn sep tagojn, 
kaj foriris al la infera mondo. 

Mirinde, la avida Mitavindo ĝuis 
septagajn plezurojn en la brila Gema 
Palaco kun 16 Apsaroj. Sed ankaŭ tiuj 
malaperis. Poste li pasigis sep tagojn en la 
brila Ora Palaco kun 32 plej belaj el ĉiuj 
Apsaroj. 

Sed li ankoraŭ ne estis kontenta. Kiam 
ĉiuj 32 Apsaroj petis lin atendi sep tagojn, 
li denove forlasis la lokon per la floseto. 

Post nelonge li venis al la enirejo de 
la infera mondo plena de sufere torturataj 
vivestaĵoj. Ili vivis tie nur pro la teruraj 


rezultoj de siaj propraj fikondutoj. Sed 

la avido de Mitavindo al pli da plezuro 
estis tiel forta, ke en liaj okuloj li vidis 
belan urbon ĉirkaŭitan de muro kun kvar 
fabelecaj pordoj. Li pensis: "Mi eniru por 
fariĝi la reĝo!" 

Enirinte, li vidis unu el la viktimoj 
de la infero. Ĉirkaŭ sia kolo li surportis 
kolumon turniĝantan, kiu similas al 
rado kun kvin akraj klingoj tranĉantaj 
la vizaĝon, kapon, bruston kaj dorson. 
Sed Mitavindo ankoraŭ tiel avidis la 
plezuron, ke li ne povis vidi la suferon 
ĝuste antaŭ siaj okuloj. Anstataŭe li vidis 
la turniĝantan kolumon kun tranĉantaj 
klingoj kiel belan lotusfloron. Li vidis 
la falantan sangon kiel ruĝan pudron de 


parfumita santala ligno. Kaj la doloraj 

vekrioj de la malfeliĉa viktimo aŭdiĝis al 
li kvazaŭ plej dolĉaj kantoj! 

Li diris al la kompatinda suferanto: 
"Vi havas belan lotusan kronon por sufiĉe 
longa tempo! Donu ĝin al mi. Mi estas pli 
taŭga por tio." La kondamnito atentigis lin: 
"Tio estas tranĉa kolumo, rado de klingoj." 
Sed Mitavindo diris: "Vi tiel diras nur ĉar 
vi ne volas doni ĝin al mi." 

La viktimo pensis: "Finfine la rezultoj 
de miaj antaŭaj fikondutoj venas al sia 
fino. Tiu ĉi malfeliĉa stultulo devas resti ĉi 
tie pro batado al sia patrino, kiel mi faris 
antaŭe. Mi donos al li la suferigan radon." 
Do li diris: "Prenu la lotusan kronon se vi 
tiel deziras ĝin!" 


Je la vortoj, la rado de klingoj turne 

forlasis la kolon de la antaŭa viktimo kaj 
ekturniĝis ĉirkaŭ la kapo de Mitavindo. 
Lia iluzio subite malaperis, kaj li eksentis, 
ke tio ne estas lotusa krono, sed tranĉa 
rado kun klingoj, kaj ke li ne estas reĝo, 
sed malliberulo. Ĝemante pro la dolorego 
l kriis seniluziiĝinte: "Reprenu vian 
radon! Reprenu vian radon!" Sed la alia 
Jam malaperis. 

Ĝuste tiam venis la reĝo de dioj 
por instrua vizito al la infera mondo. 
Mitavindo petis lin: "Reĝo de dioj, kion 
mi faris antaŭe, ke mi suferas tiel grandan 
turmenton?" La dio respondis: "Vi rifuzis 
aŭskulti la instruojn de la monaĥoj, do 
vi ne posedas saĝon, sed nur monon. Vi 


kontentis nek pri miloj da ormoneroj, eĉ 

nek pri 120,000 ormoneroj. Blindigite de 
via avideco, vi batis vian patrinon por ĉasi 
pli multe da havaĵo. 

"Poste vin ne kontentigis la plezuro 
de kvar Apsaroj en la Vitra Palaco, ok 
Apsaroj en la Arĝenta Palaco, 16 Apsaroj 
en la Gema Palaco, nek la 32 amindaj 
diinoj en la Ora Palaco estis sufiĉaj por vi. 
Blindigite de avido al plezuro vi deziras 
fariĝi reĝo. Nun je la fino vi vidis, ke via 
krono estas nur rado de torturo, kaj via 
regno estas nur infero. 

"Sciu, Mitavindo, ke ĉiuj, kiuj sekvas 
sian avidon, estas malkontentaj. La naturo 
de homa avido estas ne kontentigebla pri 
kiom li havas, ĉu multe aŭ malmulte. Ju 


pli ili gajnas, des pli 1li avidas ĝis la cirklo 

de avido fariĝas la cirklo de doloro." 

Tion dirinte, la dio revenis al sia ĉiela 
mondo. Je la sama tempo la rado disfalis 
de Mitavindo. Kun sia kapo en kirlanta 
doloro, li sin trovis flosanta sur la bambua 
floseto. 

Baldaŭ li atingis insulon, sur kiu 
loĝis potenca demonino. Okazis, ke ŝi 
aliformiĝis en kapron. Malsata Mitavindo 
volis nenion alian ol kapti la kapron je 
malantaŭa kruro, sed la demonino kaŝita 
ene piedbatis lin tiel forte, ke li ĵetiĝis en 
la aeron. Fine li falis en dornejon ĉe la 
ĉirkaŭurbo de Benareso! 

Post kiam li sin liberigis el la dornejo, 
l vidis kelkajn kaprojn sin paŝtantajn 


proksime. Li volegis reveni al la palacoj 

kaj dancantaj Apsaroj. Ekmemorinte, 
ke kapro piede ĵetis lin ĉi tien, li kaptis 
kruron de unu el la kaproj kun espero, ke 
ĝ1 piedbatu lin ree al la insulo. 

Anstataŭe, la kapro blekis laŭte. La 
paŝtistoj alvenis kaj kaptis Mitavindon pro 
ties provo ŝteli la reĝan kapron. 

Kiam la paŝtistoj eskortis la kaptiton 
al la reĝo, ili pasis preter la mondfama 
instruisto de Benareso. La instruisto 
tuj rekonis sian antaŭan lernanton. Li 
demandis la paŝtistojn: "Kien vi eskortas 
lin?" 

Ili respondis: "Li estas ŝtelisto de 
kaproj! Ni eskortas lin al la reĝo por puni!" 
La instruisto diris: "Bonvolu ne tiel agi. Li 


estas unu el miaj lernantoj. Bonvolu lasi 

lin ĉe mi, tiel ke li povos fariĝi servanto 
en mia lernejo." Ili konsentis kaj liberigis 
lin. 

La instruisto demandis Mitavindon: 
"Kio okazis al vi ekde via forlaso de mi?" 

Li rakontis la historion, en kiu li unue 
estis respektita, kaj poste, malbenita de la 
homoj en la malproksima vilaĝo. Li diris 
pri sia edziĝo kaj du infanoj; pri tio, kiel ili 
estis mortigitaj kaj manĝitaj de demonoj 
en la arbaro; pri la bato al sia malavara 
patrino kiam li freneziĝis de avido al 
mono; pri la malbeno de la samŝipanoj 
kaj forpelo sur la bambuan floseton; pri la 
kvar palacoj kun la belaj dunoj, kaj kiel li 
restis ne kontenta kiam ĉiu el liaj plezuroj 


finiĝis. Li diris pri la tranĉa rado de 

torturo, la rezulto de avideco en la infero, 
kaj pri sia avido al viando de kapro kaj pro 
ĝia piedbato li refalis en Benareson sen 
manĝi la viandon. 

La mondfama instruisto diris: "Estas 
klare, ke viaj antaŭaj kondutoj bonaj 
kaj malbonaj kaŭzis aparte rezultojn kaj 
feliĉajn kaj malfeliĉajn, kaj tio ambaŭ 
efektive plenumiĝis. Sed vi ne povis 
kompreni, ke la plezuro ĉiam havas finon. 
Anstataŭe vi dediĉis vin al avideco por 
pliaj. Vi estis elĉerpita kaj malkontenta, 
tiel ke vi freneze kaptis la kruron de 
kapro. Estu trankvila, mia amiko, kaj sciu, 
ke vi ĉiam suferos soifegon se vi volas teni 
akvon per via firme pugnita mano!" 


Aŭdinte tion, Mitavindo riverencis 

respektoplene al la granda instruisto. Li 
petis, ke la instruisto akceptu lin kiel 
lernanton. La iluminiĝinto bonvenigis lin 
kun malfermitaj brakoj. 

La moralinstruo estas: Kun mensa 


paco oni nek gajnas nek perdas. 

[Danĝera Avido] 


Iam en Benareso homoj ŝatis fari 
birdejojn. Tio estis konduto de malavaro 
kaj bonkoro por komfortigi birdojn. La 
pepoj de amikaj birdoj ankaŭ amuzis la 
homojn. 

La plej riĉa homo en la urbo havis 
kuiriston, kiu posedis tian birdejon ĉe 
la kuirejo. En la birdejo loĝis kolombo 
ĝentila kaj singardema. Li estis tiel ĝentila, 
ke li tute ne manĝis viandon kaj tiel 
singardema, ke li sin tenis malproksima 


de la kuiristo. Li sciis bone, ke la kuiristo 

kutime kuiras kaj rostas mortintajn 
bestojn, eĉ inkluzive de birdoj. 

La kolombo ĉiam forlasis la loĝejon 
frumatene. Serĉinte kaj manĝinte nutraĵon 
dum tuta tago, li revenis nokte por dormi 
en la loĝejo. Li estis tre kontenta pri sia 
vivo kvieta kaj sekura. 

Proksime vivis korvo kun malsama 
karaktero. Unue, li ĉion manĝis. Oni 
sciis bone, ke li estas nek ĝentila, nek 
singardema. Anstataŭe, li ofte tro 
ekscitiĝis kaj agis senskrupule. Pro sia 
nekontenteco li ofte sin dronigis en 
ĝenaĵon. 

Iutage la korvo flaris bongustan odoron 
de manĝaĵo kuirata en la kuirejo de la 


riĉulo. Li tiel allogiĝis de la bongusteco, 

ke li neniel povis eltiri sin el ĝi. Li decidis 
havigi al si viandon de la riĉulo je ĉia 
kosto. Do li ekspionis la kuirejon por trovi 
ŝancon ŝteli 10m el la viandoj kaj fiŝaĵoj. 
Vespere la satiĝinta kolombo revenis 
kiel kutime kun sia malgranda stomako 
plena, kaj kontente iris en sian malgrandan 
loĝejon por tranokti. Vidinte tion, la 
malsata korvo pensis: "Ha, bonege. Mi 
povas utiligi la malsaĝan kolombon por 
rabi bongustan manĝaĵon el la kuirejo." 

En la sekva mateno, la korvo sekvis la 
kolombon kiam tiu forlasis la hejmon por 
la taga aktivado. La kolombo demandis: 
"Kial vi sekvas min, mia amiko?" La 
korvo respondis: "Sinjoro, mi tre ŝatas vin 


kaj admiras vian vivmanieron kvietan kaj 

regulan. Ekde nun, mi volas helpi vin kaj 
lerni de vi." 

La kolombo diris: "Via vivstilo estas 
multe pli ekscita ol la mia, Amiko Korvo. 
Vi enuiĝos sekvi min ĉirkaŭen. Krome, 
vi eĉ ne manĝas la saman nutraĵon kiel la 
mian. Do kiel vi povas helpi min?" 

La korvo respondis: "Kiam vi eliras 
ĉiutage por serĉi vian manĝaĵon, ni disiĝu 
kaj mi serĉu la mian. Vespere ni revenu 
kune al via nesto. Estante kune, ni povos 
interhelpi kaj protekti nin mem reciproke." 
La kolombo diris: "Tio sonas prave al 
mi. Nun iru kaj diligente serĉu vian 
manĝaĵon." 

La kolombo pasigis sian kutiman 


tagon manĝante semojn de herboj. Li estis 

kontenta kvankam li elspezadis tempon 
por pacience serĉi manĝaĵon. 

La korvo trapasis la tagon flugante 
ĉirkaŭ bova fekaĵo, do li povis engluti 
trovitajn vermojn kaj insektojn. Tio estis 
tre facila laboro, sed li senĉese pensis, ke 
estos des pli facile ŝteli el la kuirejo, kaj 
sendube la manĝaĵo estos des pli bongusta! 

Satmanĝinte, li iris al la kolombo kaj 
diris: "Sinjoro Kolombo, vi elspezis tro 
multe da tempo por serĉi kaj manĝi. Estas 
ne bone pasigi la tutan tagon por tio. Ni 
iru hejmen." Sed la kolombo konstante 
manĝis semojn unu post alia. Li estis tre 
feliĉa vivante tiamaniere. 

Je la fino de la tago, la malpacienca 


korvo sekvis la kolombon al lia loĝejo. 

Il kune dormis pace. Ili trapasis kelkajn 
tagojn kaj noktojn tiamaniere. 

lun tagon poste, la kuiristo preparis 
multajn specojn da viandoj kaj fiŝaĵoj por 
festeno. Li pendigis ilin sur la hokojn en la 
kuirejo por konservi. 

La korvo vidis tion kaj sorĉiĝis je 
ekvido de tiel multaj manĝaĵoj. Lia deziro 
fariĝis tiel granda avido, ke li ekpensis 
metodon por havigi ĉiom al si mem. Li 
decidis sin ŝajnigi malsana. Do li pasigis 
tutan nokton ĝemante. 

Matene, la kolombo pretis eliri por 
serĉi manĝaĵon kiel kutime. La korvo 
diris: "Iru sola, sinjoro Kolombo. Mi estas 
malsana je la stomako tutan nokton." 


La kolombo respondis: "Tio sonas 

stranga, kara Korvo. Mi neniam aŭdis, ke 
korvoj suferas de stomakdoloro. Anstataŭe, 
iam ili svenas pro malsato. Mi suspektas, 
ke vi volas engluti tiom da viando kaj 
fiŝaĵo en la kuirejo, kiom vi povas. Sed 
tio estas nur por homoj, ne por korvoj. 
Homoj ne manĝas nutraĵon de kolomboj. 
Kolomboj ne manĝas nutraĵon de korvoj. 
Kaj estas malsaĝe por vi manĝi nutraĵon 
de homoj. Eble tio estos danĝera! Do iru 
kun mi kiel kutime, kaj estu kontenta pri 
la korva manĝaĵo, sinjoro Korvo!" 

La korvo diris: "Mi estas malsana, 
amiko Kolombo. Mi malsanas serioze. Iru 
sen mi." 

"Tre bone," diris la kolombo, "sed viaj 


kondutoj parolas pli laŭte ol la vortoj. Mi 

atentigas vin, ke vi ne risku vin por via 
avido. Restu pacienca ĝis mia reveno." 
Poste la kolombo forlasis por la taga 
aktivado. 

Sed la korvo ne atentis pri tio. Li nur 
dronis en la revo ŝteli pecegon da fiŝo. 
Li ĝojiĝis pro foresto de la kolombo. "Li 
manĝadu herbsemojn!" li pensis. 

Samtempe la kuiristo preparis la 
viandon kaj fiŝaĵon en granda kuirpoto. 
Li fojfoje levetis la kovrilon por ellasi 
vaporon dum la kuirado. La korvo flaris la 
bongustan odoron de la leviĝanta vaporo. 
Rigardante de la kolombejo, li vidis, ke la 
kuiristo eliris por eviti varmecon. 

La korvo opiniis, ke tio estas bona 


ŝanco atendita de li. Li tuj flugis en la 

kuirejon kaj sidiĝis sur randon de la 
kuirpoto. Unue li laŭeble serĉis la plej 
grandan pecon de fiŝaĵo. Poste li etendis 
sian kapon enen por atingi ĝin. Sed tion 
farante, li senatente faligis la kovrilon. La 
sono tuj venigis la kuiriston en la kuirejon. 
Li vidis, ke korvo sidas sur la rando de 
la kuirpoto, kaj trenas fiŝon pli grandan ol 
si mem per la beko! Li tuj fermis la pordon 
kaj fenestrojn de la kuirejo. Li pensis: "La 
manĝaĵo estas por la riĉulo. Mi laboras por 
li, sed ne por aĉa korvo! Mi donos al la 
korvo lecionon, kiun li neniam forgesos!" 
La kompatinda korvo neniel povus 
trovi pli malican malamikon. La kuiristo 
estis tre kruda, do li neniel avaris je sia 


krueleco kiam li estis supera. Li tute ne 

kompatis la avidan korvon. 

Li kaptis lin kaj eltiris ĉiujn liajn 
plumojn. La kompatinda korvo aspektis 
tre komike sen brile nigraj plumoj. 
Poste, la venĝema kuiristo faris spicaĵon 
el zingibro, salo, kapsiketo kaj pipro, 
kaj ŝmiris ĝin sur la dolorantan haŭton 
rozkoloran de la korvo. Poste li metis la 
birdon sur la plankon de la kolombejo kaj 
ridaĉis senĉese. 

La korvo ŝvitis kaj suferis de terure 
brula doloro. Li kriegis agonie tutan tagon. 

Vespere la kolombo revenis de la 
kvieta serĉado kaj manĝado de herbsemoj. 
Li stuporiĝis, vidinte la teruran staton 
de sia amiko korvo. Li diris: "Evidente 


vi tute ne aŭskultis min, do via avido 

tiel suferigas vin. Mi bedaŭregas, ke mi 
kapablas fari nenion por vin savi. Mi 
timas resti en la kolombejo tiel proksima 
al la kruela kuiristo. Mi devas foriri 
senprokraste!" 

Do la singardema kolombo forflugis 
por serĉi loĝejon pli sekuran. La spicita 
korvo mortis nuda pro granda doloro. 

La moralinstruo estas: Avidemulo 


turnas surdan orelon al bona admono. 

42. PATRO DE BAMBUO 
OE ido] 


KTA. sukan 


[Vana Admono] 


Iam estis instruisto, kiu meditis multe 
kaj disvolvis sian menson. Lia famo 
disvastiĝis iom post iom. Tiuj, kiuj volis 
ricevi instruon de la saĝulo, venis por 
aŭskulti lin. Opiniante, ke lia instruo estas 
tre saĝa, 500 homoj decidis fariĝi liaj 
lernantoj. 

Unu el ili, kiuj opiniis la instruiston 
saĝa, estis amanto de dorlotataj bestoj. 
Fakte, li tiel ŝatis bestojn, ke neniun beston 
li ne volas preni kiel dorlotataĵon. 


Iutage li ekvidis plaĉan kaj venenan 

serpenteton, kiu serĉis manĝaĵon. Li 
decidis fari ĝin eksterordinara dorlotata 
besto. Do li faris malgrandan bambuan 
kaĝon por enteni ĝin kiam li forlasis 
ĝin sola. La aliaj lernantoj nomis la 
malgrandan serpenton "Bambuo", do ili 
nomis la amanton de favoratoj "Patro de 
Bambuo", ĉar li tre ŝatis la serpenton. 

La instruisto informiĝis post nelonge, 
ke unu el liaj lernantoj tenas venenan 
serpenton kiel dorlotatan beston. Li 
alvenigis lin kaj demandis, ĉu la informo 
estas vera. La Patro de Bambuo diris: "Jes, 
Majstro. Mi amas ĝin kiel mian propran 
filon!" 

La saĝa instruisto diris: "Estas ne 


sekure vivi kun venena serpento. Do mi 

admonas, ke vi lasu ĝin foriri por via 
bono." 

Sed la Patro de Bambuo pensis, ke 
li mem scias pli bone. Li respondis: "La 
etulo estas mia filo. Li ne mordos min. Mi 
ne povas forlasi ĝin kaj vivi sola!" 

La instruisto atentigis lin: "Certe la 
malgranda estaĵo kaŭzos finon de via 
vivo!" Sed la lernanto tute ne zorgis pri la 
admono de la instruisto. 

Poste, ĉiuj 500 lernantoj de la 
instruisto eliris por kolekti freŝajn 
fruktojn. La Patro de Bambuo lasis sian 
"filon" tenita en la bambua kaĝo. 

Estis multe da fruktoj por kolekti, do 
1l1 revenis hejmen nur post kelkaj tagoj. 


La Patro de Bambuo ekkonsciis, ke la 

kompatinda Bambuo manĝis nenion dum 
li forestis. Li tuj malfermis la kaĝon por 
ellasi kaj bredi lin. 

Sed kiam li etendis manon en la 
kaĝon, lia "filo" subite mordis lin. Ignorate 
dum longa tempo, Bambuo estis tiom 
kolera kiom malsata. Li estis nur serpento, 
kiu sciis neniom pri veneno. 

Sed lia "patro" devus scii pri tio pli 
bone. Fakte, lin jam atentigis la instruisto, 
kiun li opiniis saĝa. 

Kelkajn minutojn post la mordo, la 
Patro de Bambuo falis morta. 

La moralinstruo estas: Estas ne bono, 
se on1 sekvas instruiston, sed ne akceptas, 


kion li diras. 

[Malsaĝo] 


lam estis ĉarpentisto maljuna kaj 
kalva. En la sunaj tagoj lia senhara kapo 
tiel brilis, ke oni devis permane ŝirmi siajn 
okulojn kontraŭ brilo kiam ili babilis kun 
hi. 

Iun sunan tagon, malsata moskito 
absorbiĝis de lia kapo brile kalva. Ĝi falis 
sur ĝin kaj ekpikis ĝin. 

La ĉarpentisto estis okupita rabotante 
lignopecon. Kiam li trovis la moskiton 
pikanta lin, li klopodis forpeli ĝin. Sed la 


malsata moskito rifuzis forlasi la plaĉan 

manĝaĵon. Do li venigis sian filon kaj 
ordonis al li forigi la obstinan insekton. 

Malsame kiel la patro kun brila kapo, 
la filo ne estis tiel brila en saĝo, sed tamen, 
li estis laborema kaj obeema. Li diris: "Ne 
maltrankviliĝu, Paĉjo. Estu pacienca. Mi 
batmortigos la insekton!" 

Li prenis tre akran hakilon, atente celis 
la moskiton, Senpense faligis la hakilon 
kaj dispartigis la insekton! Malfeliĉe, 
tranĉinte la moskiton, la hakilo ankaŭ 
dispartigis la brile kalvan kapon de la 
maljuna ĉarpentisto. 

Tiumomente la reĝa konsilanto ĝuste 
preterpasis tie kun siaj sekvantoj. Kiam 
1l1 vidis la okazaĵon, 1l1 surpriziĝis de la 


malsaĝa afero! 

La reĝa konsilanto diris: "Ne 
surpriziĝu pri tia malsaĝo. Tio 
rememorigis min pri simila afero okazinta 
hieraŭ." 

"En vilaĝo ne malproksima de ĉi tie, 
virino deŝeligis rizgrajnojn per pistilo. 
Kiam ŝi laboris ŝvitante, svarmo da muŝoj 
zumis ĉirkaŭ ŝia kapo. Ŝi klopodis forpeli 
ilin, sed la soifaj muŝoj ne volis cedi. 

"Do ŝi venigis sian filinon kaj petis 
ŝin forpeli la naŭzajn insektojn. Kvankam 
malsaĝa, la filino ĉiam volis laŭeble 
plezurigi la patrinon. 

"Ŝi stariĝis de sia propra pistujo, levis 
la pistilon kaj zorgeme celis la muŝon 
plej grandan kaj obstinan. Ŝi batis la 


muŝon senskrupule! Sed kompreneble, tio 

mortigis la muŝon, kaj ankaŭ ruinigis la 
vivon de la patrino." 

"Vi ĉiuj scias la onidiron," la 
konsilanto diris, kaj finis sian rakonton 
per jenaj vortoj, "oni preferas saĝajn 
malamikojn ol malsaĝaj amikoj." 

La moralinstruo estas: Malsaĝa amiko 


estas pli danĝera ol malamiko. 

44. AKVUMI ĜARDENON 


[Malsaĝo] 


Ĝuste antaŭ la Novjara Tago en 
Benareso de norda Hindio, ĉiuj inkluzive 
de la ĝardenisto de la reĝa plezura ĝardeno 
estis pretaj fari tritagan celebradon. 

Aro da simioj vivis en la plezura 
ĝardeno. Ili ne bezonis pensi tro multe, 
ĉiam obeante la konsilon de sia simia reĝo. 

La reĝa ĝardenisto deziris celebri la 
novjaran feston kiel ĉiuj aliaj, do li decidis 
transdoni sian laboron al la simioj. 

Li iris al la simia reĝo kaj diris: "Ĉu 


vi bonvolus fari iom da favoro por mi, 

mia honora amiko? Venas la novjara 
festo kaj ankaŭ mi volas partopreni en la 
celebrado. Do mi forestos dum tri tagoj. 
Estas abundaj fruktoj, beroj kaj nuksoj por 
manĝi en la ĝardeno. Vi kaj viaj subuloj 
estas miaj gastoj, do manĝu tiom, kiom 
vi povas laŭ via plaĉo. Bonvolu akvumi 
la junajn arbojn kaj plantojn rekompence 
dum mia foresto." 

La simia reĝo respondis: "Ne 
maltrankviliĝu pri tio, mia amiko. Ni faros 
la penigan laboron. Ĉion bonan al vi!" 

La ĝardenisto montris al la simioj, kie 
estas la akvositeloj. Li foriris por celebri 
la festotagojn fidoplene. La simioj kriis 
malantaŭ li: "Feliĉan Novjaron al vi!" 


En la sekva tago, la simioj plenigis la 

sitelojn, kaj ekakvumis la junajn arbojn 
kaj plantojn. Tiam la simia reĝo diris: 
"Miaj regnanoj! Estas nebone malŝpari 
akvon. Do elradikigu ĉiujn junajn arbojn 
kaj plantojn antaŭ la akvumado. Esploru, 
kiom longaj estas la radikoj. Poste donu 
pli da akvo al tiuj kun longaj radikoj kaj 
malpli al tiuj kun la mallongaj. Tiel ni ne 
malŝparos akvon, kaj la ĝardenisto certe 
plezuriĝos pro tio!" 

Pensante pri nenio plia, la obeemaj 
simioj akceptis la ordonon de la reĝo. 

Ĝuste tiam saĝa homo ekstere 
preteriris la enirejon de la ĝardeno. 
Vidinte, ke la simioj elradikigas la junajn 
arbojn kaj plantojn, mezuras la radikojn 


kaj zorgeme verŝas akvon en la kavojn 

sur la tero, li demandis: "Kion vi faras en 
la bela ĝardeno de la reĝo laŭ via opinio, 
stultaj simioj?" 

Ili respondis: "Ni akvumas la arbojn 
kaj plantojn ŝpareme! Tion ordonis nia 
majesta reĝo." 

La viro diris: "Se tia estas la saĝo 
de via plej inteligenta reĝo, kian saĝon 
posedas vi, la subuloj? Kun intenco fari 
bonan aferon, vi kaŭzas fatalaĵon pro 
malsaĝo!" 

La moralinstruo estas: Nur malsaĝuloj 
povas turni bonajn aferojn en la 


malbonajn. 

45. SALA VINO 


[Malsaĝo] 


lam en Benareso estis taverno. La 
mastro havis diligentan kelneron, kiu ĉiam 
volis doni helpon per invento de novaj 
labormanieroj. 

En iu varmega tago, la mastro volis 
sin bani en proksima rivero. Do li lasis la 
kelneron mastrumi dum lia foresto. 

La kelnero ĉiam volis scii, kial plej 
multaj klentoj manĝas iom da salo post 
trinko de vino. Ne volante montri sian 
sensciecon, li ne kuraĝis demandi, kial ili 


tion faras. Li tute ne sciis, ke ili manĝas 

salon nur por forigi la vinan odoron en sia 
buŝo. Li opiniis, ke ili bezonas salon por 
bongusteco. 

Li pensis, "Kial la mastro de la taverno 
ne aldonu salon en la vinon." Li supozis, 
ke la komerco donos pli da profito, kaj la 
mastro plezuregos pri tio se li tion faros. 
Do li aldonis salon en ĉiujn vinojn. 

Sed ekster lia atendo, kiam la klientoj 
venis en la drinkejon kaj ektrinkis la salan 
vinon, ili tuj elsputis ĝin kaj iris al alia 
drinkejo. 

Reveninte de la rivero, la mastro trovis, 
ke restas neniu kliento en la taverno, kaj 
krome, ĉiuj vinoj estas ruinigitaj. 

Do li rakontis la okazaĵon al sia amiko, 


konsilanto de la reĝo. La konsilanto diris: 

"Sensciulo ne povas eviti malbonan 
rezulton eĉ kun intenco fari la bonon." 
La moralinstruo estas: Bona intenco 


ne povas fariĝi preteksto de senscieco. 

46. MGIA PASTRO KAJ 
KIDNAPANTAJ GANGSTEROJ 


[Potenco kaj Avido] 


lam en Benareso estis reĝo nomata 
Brahmadato. En malproksima vilaĝo de 
la regno vivis pastro kun magia povo. Li 
scipovis specialan magian sorĉon sekrete 
inicitan de sia instruisto. 

La magian sorĉon oni rajtis uZI 
nur unu fojon ĉiujare kiam la steloj sin 
dispoziciis en certa maniero. Nur tiam, la 
pastro diris la sekretajn magiajn vortojn 
al siaj malfermitaj manplatoj. Poste 


fiksrigardante al la ĉielo, li kunfrapis siajn 

manojn. Je tio pluvis al li valoraj juveloj. 

La magia pastro ankaŭ estis 
instruisto. Li havis bonegan lernanton, 
kiu estis diligenta kaj povis kompreni plej 
malfacilajn ideojn. Li estis obeema kaj 
fidinda, ĉiam dezirante honori kaj protekti 
sian instruiston. 

Iutage la pastro devis vojaĝi al 
malproksima vilaĝo por prezidi bestoferan 
ceremonion. Li devis preni danĝeran 
vojon, do la bona lernanto akompanis lin. 

Okazis, ke estas 500 banditoj laŭ la 
vojo. Ili estis el bando de kidnapantaj 
gangsteroj. Ili kaptis homojn kaj postulis 
elaĉetan monon por lasi 1lin vivaj. 

Malfeliĉe, la magia pastro kaj lia bona 


lernanto estis kaptitaj de la gangstera 

bando. Ili postulis 5000 orajn monerojn 
kaj sendis la lernanton hejmen por ke li 
prenu monon por elaĉeti sian instruiston. 
Antaŭ la forlaso, la lernanto genuiĝis 
antaŭ la instruisto kaj riverencis lin 
estimoplene. Li diris al li mallaŭte, por 
ke la gangsteroj ne aŭdu: "Instruisto, 
hodiaŭ estas la nura nokto kiam la steloj 
sin aranĝos perfekte ĉijare. Nur tiam via 
magia povo pluvigos juvelojn el la ĉielo. 
Sed tamen, mi devas atentigi vin, mia 
instruisto amata kaj estimata. Estos tro 
danĝere uzi tian povon por savi vin de tiaj 
aviduloj. Tiel facile akiri grandan trezoron 
kaŭzos fatalaĵon al la homoj kiaj ili 
estas. Kaj se vi pensos nur pri via propra 


sekureco, vi kaŭzos danĝeron al ili, kaj 

ankaŭ al vi mem. 

"Do mi atentigas, ke vi ne cedu al la 
deziro pluvigi juvelojn per magio. Lasu 
ĉijaran feliĉan nokton forpasi. Eĉ se la 
banditoj faros malbonon al vi, kredu, ke 
via fidela lernanto savos vin sen pliigi 
vian danĝeron." Tiel dirinte, li forlasis la 
instruiston. 

Tiuvespere, la gangsteroj firme ligis 
la magian pastron, kaj restigis lin ekster 
kaverno por tranokti. Ili donis al li neniom 
por manĝi kaj trinki. 

Post kiam la luno leviĝis, la pastro 
vidis, ke la steloj viciĝas tiamaniere, ke 
lia sorĉo povos labori. Li pensis: "Kial 
mi devas tiel suferi? Mi povas kontentigi 


ilian postulon per mia magia povo. Mi 

estas magia pastro. Mia vivo estas multe 
pli valora ol iliaj. Mi zorgu nur pri mi 
mem. Kaj krome, la feliĉa nokto okazas 
nur fojon ĉiujare. Mi ne malŝparu la 
bonŝancon por apliki mian grandan 
povon!" 

Decidinte ignori la admonon de la 
bona lernanto, li alvokis la gangsterojn kaj 
diris: "Bravuloj Majestaj, kial vi volas min 
ligi kaj suferigi?" 

Ili respondis: "Honora pastro, ni 
bezonas monon. Ni havas multajn buŝojn 
por nutri. Ni devas havi monon, multe da 
mono!" 

La magia pastro diris: "Ĉu vi tion 
faras nur por mono? Ĉu tio estas ĉio, kion 


vi volas? Tiuokaze, mi riĉigos vin ekster 

via imago en sonĝo! Mi estas sankta 
pastro granda, potenca kaj fidinda. Vi 
devas liberigi min. Lavu miajn kapon kaj 
vizaĝon, vestu min per novaj vestaĵoj, kaj 
kovru min per floroj. Post tia honorado al 
mi, lasu min sola por apliki mian magian 
povon." 

La gangsteroj sekvis lian instruon, 
sed ili ne tute fidis lin, do 1l1 sin kaŝis en 
herbaro kaj ŝtele gvatis lin. 

Jen ĉio, kion ili vidis. La pastro lavita 
kaj flore kovrita suprenrigardis al la ĉielo. 
Vidinte, ke la steloj viciĝis en specialan 
fortunan signon, li mallevis sian kapon 
kaj murmuris la magian sorĉon en siajn 
manojn. Tio sonis ne kompreneble. Iuj 


sonis kiel "Na Ŭa Ŝe Na. El Nea Medrak. 

Go Ba Mil Neaj". 

Poste li najlis sian rigardon al la ĉielo 
kaj kunfrapis siajn manojn. Subite li estis 
duŝita de la plej belaj juveloj! 

La gangsteroj kuris el la kaŝejo kaj 
rabis ĉiujn valorajn juvelojn. Ili volvis ilin 
en pakojn kaj ekiris laŭ la vojo, kun la 
magia pastro sekvanta malantaŭe. 

Sur la vojo ili estis barita de alia bando 
el 500 rabistoj. Ili demandis: "Kial vi baras 
nin?" "Donu al ni ĉiujn viajn trezorojn." la 
aliaj ordonis. 

La gangsteroj diris: "Lasu nin for. Vi 
povos akiri ĉiujn deziratajn riĉaĵojn de la 
magia pastro tiel, kiel ni havigis al ni la 
nian. Li diros magian sorĉon, rigardos al 


la ĉielo, kunfrapos siajn manojn, kaj sekve 

de tio, falados la plej fabelecaj juveloj!" 

Do la rabistoj lasis la gangsterojn 
foriri, sed ĉirkauis la pastron. Ili postulis, 
ke li same pluvigu valorajn juvelojn por ili. 

Li diris: "Mi certe povas doni al vi 
ĉiujn deziratajn juvelojn. Sed vi devas 
pacience atendi unu jaron. La feliĉa 
tempo, kiam la steloj viciĝas konvene, jam 
forpasis ĉijare. Ĝi ne okazos ĝis la sekva 
jaro. Tiam venu al mi, kaj mi estos ĝoja 
riĉigi vin!" 

Kiel konate, rabistoj tute ne havis 
paciencon. Ili tuj furioziĝis kaj kriegis al 
li: "Vi estas pastro ruza kaj mensogema! 
Vi riĉigis la gangsterojn, sed nun rifuzas 
fari la samon por ni. Ni donos al vi 


lecionon pro via malestimo al ni!" Tion 

dirinte, 1l1i hakis lin duparte per akra 
spado, kaj lasis ambaŭ korpopartojn en la 
mezo de la vojo. 

La rabistoj kuratingis la gangsterojn. 
Tie okazis terure sanga batalo. Post 
horoj da luktado, ili mortigis ĉiujn 500 
gangsterojn kaj forprenis la valorajn 
Juvelojn. 

Tuj forlasinte la batalejon, la 500 
rabistoj ekkverelis pri la valoraĵo. Ili 
formis du rivalajn grupojn 250-personajn. 
Ili okazigis alian batalon ĝis restis nur du 
vivaj, respektive de ambaŭ grupoj. 

Ili ambaŭ kolektis kaj kaŝis ĉiujn 
valorajn juvelojn en la arbaro. Ili estis 
malsataj. Do unu gardis la trezoron dum la 


alia kuiris rizon. 

La gardanto pensis: "Kiam la alia finos 
la kuIradon, mi mortigos lin por havigi 
ĉiujn rabaĵojn al mi mem!" 

Samtempe, la kuiranto pensis: "Se 
n1 dividos tiujn juvelojn en du partojn, 
mi gajnos malpli multe. Do mi miksos 
venenon en la manĝaĵon por mortigi la 
alian kaj tenos ĉiujn juvelojn ĉe mi. Kial 
mi dividos kun li? Ĉion mi posedos!" 

Do li manĝis iom el la rizo pro 
malsatego, kaj venenis la restan. Li portis 
la manĝaĵon al la alia kaj donis ĝin al 
li, sed la alia tuj svingis sian spadon kaj 
dehakis lian kapon. 

La malsata mortiginto ekenglutegis la 
venenan rizon kaj post kelkaj minutoj l 


falis morta en la sama loko! 

Post kelkaj tagoj, la bona lernanto 
revenis kun mono. Li trovis nek sian 
instruiston nek la gangsteran bandon. 
Anstataŭe li trovis nur senvalorajn 
havaĵojn, kiujn oni forĵetis, akirinte la 
juvelojn. 

Daŭre irante laŭ la vojo, li renkontis 
la korpopartojn de sia instruisto. 
Ekkonsciinte, ke la magia pastro ignoris 
lian atentigon, li bedaŭregis pri la 
instruisto en tiel mizera morto. Li faris 
funebran bruligejon, kovris ĝin per 
sovaĝaj floroj, kaj kremaciis la korpon de 
sia estimata instruisto. 

Irinte iom da distanco laŭ la vojo, la 
bona lernanto vidis 500 kadavrojn de la 


gangstera bando. Iom poste, li vidis la 

mortintajn rabistojn, kiuj nombris 498. 

Dum plua irado li ekvidis piedsignojn 
de la restantaj du homoj irintaj en la 
arbaron. Konsciinte, ke ili ankaŭ batalos 
por la trezoro, li sekvis 1lin. Fine li trovis 
mortinton kuŝantan sur rizpoto, kaj alian 
senkapan ĉe la pakoj de valoraj juveloj. Li 
tuj komprenis, kio okazis. 

Li pensis: "Estas tiel malfeliĉe, ke mia 
instruisto posedis grandan saĝon, sed ne 
sufiĉan ordinaran konsciencon. Li nur 
uzis sian magian povon sen konsideri la 
rezulton. Kaŭzinte morton de mil avidaj 
gangsteroj, li mem perdis sian vivon!" 

La bona lernanto portis la trezoron 
al la vilaĝo kaj uzis ĝin malavare por 


profitigi multajn homojn. 
361 


La moralinstruo estas: Se potenco ne 
havas konsciencon kaj avido ne limon, 


mortigo ne havos finon. 

47. PERDO DE NOVEDZINO PRO 
STELOJ 


[Astrologio] 


lam riĉa familio vivis en Benareso 
de norda Hindio. Il aranĝis, ke ilia filo 
edziĝu al bona kaj honesta fraŭlino en 
proksima vilaĝo. Ankaŭ la fraŭlino estis 
tre ĉarma, do ili certis, ke ili ne povos 
trovi pli bonan edzinon por sia filo. 

La familio de la fraŭlo difinis la daton 
por la geedziĝo. La familio de la fraŭlino 
konsentis bonvenigi ilin en la vilaĝo je la 
geedziĝa tago. 


Tiam la riĉa familio havis ankaŭ 
363 


pastron speciale lertan pri astrologio. 
Li koleriĝis kiam li trovis, ke ili elektis 
la geedziĝan daton sen peti lin por fari 
horoskopon. Li decidis sin venĝi kontraŭ 
141. 

Kiam venis la geedziĝa tago, la 
astrologia pastro en la plej bonaj vestaĵoj 
kunvenigis la familianojn. Li riverencis 
al ili ĉiuj, kaj serioze pririgardis sian 
diagramon de stelaro. Li diris al ili, 
ke ĉi tiu stelo estas tro proksima al la 
horizonto, tiu planedo estas en la mezo de 
la malfortuna konstelacio kaj la luno estas 
en danĝera fazo por geedziĝo. Li asertis, 
ke sen peti lian konsilon, 1li elektis la plej 
malbonaŭguran tagon por la nupto, kio nur 


kondukos al fatalaĵo. 

La timigita familio restis hejme 
en Benareso, forgesante ĉiujn bonajn 
kvalitojn de la dezirata novedzino. 

Samtempe la fraŭlina familio jam 
aranĝis ĉion por geedziĝa ceremonio en 
la vilaĝo. Kiam venis la difinita tempo, 1li 
atendis kaj atendegis la novedzon kaj lian 
familion. Fine ili konsciis, ke ili ne venos. 
Ili pensis: "La urbanoj elektis la daton kaj 
tempon, tamen nun neniu el 1li sin montris. 
Kia humiligo tio estas! Kial ni atendu ilin 
plue? Edzinigu nian filinon al vilaĝano 
honora kaj diligenta." Do ili rapide aranĝis 
novan geedziĝon kaj celebris la feston. 

La astrologia pastro diris en la sekva 
tago, ke la steloj, planedoj kaj luno subite 


estas en perfekta pozicio por la geedziĝo! 

Do la familio en Benareso iris al la vilaĝo 
kaj petis okazigi la geedziĝan ceremonion. 
Sed la vilaĝanoj diris: "V1 elektis la daton 
kaj tempon, sed humiligis nin per via 
malĉeesto!" 

La urbanoj respondis: "Nia familia 
pastro diris al ni, ke la steloj, planedoj kaj 
luno estis en teruraj pozicioj hieraŭ, kaj 
pro tio la dato estis tre malfortuna por la 
geedziĝo. Sed li certigis nin, ke hodiaŭ 
estas la plej bonaŭgura tago. Do bonvolu 
tuj sendi al ni la novedzinon!" 

La vilaĝa familio diris: "Vi havas 
nenian honoron. Vi opiniis, ke pli gravas 
elekti daton ol edzinon. Vi malfruiĝis! Nia 
filino jam edziniĝis al aliulo." Do okazis 


kverelado inter ambaŭ familioj. 

Saĝulo preterpasis ilin. Vidinte la 
kvereladon, li volis repacigi ilin. 

La urba familio sciigis al li, ke ili 
respektis la averton de sia astrologia 
pastro, kaj ili ne kuraĝis veni por preni la 
novedzinon nur pro la malfavoraj pozicioj 
de la steloj, planedoj kaj luno. 

La saĝulo diris: "La bona fortuno 
venos de la novedzino, sed tute ne de la 
steloj. Vi malsaĝuloj sekvis la stelojn sed 
perdis la novedzinon. Sen via malsaĝo, la 
malproksimaj steloj povos fari nenion!" 

La moralinstruo estas: La fortuno 
venas de homaj kondutoj anstataŭ de 


steloj. 

48. REĜIDO KUN BONA PLANO 


[Potenco de Superstiĉo] 


Iam Reĝo Brahmadato regis en 
Benareso de norda Hindio. La iluminiĝinto 
naskiĝis kiel reĝido, lia filo. La reĝido 
estis tre inteligenta, kaj finis sian tutan 
lernadon je la aĝo de dek ses jaroj, do laŭ 
la aranĝo de la reĝo li fariĝis vicreganto 
en sia juna aĝo. 

Tiam la plejparto de homoj en 
Benareso adoris diojn. Ili estis tre 
superstiĉaj. Ili pensis, ke ĉion kaŭzas la 
dioj, anstataŭ la rezultoj de iliaj propraj 


kondutoj. Ili preferis preĝi al tiuj dioj 

kaj petis specialan favoraĵon. Ili kutime 
petis de la dioj feliĉan geedziĝon, 
infanonaskiĝon, riĉaĵon aŭ famon. 

Ili kutime faris promeson al la dioj, 
ke ili donos rekompencon se iliaj deziroj 
realiĝos. Krom floroj kaj parfumoj, ili 
imagis, ke dioj ŝatas bestoferaĵojn. Kiam 
1l1 opiniis, ke la dioj jam helpis ilin, ili 
mortigis multe da bestoj, kiaj kaproj, ŝafoj, 
kokidoj, porkoj kaj aliaj. 

La reĝido vidis tion kaj pensis: "Ankaŭ 
tiuj senhelpaj bestoj estas regnanoj de la 
reĝo, do mi devas protekti 1lin. Oni faras 
malbonajn kondutojn pro siaj senscieco 
kaj superstiĉo. Tio ne estas vera religio, 
ĉar vera religio protektas vivon kontraŭ 


mortigado kaj donas mensan pacon 

anstataŭ kruelecon. 

"Mi timas, ke tiuj homoj ne rezignos 
sian superstiĉon pro la tro forta kredo. 
Tio estas doloriga, sed eble iliaj kredoj 
almenaŭ estas utilaj. Mi fariĝos reĝo 
iutage, kaj mi devas ekfari planon, por ke 
ilia superstiĉo helpu ilin. Se ili devas fari 
oferon, ili mortigu siajn proprajn avidon 
kaj malamon, anstataŭ senhelpajn bestojn! 
Tio profitigos la tutan regnon." 

Do la saĝa reĝido faris eksterordinaran 
planon longtempan. Per granda ĉaro li 
tre ofte iris al populara Banjano ekster la 
urbo. Ĝi estis granda arbo, kie oni kutime 
preĝis kaj faris oferon al la dio, kiu vivis 
tie laŭ ilia imago. La reĝido paŝis el la 


ĉaro kaj faris saman oferon kiel la aliaj per 

incenso, floroj, parfumoj kaj akvo sed sen 
bestoferaĵo. 

Tio kaŭzis grandan sensacion kaj vaste 
disvastigis la informon pri liaj oferoj. 
Post nelonge ĉiuj opiniis, ke li estas vera 
kredanto je la granda dio de Banjano. 

Poste la Reĝo Brahmadato forpasis kaj 
la reĝido fariĝis reĝo. La nova reĝo regis 
juste kaj profitigis la popolon. Ĉiuj liaj 
regnanoj fidis kaj respektis lin kiel justan 
kaj honoran reĝon. 

Iutage, li pensis, ke estas taŭga tempo 
por plenumi lian planon. Li venigis ĉiujn 
estrojn de regnanoj en Benareso al la 
reĝa kunvenejo kaj demandis: "Eminentaj 
ministroj kaj lojalaj regnanoj, ĉu VI scias, 


kiel mi certigis min, ke mi fariĝos la 

reĝo?" Neniu povis respondi. 

Li demandis: "Ĉu vi memoras, ke 
mi ofte donis oferaĵojn eksterordinare 
abundajn al la granda dio de Banjano?" 
"Jes, Via Reĝa Moŝto," 1li respondis. 

La reĝo daŭrigis: "Tiam ĉiufoje mi 
promesis al la potenca dio de la arbo. 
Mi preĝis, 'Majesta dio, se vi faros min 
reĝo de Benareso, mi donos specialan 
oferon, multe pli grandan ol florojn kaj 
parfumojn. " 

"Ĉar mi jam fariĝis reĝo, vi ĉiuj povas 
vidi per viaj propraj okuloj, ke dio jam 
realigis mian deziron. Do nun mi devas 
plenumi mian promeson kaj faros la 
specialan oferon." 


Ciuj en la kunvenejo konsentis. 

Ili diris: "Ni devas prepari la oferaĵon 
senprokraste. Kiajn bestojn vi volas 
mortigi?" 

La reĝo diris: "Miaj karaj regnanoj, 
mi ĝojas, ke vi estas tiel kunlaboremaj. 
Mi promesis al la granda dio de Banjano, 
ke mi oferos ĉiun, kiu ne praktikas la 
kvin trejnajn ŝtupojn. Tiuj estas personoj, 
kiuj mortigas vivon, priŝtelas aliajn, faras 
malĉastaĵon, diras mensogon kaj trinkas 
alkoholaĵon. Mi promesis, ke mi oferos 
iliajn internaĵon, karnon kaj sangon sur la 
altaro de la granda dio se ili faros iun el la 
supraj malbonaj kondutoj!" 

Estante tiel superstiĉaj, ĉiuj en la halo 
konsentis, ke tio estas vere farenda, alie, la 


dio punos la reĝon kaj regnon. 

La reĝo pensis: "Ah, kiel superstiĉaj 
tiuj homoj estas, ke ili eĉ perdis la 
ordinaran konsciencon! Ili ne povas vidi, 
ke la unua trejna ŝtupo estas ne mortigi, 
kaj ke mi estusla sekvanta oferaĵo sur la 
altaro se mi oferos iun el miaj regnanoj. 
Pro ilia potenca superstiĉo mi povas fari 
tian promeson, kiun mi neniam povos 
plenumi." 

Fidante la potencon de la superstiĉo, la 
reĝo ordonis la ĉefajn regnanojn: "Iru tra 
la tuta regno kaj anoncu la promeson, kiun 
mi faris al la dio. Poste proklamu, ke la 
unua milo da krimuloj kontraŭ tu ajn el la 
trejnaj ŝtupoj havos la honoroj esti oferitaj 
por plenumi la reĝan promeson." 


Ekde tiam la regnanoj de Benareso 

famiĝis pro la zorgema praktikado de 
la kvin trejnaj ŝtupoj, kaj neniun oferis 
la bona reĝo, kiu tiel bone konas siajn 
regnanojn. 

La moralinstruo estas: Oferu vian 
propran miskonduton, sed neniun 


senhelpan beston. 

49, REĜO BONO LA GRANDA 


LER riu m 
konk 
[=]: rigo l 


[Firmvolo] 


Iam la Iluminiĝinto naskiĝis en reĝa 
familio de Benareso en norda Hindio. 
Kiam li fariĝis reĝo, li estis nomata Bono 
la Granda. Li gajnis la titolon pro sia 
ĉiama bonfaro, kiun li faris eĉ se li ne 
profitis el la rezulto. Ekzemple li elspezis 
multe da reĝa trezoro por konstruigi kaj 
funkciigi ses domojn de filantropio. En tiuj 
domoj oni senpage liveris vivbezonaĵojn 
kaj helpojn al ĉiuj malriĉuloj, bezonantoj, 
kaj eĉ fremdaj vojaĝantoj. Baldaŭ Reĝo 


Bono la Granda famiĝis pro siaj pacienco, 

bonkoreco kaj kompatemo. Laŭdire li 
amis ĉiujn vivestaĵojn kiel patro amas siajn 
infanojn. 

Kompreneble Reĝo Bono la Granda 
ankaŭ fastis en la sanktaj tagoj. Kaj nature 
li praktikis kvin maksimojn kaj abstinis 
de la kvin malbonaj kondutoj, kiuj estas 
mortigi vivestaĵon, ŝteli, fari malĉastaĵon, 
mensogi, kaj trinki alkoholaĵon. Do lia 
ĝentila bonkoreco pli kaj pli puriĝis. 

Reĝo Bono la Granda neniam volis fari 
malutilon al aliaj, do li rifuzis malliberigi 
kaj puni krimulojn. Informiĝinte pri 
konduto de la reĝo, unu el liaj plej altaj 
ministroj volis profiti de tio. Li faris 
planon trompi tiujn virinojn en la reĝa 


haremo. Poste la afero estis malkaŝita kaj 

oni raportis tion al la reĝo. 

La reĝo alvenigis la malbonan 
ministron kaj diris: "Post enketo mi trovis, 
ke vi kulpis. Oni informiĝis pri tio, kaj 
vi jam malhonoris vin mem Ĉi tie en 
Benareso. Do estus pli bone por vi forlasi 
kaj loĝi aliloke. Vi rajtas forporti ĉiujn 
viajn havaĵojn kune kun via familio. Iru 
kien ajn laŭ via plaĉo kaj vivu tie feliĉe. 
Lernu de tiu ĉi leciono." 

Kune kun sia familio la ministro portis 
ĉiujn siajn posedaĵojn al la urbo de Kosalo. 
Lia afero prosperis kaj li fariĝis ministro 
de tiea reĝo ĉar li estis tre saĝa. Baldaŭ 
la reĝo de Kosalo rigardis lin kiel fidelan 
konsilanton. Iutage li raportis: "Via Reĝa 


Moŝto. Mi venis ĉi tien de Benareso. La 

urbo de Benareso similas al abelujo, kie la 
abeloj ne havas pikilojn! La reganta reĝo 
estas tre malpotenca kaj malforta. Nur per 
malgranda trupo vi povas facile konkeri la 
urbon kaj ekposedi ĝin." 

La reĝo dubis pri tio kaj diris: "Vi 
estas mia ministro, sed vi parolas kiel 
spiono, kiu tentas min en kaptilon!" Li 
respondis: "Ne, Via Reĝa Moŝto. Se vi ne 
fidas min, sendu viajn plej bonajn spionojn 
esplori pri mia raporto. Mi ne mensogas. 
Kiam rabistoj estas kondukitaj al la reĝo 
de Benareso, li kutime donas monon al 
1l1i, admonas ilin ne plu ŝtel, kaj poste 
liberigas ilin." 

La reĝo decidis trovi, ĉu tio estas 


vera. Do li sendis kelkajn rabistojn prirabi 

malproksiman landliman vilaĝon de 
Benareso. La vilaĝanoj kaptis la rabistojn 
kaj kondukis ilin al Reĝo Bono la Granda. 
Li demandis ilin: "Kial vi faris tian 
kulpon?" 

La rabistoj respondis: "Via Reĝa 
Moŝto. Ni estas malriĉaj. Ni trovis nenian 
rimedon por nin vivteni. Ni ne povas trovi 
laboron por nin vivteni ĉar en via regno 
estas sufiĉaj laborantoj. Do ni povas fari 
nenion alian ol prirabi vian regnon por 
vivteni nin." Aŭdinte tion, la reĝo donacis 
monon al ili, admonis ilin ŝanĝi sian 
vivmanieron, kaj liberigis ilin. 

Informiĝinte pri tio, la reĝo de Kosalo 
sendis alian bandon de banditoj al stratoj 


de Benareso. Ili prirabis vendejojn kaj eĉ 

mortigis kelkajn homojn. Kiam oni kaptis 
kaj eskortis ilin al Reĝo Bono la Granda, 
li traktis ilin same ĝentile kiel la unuajn 
rabistojn. 

Informiĝinte pri tio, la reĝo de Kosalo 
tuj kondukis siajn trupojn kaj elefantojn al 
Benareso. 

Tiam la reĝo de Benareso havis 
grandan armeon kun tre bravaj elefantoj. 
Estis multaj eksterordinaraj soldatoj, iuj 
el kiuj estis tiel grandaj kiel gigantoj. Oni 
sciis bone, ke ili havas kapablon konkeri 
la tutan Hindion. 

La gigantaj soldatoj raportis Reĝon 
Bono la Granda pri la malgranda agresanta 
armeo de Kosalo. Ili petis permeson ataki 


kaj mortigi ĉiujn agresantojn. 

Sed Reĝo Bono la Granda ne volis 
sendi ilin al milito. Li diris: "Miaj infanoj, 
ne batalu por ke mi restu kiel reĝo. Se ni 
detruas vivojn de aliaj, ni detruas ankaŭ 
nian mensan pacon. Kiel ni povos mortigi 
aliajn? Lasu ilin havi la regnon, se ili vere 
volas. Mi ne volas kontraŭbatali." 

La lojalaj ministroj petis: "Via Reĝa 
Moŝto. Ni batalos ilin per ni mem. Ne 
maltrankviliĝu pri vi mem. Nur faru 
la ordonon al ni." Sed la reĝo denove 
malhelpis ilin. 

Samtempe la Reĝo de Kosalo sendis 
al li averton, ke tiu militu aŭ cedu la 
regnon. Reĝo Bono la Granda faris sian 
respondon: "Mi ne volas, ke vi militu kun 


mi, kaj vi ne volas, ke mi militu kontraŭ 
382 


vi. Vi rajtas posedi la regnon se vi deziras 
ĝin. Kiel ni rajtas mortigi homojn nur por 
decidi la nomon de la reĝo? Kio gravas eĉ 
se ŝanĝiĝos la nomo de la regno?" 

Aŭdinte tion, la ministroj alvenis kaj 
petis: "Via Reĝa Moŝto, lasu nin eliri 
kun nia granda armeo. Ni batos ilin per 
niaj armiloj kaj kaptos ilin ĉiujn. Ni estas 
multe pli fortaj ol ili kaj ni promesas 
mortigi neniun el ili. Krome, se ni cedos la 
urbon, la malamika armeo nepre mortigos 
nin ĉiujn!" 

Sed Reĝo Bono la Granda ne estis 
persvadita. Li rifuzis kaŭzi malutilon al 
aliaj homoj. Li respondis: "Eĉ se vi ne 
volas mortigi, multaj homoj vundiĝos 


pro la batalo, kaj multaj homoj perdos 

sian vivon pro hazardaj kaŭzoj. Neniu 
scias, ĉu la agresantoj vere mortigos nin, 
sed ni scias bone, ĉu nia nuna konduto 
estas prava aŭ ne. Do mi ne damaĝos nek 
damaĝigos iun ajn vivestaĵon!" 

Do Reĝo Bono la Granda ordonis, 
ke oni malfermu la urbajn pordojn por la 
agresantoj. Li kondukis siajn ministrojn al 
la supra etaĝo de la palaco kaj ordonis ilin: 
"Diru nenion kaj pene tenu vin kvietaj." 

La Reĝo de Kosalo eniris la urbon de 
Benareso, kaj trovis neniun kontraŭstari. 
Do li kaj liaj soldatoj eniris kaj atingis la 
plej supran etaĝon. Ili kaptis la senkulpan 
Reĝon Bono la Granda. La soldatoj ligis 
la manojn de la venkita reĝo kaj ĉiuj liaj 


ministroj. 

Poste oni kondukis Reĝon Bono la 
Granda kaj liajn ministrojn al la tombejo 
ekster la urbo kaj enterigis ilin en staranta 
pozo ĝis la kolo nur kun la kapo super la 
tersurfaco. Eĉ kiam oni preme malmoligis 
koton ĉirkaŭ lia kolo, la granda reĝo restis 
senmalama en la menso kaj diris nenion. 

Neniu el la ministroj diris ion 
kontraŭan pro granda obeemo al Reĝo 
Bono la Granda kaj al disciplino. Sed la 
Reĝo de Kosalo tute ne havis kompatemon. 
Li diris krude: "Venas nokto, kaj la ŝakaloj 
agu laŭ sia plaĉo!" 

Ĉe noktomezo, granda grego da 
ŝakaloj vagis en la tombejon. Eble ili flaris 
la homkarnan festenon pretan por ili. 


Vidinte la ŝakalojn, Reĝo Bono la 

Granda kaj ĉiuj liaj ministroj kriegis 
senprokraste kaj fortimigis ilin. Tio okazis 
dufoje. Poste la saĝaj ŝakaloj eksciis: 
"Tiuj viroj estis lasitaj ĉitie nur por ke 
ni mortigu kaj manĝu." Ne plu sentante 
timon, ili ignoris la kriojn. La ŝakala reĝo 
iris rekte al la vizaĝo de Reĝo Bono la 
Granda. 
La reĝo oferis sian gorĝon al la besto. 
Sed antaŭ ol la ŝakala reĝo ekmordis ĝin, 
la reĝo tuj kaptis la mentonon de la ŝakalo 
per siaj dentoj. Ne vundante lin, Reĝo 
Bono la Granda nur tenis lin firme, tiel 
ke la ŝakala reĝo hurlegis pro teruro. Tio 
timigis aliajn ŝakalojn kaj ili ĉiuj forkuris. 
Samtempe la ŝakala reĝo sin ĵetis 


tien kaj reen, freneze baraktante por sin 

liberigi de la fortaj makzeloj de la homa 
reĝo. Tion farante, li malkompaktigis 
la teron ĉirkaŭ la kolo kaj ŝultroj de la 
reĝo. Reĝo Bono la Granda delasis la 
vekriantan ŝakalon, sukcesis sin elŝovi 
el la malkompaktigita tero kaj sin eltiri 
sur la teron. Poste li liberigis ĉiujn siajn 
timigitajn ministrojn. 

Okazis, ke estis kadavro de mortinto 
proksime. Ĝi hazarde kuŝis sur limo de 
regnoj poseditaj de du rivalaj demonoj. 
La demonoj kvereladis pri divido de la 
kadavro, insultante unu la alian en la 
demona maniero. 

Poste unu diris al la alia: "Kial ni 
senĉese kvereladas anstataŭ ekmanĝi? Tie 


estas Reĝo Bono la Granda de Benareso. 

Li estas fama en la mondo pro sia justeco. 
Li dividu la mortinton inter ni." 

Il trenis la kadavron al la reĝo kaj 
petis lin dividi ĝin por ili egale. La reĝo 
diris: "Mi ĝojos dividi ĝin por VI, miaj 
amikoj. Sed mi estas malhonora kaj 
malpura. Mi devas purigi min unue." 

Ambaŭ demonoj uzis siajn magiajn 
povojn kaj alportis parfumitan akvon, 
parfumon, vestaĵon, ornamaĵon kaj florojn 
el la reĝa palaco de Benareso. La reĝo 
sin banis, parfumis, vestis kaj kovris per 
ornamaĵoj kaj floraj girlandoj. 

La demonoj demandis al Reĝo Bono la 
Granda, ĉu estas 10 ajn, kion ili povas fari. 
Li respondis, ke li estas malsata. Do la 


demonoj alportis ankaŭ la plej bongustan 

rizaĵon per ora bovlo kaj parfumitan akvon 
per ora taso el la reĝa palaco de Benareso 
per siaj magiaj povoj. 

Poste, Reĝo Bono la Granda petis, 
ke ili alportu la reĝan spadon el sub la 
kapkuseno de la kosala Reĝo, kiu dormis 
en la palaco de Benareso. Per magio la 
demonoj plenumis tion tre facile. La reĝo 
disigis la kadavron ĝuste laŭ la spino 
per la spado. Li lavis la reĝan spadon kaj 
pendigis ĝin ĉe sia flanko. 

La malsataj demonoj ĝojplene englutis 
la egale dividitan kadavron. Poste ili 
dankis al Reĝo Bono la Granda: "Nun 
niaj ventroj estas plenplenaj. Ĉu estas 
10 alia, per kio ni povas plezurigi vin?" 


Li respondis: "Metu min ĉe la reĝon 

de Kosalo en mia propra dormĉambro de 
la palaco per via magio kaj krome, portu 
ĉiujn miajn ministrojn en iliajn hejmojn." 
Dirinte nenion, la demonoj tuj faris tion 
laŭ peto de la reĝo. 

Tiam la Reĝo de Kosalo dormis 
profunde en la reĝa dormoĉambro. Reĝo 
Bono la Granda tenere tuŝis la ventron 
de la dormanta reĝo per la reĝa spado. La 
reĝo vekiĝis ege surprizite. En la malhela 
lamplumo li teruriĝis, vidinte Reĝon Bono 
la Granda sinklininta al li kun spado en la 
mano. Li viŝis al si la okulojn kaj certigis 
al si, ke tio ne estas koŝmaro. 

Li demandis la grandan reĝon: "Via 
Reĝa Moŝto, kiel vi venis ĉitien spite 


ĉiujn miajn gardistojn? Vi estis enterigita 

ĝis la kolo en la tombejo, do kiel vi estas 
senmakule pura, dolĉe parfuma, en via 
propra reĝa robo, kaj ornamita per valoraj 
Juveloj kaj belegaj floroj?" 

Reĝo Bono la Granda informis lin 
pri la okazaĵo de sia liberiĝo el grego da 
ŝakaloj. Li rakontis pri la demonoj, kiuj 
venis al li por ĉesigi la kvereladon, kaj 
kiel 1li dankeme helpis lin per siaj magiaj 
povoj. 

Aŭdinte tion, la reĝo de Kosalo 
venkiĝis de sia propra honto. Li riverence 
klinis sian kapon al Reĝo Bono la Granda 
kaj ekploregis: "Ho, granda reĝo, vian plej 
subliman bonkorecon konas eĉ la malsaĝaj 
ferocaj demonoj, kiuj vivas per manĝado 


de karno kaj trinkado de sango. Sed mi, 

kiu feliĉe naskiĝis kiel inteligenta kaj 
civilizita homo, estis tro malsaĝa por sci1, 
kiel granda estas via pura bono. 

"Mi promesas ne plu kontraŭi vin, 
mian mastron, kiu jam gajnis tiel perfektan 
nemalutilecon. Kaj mi promesas servi 
al vi ĉiam kiel via vera amiko. Bonvolu 
pardoni min, granda reĝo." Tion dirinte, 
la reĝo de Kosalo kuŝigis Reĝon Bono la 
Granda sur la reĝan liton dum li kuŝiĝis 
sur malgrandan liton kiel servisto. 

En la sekva tago la Reĝo de Kosalo 
venigis ĉiujn siajn soldatojn en la palacan 
korton. Tie li publike laŭdis la reĝon de 
Benareso kaj refoje petis pardonon de li. 
Li redonis la regnon kaj promesis, ke li por 


ĉiam protektu Reĝon Bono. Poste li punis 

sian konsilanton, la kulpan ministron, kaj 
revenis al Kosalo kun ĉiuj siaj trupoj kaj 
elefantoj. 

Reĝo Bono la Granda sidis majeste sur 
sia ora trono, kies kruroj forme similas 
tiujn de antilopo. Oni ŝirmis lin kontraŭ 
la suno per pure blanka reĝa ombrelo. 
Li instruis al siaj regnanoj: "Popolanoj 
de Benareso, la bonaj kondutoj ĉiam 
komenciĝas per abstinado de la kvin 
fikondutoj. La plej altaj kvalitoj de Bonulo, 
ĉu reganto aŭ regato, estas kompatemo 
kaj bonkoreco. Kun tiuj kvalitoj oni ne 
malutilas al aliaj pro ia ajn kaŭzo aŭ 
kosto. Kiel ajn minacas danĝero, oni 
devas sin teni tolerema ĝis la grandeco de 


bonkoreco venkos en la fino." 

Tra lia resta regperiodo la regnanoj de 
Benareso vivis pace kaj feliĉe. Reĝo Bono 
la Granda daŭre plenumis la bonfarajn 
laborojn. Poste li forpasis kaj renaskiĝis 
laŭ sia merito. 

La moralinstruo estas: La bonkoreco 


venkos ĉion sen damaĝi aliajn. 

50. REĜO FRUKABUNDULO KAJ 


REĜIDO SIVALI 


[Ĉapitro I. Renaskiĝo de la Bodisatvo] 


lam estis reĝo en la urbo de Mitila. 
Li havis du filojn. La pliaĝa filo nomiĝis 
Malbona Frukto, kaj la alia Povra Frukto. 

Kiam ili estis tre junaj, la reĝo faris 
la pliaĝan filon krona reĝido, kiu estis 
vicreganto proksima al la reĝa trono. 
Reĝido Povra Frukto fariĝis komandanto 
de armeo. 

Fine la maljuna reĝo forpasis. Do 
Reĝido Malbona Frukto fariĝis nova reĝo, 


kaj lia frato krona reĝido. 

Post nelonge iu servanto ekmalŝatis 
kronan reĝidon Povra Frukto. Li iris al 
Reĝo Malbona Frukto kaj mensogis, ke lia 
frato komplotas por mortigi lin. Komence 
la reĝo ne kredis je li. Sed poste la 
servanto senĉese ripetadis la mensogon ĝis 
la reĝo sentis ektimon. Oni ligis Reĝidon 
Povra Frukto per ĉenoj kaj malliberigis lin 
en la subtera malliberejo de la palaco. 

La reĝido pensis: "Mi estas justulo, 
kaj al mi ne decas tiuj ĉenoj. Mi neniam 
intencis mortigi mian fraton, kaj mi eĉ 
ne koleris kontraŭ li. Do nun mi vokas la 
povon de Vero. Se mia diro estas vera, 
disfalu la ĉenoj kaj malfermiĝu la pordo 
de la subtera malliberejo!" Vere okazis 


miraklo, ke la ĉenoj dispeciĝis kaj la 

pordo malfermiĝis per si mem. La reĝido 
forfuĝis en vilaĝon ekster la urbo. La 
lokanoj rekonis lin. Ili ĉiuj respektis kaj 
helpis lin, do la reĝo ne sukcesis kapti lin. 
Kvankam la krona reĝido vivis 
kaŝe, li fariĝis reganto de la tuta regiono 
malproksima. Baldaŭ li starigis grandan 
armeon. Li pensis: "Kvankam antaŭe mi 
ne estis malamiko de mia frato, nun mi 
estas malamika al li." Do li kondukis sian 
armeon kaj ĉirkaŭis la urbon de Mitila. 

Li sendis mesaĝon al Reĝo Malbona 
Frukto: "Mi ne estis via malamiko, sed vi 
faris min tia, do mi venis por lanĉi militon 
kontraŭ vi. Mi donas al vi rajton elekti, ĉu 
militi kun mi aŭ cedi al mi la kronon kaj 


regnon." Informiĝinte pri tio, la plejparto 

de urbanoj eliris kaj aliĝis al la armeo de 
la reĝido. 

Reĝo Malbona Frukto decidis 
kontraŭbatali. Li volontis ĉion fari por 
reteni sian regadon. Antaŭ ol eliri kun 
sia armeo, li iris por adiaŭi sian unuan 
reĝinon. Ŝi estis naskonta bebon baldaŭ. Li 
diris al ŝi: "Neniu scias, kiu venkos en la 
milito, mia karulino, do vi devas protekti 
la bebon en vi se mi mortos." Poste li Iris 
al la milito kuraĝe kaj baldaŭ mortis en 
batalo kontraŭ soldatoj de sia malamika 
frato. 

La informo pri morto de la reĝo 
cirkulis tra la tuta regno. La reĝino 
ŝajnigis, ke ŝi estas senhejmulino malriĉa 


kaj malpura. Si sin vestis per malnovaj 

vestaĵoj kaj ŝmiris malpuraĵon sur sian 
korpon. Ŝi metis en korbon iom da oro de 
la reĝo kaj la plej valorajn juvelojn de si 
mem. Ŝi kovris la valoraĵojn per malpura 
rizo, por ke neniu priŝtelu ŝin. Poste Ŝi 
forlasis la urbon tra la norda pordo. La 
reĝino ĉiam ViIViIs en la urbo, do ŝi ne sciis, 
kien iri. Ŝi sidiĝis ĉe la vojo kaj komencis 
demandi, ĉu iu iros al Urbo Kampao, ĉar 
Ŝi iam aŭdis pri la nomo de la urbo. 

Okazis hazardo, ke la naskiĝonta bebo 
ne estos ordinarulo kaj tio ne estos lia 
unua vivo aŭ renaskiĝo. Antaŭ milionoj 
da jaroj, li estis disĉiplo de longe forgesita 
instruanta Budho, la perfekta Iliminiĝinto. 
Li tutkore deziris fariĝi budho kiel lia 


estimata instruisto. 

Li renaskiĝis en multaj vivoj. Iam li 
naskiĝis kiel kompatindaj bestoj, iam kiel 
longvivaj feoj kaj iam kiel homoj. Li ĉiam 
klopodis lerni de siaj eraroj kaj disvolvi 
la "dek perfektojn" por ke li purigu sian 
menson kaj forigu la tri radikalajn kaŭzojn 
de malbonaj kondutoj, kiuj estas la 
venenoj el avido, kolero kaj iluzio de falsa 
memo. Uzante perfektojn li iutage povos 
anstataŭigi la venenojn per tri purecoj, 
kiuj estas neavido, amo kaj saĝo. 

La grandulo iam estis modesta disĉiplo 
de la forgesita Budho. Lia celo estis 
atingi la saman iluminiĝon de Budho, 
travivaĵo de kompleta Vero. Do oni nomis 
ln Bodisatvo, kiu signifas "Ilumini 


vivestaĵojn". Neniu vere scias pri la 

milionoj da vivoj travivitaj de tiu ĉi granda 
heroo, sed en multaj historioj on1 rakontas 
pri tio, inkluzive de la graveda reĝino, kiu 
estis baldaŭ naskonta lin. Post multaj pliaj 
vivoj li fariĝis budho, kiu estas memorata 
kaj adorata eĉ en la nuna mondo. 

Je la tempo de nia rakonto la 
Iluminiĝinto jam atingis la Dek perfektojn. 
Do la gloro de lia naskiĝo kaŭzis 
tertremon en ĉiuj ĉielaj mondoj, inkluzive 
de Ĉielo 33 regata de Reĝo Sakao. Kiam 
la ĉiela reĝo sentis la tertremon, kiel 
dio, li sciis bone, ke tion kaŭzas baldaŭ 
naskiĝonta bebo de la alivestita Reĝino el 
Mitila. Kaj li sciis, ke la bebo estos homo 
kun granda merito, do li decidis eliri por 


helpi la reĝinon. 

Reĝo Sakao faris kovritan ĉaron kun 
lito en ĝi, kaj aperis sur la vojo antaŭ la 
graveda reĝino. Li ŝajnigis, ke li estas 
ordinara maljunulo. Li kriis: "Ĉu iu volas 
veturi al Kampao?" La senhejma reĝino 
respondis: "Mi deziras iri tien, bonkora 
sinjoro." "Do iru kun mi," la maljunulo 
diris. 

Estante baldaŭ naskonta, la graveda 
reĝino estis tre dika. Ŝi diris: "Mi ne 
kapablas grimpi en vian ĉaron. Simple 
portu mian korbon kaj mi sekvu vin 
malantaŭe." La maljunulo, reĝo de la 
dioj, respondis: "Ne maltrankviliĝu! Ne 
maltrankviliĝu! Mi estas plej saĝa ĉaristo. 
Do estu trankvila. Nur suriru mian ĉaron!" 


Kiam ŝi levis sian piedon, Reĝo Sakao 

magie levis la teron sub ŝi! Do ŝi facile 
suriris en la ĉaron. Ŝi sciis, ke tiu eble 
estas dio, kaj tuj dronis en profundan 
dormon. 

Sakao kondukis la ĉaron ĝis rivero. 
Li vekis la reĝidinon kaj diris: "Vekiĝu, 
filino. Banu vin en la rivero, kaj vestu vin 
per tiu bona vestaĵo, kiun mi alportis por 
vi. Poste manĝu iom da rizo." Ŝi obeis. 
Post la manĝo ŝi kuŝiĝis kaj dormis 10m 
pli longe. 

Vespere ŝi vekiĝis kaj vidis altajn 
domojn kaj murojn. Ŝi demandis: "Kio 
estas tiu ĉi urbo, Patro?" Reĝo Sakao 
respondis: "Tio estas Kampao. Mi prenis 
plej mallongan vojon. Nun ni estas ĉe 


la suda pordo de la urbo, kaj vi povas 

eniri sekure. Mi devas reveni al mia 
malproksima vilaĝo." Do ili adiaŭis 
unu de la alia kaj Sakao malaperis en 
malproksimo, revenante al sia ĉiela mondo. 

La reĝino Iris en la urbon kaj sidiĝis 
en manĝejo. Tie hazarde estis saĝulo 
vivanta en Kampao. Li recitis mantrojn kaj 
donis konsilojn por helpi homojn, kiuj estis 
malsanaj kaj malfortunaj. Kiam li iris sur 
la vojo por sin bani en la rivero kune kun 
500 sekvantoj, li vidis la belan reĝinon 
de malproksime. La granda merito de la 
naskiĝonto en ŝi donis al ŝi mildan varman 
lumon, kiun nur la saĝulo povis rimarki. 
Li tuj sentis bonkorecon kaj mildan ŝaton 
al ŝi, kvazaŭ ŝi estus lia propra plijuna 


fratino. Do li lasis siajn sekvantojn ekstere 

kaj iris rekte en la manĝejon. 

Li demandis ŝin: "De kiu vilaĝo vi 
venis, Fratino?" Ŝi respondis: "Mi estas la 
unua reĝino de Reĝo Malbona Frukto de 
Mitila." 

Li demandis: "Do kial vi venis ĉi 
tien?" "Mia edzo estis mortigita de la 
armeo de sia frato, Reĝido Povra Frukto," 
ŝi diris, "mi timis, do mi forkuris por 
protekti la bebon en mi." La saĝulo 
demandis: "Ĉu vi havas parencojn en la 
urbo?" Ŝi respondis: "Neniun, sinjoro." 
Do li diris: "Tute ne maltrankviliĝu. Mi 
naskiĝis en riĉa familio kaj mi mem estas 
tre bonhava. Mi prizorgos vin kiel mian 
propran fratinon. Nun nomu min frato, 


kaptu miajn piedojn kaj ekploru." 

Kiam ŝi faris tion, la sekvantoj eniris. 
La saĝulo klarigis al ili, ke ŝi estas lia 
plyuna fratino longe perdita. Li ordonis al 
siaj plej intimaj servantoj konduki ŝin en 
lian hejmon per kovrita ĉaro kaj informi 
lian edzinon, ke tiu estas lia fratino, kiun 
ŝi devas bone prizorgi. 

Ih sekvis lan ordonon. La edzino 
bonvenigis ŝin, aranĝis al ŝ1 varman banon 
kaj ripozon en lito. 

Sin baninte en la rivero, la saĝulo 
revenis hejmen. Je la tempo por 
vespermanĝo, li petis sian fratinon manĝi 
kun ili. Post la manĝo li invitis ŝin resti en 
lia hejmo. 

Post nur kelkaj tagoj la reĝino naskis belan 


knabeton. Ŝi nomis lin Fruktabundulo. Ŝi 

diris al la saĝulo, ke tio estas la nomo de 


ŝia bopatro, kiu iam estis la reĝo de Mitila. 
[Ĉapitro 2. Gajni Povon] 


La bebo kreskis kaj fariĝis malgranda 
knabo. Liaj amiketoj ofte mokis lin pro 
tio, ke li naskiĝis ne en tiel alta klaso kiel 
1l1. Do li revenis hejmen kaj demandis al 
sia patrino, kiu estas lia patro. Ŝi admonis 
lin ne atenti, kion la aliaj diris. Ŝi informis 
lin, ke lia patro estis mortinta Reĝo 
Malbona Frukto de Mitila, kies trono estis 
forrabita de lia frato Reĝido Povra Frukto. 
Poste, lin ne plu ĝenis tio, kiam la aliaj 
nomis lin "filo de vidvino." 


Antaŭ ol li estis 16-jara, la brile juna 

Fruktabundulo ellernis ĉiujn sciojn pri 
religio, literaturo kaj artifikoj de militado. 
Li kreskiĝis kiel tre bela junulo. 

Li opiniis, ke estas ĝusta tempo 
por repreni sian justan kronon, kiun lia 
onklo forrabis. Do li iris al sia patrino 
kaj demandis: "Ĉu vi havas trezoron de 
mia patro?" Ŝi respondis: "Kompreneble 
jes! Mi ne elfuĝis kun malplenaj manoj. 
Pensinte pri Vi, mi prenis perlojn, juvelojn 
kaj diamantojn. Do vi ne bezonas 
perlabori. Iru rekte por repreni vian 
regnon." 

Sed li diris: "Mi prenos nur duonon, 
Panjo. Mi veturos boate al Birmo, la lando 
de oro, kaj tie mi perlaboros monon." Lia 


patrino diris: "Ne, mia filo. La vojaĝo 

al la eksterlando estas tro danĝera. Ni 
havas sufiĉe da valoraĵoj ĉi tie!" Li diris: 
"Mi devas lasi duonon ĉe vi, Panjo, tiel 
vi povas vivi komforte kiel reĝino." Tion 
dirinte, li forlasis per ŝipo al Birmo. 

En la sama tago kiam Reĝido 
Fruktabundulo ekvojaĝis, lian onklon 
Reĝo Povra Frukto trafis serioza malsano. 
Li estis tiel malsana, ke li ne plu kapablis 
forlasi la liton. 

Samtempe sur la ŝipo estis 350 
vojaĝantoj al Birmo. Ili veturis sep tagojn, 
kiam okazis fortega ŝtormo, kiu difektis 
kaj detruis la ŝipon. Ĉiuj ploris pro timo 
kaj preĝis al diversaj dioj por helpo krom 
la reĝido. La Bodisatvo neniel ploris en 


timo. La iluminiĝinto ne preĝis al dioj por 

helpo, anstataŭe, li estis preta helpi sin 
mem. 

Li plenigis sian stomakon per 
kondensita butero miksita kun sukero, 
ĉar li ne sciis kiom longe daŭros ĝis lia 
sekva manĝo. Li trempis siajn vestaĵojn 
en oleo por sin protekti kontraŭ malvarma 
oceanakvo kaj helpi sin flosi sur la oceano. 
Poste, kiam la ŝipo sinkis, li supreniris 
kaj tenis la maston, ĉar ĝi estis la plej 
alta parto de la ŝipo. Kiam la ferdeko 
subakviĝis, li sin tiris sur la maston. 

Dume, liaj samŝipanoj tremantaj 
kaj preĝantaj dronis en akvo kaj estis 
englutitaj de malsataj fiŝoj kaj grandaj 
testudoj. La akvo baldaŭ ruĝiĝis de sango. 


Kiam la ŝipo subakviĝis, Reĝido 
410 


Fruktabundulo atingis la supron de la 
masto. Por eviti dronon en la akvo de 
sango, li saltis forte de la la mastsupro al 
la direkto de Regno Mitila. Dum la reĝido 
sin savis de la maĉantaj faŭkoj de la fiŝoj 
kaj testudoj, Reĝo Povra Frukto mortis sur 
la lito. 

Post la forta eksalto de la mastsupro, 
la reĝido falis en smeraldan maron. Lia 
korpo brilis kiel oro kiam li naĝis dum 
sep tagoj kaj sep noktoj. Vidinte, ke estas 
fastotago de plena luno, li purigis sian 
buŝon per sala akvo kaj observis la Ok 
maksimojn, kiuj estas unutagaj abstinadoj 
de mortigo, ŝtelo, seksumo, mensogo, 
alkoholaĵo, ornamado, luksaj mebloj kaj 


aliaj manĝoj krom tagmanĝo 

Iam antaŭe dioj en kvar direktoj 
asignis diinon kiel protektanton de 
oceanoj. Ili informis ŝin, ke ŝia devo 
estas protekti precipe tiujn, kiuj honoras 
kaj respektas siajn gepatrojn kaj aliajn 
pliaĝulojn. Do ĉiuj, kiuj ne estis destinitaj 
droni en la oceano, estis protektindaj por 
ŜI. 

Fruktabundulo ĝuste estis unu el la 
protektindaj homoj de la oceana diino. 
Sed dum sep tagoj kaj noktoj li naĝadis tra 
la maro, la duno preteratentis sian devon 
kaj ne rimarkis lin. Ŝi okupiĝis ĝui ĉielan 
plezuron anstataŭ observi la oceanojn. 

Fine ŝ1 ekmemoris sian devon 
kaj ekrigardis la oceanojn. Tiam Ŝi 


vidis la oran reĝidon baraktanta en 

la smeralda maro post naĝado de sep 
tagnoktoj. Ŝi pensis: "Se mi lasus reĝidon 
Fruktabundulon morti en la oceano, mi 
estos ne plu bonvena en la ĉiela mondo. 
Fakte, li estas la Iluminiĝinto!" 

Do ŝi sin aliformigis bele kaj flugis 
en la aero proksime al li. Dezirante lerni 
la Veron de li, ŝi demandis: "Sen vidi la 
bordon, kial vi klopodas por atingi la finon 
de la oceano?" 

Aŭdinte la vortojn, la reĝido pensis: 
"Mi vidis neniun dum la septaga naĝado. 
Kiu tiu estas?" Kiam li vidis la diinon 
super si, li diris: "Ho, aminda diino, 
mi scias, ke klopodo estas la vojo de la 
mondo. Do nur se mi estas en la mondo, 


mi senĉese klopodos, eĉ en oceano sen 

videbla bordo." 

Dezirante scii pli multe de li, ŝi provis 
lin dirante: "Tiu vasta oceano etendiĝas 
multe pli malproksimen ol vi povas imagi. 
Via klopodo estas senutila ĉar vi devas 
morti ĉi tie!" 

La reĝido respondis: "Kara diino, 
kiel mia klopodo estus senutila? Tiu, kiu 
neniam rezignas sian klopodadon, ne estos 
kulpigita de siaj parencoj vivantaj sube 
kaj de la dioj vivantaj supre. Mi ne pentas. 
Kiel ajn verŝajne neeble, se mi ĉesigas la 
klopodadon, tio kaŭzos mian dronon." 

Plezuriĝinte pro liaj respondoj, la 
protektanta diino provis lin lastafoje. Ŝi 
demandis: "Kial vi daŭre klopodas, kiam 


vere ne estos rezulto por atingi la bordon 

krom viaj sufero kaj morto?" 

Li respondis al ŝi denove, kiel 
instruisto al lernanto: "Estas metodo en la 
mondo, ke oni faras planon kaj klopodas 
por atingi la celon. Eble la plano estos 
destinita al malsukceso, nur tempo povas 
atesti pri tio, sed la valoro kuŝas en la 
nuna klopodo." 

"Kaj krome, ho duno, ĉu vi ne vidis, 
ke mia ago jam donis rezultojn? Miaj 
vivon, sed mi jam naĝis sep tagnoktojn. 
Nun vi flugas super mi! Do mi naĝos per 
mia forto eĉ tra la tuta oceano por atingi 
la bordon. Nur se mi havos iom da forto, 
mi senĉese penados." 


Ege kontente, la oceana diino 

protektanta bonulojn diris: "Vi brave 
batalas la grandan oceanon kontraŭ 
senesperaj malfacilaĵoj, kaj rifuzas forkuri 
de la malfacilaĵo antaŭ vi. Iru kien ajn laŭ 
via deziro! V1 havos mian protektadon kaj 
neniu povas haltigi vin. Nur diru al mi, 
kien mi portu vin." 

La reĝido informis ŝin, ke li deziras 
iri al Mitila. La diino tenere levis lin kiel 
faskon da floroj kaj portis lin ĉe sia brusto 
kiel amema patrino kun novnaskita bebo. 
Ŝi flugis tra la aero dum la Iluminiĝinto 
dormis lulate en ŝia ĉielula sino. 

Atinginte regnon Mitila, ŝ1 metis lin 
sur sanktan ŝtonon en mangĝardeno kaj 
petis al la ĝardena diino prizorgi lin. 


Poste, la prokteka diino de la oceanoj 

revenis al sia hejmo en la ĉiela mondo. 

La mortinta Reĝo Povra Frukto lasis 
post si nur filinon, sed ne filojn. Ŝi estis 
saĝa kaj bone edukita. Ŝia nomo estis 
Reĝidino Sivali. 

Kiam la reĝo estis mortanta, la 
ministroj demandis lin: "Kiu estos la nova 
reĝo?" Reĝo Povra Frukto diris: "Tiu, kiu 
ajn povas kontentigi mian filinon Sivali, 
kiu ajn rekonas la kapon de la reĝa lito, 
kiu ajn povas tiri la pafarkon, kion nur mil 
homoj povas kune fari, aŭ kiu ajn povas 
trovi la 16 kaŝitajn trezorojn, povos fariĝi 
la nova reĝo." 

Post la funebrado pri la reĝo, la 
ministroj ekserĉis la novan reĝon. Unue 


1l1 volis trovi tiun, kiu povas kontentigi la 

reĝidinon. Ili venigis la generalon de la 
armeo. 

Reĝidino Sivali volis provi lin, por 
ke Mitila estu regata de potenca reĝo. Ŝi 
alvenigis lin al si. Senprokraste li kuregis 
supren laŭ la palaca ŝtuparo. Ŝi diris: "Por 
provi vian fortecon, kuru tien kaj reen en 
la palaco." Klopodante nur por plezurigi 
ŝin, la generalo kuradis tien kaj reen 
senĉese ĝis Ŝi signis, ke li ĉesu. Poste, 
ŝi diris: "eksaltu!" La generalo tion faris 
senpripense. Poste, la reĝidino diris al li: 
"Venu ĉitien por masaĝi al mi la piedojn." 
Li do sidiĝis antaŭ ŝ1 kaj ekmasaĝis ŝiajn 
piedojn. 

Ŝi subite piedbatis lin je la brusto kaj 


faligis lin de sur la ŝtuparo. Si sin turnis 

al la servantaj sinjorinoj kaj diris: "Saĝo 
mankas al tiu ĉi stultulo. Li opinias, ke la 
forto nur kuŝas en la kurado kaj saltado, 
kaj sekvas ordonojn senpripense. Li havas 
neniun potencon de sia karaktero. Mankas 
al li potenco bezonata por regi la regnon. 
Do tuj forĵetu lin de ĉi tie!" 

Poste, oni demandis la generalon pri 
lia renkontiĝo kun Reĝidino Sivali. Li 
diris: "Mi ne volas diri pri tio. Ŝi ne estas 
homo." 

La sama afero okazis al la trezoristo, 
kasisto, gardisto de reĝa sigelilo, kaj la 
kortega glavisto. La reĝidino trovis, ke ili 
ĉiuj estas sentaŭgaj malsaĝuloj. 

Do la ministroj decidis ĉesigi la 


provadon fare de la reĝidino, kaj ekserĉis 

tiun, kiu povis streĉi pafarkon tireblan 
nur por mil homoj kune, sed ili denove 
malsukcesis. Same, ili trovis neniun, kiu 
sciis la kapon de la reĝa kvardrata lito, kaj 
kiu povis trovi la 16 trezorojn. 

La ministroj pli kaj pli maltrankviliĝis, 
ke 1li ne povos trovi la taŭgan reĝon. Do ili 
konsultis la ĉefpastron de la reĝa familio. 
Li proponis al ili: "Ne maltrankviliĝu, 
miaj amikoj. Ni sendos ĉaron de kortega 
ceremonio. Tiu, antaŭ kiu la ĉaro haltos, 
povos regi la tutan Hindion." 

Do ili ornamis la ĉaron kaj jungis al 
ĝi kvar plej belajn ĉevalojn de la kortego. 
La honora ĉefpastro aspergis la ĉaron 
per sankta akvo el la sankta orkruĉo. Li 


proklamis: "Nun iru antaŭen, ĉaro sen 

ĉaristo. Trovu la taŭgulon, kiu havas 
sufiĉan meriton por regi la regnon." 

La ĉevaloj tiris la ĉaron ĉirkaŭ la 
palaco kaj poste sur la ĉefan vojon de 
Mitila. Ilin sekvis kvar armeoj el la 
elefantoj, ĉaristoj, kavaliroj kaj soldatoj. 

Ĉiuj plej potencaj politikistoj de la 
urbo esperis, ke la procesio haltu antaŭ 
iliaj domoj. Sed anstataŭe ĝi forlasis la 
urbon tra la orienta pordo kaj iris rekte en 
la mangĝardenon. Ĝi haltis antaŭ la sankta 
ŝtono, sur kiu Reĝido Fruktabundulo 
dormis. 

La ĉefpastro diris: "Provu la 
dormanton por vidi, ĉu li konvenas por 
fariĝi nia reĝo. Se li vere estas taŭga, li 


ne timos la bruon de tamburoj kaj armiloj 

de ĉiuj kvar armeoj." Do ili faris grandan 
bruon, sed la reĝido nur sin turnis sur 
alian flankon kaj daŭre dormis. Ili faris 
bruon denove, eĉ pli laŭtan, sed la reĝido 
nur simple sin turnis de flanko al la alia. 

La ĉefpastro ekzamenis la plandojn 
de la dormanto. Li diris: "Li povas regi ne 
nur la Regnon Mitila, sed ankaŭ la tutan 
mondon en ĉiuj kvar direktoj." Li vekis la 
reĝidon kaj diris: "Vekiĝu, Via Moŝto. Ni 
petas, ke vi estu nia reĝo." 

Reĝido Fruktabundulo demandis: 
"Kio okazis al via reĝo?" "Li forpasis," 
respondis la pastro. "Ĉu li havas infanojn?" 
demandis la reĝido. "Nur filinon Reĝidino 
Sivali," respondis la pastro. Tiam Reĝido 


Fruktabundulo konsentis fariĝi la nova 

reĝo. 

La ĉefpastro ŝutis juvelojn sur la 
sanktan ŝtonon. Sin baninte, la reĝido 
sidiĝis inter la juvelojn. Li estis aspergita 
per parfumita akvo el orumita bovlo. Poste 
li fariĝis kronita Reĝo Fruktabundulo. 
La nova reĝo veturis en la reĝa ĉaro al la 
urbo de Mitila kaj la palaco, sekvata de la 
majesta procesio. 

Reĝidino Sivali ankoraŭ deziris 
provi la reĝon. Do ŝi sendis serviston 
por informi lin, ke ŝi deziras lin iri al ŝi 
senprokraste. Sed Reĝo Fruktabundulo 
ignoris la alvokon, simple daŭre 
inspektante la palacon kun ĝiaj mebloj 
kaj artaĵoj. La sendinto raportis tion al la 


reĝino, kaj ŝi resendadis lin fojfoje, sed li 

revenis kun la samaj rezultoj. La servisto 
diris al ŝi: "La viro estas persono, kiu scias 
sian propran menson kaj estas ne facile 
ŝanceligebla. Li ne zorgas pri viaj vortoj 
kiel ni ne zorgas herbon kiam ni iras sur 
ĝi." 

La reĝo atingis la tronan ĉambron, 
kie la reĝidino atendis. Li iris aplombe 
supren laŭ la palaca ŝtuparo, nek haste, 
nek malrapide, majeste kiel leono juna 
kaj forta. La reĝidino tiel emociiĝis de lia 
sinteno, ke ŝi tuj iris al li, respekte donis 
manon al li, kaj gvidis lin al la trono. Li 
gracie sidiĝis sur la tronon. 

Li demandis la kortegajn ministrojn: 
"Ĉu la antaŭa reĝo lasis proponon por 


provi la novan reĝon?" "Jes, Via Reĝa 

Moŝto," 1li respondis, "'kiu ajn povas 


nn 


kontentigi mian filinon Sivali.'" La reĝo 
respondis: "Vi Jam vidis, ke la Reĝidino 
donis sian manon al mi. Ĉu estas alia 
provo?" 

Ili respondis: "'Kiu ajn rekonas la 


'' 


kapon de la reĝa kvadrata lito.'" La reĝo 
prenis oran harpinglon de sia kapo kaj 
donis ĝin al Reĝidino Sivali, dirante: 
"Formetu ĝin por mi." Senpripense, ŝi 
metis ĝin ĉe la litkapo. Li petis al la 
ministroj ripeti la demandon kvazaŭ li 
ne aŭdus unuafoje. Post kiam ili ripetis 
la saman demandon, li montris la oran 
harpinglon. 

"Ĉu estas alia provo?" demandis la 


reĝo. "Jes, Via Reĝa Moŝto," respondis la 

ministroj, "'kiu ajn povas streĉi la pafarkon 


' 


tireblan nur por mil viroj kune."" Kiam oni 
alportis la pafarkon, la reĝo tiris ĝin sen 
leviĝi de la trono. Li faris tion tiel facile 
kiel virino kurbigis bastoneton, per kiu ŝi 
fadenigas kotonon por ŝpinado. 

"Ĉu estas pliaj provoj?" Li demandis. 
La ministroj respondis: "'Kiu ajn povas 
trovi 16 kaŝitajn trezorojn.' Tio estas la 
lasta provo." 

"Kio estas la unua en la listo?" Li 
demandis. Ili respondis: "La unua estas 
la trezoro de la leviĝanta suno." Reĝo 
Fruktabundulo konsciis, ke troviĝas 
artifiko en trovado de ĉiu trezoro. Li scils, 
ke Silenta Budho ofte estas komparata kiel 


la gloro de la suno. Do li demandis: "Kien 

la reĝo iris renkonti kaj nutrigi Silentajn 
Budhojn?" Kiam ili montris al li la lokon, 
li ordonis ilin elfosi la unuan trezoron. 

La dua estas trezoro de malleviĝanta 
suno. Reĝo Fruktabundulo sciis, ke tio 
estas la loko, kie la estinta reĝo adiaŭis la 
S1lentajn Budhojn. Per la sama rimedo li 
trovis ĉiujn kaŝitajn trezorojn. 

La regnanoj ĝojegis, ke li trapasis ĉiujn 
provojn. Kiel la unua oficiala aktivado, 
li konstruigis domojn filantropiajn en la 
centro de la urbo, kaj ĉiu domo havis kvar 
pordojn. Li donacis ĉiujn 16 trezorojn por 
helpi malriĉulojn kaj bezonantojn. 

Poste li sendis por bonvenigi sian 
patrinon, reĝinon de mortinta Reĝo 


Malbona Frukto, kaj ankaŭ la bonkoran 

saĝulon de Kampao. Li donis la honorojn 
konvenajn al 1li ambaŭ. 

Ĉiuj regnanoj de la regno venis al 
Mitila por celebri lian reĝiĝon. Ili ornamis 
la urbon per parfumaj florkronoj kaj 
incensoj, kaj preparis molajn kusenojn 
por la vizitantoj. Ĉie estis fruktoj, 
sukeroj, trinkaĵoj kaj kuiritaj manĝaĵoj. 
La ministroj kaj la riĉuloj alkondukis 
muzikistojn kaj dancistinojn por regali 
la reĝon. Saĝuloj ankaŭ recitis belajn 
poemojn kaj sanktuloj ĉantis benojn. 

La iluminiĝinta Reĝo Fruktabundulo 
sidis sur trono sub reĝa baldakeno blanka. 
Dum la granda celebrado li aspektis 
majesta kiel la ĉiela reĝo Sakao. Li 


rememoris pri sia granda peno baraktanta 

en la oceano kontraŭ ĉiuj malfacilaĵoj, 
kiam la oceana diino ignoris lin. Nur per 
tiu preskaŭ senespera klopodado, li nun 
fariĝis tiel majesta kiel dio. Lin plenigis 
tiel granda ĝojo, ke li diris verse: 

"Aferoj okazas neatendite, kaj preĝoj 
ne helpas iomete, sed nur klopodoj 
alportas rezultojn, kiujn nek penso nek 
preĝo atingas komplete." 

Post la grandioza ceremonio, Reĝo 
Fruktabundulo regis en Mitila per 
perfektaj justecoj. Li estimoplene donis 
honoron kaj manĝaĵon al Silentaj Budhoj, 
kiuj iluminiĝinte vivis en la periodo, kiam 
oni ne povis kompreni iliajn instruojn. 

En plena tempo Reĝino Sivali naskis 


filon. Ĉar la saĝuloj de la kortego vidis la 

signojn de lia longa kaj honora vivo antaŭ 
lia naskiĝo, li estis nomita Reĝido Longa 
Vivo. Kiam li elkreskiĝis, la reĝo faris lin 


Vicreganto. 
[Ĉapitro 3. Rezigni Povon] 


La rakonto okazis antaŭ longa 
tempo, kiam oni havis pli longan vivon. 
Tiam iuj eĉ vivis 10,000 jarojn. Post 
kiam Reĝo Fruktabundulo regis 7,000 
jarojn, la kortega ĝardenisto portis al li 
eksterordinare belajn fruktojn kaj florojn. 
La reĝo tiel ŝatis ilin, ke li volis pririgardi 
la ĝardenon. Do la ĝardenisto aranĝis 
kaj ornamis la ĝardenon, kaj invitis lian 


viziton. 

La reĝo eliris rajdante sur reĝa 
elefanto, sekvate de ĉiuj korteganoj kaj 
multaj ordinaraj homoj de Mitila. Kiam 
li trapasis la ĝardenan pordon, li vidis du 
belajn mangarbojn. Unu estis plena de 
maturaj mangoj, dum la alia senfrukta. Li 
prenis unu el la fruktoj kaj ĝuis la dolĉan 
bongustecon. Li decidis manĝi pli multe 
kiam li revenis poste. 

Kiam oni vidis, ke la reĝo manĝis la 
unuan frukton, ili sciis, ke ankaŭ ili rajtas 
manĝi. Dum momento ĉiuj mangoj estis 
formanĝitaj. Post kiam oni elmanĝis ĉiujn 
fruktojn, iuj eĉ rompis branĉojn kaj ŝiris 
foliojn por serĉi pliajn. 

Kiam Reĝo Fruktabundulo revenis, li 


vidis, ke la arbo estis nudigita kaj preskaŭ 

detruita. Dume la senfrukta arbo restis 
tiel bela kiel antaŭe. Ĝiaj brile verdaj folioj 
glimis en la sunlumo. 

La reĝo demandis siajn ministrojn: 
"kio okazis ĉi tie?" Ili respondis: "Ĉar via 
Reĝa Moŝto manĝis la unuan frukton, oni 
libere formanĝis la restajn. Por serĉi pli 
multajn fruktojn ili eĉ detruis foliojn kaj 
branĉojn de la arbo. La senfrukta arbo 
restas sekura kaj bela, ĉar ĝi ne havas 
fruktojn." 

Tio malĝojigis la reĝon. Li pensis: 
"La fruktoplena arbo detruiĝis, sed la 
senfrukta arbo restas bonstata. Mia regado 
similas al la fruktoplena arbo. Ju pli da 
povo kaj havaĵo mi posedas, des pli mi 


timas perdi ilin. Sen povo kaj havaĵo, la 

sankta vivo de simpla monaĥo similas al 
senfrukta arbo kondukanta al sentimeco." 

Do la grandulo decidis rezigni siajn 
riĉaĵon kaj povon, forlasi la gloron de la 
reĝo kaj senigi sin je la devo protekti sian 
pozicion. Sekve de tio, li decidis uzi sian 
tutan forton por pasigi la puran vivon 
de simpla monaĥo. Nur tiam li povis 
malkovri la daŭran profundan feliĉon, kiu 
povis disvolviĝi al aliaj. 

Li revenis al la urbo. Starante ĉe la 
palaca pordo, li venigis la komandanton 
de la armeo. Li diris: "Ekde nun, neniu 
vidu mian vizaĝon krom la servanto, kiu 
portas al mi manĝaĵon kaj la alia, kiu 
portas al mi akvon kaj dentbroŝon. Vi kaj 


la ministroj regu la regnon laŭ la malnova 

leĝo. Mi vivos kiel simpla monaĥo en la 
supra etaĝo de la palaco.” 

Post kiam li vivis dum mallonga tempo 
tiamaniere, la regnanoj ekmiris pri lia 
ŝanĝiĝo. Iutage amaso da homoj kolektiĝis 
en la palaca korto. Ili diris: "Nia reĝo ne 
estas tia, kia li estis antaŭe. Li volas nek 
rigardi dancojn, nek aŭskulti kantojn, nek 
rigardi bovbatalojn kaj elefantbatalojn, 
nek iri al sia plezura ĝardeno, nek rigardi 
la cignojn sur la lagetoj. Kial li ne plu 
parolas al ni?" Ili demandis la servantojn, 
kiuj portas manĝaĵon kaj akvon al la reĝo, 
"Ĉu li diris ion al vi?" 

Ili diris: "Li penas deteni sian menson 
de dezirataĵoj, do lia menso estas tiel paca 


kaj nobla kiel tiuj de siaj malnovaj amikoj, 

la Silentaj Budhoj. Li klopodas disvolvi la 
purecon de tiuj, kiuj posedas nenion krom 
bona merito. lam ni eĉ aŭdis lin diranta 
laŭte: "Mi pensas nur pri la Silentaj 
Budhoj, liberaj de ĉasado al ordinaraj 
plezuroj. Ilia libereco vere feliĉigas ilin. 
Kiu povas porti min al la loko, kie ili 
loĝas?" 

Reĝo Fruktabundulo loĝis en la supra 
etaĝo de la palaco, klopodante esti simpla 
monaĥo dum nur kvar monatoj. Tiam li 
konsciis, ke estas tro multe da distraĵoj en 
la bela regno de Mitila. Li prenis ilin nur 
kiel eksteran fenomenon tentanta lin ĉesigi 
la serĉadon de internaj paco kaj vero. Do li 
decidis rezigni ĉion, fariĝi arbara monaĥo 


kaj loĝi en Himalaja Montaro. 

Li havis flavajn robojn kaj almozbovlon 
donacitajn de monaĥo. Li ordonis la reĝan 
barbiron razi al li la harojn kaj barbon. 
Poste en frua mateno li ekiris malsupren 
laŭ la palacaj ŝtuparoj. 

Samtempe Reĝino Sivali informiĝis 
pri lia decido. Ŝi kolektis 700 plej belajn 
reĝinojn de la reĝa haremo kaj gvidis 
ilin sur la ŝtuparon. Ili pasis preter Reĝo 
Fruktabundulo iranta malsuperen, sed ne 
rekonis lin vestitan kiel monaĥon. Kiam 
ili atingis la supran etaĝon, Reĝino Sivali 
trovis, ke ĝi estas malplena, kaj en ĝi restis 
nur la razitaj haroj kaj barbo de la reĝo. Ŝi 
tuj konsciis, ke la nekonata monaĥo estas 
Ŝia edzo. 


Ĉiuj 701 reĝinoj kuris malsupren laŭ 

la ŝtuparoj al la palaca korto. Tie ili sekvis 
la reĝodevenan monaĥon. Laŭ instruo 
de Reĝino Sivali, ili delasis siajn harojn 
kaj provis tenti la reĝon por restigi lin. 
Il ploris kaj ploregis, petante: "Kial vi 
faras tion?" Tiam ĉiuj homoj en la urbo 
maltrankviliĝis kaj eksekvis lin. Ili kriis 
plorante: "Ni jam aŭdis, ke nia reĝo fariĝis 
simpla monaĥo. Kiel ni povos denove trovi 
reganton tiel bonan kaj justan?" 

Ĉiuj haremaj reĝinoj en belaj vualoj 
kaj riĉaj juveloj kriis kaj petis, sed tio ne 
ŝanĝis la menson de la iluminiĝinto, ĉar 
li jam faris sian decidon kaj persistis en 
la klopodo. Li jam rezignis la sanktan 
aspergan orbovlon de la ŝtato, kiu 


transdonis la potencon de la reĝa familio 

al li. Anstataŭe li tenis la simplan argilan 
almozbovlon de modesta monaĥo, serĉanto 
de Vero. 

Fine Reĝino Sivali ĉesigis ploradon. 
Ŝi vidis, ke la belaj reĝinoj de la haremo 
ne povis haltigi sian edzon. Do ŝi iris al la 
komandanto de la armeo. Ŝi ordonis al li 
estigi fajron inter la domaĉoj kaj dezertaj 
konstruaĵoj sur la vojo de la reĝo, kaj 
ankaŭ fajrigi arbetojn kaj malsekajn foliojn 
en malsamaj regionoj de la urbo por estigi 
abunde da fumo. 

Kiam ĉio estis farita, ŝi falis sur la 
teron ĉe la piedoj de la reĝo kaj ploregis: 
"La tuta Mitila estas brulanta, Via Reĝa 
Moŝto! La belaj konstruaĵoj kun valoraj 


artaĵoj, valoraj metaloj, juveloj kaj 

trezoroj estas detruataj. Revenu, Via Reĝa 
Moŝto, por savi vian riĉaĵon antaŭ ol tro 
malfruas!" 

Sed la Iluminiĝinto respondis: "Ĉio ĉi 
apartenas al la aliaj, kaj mi havas neniom. 
Nun nenion mi timas perdi. La perdaĵoj ne 
povas malĝojigi min. Mia menso restas en 
paco." 

Poste li forlasis la urbon tra la norda 
pordo, ankoraŭ sekvate de ĉiuj 701 reĝinoj. 
Laŭ la instruo de Reĝino Sivali, 1li montris 
al li la vilaĝojn prirabitajn kaj detruitajn. 
Tie armitaj viroj atakis, dum aliaj ŝajnigis 
sin vunditaj aŭ mortigitaj. Sed la ŝajna 
sango estis farita el ruĝa tinkturo kaj la 
mortintoj estis afektaj. La reĝo sciis bone, 


ke tio estas trompo, ĉar ne estis veraj 

rabistoj kaj murdantoj en la regno de 
Mitila. 

Piedirinte ankoraŭ pli malproksimen, 
la reĝo haltis kaj demandis siajn 
ministrojn: "Kies regno ĝi estas?" "Via, 
Via Reĝa Moŝto," 1l1 respondis. "Do punu 
iun ajn, kiu trapasos la linion," li ordonis, 
kiam li faris linion trans la vojo. Neniu 
imkuzive de Reĝino Sivali kuraĝis trapasi 
la linion. Sed kiam ŝi vidis, ke la reĝo 
daŭre iras laŭ la vojo kun sia dorso al ŝi, 
ŝin trafis neeltenebla dolorego. Batante 
sian bruston, ŝi falis trans la linion. Tuj 
kiam la linio estis transigita, ĉiuj homoj 
perdis sian timon kaj sekvis ŝin. 

Reĝino Sivali restigis la armeon ĉe 


si dum la tuta homamaso sekvis Reĝon 

Fruktabundulo. Li senĉese iris multajn 
mejlojn direkte al la Himalajo en la nordo. 

Samtempe estis sankta monaĥo 
nomata Naradao, kiu vivis en ora 
kaverno de Himalajo. Li estis tre saĝa. 
Per granda mensa klopodo li gajnis 
supernaturan povon, kiun laŭdire posedis 
nur la plej superaj sankuloj. Meditinte 
en la eksterordinara mensstato dum tuta 
semajno, li subite kriis: "Kia feliĉo! Ho, 
kia feliĉo!" 

Poste, uzante sian specialan povon, li 
superrigardis tutan Hindion por vidi, ĉu iu 
ajn sincere serĉas la saman feliĉon, spite 
ĉiujn logaĵojn en la mondo. Li vidis nur 
Reĝon Fruktabundulo, la Bodisatvon, kiu 


iutage fariĝos Budho. Li vidis, ke li jam 

rezignis ĉiujn siajn mondajn povojn, sed 
ankoraŭ estas malhelpata de la sekvanta 
homamaso ekde sia antaŭa sekulara vivo. 
Por helpi kaj kuraĝigi lin, li magie flugis 
tra la aero kaj flosis antaŭ la reĝo. 

Li demandis Reĝon Fruktabundulo: 
"Ho, monaĥo, kial la homamaso brue 
sekvas vin?" La reĝo diris: "Mi jam 
forrezignis la povon de regado kaj forlasis 
la sekularan vivon por bono. Jen la kaŭzo, 
kial miaj antaŭaj subuloj sekvas min, 
kvankam mi forlasas ilin feliĉe." 

La sankta monaĥo diris: "Ne tro 
memfidu, monaĥo. Vi ankoraŭ ne sukcesis 
forlasi la sekularan mondon, ĉar ankaŭ 
restas obstakloj en vi. Tiuj estas "kvin 


obstakloj", kiuj estas la avido je ordinaraj 

plezuroj vida, aŭda kaj aliaj; la avido 
damaĝi aliajn; maldiligenteco; mensaj 
maltrankviliĝoj; kaj neraciaj duboj. 
Praktiku la perfektojn, estu pacienca kaj 
pensu nek tro multe nek tro malmulte pri 
vi." 

Li finis: "Mi benos, ke vin protektu 
bono, scio kaj saĝo sur via vojo." Poste 
l malaperis kaj revenis en sian oran 
kavernon. 

Pro la saĝa admono, Reĝo 
Fruktabundulo malpli zorgis pri la ekstera 
homamaso, konsciante, ke la plej grandaj 
malhelpoj aŭ obstakloj estas en lia interna 
menso. 

Samtempe Reĝino Sivali alifoje falis 


ĉe liajn piedojn. Ŝi petegis: "Ho, Reĝo, 

aŭskultu la vekriojn de viaj regatoj. Antaŭ 
ol forlasi ilin por via bono, konsolu ilin per 
kronado al via filo por regi anstataŭ vi." 

Li respondis: "Mi jam forlasis miajn 
subulojn, amikojn, parencojn kaj landon. 
Ne maltrankviliĝu pri tio. La nobeloj de 
Mitila jam bone trejnis la reĝidon Longa 
Vivo kaj ili protektos kaj subtenos vin 
ambaŭ." 

Ŝi daŭrigis: "Ho, reĝo, estante monaĥo, 
vi lasos min senedza. Kia honto! Kion mi 
faru?" 

Li diris: "Nur zorgeme instruu al la 
reĝido eviti ĉiajn malbonajn ideojn, vortojn 
kaj kondutojn. Alie vi kaŭzos dolorigajn 
rezultojn al vi mem." 


Ce sunsubiro, la reĝino starigis 

tendon, dum la reĝo iris en la arbaron por 
dormi sub arbo. La sekvan tagon ŝi daŭre 
sekvis lin, kondukante la armeon kun si. 
Ili proksimiĝis al malgranda urbo. 

Estis hazardo, ke viro en la urbo 
aĉetis pecon da freŝa viando de buĉisto. 
Apenaŭ li kuiris kaj metis ĝin sur tablon 
por malvarmigi, kiam vaganta hundo 
kaptis ĝin kaj forkuris. La viro postkuris 
la hundon ĝis la suda pordo de la urbo. Tie 
li ĉesis, ĉar li estis tro laca por daŭrigi. 

La fuĝanta hundo trapasis la vojon de 
Reĝo Fruktabundulo kaj Reĝino Sivali. 
Timigite de ili, ĝi perdis la viandon sur la 
teron. La reĝo vidis, ke ĝi estas peco da 
bona viando kaj oni ne scias, kiu estas ĝia 


posedanto. Do li purigis la viandon, metis 
445 


ĝin en sian bovlon kaj ekmanĝis. 

Reĝino Sival, kiu kutime manĝis 
bongustaĵojn en la palaco, abomenis tion. 
Ŝi diris: "Eĉ ĉe la rando de morto altklasa 
sinjoro ne manĝus postlasitaĵon de hundo! 
Manĝi tiel naŭzan manĝaĵon montras, ke 
vi estas tute sentaŭga!" Sed li respondis: 
"Estas via propra vanteco, kiu detenas vin 
vidi la valoron de tiu ĉi viando. Akirite 
juste, ĉiuj manĝaĵoj estas puraj kaj bonaj!" 

Dum ili daŭre proksimiĝis al la 
urbo, Reĝo Fruktabundulo pensis: 
"Reĝino Sivali daŭre sekvas min. Tio 
estas malbona por monaĥo. Oni dirus, 
'Li forrezignis sian regnon, sed ne povas 
liberiĝi de sia edzino!' Mi devas trovi 


metodon por instrui ŝin, ke ŝi foriru." 

Ĝuste tiam ili renkontis kelkajn 
infanojn ludantajn. Inter ili estis knabino 
kun unu braceleto ĉirkaŭ brako kaj du 
ĉirkaŭ la alia. Opiniante, ke ŝ1 estas saĝa 
knabino, la reĝo demandis ŝin: "Mia 
infano, kial unu el viaj brakoj bruas, dum 
la alia ne?" 

La malgranda knabino respondis: 
"Ho, monaĥo, ĉar ĉirkaŭ unu brako estas 
du braceletoj, dum ĉirkaŭ la alia nur unu. 
Kie estas du, unu certe frapas la alian kaj 
eligas bruon. La brako kun nur unu restas 
silenta. Do se vi deziras feliĉon, vi devas 
lerni kontentecon de via soleco." 

La Bodisatvo diris al la reĝino: "Ĉu 
vi aŭdis la saĝajn vortojn de tiu ĉi infano? 


Kiel monaho mi hontas lasi vin resti ĉe mi 

antaŭ ŝi. Do Iru vian vojon kaj mi iros la 
mian. Ni ne plu estas geedzoj. Adiaŭ!" 

La reĝino konsentis kaj ili prenis 
apartajn vojojn. Sed ŝi denove estis trafita 
de kordoloro kaj revenis por daŭrigi la 
sekvadon. Ili kune iris en la urbon, do li 
povis kolekti almozan manĝaĵon. 

Ili iris al la domo de sagofaranto. 
Ih vidis, ke li malsekigis la ruĝe ardan 
sagon kaj rektigis ĝin okulmezurante la 
sagotigon nur per unu okulo malfermita. 
La reĝo demandis lin: "Amiko, por fari 
la sagon perfekte rekta, kial vi rigardas 
ĝin kun okulo malfermita dum la alia 
fermita?" 

La faranto de sagoj respondis: "Per du 


malfermitaj okuloj, la vido de la dua okulo 

ĝenas tiun de la unua. Nur koncentrante 
mian vidon per unu okulo mi povas vere 
vidi la rektecon de la sago. Do se vi volas 
esti feliĉa, vi devas lerni kontentecon pri 
soleco." 

La reĝo kolektis almozan manĝaĵon 
kiam ili forlasis la urbon. Li diris al la 
reĝino: "Ĉu vi denove aŭdis la same saĝajn 
vortojn de la metiisto? Kiel monaĥo mi 
hontas lasi vin resti kun mi antaŭ li. Do 
Iru Vian vojon kaj mi iros la mian. Ni 
ne plu estas geedzoj nun. Adiaŭ!" Sed ŝi 
daŭre sekvis lin. 

La grandulo detranĉis tigon de alta 
herbo. Li diris al Reĝino Sivali: "Nur 
kiel du pecoj de la herba tigo ne povas 


unul1ĝi denove, mi ne kuniĝos kun vi 

en la geedziĝa lito. Ni neniam kuniĝos 
denove. Vivu sola kiel la perfekta tigo de 
netranĉita herbo, mia eksedzino Sivali." 

Aŭdinte tion, la reĝino preskaŭ 
freneziĝis de la kordoloro kaj malĝojo. Ŝi 
sin bategis per ambaŭ manoj ĝis ŝi falis 
sur la teron, tute perdinte sian konscion. 
Vidinte tion, la Bodisatvo rapide forlasis 
la vojon. Li forviŝis siajn piedsignojn kaj 
malaperis en ĝangalo. 

Unue li rezignis la potencon kaj riĉaĵon 
de reĝo. Nun li rezignis la potencon kaj 
deziron de edzo. Fine li akiris liberecon 
por sekvi la vojon de vaganta monaĥo 
serĉanta veron. Li iris al Himalajo kaj 
en nur unu semajno li sukcesis disvolvi 


specialan mensan povon. Li neniam 

revenis al la sekulara mondo. 

Dume la reĝaj ministroj, kiuj sekvis 
longan distancon, atingis la svenintan 
reĝinon. Ili ŝprucis akvon sur ŝin kaj 
revivigis ŝin. Ŝi demandis: "Kie estas mia 
edzo, la reĝo?" Ili respondis: "Ni ne scias. 
Ĉu vi ne scias?" En timego ŝi ordonis: 
"Serĉu lin!" Ili serĉis kaj serĉadis, sed 
kompreneble, li forfuĝis sukcese. 

Post kiam Reĝino Sivali sobriĝis el siaj 
timo kaj malĝojo, ŝi ekkonsciis, ke ŝi ne 
plu sentas koleron, ĵaluzon kaj venĝemon 
kontraŭ monaĥo Fruktabundulo. 
Anstataŭe, ŝi admiris lin pli ol iam ajn 
ekde ilia renkontiĝo, kiam ŝi donis sian 
manon al li kaj gvidis lin al la trono. 


Laŭ ŝia ordono oni starigis 

monumentojn por honori la kuraĝan 
Reĝon Fruktabundulo en kvar lokoj, kie li 
parolis kun la flosanta sanktulo Naradao, 
kie li manĝis la viandon perditan de 
hundo, kie li demandis la knabineton kaj 
ankaŭ kie li demandis la sagofaranton. 

Ĉe la du mangarboj en la reĝa ĝardeno 
la reĝino kronis la reĝidon Longa Vivo 
kiel novan reĝon. Kune kun armeoj kaj 
sekvantaj homoj ili revenis al la urbo de 
Mitila. 

Kvankam per si mem, Reĝino Sivali 
jam lernis ion sekvinte kaj perdinte sian 
edzon Fruktabundulo. Ankaŭ ŝi gustumis 
liberecon! 

La saĝa reĝino rezignis la kortegan 


devon. Si retiriĝis por mediti en la ĝardeno 

ĉe la mangarboj. Kun granda strebo ŝi 
gajnis altan mensstaton por renaskiĝi en 
ĉiela mondo. 

La moralinstruo estas: Estas pli facile 


gajni potencon ol rezigni ĝin. 

51. BANDO DE DRINKEMULOJ 


[Sobreco] 


lam kiam Brahmadato estis reĝo, la 
Iluminiĝinto renaskiĝis en riĉa familio. Li 
fariĝis la plej riĉa homo en Benareso. 
Harzarde estis bando da drinkemuloj 
vagantaj sur stratoj. Ĉio, kion ili ĉiam 
pripensis, estis trovi metodon por akiri 
alkoholaĵon kaj drogon, sen kiuj ili ne 
povis VIVI laŭ sia opinio. 
Iutage, kiam ili elspezis ĉiujn monerojn 
kiel kutime, 1l1 elkovis planon por prirabi 
la plej grandan riĉulon en Benareso. Sed ili 


ne sciis, ke li estas renaskiĝinta Bodisatvo, 

kaj li ne estis tiel facile trompebla. 

Ili decidis fari "dormigan alkoholaĵon", 
en kiu estis sekrete miksita dormiga 
medikamento. Ilia plano estis inviti la 
riĉulon trinki la alkoholaĵon. Kiam li 
endormiĝos profunde, ili forŝtelos ĉiujn 
lajn monon, juvelojn kaj eĉ la valorajn 
vestaĵojn surportatajn de li. Do ili starigis 
portempan drinkejon apud la vojo. Ili 
metis sian laste restantan alkoholaĵon en 
botelon, kaj miksis en ĝin kelkajn fortajn 
dormig-pilolojn. 

Poste, la riĉulo iris sur la vojo al la 
palaco. Unu el la drinkemuloj vokis lin: 
"Honora sinjoro, kial vi ne ekĝuu vian 
tagan rajton kaj iom drinku kun ni? La 


unua kliento drinkas senpage!" Dirinte, li 

elverŝis la falsan likvoron. 

La Iluminiĝinto neniam prenis 
alkoholaĵon, sed li estis scivola, kial tiuj 
drinkemuloj tiel malavaras je sia favorata 
alkoholaĵo. Tio tute ne similas al ilia 
kutima konduto. 

Li ekkonsciis, ke tio eble estas 1a 
trompo. Do li decidis doni al ili lecionon. 
Li diris: "Estas kulpo aperi antaŭ la reĝo 
ebrie, kaj eĉ kun iomete da fiodoro en mia 
spiro. Bonvolu afable atendi min ĉi tie. Mi 
venos al vi kiam mi revenos el la palaco." 

La drinkemuloj senesperiĝis. Ili ne 
povis drinki tiel frue kiel ili deziris. Sed 
1li decidis atendi pacience. 

Malfrue en tiu tago la riĉulo revenis 


al la ĉevoja drinkejo. La drinkemuloj jam 

deziregis ekdrinki. Ili tuj alvokis lin kaj 
diris: 

"Honora sinjoro, kial vi ne celebru vian 
viziton al la reĝo? Ĝuu la bonan likvoron. 
La unua venanto drinkos senpage, sciu!" 

Sed la riĉulo daŭre rigardis la vinajn 
botelon kaj glason. Li diris: "Mi ne fidas 
vin. La botelo kaj glaso de la vino estas 
precize samaj kiel matene. Se ĝi estus 
tiel bona kiel vi diris, vi jam almenaŭ 
gustumus iom. Fakte vi ne povus deteni 
vin de eldrinko. Mi ne estas malsaĝulo. 
Vi certe aldonis ion dubindan en la 
alkoholaĵon." 

La riĉulo eliris, kaj la drinkemuloj 
povis fari nenion alian ol ellabori novan 


komploton. 
457 


La moralinstruo estas: Tenu vin sobra 


kaj gardu vian klaran konon. 

52. LA SENNOMA ARBO 


[Prudento] 


Iam estis estro de karavano. Li vojaĝis 
de unu lando al alia vendante diversajn 
varojn. Lia karavano kutime havis 
almenaŭ 500 bovĉarojn. 

Dum unu el la vojaĝoj li devis trapasi 
densan arbaron. Antaŭ ol iri en la arbaron, 
li alvenigis ĉiujn membrojn de la karavano 
kaj avertis: "Miaj amikoj, kiam vi iros tra 
la arbaro, vin gardu kontraŭ venenaj arboj, 
fruktoj, folioj, floroj kaj eĉ mielĉelaroj. 

"Do sen konsulti min unue, ne manĝu 


ion ajn, kion vi ne manĝis antaŭe, Ĉu 

fruktojn, foliojn, florojn aŭ ion alian." Ili 
ĉiuj respondis respektoplene: "Jes, sinjoro." 
Estis vilaĝo en la arbaro. Ĝuste ekster 
la vilaĝo staris arbo nomata "Sennoma 
Arbo". Ĝiaj trunko, branĉoj, folioj, floroj 
kaj fruktoj tre similis al tiuj de ordinara 
mangoarbo. Eĉ la koloro, formo, odoro 
kaj gusto ankaŭ tre similis al tiuj de 
mangoarbo. Sed malsame de mangoj, la 
sennomaj fruktoj estis mortige venenaj. 
Kelkaj homoj irantaj antaŭe atingis 
la sennoman arbon. Ili ĉiuj suferis de 
malsato, dum la sennomaj fruktoj vidiĝis 
kiel bongustaj maturaj mangoj. Iuj el ili 
tuj ekmanĝis la fruktojn senpripense. Ili 
manĝegis antaŭ ol oni ekavertis ilin. 


Ahaj rememoris la averton de la 

estro, sed ili opiniis, ke tiu eble estas 
mangoarbo alispeca. Ili opiniis, ke ili estas 
fortunaj trovi maturajn mangojn ĝuste en 
la proksimo de la vilaĝo. Do ili decidis 
manĝi iom da fruktoj antaŭ ol la fruktoj 
elĉerpiĝis. 

Estis ankaŭ kelkaj homoj pli saĝaj ol 
aliaj. Il opiniis, ke estas pli sekure sekvi 
la averton de la estro kvankam ili ne sciis, 
ke hazarde li estas Iluminiĝinto. 

Post kiam la estro atingis la arbon, 
homoj singardemaj kaj ne tuŝintaj la 
fruktojn demandis: "Sinjoro, kio estas tiu 
ĉi arbo? Ĉu la fruktoj estas manĝeblaj?" 

Post la zorgema pririgardo li respondis: 
"Ne, tute ne. Ĝi aspektas kiel mangoarbo, 


sed fakte tio ne estas vera. G1 estas venena 

sennoma arbo. Eĉ ne tuŝu ĝin!" 

Ektimis tiuj, kiuj jam manĝis la 
sennomajn fruktojn. La estro ordonis al 
1l1 sin vomigi laŭeble plej rapide. Ili tion 
faris kaj oni manĝigis al ili kvar dolĉajn 
manĝaĵojn, kiuj estis sekaj vinberoj, 
kansukera pasto, dolĉaj jogurtoj kaj 
abela mielo. Tiamaniere iliaj gustorganoj 
refreŝiĝis post la elvomado. 

Malfeliĉe, la plej avidaj kaj stultaj 
homoj ne sukcesis saviĝi el la morto. Ili 
estis tiuj, kiuj tuj ekmanĝis la venenajn 
fruktojn senpripense. Estis jam malfrue 
por savi ilin. La veneno jam efikis kaj 
mortigis ilin. 

Antaŭe, kiam karavanoj venis al 


sennoma arbo, oni manĝis la venenajn 

fruktojn kaj mortis en sia dormo 
dumnokte. En la sekva mateno la 
vilaĝanoj kutime venis al la kampadejo. Ili 
kaptis la mortintojn je la kruroj, tiris ilin 
al sekreta loko kaj enterigis ilin. Poste ili 
forprenis por si ĉiujn varojn kaj bovĉarojn 
de la karavanoj. 

Ili atendis la saman okazaĵon ĉifoje. 
Je tagiĝo de la sekva mateno la vilaĝanoj 
kuris al la sennoma arbo. Ili diris inter 
si mem: "La bovoj apartenos al mi!" 
"Mi volas la ĉarumojn kaj ĉarojn!" "Mi 
forprenos la varojn!" 

Sed kiam ili atingis la sennoman 
arbon, 1li vidis, ke plej multe da vojaĝantoj 
de la karavano vivis bonfarte. Surprizite, 


1l1 demandis: "Kiel vi scias, ke tio ne estas 

mangoarbo?" La vojaĝantoj respondis: "Ni 
ne sciis, sed nia estro avertis nin anticipe. 
Li eksciis kia arbo ĝi estas, tuj kiam li 
vidis ĝin." 

La vilaĝanoj demandis la estron de la 
karavano: "Ho, saĝulo, kiel vi scias, ke tio 
ne estas mangoarbo?" 

Li respondis: "Mi eksciis tion pro 
du kaŭzoj. Unue, la arbo estas facile 
grimpebla por homoj, kaj due, ĝi staras 
ĝuste ĉe la vilaĝo. Se la fruktojn sur tiu 
arbo oni ne manĝis, certe estas danĝere 
manĝi ilin!" 

Ĉiuj miris, ke tiu vivsava saĝo baziĝas 
sur tiel simpla ĉiutaga scio. La karavano 
daŭrigis sian vojaĝon sekure. 


La moralinstruo estas: La saĝuloj 

estas kondukitaj de ĉiutaga saĝo, dum la 


malsaĝaj sekvas nur malsaton. 

53. REĜIDO KVINARMILO KAJ 
MONSTRO GLUHARO 


[La diamanta Armilo] 


Iam la Iluminiĝinto naskiĝis kiel filo 
de la Reĝo kaj Reĝino en Benareso. En 
la tago de lia nomiĝo, la reĝo invitis 800 
aŭguristojn en la palacon, kaj por plezurigi 
ilin donacis al ili ĉion, kion ili deziris. 
Poste, la reĝo petis al ili aŭguri la sorton 
de la novnaskita reĝido. Tiel ili povis trovi 
bonan nomon por li. 

Unu el la aŭguristoj estis spertulo pri 
legado de makuloj sur la korpo. Li diris: 


"Via Reĝa Moŝto, tiu ĉi estas homo kun 
8 

granda merito. Li estos la reĝo post vi." 

La aŭguristoj estis tre saĝaj. Ili 
informis al la reĝo kaj reĝino tion, kion 
tiuj deziris aŭskulti. Ili diris: "Via filo 
lertos en uzado de kvin armiloj. Li 
fariĝos fama kaj granda majstro de ĉiuj 
kvin armiloj en la tuta Hindio." Pro tio, 
la reĝo kaj reĝino nomis la filon "Reĝido 
Kvinarmilo" 

Kiam la reĝido estis 16-jara, la reĝo 
decidis sendi lin al altlernejo. Li diris: 
"Iru, mia filo, al la urbo de Takasila. Tie vi 
trovos mondfaman instruiston. Lernu de 
li ĉion, kion vi povas. Donu la monon al li 
kiel pagon." Li donis mil ormonerojn al la 
reĝido kaj sendis lin sur la vojon. 


La reĝido iris al la mondfama 

instruisto de Takasila. Li lernis tre 
diligente kaj fariĝis la plej bona lernanto. 
Post kiam la instruisto instruis al la 
reĝido ĉion, kion li sciis, li donacis al li 
kvin armilojn kiel specialan diplomiĝan 
premion. Poste li resendis lin al Benareso. 
Sur la vojo hejmen Reĝido Kvinarmilo 
atingis arbaron hantatan de monstro. La 
lokanoj avertis lin: "Junulo, ne iru tra la 
arbaro. Tie vivas giganta monstro nomata 
Gluharo. Li mortigos ĉiujn, kiujn li vidas." 
Sed la reĝido estis memfida kaj 
sentima kiel juna leono. Do li iris en 
la arbaron ĝis li renkontis la teruran 
monstron. La monstro estis tiel alta kiel 
arbo, kun la kapo tiel granda kiel tegmento 


kaj okuloj tiel grandaj kiel pladoj. La du 

flavaj longaj dentoj etendiĝis el lia blanka 
fenda buŝo kun malbele brunaj dentoj. 
Li havis malbelan ventron kovritan per 
blankaj punktoj, kaj liaj manoj kaj piedoj 
estis bluaj. 

La monstro blekis kaj hurlis al la 
reĝido: "Kien vi iras en mia arbaro, etulo? 
Vi servas nur kiel buŝpleno da manĝaĵo. 
Mi englutos vin!" 

La reĝido ĵus diplomiĝinta de 
altlernejo jam gajnis la plej altan premion 
de sia instruisto. Do li opiniis, ke li ĉion 
scias, kaj kapablas ĉion fari. Li respondis: 
"Ho, feroca demono, mi estas Reĝido 
Kvinarmilo. Mi venis por serĉi vin. Mi 
kontraŭbatalos vian atakon! Mi mortigos 


vin facile per miaj unuaj du armiloj, 

pafarko kaj venenaj sagoj." 

Do li metis venenan sagon sur la 
pafarkon kaj pafis ĝin rekte al la monstro. 
Sed la sago tuj kroĉiĝis preme al lia hararo 
kiel gluita kaj tute ne vundis lin. La reĝido 
pafis ĉiujn restajn el la 50 venenaj sagoj 
unu post alia, sed ili ĉiuj gluiĝis al la 
hararo de la monstro nomata Gluharo. 

La besto skuis sian korpon de la 
malbela tegmenteca kapo ĝis la bluaj 
piedoj, kaj ĉiuj sagoj falis sur la teron 
senefike. 

Reĝido Kvinarmilo eltiris sian trian 
armilon, spadon longan je 33 coloj. Li 
pikis sian malamikon per ĝi. Sed ĝi firme 
gluiĝis en la dika tavolo de la glueca 


hararo. Li ĵetis al la monstro lancon, sian 

kvaran armilon, sed ankaŭ ĝi sin kroĉis al 
lia hararo. 

La reĝido atakis lin per bastono, sia 
lasta armilo. Tiu ankaŭ gluiĝis firme sur la 
glueca hararo. 

Poste la reĝido kriis: "Ho, monstro, ĉu 
vi ne aŭdis pri mi, Reĝido Kvinarmilo? Mi 
havas pli ol miaj kvin armiloj. Mi havas la 
forton de mia juna korpo. Mi rompos vin 
en pecetojn!" 

Li trafis Gluharon per sia dekstra 
pugno kiel boksisto. Sed ĝi ankaŭ gluiĝis 
al la hirta hararo kaj li ne plu kapablis 
movi ĝin. Li batis lin per sia maldekstra 
pugno, sed ĝi same gluiĝis firme. Li 
piedbatis lin per sia dekstra piedo, kaj 


poste la maldekstra, kiel mastro de 
ZVA] 


luktarto. Sed 1li ambaŭ same algluiĝis kiel 
liaj pugnoj. Fine li frapis lin laŭeble plej 
forte per sia kapo kiel luktisto. Sed, ankaŭ 
lia kapo algluiĝis. 

Eĉ gluite al la monstro je kvin partoj 
kaj pendante de sia vestaĵo, la reĝido 
neniom timis. 

Gluharo pensis: "Vere strange. Li pli 
ŝajnas leono ol homo. Eĉ kaptite de feroca 
monstro kia mi, li ankoraŭ ne tremas de 
timo. Mi ĉiam mortigas homojn en tiu ĉi 
arbaro, sed neniam renkontis tiel bravan 
kiel tiun ĉi reĝidon. Kial li ne timas min?" 

Ĉar Reĝido Kvinarmilo ne similis al 
ordinarulo, Gluharo ne volis rekte manĝi 
lin. Anstataŭe li demandis: "Kial vi ne 


timas morton, junulo?" 

La reĝido respondis: "Kial mi devas 
timi morton? Sendube ĉiu, kiu naskiĝis, 
estas destinita al morto!" 

Tiam la Iluminiĝinto pensis: "La kvin 
armiloj donitaj de la mondfama instruisto 
estas senutilaj, kaj eĉ la leoneca forto de 
mia juna korpo estas senutila. Mi devas 
uzi mian mensan armilon, la nuran armilon 
bezonatan por mi super mia instruisto kaj 
mia korpo." 

La reĝido daŭrigis: "Estas malgranda 
sekreto, kiun mi ankoraŭ ne diris al vi, 
monstro. En mia ventro estas sekreta 
armilo. Ĝi estas diamanta armilo, kiun 
vi ne povas digesti. Ĝi tranĉus vian 
internaĵon en pecetojn se vi sufiĉe malsaĝe 


englutus min. Do se mi mortus, ankaŭ vi 

ne povus VIviI plue. Jen kial mi ne timas 
vin." 

La reĝido tiel uzis sian grandan 
internan forton en la maniero facile 
komprenebla al Gluharo. Li sciis bone, 
ke tiu ĉi plej granda el ĉiuj armiloj en sia 
menso estas ĝuste lia propra diamanta 
inteligenteco. 

Gluharo pensis: "Sendube tiu ĉi 
sentimulo diris la veron. Eĉ se mi manĝos 
tiun heroon tiel malgrandan kiel sojfabon, 
mi ne povos digesti lin. Do mi devas 
lasi lin foriri." Timante sian eventualan 
morton, li liberigis Reĝidon Kvinarmilo. 

Li diris: "Vi estas grandulo. Mi 
liberigos vin anstataŭ manĝi vin. Kiel la 


luno reaperas post la eklipso, vi brilos 

plezure inter ĉiuj viaj amikoj kaj parencoj." 

La Iluminiĝinto lernis lecionon de la 
batalo kontraŭ Gluharo. Li trovis, ke la 
nura taŭga armilo estas neniu el materialaj 
armiloj krom la interna inteligenteco. Per 
la diamanta armilo li ankaŭ eksciis, ke 
mortigi vivon kondukos nur suferon al la 
mortiginto. 

Kun dankemo, li instruis la malfeliĉan 
monstron: "Gluharo, vi naskiĝis kiel 
monstro murdema, sangsuĉa kaj karnovora 
nur pro viaj malbonaj kondutoj en la 
antaŭaj vivoj. Se vi ne ĉesigos mortigon, 
via fiago kondukos vin nur al suferado en 
tiu ĉi vivo kaj en la postaj. Vi iros nur de 
mallumo al mallumo. 


"Nun vi jam lasis min libera, do ne 

plu mortigu aliajn tiel libere. Aŭskultu 
min. Mortigi vivon kondukas vin al sufero 
en tiu ĉi mondo, kaj poste vi renaskiĝos 
en la infera mondo, kiel besto aŭ malsata 
spirito. Eĉ se vi hazarde renaskiĝos kiel 
homo, vi suferos de mallonga vivo!" 

Reĝido Kvinarmilo daŭre instruis 
Gluharon. Finfine, la monstro konsentis 
sekvi la kvin trejnajn ŝtupojn. En sia 
maniero li konvertiĝis de monstro en 
amikan arbaran feon. Kiam la reĝido 
forlasis la arbaron, li raportis al la lokanoj 
pri la ŝanĝiĝo de la monstro. Ekde tiam 
oni donis al Gluharo manĝaĵon kaj ili vivis 
en paco. 

Reĝido Kvinarmilo revenis al 


Benareso. Poste li fariĝis reĝo. Fine li 

forpasis kaj renaskiĝis laŭ sia merito. 
La moralinstruo estas: La nura armilo 


bezonata de vi estas kaŝita en vi mem. 


AT 


54. GIGANTA ORPECEGO 


[Modereco] 


lam estis riĉa vilaĝo. La plej riĉa 
homo en la vilaĝo decidis kaŝi grandan 
orpecegon por protekti ĝin kontraŭ 
banditoj kaj rabistoj. Do li enterigis ĝin en 
proksima rizkampo. 

Multajn jarojn poste, la vilaĝo ne plu 
estis riĉa kaj la rizkampo dezertiĝis kaj 
ne plu estis utila. Malriĉa farmulo decidis 
plugi la kampon. Post iom da plugado la 
plugilo hazarde trafis la delonge forgesitan 
kaŝitan trezoron. 


Unue li opiniis, ke ĝi eble estas 

tre malmola arboradiko. Sed kiam li 
malkovris ĝin, li vidis eksteratende, ke ĝi 
estas bela brila oro. Li ne kuraĝis porti ĝin 
kun si en la tago, do li kovris ĝin denove 
kaj atendis ĝis la noktiĝo. 

La malriĉa farmulo revenis al la 
kampo je la noktomezo. Li denove 
malkovris la oran trezoron. Li provis levi 
ĝin, sed ĝi estis tro peza por movi. Li ligis 
ĝin per ŝnuro kaj provis treni ĝin. Sed ĝi 
estis tiel granda, ke li neniel povis movi 
ĝin iomete. Li tristiĝis, pensante, ke li 
estas bonsorta trovi la trezoron, sed tro 
malbonsorta por preni ĝin kun si. Li eĉ 
provis piede puŝi la gigantan orpecegon, 
sed ĝi neniom movetiĝis. 


Do li sidiĝis kaj komencis pripensi la 

situacion. Li opiniis, ke la nura rimedo 
estas dividi ĝin en kvar malpli grandajn 
partojn kaj tiel li povos porti pecon da oro 
al hejmo ĉiufoje. 

Li kalkulis: "La unuan parton mi 
uzos por ordinara ĉiutaga vivo. Alian mi 
konservos por eventualaj bezonoj. La trian 
mi investos en miaj kampaj aferoj. Kaj mi 
gajnos meriton per la kvara, almozdonante 
al malriĉuloj kaj bezonantoj, kaj ankaŭ por 
aliaj bonfaraj kondutoj." 

Kun kvieta menso li sukcesis dividi 
la gigantan orpecegon en kvar malpli 
grandajn pecojn, kaj facile portis ilin 
hejmen kvarfoje. 

Poste li vivis feliĉe, 


La moralinstruo estas: "Ne mordu tion, 

kio estas pli granda ol vi povas maĉi." 

55. SINJOROJ SIMIO KAJ 
KROKODILO 


[Bonaj Kondutoj] 


Iam antaŭe sinjoro Simio vIVIS sola ĉe 
riverbordo. Li estis forta kaj plej granda 
saltisto. 

En la mezo de la rivero estis bela 
insulo kovrita de arboj de mangoj, 
ananasoj kaj aliaj fruktoj. Estis hazarde, 
ke roko elŝoviĝis el la akvo inter la bordo 
kaj insulo. Kvankam ŝajne neeble, sinjoro 
S1mio kutime saltis de la riverbordo al la 
roko, kaj de la roko al la insulo. Li manĝis 


fruktojn sur la insulo tuttage kaj revenis 

hejmen per la sama vojo vespere. 

Paro da geedzoj el alta klaso vivis en 
la rivero. Il estis gesinjoroj Krokodilo. 
Il atendis la naskiĝon de sia unua bebo. 
La graveda sinjorino Krokodilo de tempo 
al tempo deziris manĝi ion raran, do ŝi 
faradis ne ordinarajn postulojn al sia fidela 
edzo. 

Kiel aliaj bestoj, sinjorino Krokodilo 
miris, kiel sinjoro Simio saltadis de la 
bordo al la insulo kaj inverse. Iutage 
venis al ŝi subita deziro manĝi la koron de 
sinjoro Simio. Por plezurigi ŝin, sinjoro 
Krokodilo promesis, ke li tuj akiros la 
koron de sinjoro Simio por vespermanĝo. 

Sinjoro Krokodilo iris kaj kuŝis sur 


la roko inter la riverbordo kaj insulo. Li 

atendis sinjoron Simion reveni vespere por 
kapti lin. 

Kiel kutime sinjoro Simio pasigis 
tutan tagon sur la insulo. Kiam estis 
tempo por reveni al sia hejmo sur la bordo, 
li rimarkis, ke la roko evidente kreskiĝis. 
Ĝi estis pli alta ol antaŭe laŭ lia memoro. 
Li pririgardis kaj trovis, ke la rivera 
nivelo estas sama kiel matene. Sed la roko 
sendube plialtiĝis. Li tuj suspektis, ke ruza 
sinjoro Krokodilo volas trompi lin. 

Por certiĝi pri tio, li kriis al la direkto 
de la roko. "Hoj, sinjoro Roko. Kiel vi 
fartas?" Li kriis trifoje. Poste li kriis: "Vi 
kutime respondis kiam mi parolis al vi. 
Sed hodiaŭ vi diris nenion. Kio okazis al 


Vi, sinjoro Roko?" 

Sinjoro Krokodilo pensis: "Sendube en 
aliaj tagoj tiu ĉi roko kutime parolis kun 
la simio. Mi ne povas atendi ĝis ekparolos 
la muta roko! Mi devas paroli kiel la roko 
por trompi lin." Do li kriis: "Mi fartas 
bone, sinjoro Simio. Kion vi volas?" 

Sinjoro Simio demandis: "Kiu vi 
estas?" 

La krokodilo respondis pretervole: "Mi 
estas sinjoro Krokodilo." 

"Kial vi kuŝas tie?" demandis la simio. 

Sinjoro Krokodilo respondis: "Mi 
atendas por preni vian koron. Vi ne povos 
forfuĝi de mi, sinjoro Simio." 

La saĝa simio pensis: "Aha! li diris la 
veron. Ne troviĝas alia vojo por atingi la 


riverbordon. Do mi devas trompi lin." 

Li do kriis: "Sinjoro Krokodilo, mia 
amiko. Verŝajne vi Jam kaptos min. Do mi 
povos fari nenion ol doni mian koron al vi. 
Malfermegu vian faŭkon kaj kaptu ĝin tuj 


kiam mi preterpasos." 


Sinjoro Krokodilo tiel malfermegis 
sian faŭkon, ke liaj okuloj fermiĝis. 
Vidinte tion, sinjoro Simio tuj sin ĵetis sur 
la verton de sinjoro Krokodilo kaj de tie 
saltis al la riverbordo. 

Kiam sinjoro Krokodilo konsciis, ke 
li estas venkita, li admiris la sukceson de 
sinjoro Simio. Kiel bona sportisto en la 
konkurso, li laŭdis la venkinton. Li diris: 
"Sinjoro Simio, mia intenco kontraŭ vi 


estis malbona. Mi volis mortigi vin kaj 

preni vian koron nur por plezurigi mian 
edzinon dum vi nur deziris vin protekti 
sen damaĝi aliajn. Mi gratulas vin pro via 
sukceso!" 

Sinjoro Krokodilo revenis al la 
sinjorino. Komence Ŝi senesperiĝis, sed 
post kiam naskiĝis la malgranda bebo, ili 
portempe forgesis sian konflikton. 

La moralinstruo estas: Bona venkito 


estas vera sinjoro. 

56. SIMIA REĜIDO 


[Singardemo] 


lam antaŭe vivis kruela Simia Reĝo 
en Himalajo. Ĉiuj simioj en lia regno 
estis liaj edzinoj kaj infanoj. Li timis, 
ke iu el liaj filoj elkreskos, fariĝos reĝo 
kaj transprenos la regadon, do li starigis 
regulon, ke li mordu ĉiun filon tuj kiam 
tiu naskiĝis. Tio faris la filojn tro malfortaj 
por defi sian patron. 

Iu el la edzinoj de la reĝo gravediĝis, 
kaj la naskiĝonto estis knabo, do ŝi volis 
protekti lin kontraŭ la kruela regulo de sia 


edzo. Si forkuris en arbaron ĉe la piedo de 

malproksima monto. Tie ŝi naskis brilan 
simian bebon. 

Post nelonge la bebo kreskis kaj 
fariĝis granda kaj forta. Iutage li demandis 
sian patrinon: "Kie estas mia patro?" Ŝi 
respondis: "Li estas la reĝo de simioj 
vivantaj ĉe malproksima montpiedo. Do vi 
estas reĝido!" 

La simia reĝido petis: "Bonvolu 
konduki min al mia patro." Lia patrino 
respondis: "Ne, mia filo. Mi timas tion 
fari. Via patro morde vundas Ĉiujn siajn 
filojn por dumvive malfortigi ilin. Li 
timas, ke iu el liaj filoj anstataŭos lin kiel 
reĝon." La reĝido diris: "Ne timu por mi, 
panjo. Mi povas prizorgi min mem." Tio 


donis al ŝi fidon, kaj ŝi konsentis konduki 

lin al lia patro. 

Kiam la kruela maljuna reĝo vidis 
sian filon junan kaj fortan, li tuj pensis: 
"Sendube mia filo ŝtelos la regnon de mi 
post kiam li pli fortiĝos. Mi devas mortigi 
ln kiam mi ankoraŭ povas tion fari. 
Mi ĉirkaŭprenos lin ŝajne pro amo. Sed 
efektive mi premos lin ĝismorte!" 

La reĝo bonvenigis sian filon, dirante: 
"Ha, mia delonge perdita filo! Kie vi 
estis dum tiel longa tempo? Mi sopiregis 
al vi." Poste li tiris lin en sian sinon kaj 
ĉirkaŭprenis lin. Li premadis lin forte por 
mortigi lin. Sed la simia reĝido estis tiel 
forta kiel elefanto. Li ĉirkaŭprenis sian 
patron kontraŭstare. Li premis lin pli forte, 


ĝis li eksentis, ke krakis la riboj de la 

maljuna reĝo! 

Post la terura renkontiĝo, la simia 
reĝo des pli timis, ke li mortos pro sia 
filo iutage. Li pensis: "Proksime troviĝas 
lageto posedata de akva demono. Li povos 
manĝi mian filon tre facile, kaj poste 
solviĝos ĉiuj miaj problemoj!" 

La simia reĝo diris: "Nun estas 
perfekta tempo por via reveno, mia 
kara filo. Mi estas tro maljuna kaj volas 
transdoni al vi mian simian bandon. Sed 
mi bezonas florojn por la krona ceremonio. 
Iru al la proksima lageto kaj prenu de 
tie du specojn da blankaj akvolilioj, 
tri specojn da bluaj akvolilioj kaj kvin 
specojn da lotusfloroj." 


La simia reĝido respondis: "Jes, Paĉjo. 

Mi tros por preni ilin." 

Atinginte la lageton, la reĝido vidis, 
ke la lageto plenas de diversaj akvolilioj 
kaj lotusfloroj, sed anstataŭ rekte salti 
en la lageton por pluki ilin, li esploris 
singardeme. Li iris malrapide laŭ la bordo 
kaj rimarkis, ke estas piedsignoj irintaj 
en la lageton, sed neniu elirinta. Post 
momenta pripenso, li komprenis, ke tio 
estas la signo de lageto posedata de akva 
demono. Li ankaŭ komprenis, ke lia patro 
sendis lin al la lageto nur por mortigi lin. 

Li esploris plue ĝis li trovis mallarĝan 
parton de la lageto. Tie li kapablis salti de 
unu bordo al la alia per forto. Do li eksaltis 
trans la lageton, kaj dum sia transsalto, 


li sin klinis kaj prenis florojn sen tuŝi la 

lagakvon. Poste li retrosaltis kaj plukis pli 
da floroj. Do li senĉese saltadis tien kaj 
reen, kaj kolektis multe da floroj. 

La akva demono subite etendis sian 
kapon super la akvosurfacon. Li ekkriis: 
"Mi ĉiam vivas ĉi tie, sed vidis neniun 
homon aŭ beston, tiel saĝan kiel tiun ĉi 
simion. Li plukis ĉiujn deziratajn florojn 
sen tuŝi la sferon de mia povo en mia akva 
regno." 

Do la feroca demono faris vojon tra la 
akvo por si kaj iris sur la bordon. Li diris: 
"Via Reĝa Moŝto de simioj, Per tri meritoj 
oni fariĝas nevenkebla por siaj malamikoj. 
Evidente vi posedas ĉiujn tri: sperto, 
kuraĝo kaj saĝo. Vi estas vere nevenkebla! 


Diru al mi, grandulo, pro kio vi kolektas 

tiujn florojn?" 

La simia reĝido respondis: "Mia patro 
volas fari min reĝo de la regno, do laŭ lia 
ordono mi kolektis florojn por la krona 
ceremonio." 

La akva demono diris: "Vi estas tro 
honora por porti tiujn florojn per vi mem. 
Lasu min porti ilin por vi." Li do portis 
ĉiujn florojn kaj sekvis la reĝidon. 

La simia reĝo vidis de malproksime, ke 
la reĝidon sekvas la akva demono portanta 
florojn. Li pensis: "Mi sendis lin kolekti 
florojn kun deziro, ke li estu manĝita de la 
demono. Sed anstataŭe, la akva demono 
fariĝis lia servanto. Mi malsukcesis!" 

La simia reĝo timis, ke lin trafos ĉiuj 


rezultoj de liaj malbonaj kondutoj. Li 
494 


tiel teruriĝis, ke lia koro rompiĝis en sep 
pecojn. Kompreneble, pro tio li tuj mortis 
surloke! 
La simia bando elektis la fortan junan 
reĝidon kiel la novan reĝon. 
La moralinstruo estas: Singardemo 


kostas multe. 

57. DU MANIEROJ DE TAMBURADO 


OE O) 
Err 


[Malmodereco] 


lam vivis tamburisto en malgranda 
kampara vilaĝo. Li aŭdis, ke okazas foiro 
en la urbo Benareso. Do li decidis iri tien 
por gajni monon per tamburado. Li prenis 
sian filon kun si, por ke tiu akompanu lin 
en la muziko speciale komponita por ludo 
de du tamburoj. 

Ambaŭ tamburistoj, la patro kaj filo, 
iris al la foiro. Ili estis sukcesplenaj. Ĉiuj 
ŝatis ilian ludadon kaj donis monon al ili 
malavare. Post la foiro ili ekvojaĝis al sia 


hejmo en la malgranda vilaĝo. 

Sur la vojo ili devis trapasi malluman 
arbaron. Estis tre danĝere, ĉar rabistoj 
kutime prirabis preterpasantojn. 

La filo volis protekti sian patron kaj 
sin mem kontraŭ la rabistoj. Do li senĉese 
frapegis sian tamburon tiel laŭte kiel li 
povis."Ju pli brue, des pli bone!" li pensis. 

La tamburisto tiris sian filon flanken. 
Li klarigis al li, ke oni havas kutimon 
frapi tamburojn kiam preterpasas grandaj 
grupoj, precipe procesioj de la reĝo, 
sed ili faras tion intermite en majesta 
maniero, kvazaŭ ili neniun timas. Ili 
kutime tamburis dum kelka momento, 
restis silenta, denove tamburadis, kaj tiel 
plu. Li konsilis al sia filo fari la samon 


por mistifike pensigi la rabistojn, ke 

preterpasas potenca sinjoro. 

Sed la knabo ignoris la konsilon de la 
patro. Li opiniis, ke li scias plej bone. Li 
pensis: "Ju pli brue, des pli bone!" 

Samtempe, bando da rabistoj aŭdis la 
tamburadon de la knabo. Unue ili pensis, 
ke potenca riĉa sinjoro alproksimiĝas kun 
granda sekureco. Sed poste ili aŭdis, ke 
la tamburado daŭris freneze senhalte. Ili 
komprenis, ke tio sonas manie, kvazaŭ 
timigita hundido bojus kontraŭ granda 
kvieta hundo. 

Post esploro ili trovis nur la patron kaj 
filon. Ili bategis ilin, forrabis de 1li la tutan 
monon malfacile gajnitan, kaj fuĝis en la 


arbaron. 

La moralinstruo estas: Troa agado 


kondukas al malsukceso. 

58. DU PATRINOJ 


[Rezignado] 


lam estis fama instruisto en la urbo 
Takasila de norda Hindio. Li instruis 
religion kaj ĉiujn aliajn studobjektojn. 
Lia erudicio estis granda, kaj lia instrua 
kapablo estis mondfama. 

En tiu periodo knabo naskiĝis en riĉa 
familio de Benareso. Liaj gepatroj tenis 
sanktan fajron senĉese brulanta ekde lia 
naskiĝtago. Kiam li atingis 16-an jaron, 
1li proponis al li fari elekton. Ili diris: "Tiu 
ĉi sankta fajro bruladas ekde via naskiĝo. 


Se vi volas renaskiĝi en alta ĉiela mondo, 

portu ĝin al la arbaro kaj adoru la fajran 
dion. 

"Sed se vi volas havi ordinaran vivon 
kun familio, vi devas lerni kiel mastrumi 
la riĉaĵon de nia familio kaj ankaŭ pri la 
mondaj aferoj. Se vi faris tian elekton, iru 
kaj lernu ĉe la mondfama instruisto de 
Takasila." 

La junulo diris: "Mi ne volas esti 
sanktulo. Mi preferas esti viro kun familio. 
Mi estos feliĉa dum la resta periodo de 
mia vivo." Do liaj gepatroj sendis ln al 
la mondfama instruisto. Ili donis al li mil 
orajn monerojn kiel pagon por lia lernado. 

Post kelkaj jaroj la junulo diplomiĝis 
kun honoro kaj revenis al Benareso. 


Samtempe liaj gepatroj pli deziris, 

ke li fariĝu sanktulo en la arbaro. Tio 
estis ilia deziro ekde lia naskiĝtago. Lia 
patrino deziris la plej bonan vivon al sia 
filo. Ŝi pensis: "Mia filo volas edziĝi kaj 
vivteni familion. Li ne scias kiel danĝera 
estas malica virino al viro. Mi devas trovi 
metodon, por ke lia instruisto instruu tion 
al li." 

Do la saĝa virino demandis sian 
filon: "Ĉu vi gajnis nur la Ordinaran 
Diplomon, sed ankoraŭ ne havis la pli 
superan Malfeliĉan Diplomon?" Ŝia filo 
respondis: "Jes, mi nur gajnis la Ordinaran 
Diplomon." 

Lia patrino diris: "Kiel vi povas 
pretendi vin edukita en la mondaj aferoj 


se vi lernis nenion pri malfeliĉo? Reiru 

al la granda instruisto kaj petu de li la 
Malfeliĉan Diplomon." La filo obeeme 
sekvis la konsilon de sia saĝa patrino kaj 
reiris al la urbo Takasila. 

La mondfama instruisto havis 
120-jaran patrinon. Ŝi estis blinda kaj 
malforta, do la instruisto banis, manĝigis 
kaj prizorgis ŝin per siaj propraj manoj. 
Ĉar tio bezonis pli da tempo, li devigite 
rezignis la instruadon. Li translokiĝis 
kun sia patrino en arbaran dometon, kie li 
prizorgis ŝin tagnokte. 

Kiam la juna lernanto revenis de 
Benareso, li trovis, ke lia estinta instruisto 
ne plu estis en la altlernejo. Informiĝinte, 
ke li jam retiriĝis al arbaro, li tuj iris kaj 


trovis lin tie. 

Reciprokinte saluton, la instruisto 
demandis lin: "Kial vi revenis al mi 
tiel rapide?" Li respondis: "Vi ankoraŭ 
ne donis al mi Malfeliĉan Diplomon, 
Honora Instruisto." "Kiu diris al vi pri tia 
diplomo?" demandis la instruisto. "Mia 
patrino, sinjoro," li respondis. 

La instruisto pensis: "Mi neniam aŭdis 
pri tia diplomo. Sendube lia saĝa patrino 
volas, ke mi instruu al li kiel malicaj 
estas iuj virinoj ĉar ili kaŭzas grandan 
malfeliĉon al viroj." 

Li diris: "Bone. Mi instruos vin, por 
ke vi gajnu la superan diplomon. La kurso 
estas praktika programo. Viaj lecionoj 
konsistas el prizorgado al mia maljuna 


patrino por mi. Banu, manĝigu kaj 

prizorgu ŝin milde kaj zorgeme per viaj 
propraj manoj. 

"Kiam vi banas ŝin kaj masaĝas ŝian 
korpon, vi devas diri, 'Kara sinjorino, eĉ 
en Via maljuneco via haŭto restas tiel mola 
kaj bela. Vi devas konstante laŭdi ŝin pri 
ŝia beleco tiamaniere, dirante, 'Kiam vi 
estis juna, V1 certe estis des pli bela!' Kaj 
se ŝi diros 10n ajn al vi, vi devas informi 
min senhonte. Kaŝu nenion, kio ĝi estas. 
Se vi faras tion senerare, V1 gajnos la 
Malfeliĉan Diplomon. Tiam via patrino 
feros pri via sukceso." 

La lernanto konsentis kaj komencis 
prizorgi la 120-jaran maljunulinon. 
Li banis kaj vartis Ŝin per siaj propraj 


manoj. Li masaĝis ŝiajn brakojn, krurojn, 

dorson kaj kapon. Farante tion, li diradis: 
"Sinjorino, estas vere eksterordinare! Eĉ 
en tiel granda aĝo, viaj brakoj kaj kruroj 
estas tiel belaj! Mi eĉ ne povas Imagi, 
kiel bela vi estis en via juneco!" En tiu ĉi 
maniero li laŭdis pri ŝia beleco foje kaj 
refoje por multaj tagoj. 

Iom post iom forta deziro estiĝis en 
la menso de la maljunulino. Kvankam 
ŝi sciis bone, ke ŝi estas blinda, kaj ŝia 
korpo kadukiĝis pro maljuna aĝo, tamen 
ŝi pensis: "Sendube tiu ĉi junulo volas vivi 
kun mi kiel mia edzo." Do ŝi demandis 
lin: "Ĉu ni vivu kune kiel geedzoj?" 

La junulo respondis: "Jes, certe, 
sinjorino. Mi volegas. Sed kiel mi povas 


tion fari? Via filo estas mia instruisto, kaj 

li estas tre respektinda por mi. Tio kaŭzos 
al l hontindan skandalon. Mi ne povas 
hontigi mian instruiston." 

Do la patrino de la instruisto diris: 
"Tiuokaze, mortigu mian filon se vi vere 
volas resti kun mi!" 

La lernanto diris: "Kiel decas por mi 
mortigi lin kiam mi jam lernas ĉe li dum 
tiel longa tempo? Kiel mi rajtas mortigi 
lin nur pro mia deziro je vi?" Ŝi respondis: 
"Se vi restos kun mi kaj ne forlasos min, 
mi mem mortigos lin!" 

Laŭ la interkonsento la lernanto iris 
al la mondfama instruisto kaj informis 
lin pri ĉio, kio okazis. Estis mirinde, ke 
la instruisto tute ne surpriziĝis. Li diris: 


"Vi faris tre bone pro via informiĝo, mia 

lernanto. Mi aprecas vian bonan laboron." 

Poste li esploris la horoskopon de sia 
patrino kaj trovis, ke tiu tago ĝuste estis 
tempo por Ŝia morto. Li diris: "Mi aranĝos 
provon por ŜI." 

La instruisto skulptis statuon el mola 
ligno de arbobranĉo. Li faris ĝin precize 
laŭ sia vera grandeco. Li kuŝigis la statuon 
en la liton kaj kovris ĝin per litkovrilo. 
Li ligis longan ŝnureton al ĝi kaj donis la 
ŝnureton al sia lernanto. Li diris: "Nun 
donu la ŝnureton kaj hakilon al mia 
patrino. Diru al ŝi, ke estas ĝusta tempo 
por la mortigo." 

La lernanto obeeme revenis al 
la blinda maljunulino. Li diris: "Mia 


instruisto dormas en sia lito, sinjorino. Se 

vi sekvos la ŝnureton, ĝi kondukos vin al 
li. Poste mortigu lin per tiu ĉi hakilo se vi 
vere povos tion fari!" 
Ŝi respondis: "Se vi ne forlasos min, 

mi tion faros." Li diris: "Kiel mi povus 
forlasi vin?" 

Ŝi do prenis la hakilon en siajn manojn. 
Ŝi tremis kiam ŝi stariĝis. Malrapide ŝi 
sekvis la ŝnureton al la lito de sia filo. Ŝi 
palpis la statuon kaj konstatis, ke ĝi vere 
estas ŝia filo. Ŝi tiris la litkovrilon de ĝia 
kapo kaj levis la hakilon. Kun intenco 
mortigi sian filon per unu hako, ŝi hakis 
ĝin je la kolo tiel forte kiel ŝi povis. Tio 
eligis grandan sonon, do Ŝi sciis, ke la 
hakilo trafis lignon. 


La instruisto demandis: "Kion vi 

faris, panjo?" Ŝi subite eksciis, ke ŝi estis 
trompita kaj ŝia fiintenco malkovrita. 
Ŝin trafis tiel granda paniko, ke ŝi tuj 
falis morta sur la teron. La tempo por la 
horoskopo estis preciza. 

La mondfama instruisto respekte 
kremaciis la kadavron de sia patrino kaj 
oferis florojn al ŝia cindro. 

Poste li diris al sia lernanto: "Mia filo, 
en realo efektive ne troviĝas tia objekto 
kiel 'Malfeliĉa Diplomo'. Malicaj virinoj 
kaŭzas malfeliĉojn. Vi estas bonŝanca 
havante patrinon tiel bonan kaj saĝan. 
Per la metodo sendi vin ĉi tien por la 
"Malfeliĉa Diplomo", ŝ1 volis, ke mi 
instruu al vi, kiel malicaj la virinoj povas 


esti. 
510 


"Vi jam propraokule vidis, kiel mia 
patrino pleniĝis de avideco kaj vanteco. 
Ŝi donis la lecionon al vi. Nun reiru al 
via saĝa patrino, kiu multe zorgas pri via 
bonfarto." 

Kiam li revenis hejmen, lia patrino 
demandis: "Mia kara filo, ĉu vi finfine 
gajnis la superan Diplomon de Malfeliĉo?" 
Li respondis: "Jes, Panjo." 

Ŝi do diris: "Mi demandu vin denove, 
mia filo. Ĉu vi deziras forlasi la laikan 
vivon kaj iri en la arbaron por adori la 
fajran dion? Aŭ ĉu vi volas edziĝi kaj havi 
familian vivon?" 

Ŝia filo respondis: "Mi ne plu volas 
havi familian vivon. Mi jam vidis per miaj 


propraj okuloj, kiel malicaj iuj virinoj 

estas. Iliaj avideco kaj vanteco estas 
senlimaj. Do mi volas nenion fari por la 
laika vivo. Mi serĉos pacon kiel monaĥo 
en arbaro." 

Li respektoplene adiaŭis siajn 
gepatrojn. Post multjara kvieta meditado 
en la arbaro, li nature mortis kaj renaskiĝis 
en alta ĉiela mondo. 

La moralinstruo estas: Malvirtaĵoj 
inter virinoj kaj viroj kaŭzas malfeliĉon al 


111 ambaŭ. 

59. PASTRO VETLUDINTA PER 
VIVO 


[Miskondukita moraleco] 


Iam antaŭe estis reĝo, kiu emis 
vetludi kun sia kortega pastro. Kiam li 
ĵetis kubon, li ĉiam recitis la fortunajn 
sorĉvortojn: 

"Se allogite, ĉiuj virinoj nepre forĵetos 
sian fidelecon kaj kondutos malvirte." 

Ŝajne estis mirinde, ke uzante la 
sorĉvortojn, la reĝo ĉiam gajnis. Post 
nelonge la kortega pastro perdis preskaŭ 
ĉiun sian moneron pene gajnitan. 


Li pensis: "Mi perdis preskaŭ ĉiom el 

miaj havaĵoj al la reĝo. Eble tion kaŭzas 
liaj sorĉvortoj. Mi devas trovi rimedon 
por rompi la sorĉvortojn kaj regajni mian 
monon. Mi trovos puran virinon, kiu 
neniam kontaktis viron. Tiam mi ŝlosos 
ŝin en mia etaĝdomo kaj devigos ŝin esti 
fidela al mi!" 

Ŝajnis al li, ke tio estas bona ideo. Sed 
poste li ekhavis dubon. Li pensis: "Estas 
preskaŭ neeble teni virinon pura post kiam 
ŝi jam kutimiĝis al viro. Do mi devas 
laŭeble trovi la plej puran virinon, kiu 
neniam vidis viron!" 

Ĝuste tiam li hazarde vidis gravedan 
malriĉulinon preterpasanta. La kortega 
pastro estas spertulo por legi makulojn 


sur la korpo. Li tuj certigis al si, ke la 

naskiĝonta bebo estis inseksa. Tuj venis 
al li nova ideo: "Aha! Nur nenaskiĝinta 
bebino neniam vidis viron!" 

La kortega pastro volontis fari ĉion por 
venki la reĝon je la vetludo. Do li pagis 
monon por ke la malriĉa virino restu en 
lia domo kaj nasku la bebon tie. Kiam 
ĉarma knabineto naskiĝis, la kortega 
pastro aĉetis ŝin de ŝia patrino. Ŝi neniam 
vidis viron, kompreneble, krom la kortega 
pastro. Kiam ŝi elkreskis, li ankoraŭ tenis 
ŝin tute sub sia regado, kvazaŭ li posedus 
la kompatindan knabinon. 

La kruela pastro faris tion nur por sia 
kutimo de vetludado. Antaŭ ol la knabino 
plenkreskis, li evitis vetludi kun la reĝo. 


Nun ŝi jam plenaĝiĝis, kaj ankoraŭ estis 

lia malliberulino, l do denove proponis 
vetludon al la reĝo. 

La reĝo konsentis. Post kiam ili faris 
sian veton, la reĝo skuis la ĵetkubon kaj 
ripetis siajn favoratajn sorĉvortojn: 

"Se allogite, ĉiuj virinoj nepre forĵetos 
sian fidelecon kaj kondutos malvirte." 

Sed tuj antaŭ ol li ĵetis la ĵetkubon, la 
pastro aldonis: 

"Escepte de mia virino, kiu restas ĉiam 
fidela al mi!" 

La sorĉvortoj de la reĝo ne efikis. Li 
perdis la veton kaj ekde tiam la pastro 
gajnis je ĉiu kubĵeto. 

La reĝo miregis pro la subita ŝanĝiĝo. 
Post konsiderado, li pensis: "La pastro 


nepre havas puran virinon ŝlositan en la 

domo kaj devigitan por esti fidela al li sola. 
Jen kial miaj sorĉvortoj ne plu efikas." 

Li enketis kaj trovis, ke la kruela 
pastro vere tion faras. Do li alvenigis 
faman junan dandon kaj demandis lin, 
ĉu li povos sukcese delogi la virinon. La 
junulo respondis: "Sen problemo, Via 
Reĝa Moŝto!" La reĝo pagis al la junulo 
multe kaj ordonis lin tuj ekagi. 

La junulo aĉetis abunde da plej bonaj 
parfumoj kaj kosmetikaĵoj. Li ekfunkciigis 
butikon ĝuste ekster la etaĝdomo de la 
kortega pastro. La etaĝdomo de la pastro 
altis je sep etaĝoj kun sep pordoj aparte en 
ĉiu etaĝo. Virinoj gardis ĉiun pordon, kaj 
neniu viro estis permesita eniri krom la 


pastro. 

Nur unu servistino servis la virinon de 
la pastro. Ŝi portis ĉion enen kaj eksteren, 
inkluzive de parfumoj kaj kosmetikaĵoj. 
La pastro donis monon al ŝi por fari 
aĉetadon. 

La juna dando vidis, ke la servistino 
iradis en kaj ekster la etaĝdomon de la 
pastro. Li tuj eksciis, ke ŝ1 estas la nura 
persono, kiu povis helpi lin eniri. Do 
l elpensis metodon kaj dungis kelkajn 
kunulojn por helpi lin. 

La sekvan matenon, kiam la servistino 
elris fari aĉeton kiel kutime, la junulo 
drame falis sur la teron antaŭ ŝi. Kaptinte 
ŝiajn krurojn, li ekploris larmoplene: "Ho, 
mia kara patrino, estas tiel bone, ke mi 


vidas vin denove post tiel longa tempo!" 

Tiam laj kunuloj ankaŭ intervenis: 
"Jes, tiu ĉi estas ŝi. Ŝi aspektas same kiel 
antaŭe per siaj manoj, piedoj, vizaĝo kaj eĉ 
la stilo de la vestaĵo. Jes, tiu ĉi vere estas 
ŝi!" Ili ĉiuj senĉese diris, kiel mirinde, ke 
ŝi ŝanĝiĝis tiel malmulte dum tiel longa 
tempo. 

La kompatinda virino certe perdis sian 
filon delonge, ĉar baldaŭ ŝi konvinkiĝis, 
ke tiu ĉi estas ŝia perdita filo. Ŝi kaptis la 
saĝan dandon, kaj ili ambaŭ ploregis pro 
ĝojo je la mirakla rekuniĝo. 

Dum la plorĝemo la junulo demandis 
ŝin: "Kie vi loĝas nun, kara patrino?" "Mi 
loĝas najbare," ŝi diris, "en la etaĝdomo de 
la pastro. Tagnokte mi servas lian junan 


virinon. Sia beleco estas senkompara, 

kvazaŭ la marvirino ofte laŭdata de 
maristoj." 

Li demandis: "Kien vi iras nun, 
panjo?" "Mi aĉetos por ŝi parfumojn kaj 
kosmetikaĵojn, mia filo." "Ne necese, 
panjo," li diris, "ekde nun mi donas al vi la 
plej bonajn parfumojn kaj kosmetikaĵojn 
tute senpage!" Do li donis al ŝi parfumojn 
kaj kosmetikaĵojn, kaj ankaŭ faskon da 
amindaj floroj aldone. 

Kiam la juna virino de la pastro 
vidis ĉion multe pli bonkvalitan ol 
kutime, ŝi demandis, kial la pastro estas 
tiel korfavora al ŝi. "Ne," respondis la 
servistino, "tiuj ne venis de la pastro. Mi 
akiris ilin el la vendejo de mia filo." Ekde 


tiam ŝi akiris parfumojn kaj kosmetikaĵojn 

el la vendejo de la dando, kaj tenis ĉe si la 
monon de la pastro. 

Post nelonge, la dando komencis la 
sekvan paŝon de sia plano. Li sin ŝajnigis 
malsana kaj restis en la lito. 

Kiam la servistino iris en la vendejon, 
ŝi demandis: "Kie estas mia filo?" Oni 
diris al ŝi, ke li estas tro malsana por 
labori, kaj kondukis ŝin por vidi lin. Ŝi 
ekmasaĝis lian dorson kaj demandis: 
"Kio okazis al vi, kara filo?" Li respondis: 
"Eĉ se mi mortus, mi ne povus diri al vi, 
Panjo." 

Ŝi insistis: "Se vi ne povus diri al 
mi, al kiu vi povus diri?" Poste laŭ sia 
plano, la junulo ne plu povis sin deteni kaj 


konfesis al ŝi: "Mi fartis bone antaŭ ol vi 

diris al mi pri via ĉarma sinjorino 'kvazaŭ 
marvirino laŭdata de maristoj'. Mi ekamis 
ŝin pro via priskribo. Mi devas peti ŝian 
manon. Mi ne povas vivi sen ŝi. Mi estas 
tro deprimita por daŭrigi mian vivon!" 

La servistino diris: "Ne 
maltrankviliĝu, mia filo. Lasu tion al 
mi." Ŝi prenis eĉ pli da parfumoj kaj 
kosmetikaĵoj al la juna virino de la pastro. 
Ŝi diris al ŝi: "Mia mastrino, post kiam 
mia filo aŭdis de mi pri via beleco, li 
enamiĝis al vi. Mi ne scias kion fari plue!" 

Ĉar la pastro estas la nura viro, kiun 
la juna virino vidis, do ŝi estis scivolema, 
kaj kompreneble ŝi kovis rankoron pro la 
perforta mallibereco. Do ŝi diris: "Se vi 


povos ŝtele venigi lin en mian ĉambron, 

tio plaĉos al mi!" 

La gardistinoj ĉe la sep pordoj 
kontrolis ĉion, kion la servistino portis 
enen kaj eksteren. Do ŝi elpensis metodon. 
Ŝi kolektis la malpuraĵon, kiun ŝi povis 
trovi en la tuta etaĝdomo. Poste ŝi elportis 
iom da malpuraĵo ĉiutage en granda 
kovrita florkorbo. Kiam la gardistinoj 
traserĉis Ŝin, ŝi surŝmiris iom da malpuraĵo 
sur ilian vizaĝon. Tio faris ilin terni kaj 
tusi. Post nelonge ili ne plu kontrolis ŝin 
kiam ŝi trapasis la pordojn. 

Fine en iu tago ŝi kaŝis la junulon en 
sian kovritan florkorbon. Li estis sana 
sed maldika kaj malpeza. Ŝi sukcese 
portis lin tra ĉiuj sep garditaj pordoj en la 


privatan ĉambron de la juna sinjorino. la 

du geamantoj restis kune dum kelkaj tagoj 
kaj noktoj, do la juna dando detruis ŝian 
perfektan fidelecon, kiun la kruela pastro 
perforte altrudis al ŝi. 

Fine ŝi diris, ke estas tempo por li 
foriri. Li diris: "Mi foriros, sed antaŭ tio 
lasu min bati la maljunan pastron je la 
kapo ĉar li estas tiel kruela kontraŭ vi!" 
Ŝi konsentis kaj kaŝis lin en ŝrankon. Tio 
ankaŭ estis parto de lia sekreta plano. 

Kiam la pastro revenis, lia virino diris: 
"Via moŝto, mi estas tiel feliĉa hodiaŭ, ke 
mi volas danci dum vi ludos gitaron." 

La pastro diris: "Bone, mia belulino." 

"Sed mi estas tro hontema danci antaŭ 


v1," ŝi aldonis, "do bonvolu surporti 


okulŝirmilon dum mia dancado." Li 

denove konsentis ŝian postulon kaj ŝi metis 
okulŝirmilon ĉirkaŭ lian kapon. 

La pastro ludis belan muzikon per la 
komplika hindia gitaro, dum lia virino 
dancis. Post momento ŝi diris: "Kiel parto 
de mia danco, ĉu vi volontus lasi min frapi 
vin je la kapo?" "Laŭ via plaĉo, mia kara," 
li diris. 

Ŝi faris signon al la junulo. Li eliris de 
la ŝranko, alglitis de malantaŭe, kaj bategis 
la maljunan pastron je la kapo. Pro tio la 
okuloj de la pastro preskaŭ elstariĝis kaj 
tubero tuj aperis sur lia kapo. Li vekriis 
kaj la virino metis sian manon en la lian. 
Li diris: "Per tiel mola mano vi eĉ povas 
fari tiel fortan baton, mia kara!" 


La junulo reiris en la ŝrankon. La 

virino deprenis la okulŝirmilon de 
la pastro kaj ŝmiris ungventon sur la 
ŝsveliĝon de lia kapo. Kiam la pastro 
forlasis, la servistino kaŝis la junulon en 
sian florkorbon kaj ŝtele portis lin el la 
etaĝdomo. La junulo senprokraste iris al 
la reĝo kaj raportis al li la tutan historion, 
kompreneble en fanfarona maniero. 

En la sekva tago, la kortega pastro Iris 
al la palaco kiel kutime. La reĝo diris: "Ĉu 
ni faru vetludon per kubo?" La pastro tuj 
konsentis, revante pri pli granda gajno. 
Ĝuste kiel antaŭe, la reĝo recitis siajn 
sorĉvortojn: 

"Se allogite, ĉiuj virinoj nepre forĵetos 
sian fidelecon kaj kondutos malvirte." 


Kiel kutime la pastro aldonis: 

"Escepte de mia virino, kiu restas ĉiam 
fidela al mi!" 

Sed la ĵetkubo falis en la maniero 
favora al la reĝo kaj tiu prenis la monon de 
la pastro. 

La reĝo diris: "Ho, pastro, via Virino 
ne plu estas escepta! Vera fideleco ne 
povas esti devigita. Via plano estis teni 
novnaskitan knabinon, ŝlosi ŝin post sep 
pordoj garditaj de sep gardistinoj, kaj 
devigi ŝin esti ĉasta. Sed vi malsukcesis. 
La granda deziro de ĉiu malliberulo estas 
libereco! Ŝi ŝirmis viajn okulojn kaj ŝia 
Juna amato donis ŝvelaĵon per bato sur 
vian kapon maljunan kaj kalvan. Tio 
pruvas, ke viaj pordoj kaj gardistinoj estis 


tute senutilaj!" 

La pastro revenis hejmen kaj akuzis 
sian virinon. Sed samtempe ŝi Jam havis 
sian propran planon. Ŝi diris: "Ne, Via 
Moŝto. Mi estas tute fidela al vi. Neniu 
tuŝis min krom vi! Mi pruvos tion per juĝo 
de fajro. Mi iros en fajron senbruligite por 
pruvi, ke mi diris la veron." 

Ŝi ordonis, ke la maljuna servistino 
trovu sian filon, la juna dando, kaj proponu 
al li kapti ŝin je la mano por preventi ŝin 
iri en la flamojn. La ordonon sekvis la 
servistino. 

En la tago de la perfajra juĝo, la virino 
de la pastro diris al la rigardantoj: "Mi 
neniam estis tuŝita de alia viro krom tiu ĉi 
pastro, mia mastro. Laŭ tiu ĉi vero, la fajro 


ne havu potencon super mi." 

Poste, apenaŭ ŝi eksaltis en la fajron, 
kiam la junulo sin trudis el la homamaso 
kaj kaptis ŝin je la mano. Li kriis: "Haltu! 
Haltu! Kiel la pastro estas tiel kruela 
por devigi malfortan junulinon iri en la 
furiozan fajron!" 

Ŝi forte liberigis sian manon de li kaj 
diris al la pastro: "Via moŝto, tiu Ĉi Viro 
Jam tuŝis mian manon, do la juĝo de fajro 
estas tute senutila. Sed vi povas elvidi 
mian bonan intencon!" 

La pastro eksciis, ke li estis trompita. 
Li batis ŝin kaj elpelis ŝin por ĉiam. Je la 
fino la juna virino liberiĝis de la kruela 
pastro kaj malfeliĉa sorto. 

La moralinstruo estas: Neniu povas 


devigi iun esti bonkonduta. 

60. MALICULINO KAJ 
UT SAĜULO 


[Delogo] 


lam tre riĉa homo vivis en Benareso 
de norda Hindio. Li havis filinon, kiu 
estis la plej bela virino en la tuta urbo. Ŝia 
haŭto estis tiel mola kiel rozfloraj petaloj, 
ŝia vizaĝo koloris kiel lotusfloroj, kaj ŝiaj 
haroj nigris kiel meznokto. Sed malfeliĉe, 
ŝia beleco estis nur supraĵa, kaj Ŝi estis 
tre kruela interne. Ŝi humiligadis siajn 
servistinojn kaj eĉ ofte bategis ilin. Oni 
nomis ŝin "Maliculino". 


Iutage Ŝi iris al rivero por sin bani. 

Kiam ŝi sin banis, ŝiaj servistinoj ludis 
kaj plaŭdis en la akvo. Subite mallumiĝis 
kaj densa pluvŝtormo kovris la ĉielon 
super ili. Plej multe de la servistinoj kaj 
gardistoj forkuris. La servistinoj diris 
unuj al aliaj: "Nun estas perfekta tempo 
forigi la malican virinon por ĉiam." Do 
ili foriris kaj lasis sola en la rivero. La 
ŝtormo fariĝis pli kaj pli terure furioza je 
la sunsubiro. 

Kiam la servistinoj reiris hejmen sen 
Maliculino, la riĉulo demandis ilin: "Kie 
estas mia kara filino?" Ili respondis: "Ni 
vidis ŝin elirinta el la rivero, sed ekde tiam 
ni ne plu vidis ŝin. Ni ne scias, kien Ŝi 
iris." La riĉulo sendis siajn parencojn serĉi 


ŝin, sed nenie ili trovis ŝin. Samtempe 

Maliculino drivis al malsupra parto de la 
rivero pro feroca Inundo. 

Hazarde okazis, ke sanktulo vivas en 
la arbaro ĉe la rivero. En la kvieta regiono 
li meditadis dum longa tempo ĝis li ekĝuis 
sian internan feliĉon de alta mensstato. Pro 
tiu feliĉo li certigis al si mem, ke li jam 
forlasis la ordinaran deziron de la mondo. 

En la meznokto Maliculino drivis 
preter la kabano de la sanktulo en la 
furioza torento. Ŝi kriis kaj ploris por 
helpo. Tuj kiam la sanktulo aŭdis ŝin, li 
eksciis, ke virino estas en danĝero. Do 
li hastis al la rivero kun torĉo kaj vidis 
ŝin baraktanta. Li enakviĝis kaj elsavis 
ŝin. Li konsolis ŝin dirante: "Ne timu. Mi 


prizorgos Vin." 

Li portis ŝin en la kabanon kaj estigis 
fajron por ŝin sekigi kaj varmigi. Li donis 
fruktojn al ŝi por manĝi. Post kiam ŝi 
manĝis ĝissate, li demandis: "Kie vi loĝas? 
Kiel vi falis en la riveron?" Ŝi diris al li pri 
la ŝtormo kaj kiel ŝiaj servistinoj forlasis 
ŝin. Li kompatis ŝin kaj lasis ŝin dormi 
en lia kabano por kelkaj noktoj. Li mem 
tranoktis sub la steloj. 

Post kiam ŝi resaniĝis, li diris al ŝi, 
ke estas tempo por ŝŜ1 hejmeniri. Sed ŝi 
sciis, ke li estas sanktulo, kiu ĵuris neniam 
vivi kun virino kiel geedzoj. Jen kial l 
tranoktis ekstere dum ŝi dormis en la 
kabano. 

Por pruvi siajn proprajn povon kaj 


superecon al li, ŝ1 decidis delogi lin rompi 

la religian ĵuron. Ŝi rifuzis forlasi ĝis ŝi 
tentis lin fali en amiĝon al ŝi. 

Maliculino uzis pozojn, artifikojn kaj 
flatojn, pri kiuj virinoj lertas. La sanktulo 
ankoraŭ ne estis sufiĉe forta por rezisti 
kontraŭ ŝia tento. Post kelkaj tagoj ŝi 
sukcesis delogi lin rompi sian ĵuron. Ili 
ekvivis kune en la kvieta arbaro kvazaŭ 
geedzoj. Li perdis la internan feliĉon 
gajnitan post meditado por longaj jaroj. 

Baldaŭ Maliculino tediĝis pri la arbara 
vivo. Ŝi sopiris al la bruo kaj ekscitiĝo 
de la homplena mondo. Do ŝi kveris kaj 
kaĵolis ĝis ŝi realigis sian deziron. Ili 
transloĝiĝis en najbaran vilaĝon. 

En la komenco la sanktulo vivtenis 


ŝin per vendado de buterlakto. Poste la 

vilaĝanoj venis kaj petis de li konsilon. 
Ili tuj eksciis, ke aŭskulti lin alportos 
al ili bonan sorton. Do ili eknomis lin 
"Buterlakta Saĝulo" kaj ankaŭ donis 
kabanon al li por loĝi. 

Iutage bando da banditoj atakis la 
vilaĝon. Ili rabis ĉiujn valorajn objektojn 
kaj kidnapis kelkajn vilaĝanojn, inkluzive 
de Maliculino. Reveninte sian arbaran 
kaŝejon, ili dividis la prirabaĵojn. Kiam ili 
ekdividis la kaptitojn, la banditestro estis 
sorĉita de la beleco de Maliculino. Do li 
prenis ŝin kiel sian edzinon. 

Ĉiuj aliaj kaptitoj estis liberigitaj. 
Kiam ili revenis al la vilaĝo, Buterlakta 
Saĝulo demandis, kio okazis al lia edzino. 


Il informis lin, ke banditestro tenas 

ŝin kiel edzinon. Li pensis: "Ŝi neniam 
povos vivi sen mi. Ŝi nepre trovos ŝancon 
por forfuĝi kaj reveni al mi." Ĉiuj aliaj 
vilaĝanoj forlasis la vilaĝon opiniante, ke 
ĝ1 estas malfortuna, sed Buterlakta Saĝulo 
restis en sia kabano kredante, ke lia edzino 
revenos iutage. 

Maliculino ekĝuis plezuran vivon de 
banditoj. Sed ŝi maltrankviliĝis, ke ŝia 
edzo venus kaj forkondukus ŝin. Ŝi pensis: 
"Tiam mi perdus la ĵus trovitan luksaĵon. 
Mi estos sekura se mi forigos lin. Do mi 
sendos leteron al li kun preteksto, ke mi 
amas lin arde. Kiel antaŭe mi uzos mian 
delogan povon por subigi lin. Sed ĉifoje li 
renkontos sian finon, kaj mi restos bandita 


reĝino!" 

Post kiam Buterlakta Saĝulo ricevis 
la leteron, li kredis ĉiujn vortojn de ŝi. Li 
tuj enarbariĝis kaj kuris al la kaŝejo de 
la banditoj. Kiam li vokis ŝin, Maliculino 
elris kaj diris: "Ho, mia kara edzo kaj 
mastro. Mi estas tre feliĉa revidi vin. Mi 
ne plu povis atendi por forfuĝi kun vi. Sed 
nun ne estas bona tempo, la banditestro 
facile sekvos nin kaj mortigos nin ambaŭ 
se nI foriros nun. Do ni atendu ĝis la 
nokto." Ŝi kondukis lin en la ĉambron, lin 
manĝigis kaj kaŝis en ŝrankon. 

Post kiam la banditestro revenis ebrie 
en la vespero, Maliculino demandis lin: 
"Via Moŝto, kion vi faros se vi vidos mian 
antaŭan edzon nun?" "Mi batfaligos lin kaj 


piedbatos lin de unu flanko de la ĉambro 
537 


al la alia!" li fanfaronis, "kaj kie li estas 
nun?" "Li estas multe pli proksima ol via 
Imago," ŝi diris, "fakte li estas ĉi tie, en la 
ŝranko!" 

Li malfermis la ŝrankon kaj eltiris 
Buterlaktan Saĝulon. Li batis lin pugne 
kaj piede tien kaj reen en la ĉambro kiel li 
fanfaronis. La kompatinda viktimo tute ne 
vekriis. Anstataŭe, li nur murmuris: 

"Sendankema malamantino, mensoga 
perfidulino." 

Tio estis ĉio, kion li diris. Ŝajne li fine 
lernis lecionon, sed tiel dolore! 

Finfine la ebria bandito laciĝis de 
batado. Li ligis la viktimon, prenis 
vespermanĝon kaj tuj dronis en ebria 


dormo. 

Post la ebria dormo, la banditestro 
vekiĝis pli sobriĝinte en la sekva mateno. 
Li denove bategis la ligitan viktimon 
per manoj kaj piedoj. Anstataŭ vekrii, 
Buterlakta Saĝulo ankoraŭ daŭre 
murmuris: 

"Sendankema malamantino, mensoga 
perfidulino." 

La bandito pensis: "Kial la viro 
senĉese diras la samajn vortojn foje kaj 
refoje kiam mi punas lin?" Vidinte, ke 
la edzino ankoraŭ dormas profunde, li 
demandis al li, kion tio signifas. 

Buterlakta Saĝulo respondis: 
"Aŭskultu, kaj mi diros al vi. Mi estis 
arbara sanktulo kaj pace ĝuis altan staton 


de mia menso. Iunokte mi aŭdis tiun 

ĉi virinon krianta kiam ŝi drivis en la 
rivero dum ŝtormo. Mi savis ŝian vivon 
kaj resanigis ŝin. Samtempe ŝi delogis 
min kaj mi perdis ĉiujn miajn internajn 
trankvilecon kaj feliĉon. Ni transloĝiĝis 
en vilaĝon kaj havis tre ordinaran vivon. 
Tiam vi forkaptis ŝin. Poste ŝi sendis al 
mi leteron dirante, ke ŝi suferas vivi kun 
vi, kaj petas, ke mi savu ŝin. Do vi povas 
vidi, ke ŝi tentis min al tiu ĉi katastrofo. Ŝi 
transdonis min en vian manon. Jen kial mi 
diris: 

'Sendankema malamantino, mensoga 
perfidulino." 

La banditestro ne estis malsaĝa. 
Li pensis: "Tiu viro estas tiel bona 


prizorganto por Ŝi, tamen ŝi ankoraŭ 

kondukis lin en tiun ĉi embarasiĝon. Kion 
ŝi povos fari kontraŭ mi? Estus pli bone 
forigi ŝin." 

Li malligis Buterlaktan Saĝulon kaj 
konsolis lin dirante: "Ne maltrankviliĝu. 
Mi prizorgos vin." Li vekis Maliculinon 
kaj diris: "Mia kara, ni mortigu tiun ĉi 
viron ĉe lia propra vilaĝo." Li kondukis 
ilin al la dezertiĝinta vilaĝo. Li ordonis 
ŝin kapti sian antaŭan edzon. Poste li levis 
sian spadon kaj forte hakis, sed en la lasta 
momento, li splitis Maliculinon en du 
pecojn. 

Eĉ 1u tiel malbona kiel la murdema 
bandito povis ŝanĝi sian konduton. 
Li prizorgis la antaŭan rivalon ĝis tiu 


resaniĝis. Post kelkaj tagoj li demandis: 

"Kion vi volas fari nun?" 

La saĝulo respondis: "Mi ne plu volas 
la laikan vivon. Mi volas reiri al mia 
antaŭa arbaro por meditado." 

La bandito diris: "Ankaŭ mi volas 
konvertiĝi kaj lerni meditadon en la 
arbaro." Disdoninte ĉiujn siajn ŝtelitajn 
havaĵojn, li iris kaj loĝis en la arbaro kune 
kun Buterlakta Saĝulo kiel ties lernanto. 
Post granda strebado ili ambaŭ atingis 
altan staton de interna feliĉo. 

La moralinstruo estas: Seksa tento 


estas danĝera al ambaŭ viroj kaj virinoj. 

61. VILAĜANO KAJ LIA EDZINO EL 


[Adulto] 


lam fama instruisto instruis en 
kaj ĉirkaŭ Benareso. Li havis pli ol 
500 lernantojn. Unu el ili venis de 
malproksima vilaĝo. Sen multa scio pri 
kondutoj de urbanoj, li enamiĝis kun 
knabino de Benareso kaj edziĝis al ŝi. Post 
la geedziĝo li daŭrigis sian lernadon ĉe la 
instruisto. Sed li komencis malĉeesti en 
la kurso, iam eĉ restante du aŭ tri tagojn 
ekstere ĉiufoje. 


Lia edzino senskrupule faris ĉion, 

kion ŝi volis. Ŝi ne estis fidela kaj lojala 
kvankam ŝi edziniĝis al la lernanto. Ŝi eĉ 
havis sekretajn amatojn. 

Post la kunesto kun siaj amatoj, ŝi 
kutime kondutis tre humile al sia edzo. Ŝi 
parolis milde kaj penis plezurigi lin. Sed 
en aliaj tagoj kiam ŝi faris nenion eraran, 
ŝi estis kruda kaj agresema. Ŝi kriis al 
sia edzo kaj ĉagrenis lin. Tio preskaŭ 
frenezigis lin. Li tute konfuziĝis de tio, ke 
ŝi kondutis varie de tempo al tempo. 

La vilaĝano estis tiel ĉagrenita, ke 
li malĉeestis en siaj lecionoj. Kaj kiam 
li restis hejme, li trovis, ke la urbanino 
estas malĉasta. Li estis tiel malĝoja, ke li 
forestis de la lernejo por sep aŭ ok tagoj. 


Kiam li finfine sin montris en la 

lernejo, la fama instruisto demandis: 
"Junulo, kial vi malĉeestis dum tiel longa 
tempo? Kio okazis al vi?" Li respondis: 
"Sinjoro, mia edzino ege konfuzis min. En 
iuj tagoj ŝi kondutas kiel humila servistino, 
sed en la aliaj ŝi fariĝas aroganta, 
agresema, kruda kaj malica. Mi ne povas 
priskribi ŝin. Mi tute ne scias, kion fari kaj 
kie peti helpon. Jen kial mi ne ĉeestis en 
viaj lecionoj." 

La instruisto diris: "Ne maltrankviliĝu, 
Junulo. Riveroj toleras la banon de ĉiuj 
homoj, riĉaj kaj malriĉaj. Ŝoseoj ankaŭ 
malfermiĝas al ĉiuj veturiloj, grandaj kaj 
malgrandaj. Malavaraj homoj konstruas 
ĉevojajn domojn por gajn1 meritojn, kaj 


ĉiuj homoj rajtas dormi tie. Same, ĉiuj 

estas bonvenaj preni akvon el la vilaĝa 
puto. 

"Same, iuj virinoj ne fidelas al sia edzo 
kaj ŝatas teni sekretajn amatojn. Tio nur 
estas konduto de iuj homoj. Estas malfacile 
kompreni kial ili kondutas tiamaniere. Sed 
kial vi koleras pri tio, kion vi ne povas 
ŝanĝi? 

"En la tagoj post kiam via edzino 
kunestis kun amato, ŝi kondutis milde 
kaj humile, sed en aliaj tagoj kiam ŝi 
faris nenion eraran, ŝi kondutis krude kaj 
senskrupule. Tio nur estas kutimo de iuj 
virinoj. Do kial vi koleras pri tio, kion vi 
ne povas ŝanĝi? 

"Akceptu ŝin laŭ ŝia kutimo kaj traktu 


ŝin en la sama komprenema maniero, ĉu 

ŝi estas bonkora aŭ malica al vi. Kial vi 
koleras pri tio, kion vi ne povas ŝanĝ1?" 

La vilaĝa lernanto sekvis la konsilon 
de la fama instruisto. La konduto de 
lia urba edzino ne plu ĝenis lin. Kiam 
ŝi eksciis, ke ŝia konduto estas ne plu 
sekreto, ŝi forlasis siajn amatojn kaj ŝanĝis 
sian konduton. 

La moralinstruo estas: Komprenemo 


mildigas koleron. 

62. LA SAĜO DE REĜINO 
MILDAKORO 


[Avideco] 


Iam la lluminiĝinto naskiĝis en riĉa 
altklasa familio en la urbo Kasi de norda 
Hindio. Li jam finis sian lernadon kiam 
li estis juna. Poste li rezignis ordinarajn 
dezirojn kaj forlasis la ĉiutagan mondon. 
Li fariĝis ermito kaj loĝis sola en arbaro 
de Himalajo. Post longtempa meditado li 
atingis altan mensan povon kaj pleniĝis de 
internaj feliĉoj. 

Iutage li venis al la urbo Benareso 


pro manko de salo. Li pasigis nokton en 

la reĝa ĝardeno. Matene li sin lavis, ligis 
sian hararon en tuberon sur la kapo kaj sin 
vestis en nigra felo de antilopo. Li faldis 
la kutime vestitan robon faritan el ruĝa 
arbŝelo. Poste li iris al la urbo por kolekti 
manĝaĵon. 

Kiam li atingis la palacan pordegon, 
Reĝo Brahmadato faris promenadon sur la 
teraso. Ekvidinte la modestan sanktulon, 
la reĝo tuj pensis, ke la sanktulo nepre 
Jam atingis la perfektan trankvilecon. Li 
ordonis al siaj servistoj konduki lin en la 
palacon. 

La reĝo petis la sanktulon sidiĝi sur 
luksan kuŝseĝon, kaj regalis lin per tre 
bonaj manĝaĵoj. Li dankis la reĝon. La 


reĝo diris: "Vi estas bonvena por ĉiam loĝi 

en mia kortega ĝardeno. Mi provizos al vi 
la 'kvar vivbezonaĵojn', kiuj estas manĝaĵo, 
vestaĵo, loĝejo kaj medicinaĵo. Pro tio, mi 
povos gajni meriton por renaskiĝi en ĉiela 
mondo." 

La sanktulo akceptis la bonkoran 
inviton. Li pasigis sekvajn 16 jarojn 
vivante en la reĝa ĝardeno de Benareso. 
Dume li instruis ĉiujn membrojn de la reĝa 
familio kaj ricevis la kvar vivbezonaĵojn 
de la reĝo. 

Iutage Reĝo Brahmadato decidis iri 
al landlimo por subpremi ribelon. Antaŭ 
la forlaso li ordonis sian reĝinon prizorgi 
la sanktulon. Ŝia nomo estis Reĝino 
Mildakoro. 


S1 preparis manĝaĵon ĉiutage por la 

sanktulo. Iutage li ne atingis la palacon 
akurate por sia manĝo. Dum atendado, 
Reĝino Mildakoro sin refreŝigis per 
parfumita bano, sin vestis en belaj vestaĵoj 
kaj juveloj, kaj kuŝiĝis sur la kuŝseĝo. 

Samtempe la Iluminiĝinto meditis 
en speciala plezura mensstato. Kiam li 
konsciis pri la malfrueco por tagmanĝo, 
li flugis al la palaco per magia povo de sia 
mensa pureco. 

Aŭdinte la susuron de lia arbŝela 
robo, Reĝino Mildakoro subite leviĝis el 
la kuŝseĝo, kaj ŝia bluzo hazarde deglitis 
dum momento. La sanktulo ekvidis 
tion tra la fenestro kiam li eniris, kaj 
surpriziĝis je la nekutima vido al la belega 


reĝino. 

Tuj leviĝis en la sanktulo deziro, kiun 
li jam subigis sed ankoraŭ ne forigis. Ĝi 
similis al tio, ke kobro kun plilarĝiĝanta 
nuko leviĝas el la korbo, en kiu ĝi restas. 
Lia deziro detruis lian trankvilecon, kaj li 
vundiĝis kiel korvo kun rompita flugilo. 
Li ne plu povis engluti sian manĝaĵon. 
Li portis ĝin al sia loĝejo situanta en la 
kortega ĝardeno kaj metis ĝin sub sian 
liton. Lia menso estis sklavigata de la vido 
al la bela Reĝino Mildakoro. Lia koro 
bruliĝis de avideco. Li restis sur la lito sen 
manĝi kaj trinki por sinsekvaj sep tagoj. 
Fine la reĝo revenis hejmen. Li 
iris ĉirkaŭ la urbo kaj poste rekte en 
la ĝardenan monaĥejon por viziti la 


sanktulon. Vidinte lin kuŝanta sur 

la lito, li pensis, ke li malsaniĝis. Li 
purigis la ĉambron kaj sidiĝis ĉe li. Li 
ekmasaĝis liajn piedojn kaj demandis: 
"Estimata majstro, kio okazis al vi? Ĉu vi 
malsaniĝis?" 

La sanktulo respondis: "Ho, granda 
reĝo, mian malsanon kaŭzis tio, ke mi 
estas katenita en la ĉenoj de avideco." 
"Kio estas via avideco?" demandis la reĝo. 
"Reĝino Mildakoro, Via Reĝa Moŝto." 
"Estimata," diris la reĝo, "mi donos 
Reĝinon Mildakoro al vi. Venu kun mi." 

Kiam ili atingis la palacon, Reĝo 
Brahmadato vestis sian reĝinon per plej 
bonaj vestaĵoj kaj ornamaĵoj. Poste li 
sekrete petis, ke ŝ1 helpu la malfeliĉan 


sanktulon reakiri sian purecon. Si 

respondis: "Mi scias kion fari, Via Moŝto. 
Mi savos lin." Poste la reĝo fordonis ŝin 
kaj ŝi forlasis la palacon kune kun la 
sanktulo. 

Post kiam ili pasis tra la ĉefa pordo, ŝi 
diris: "Ni bezonas domon por vivi. Reiru 
kaj petu ĝin de la reĝo." Li reiris kaj petis 
domon de la reĝo. La reĝo donis al ili 
kadukan dometon ekster la palaco. 

La sanktulo gvidis la reĝinon al ilia 
nova dometo, sed la reĝino rifuzis eniri. 
Li demandis ŝin pri la kialo. Ŝi diris: 
"Estas malpure ĉi tie. Reiru al la reĝo kaj 
prenu ŝovelilon kaj korbon." Li obeis kaj 
post kiam li revenis, ŝ1 ordonis lin fari 
ĉiujn purigojn. Li eĉ ŝmiris la murojn kaj 


plankon per freŝa bovfekaĵo. 
554 


Poste ŝi ordonis lin iri al la palaco kaj 
alporti ŝian liton, seĝon, lampon, littukon, 
kuirpoton kaj akvokruĉon sinsekve. Ŝi 
ordonis lin preni ĉiun el ĉio unufoje, kaj 
li obeis devoplene. Ŝi ordonis lin alporti 
akvon por ŝia bano kaj ankaŭ pretigi 
multajn aliajn objektojn. Li portis akvon 
por ŝia bano kaj poste aranĝis la liton. Fine 
1li sidiĝis ŝultro-ĉe-ŝultre sur la lito. Subite 
ŝi kaptis lin je la barbo kaj forte skuis 
lin tien kaj reen. Tirante lin al si, ŝi diris: 
"Ĉu vi memoras, ke vi estas sanktulo kaj 
pastro?" 

Nur tiam li sin liberigis el la freneza 
enamiĝo kaj ekkonsciis, kiu li estas. 
Regajninte memkonsciencon, li pensis: 


"Ho, en kiel kompatindan situacion mi 

falis! Mi blindiĝis pro mia avideco kaj 
fariĝis ĝia sklavo. Je la komenco de 
nura ekvido al virino, la freneza deziro 
povos konduki min en inferan mondon. 
Mia korpo estis brulanta, kiel sago de 
deziro trafis min je la koro, sed ne estiĝis 
sanganta vundo! Mi ne plu vidu ŝian 
korpon kiel realan. Mia propra malsaĝo 
kaŭzis al mi ĉiujn suferojn." 

Poste li diris laŭte: "Hodiaŭ mi 
redonos la saĝan Reĝinon Mildakoro al la 
nobla Reĝo Brahmadato. Poste mi reflugos 
al mia arbara hejmo!" 

Akompaninte ŝin en la palacon, li diris 
al la reĝo: "Mi ne plu deziras vian reĝinon. 
Antaŭ ol mi havis ŝin, ŝi estis mia nura 


deziro. Post kiam mi havis ŝin, unu deziro 

kondukis al alia senfine, nur ĝis infero." 

Per siaj inteligenteco kaj vivscio la 
saĝa Reĝino Mildakoro oferis grandan 
kontribuon al la sanktulo. Anstataŭ profiti 
de lia malforteco, ŝi repurigis lin. 

En perfekta trankvileco la 
Iluminiĝinto leviĝis en la aeron, faris 
predikadon al la reĝo, kaj poste magie 
flugis al arbaro de Himalajo. Li neniam 
revenis en la ordinaran mondon. Post jaroj 
da meditado en paco kaj plezuro, li mortis 
kaj renaskiĝis en alta ĉiela mondo. 

La moralinstruo estas: Avideco 


sklavigas kaj saĝo liberigas. 

63. FRATINECO, EDZINECO KAJ 


[Inteligenta Virino] 


lam antaŭe kelkaj banditoj prirabis 
vilaĝon kaj fuĝis en densan arbaron. Pluraj 
vilaĝanoj postkuris, ĉirkaŭis la arbaron kaj 
serĉis la banditojn, sed trovis neniun. 

Kiam la vilaĝanoj iris el la arbaro, 
1li vidis tri kampulojn plugantajn en la 
kampo. Ili do tuj kaptis la kampulojn 
kaj diris: "Aha! vi banditoj ŝajnigas vin 
senkulpaj kampuloj kaj eĉ interesiĝas pri 
plugado! Venu kun ni al la reĝo, rabistoj!" 


Ili ligis ilin kaj kondukis ilin kiel kaptitojn 

al la reĝo. La reĝo ŝlosis la kampulojn en 
la palaca malliberejo. 

Poste virino frekventis la palacan 
korton. Dum kelkaj tagoj ŝi venis kaj 
ploris kvazaŭ en funebrado. 

Iutage la reĝo aŭdis ŝian ploradon kaj 
envenigis ŝin. Li demandis, kial ŝi ploris. 
Ŝi diris: "Mi aŭdis, ke ĉiuj el miaj edzo, 
filo kaj frato estas malliberigitaj de vi, Via 
Reĝa Moŝto." 

La reĝo ordonis alvenigi la tri virojn el 
la malliberejo. Estante malavara reganto, li 
diris al la virino: "Mi donos al vi unu el la 
tri. Kiun vi elektos?" 

La virino demandis: "Ĉu vi ne povas 
doni al mi ĉiujn tri, Via Reĝa Moŝto?" La 


reĝo respondis: "Ne, mi ne povas." 

Post zorgema pripenso, ŝi diris: "Se vi 
ne donos al mi ĉiujn tri, donu mian fraton 
al mi, Via Reĝa Moŝto." 

La reĝo surpriziĝis pri ŝia elekto. Li 
demandis: "Vi devus elekti vian edzon aŭ 
filon. Kial vi volas vian fraton anstataŭe?" 

La saĝa virino respondis: "Ho, Via 
Reĝa Moŝto. Kiam mi eliros sur la vojon, 
mi povos facile trovi novan edzon. Kaj 
poste mi povos naski alian filon. Edzo kaj 
filo estas facile haveblaj por mi en tiu ĉi 
mondo. Sed miaj gepatroj jam mortis, do 
mi neniam povos havi alian fraton!" 

La reĝo emociiĝis pro la inteligenteco 
kaj penskapablo de la simpla virino. Eĉ 
iuj el liaj ministroj ne havis tiel grandan 


saĝon kiel ŝ1. Do li decidis rekompenci ŝin. 

Li diris: "Mi redonos al vi ĉiujn tri, viajn 
fraton, edzon kaj filon." 
La moralinstruo estas: Kiu havas 


saĝan fratinon, tiu estas fortuna frato. 

64. 3000 NASKIĜOJ 
DI SE 


[Renaskiĝo] 


Iam la iluminiĝinta Bodisatvo naskiĝis 
en ordinara familio. Estis hazarde, ke li 
havis la saman patron en siaj sekvaj 500 
vivoj. Poste la patro renaskiĝis kiel lia 
onklo en la sekvaj 500 vivoj kaj kiel lia 
avo en aliaj sekvaj 500 vivoj. 

En la sekvaj 500 vivoj li havis saman 
patrinon, kiu renaskiĝis kiel lia onklino en 
sekvaj 500 vivoj kaj fine kiel lia avino en 
aliaj sekvaj 500 vivoj. 

Ŝajne mirinde, ke post 3000 renaskiĝoj 


la viro de 1500 vivoj kaj la virinoj de 1500 

vivoj renaskiĝis kaj fariĝis geedzoj, sed 
la Bodisatvo renaskiĝis kun malsamaj 
gepatroj, do li saĝe respektis ĉiujn, ne nur 
la gepatrojn de sia ĉifoja renaskiĝo. 

La moralinstruo estas: Ni ĉiuj rilatas 


1el unuj al aliaj. 

[Firmvoleco] 


Iam estis kuracisto, kiu lertis en 
kuracado de serpentmordo. Iutage lin 
invitis parenco de viro, kiu estis mordita 
de mortige venena serpento. 

La kuracisto diris al ili: "Mi havas 
du metodojn por kuraci la mordvundon. 
La unua metodo estas kuraci ĝin 
per medicinaĵo. La alia estas kapti la 
serpenton, kiu mordis lin, kaj devigi 
ĝin elsuĉi sian propran venenon." La 
familianoj diris: "Ni trovos la serpenton 


kaj devigos ĝin elsuĉi la venenon." 

Post kiam oni kaptis la serpenton, la 
kuracisto demandis ĝin: "Ĉu vi mordis 
tiun ĉi viron?" "Jes, mi mordis lin," 
respondis la serpento. "Bone," diris la 
kuracisto, "vi devas suĉi vian propran 
venenon el lia vundo." Sed la obstinema 
serpento respondis: "Elsuĉi mian venenon? 
Ne! Mi neniam tion faris kaj faros!" 

La kuracisto estigis fajron el lignaĵo 
kaj diris al la serpento: "Se vi ne elsuĉos 
vian venenon, mi ĵetos vin en la fajron kaj 
forbruligos vin." 

Sed la serpento jam faris firman 
decidon. Ĝi diris: "Mi preferas morti!" Kaj 
ĝi ekmoviĝis al la fajro. 

La kuracisto lerta en kuracado de 


serpentmordo neniam vidis tian okazaĵon 

antaŭe en sia vivo. Li ekkompatis la 
bravan serpenton kaj detenis ĝin iri en la 
fajron. Li forigis la venenon el la suferanta 
viro per siaj medicinaĵo kaj sorĉvortoj. 

La kuracisto admiris firmvolecon 
de la serpento. Li sciis, ke se ĝi uzos 
sian firmvolecon en bona maniero, ĝi 
plibonigos sian konduton. Do li instruis 
al ĝi la Kvin Trejnajn Ŝtupojn por eviti 
malbonajn kondutojn. Poste li liberigis 
ĝin kaj diris: "Iru en paco kaj damaĝu 
neniun." 

La moralinstruo estas: Firmvoleco 


gajnas respekton. 

[Rezignado] 


Iam antaŭe, la Iluminiĝinto naskiĝis 
en familio de legomĝardenisto. Post kiam 
l elkreskis, li prilaboris parcelon da 
kampo per sia ŝovelilo. Li plantis herbojn, 
kukurbojn, melonojn, kukumojn kaj aliajn 
legomojn. Li vendis legomojn por teni sian 
simplan vivon. 

La ŝovelilo estis lia nura posedaĵo en 
la tuta mondo. Li portis ĝin kiel arbara 
monaĥo portis sian irbastonon. Pro tio li 
famiĝis kiel "Sovelila Saĝulo". 


Iutage li pensis: "Kian bonon al mi 

kondukos la ordinara vivo de ĝardenisto? 
Mi rezignos tiun ĉi vivon kaj iros mediti 
en la arbaro. Tiam mi fariĝos trankvila 
kaj feliĉa." Do la Ŝovelila Saĝulo kaŝis 
sian ŝovelilon, la ununuran posedaĵon, kaj 
fariĝis arbara meditanto. 

Post nelonge li eksopiris pri sia 
ununura posedaĵo, la ŝovelilo. Li tiel 
maltrankviliĝis pri sia ŝovelilo, ke li neniel 
povis forigi ĝin el sia menso, kiel ajn 
li klopodis! Ŝajnis, ke la praktikado de 
meditado estis senutila, li do rezignis ĝin. 
Li reprenis sian ŝovelilon kaj rekomencis 
sian ordinaran vivon kiel ĝardenisto de 
legomoj. 

Post nelonge la Ŝovelila Saĝulo denove 


rezignis la ĉiutagan vivon, kaŝis sian 

ŝovelilon kaj fariĝis arbara meditanto. Li 
ne sukcesis forigi la ŝovelilon el sia menso, 
kaj denove vivis kiel ĝardenisto. Sume, tio 
ripetiĝis ses fojojn. 

La Ŝovelila Saĝulo rezignis sian 
arbaran meditadon en la lasta fojo. Li fine 
konsciis, ke ĝuste pro sia eluzita ŝovelilo 
li jam iris tien kaj reen sepfoje. Do li 
firmvole decidis forĵeti ĝin en profundan 
riveron kaj poste reiri al la arbaro kaj resti 
tie por ĉiam. 

Li portis sian ŝovelilon al riverbordo. 
Li pensis: "Mi ne vidu, kien tiu ĉi ŝovelilo 
falos en la rivero. Alie, ĝi denove tentos 
min kaj detenos min de la meditado." 
Do ferminte siajn okulojn, li svingis la 


ŝovelilon cirkle super sia kapo trifoje, kaj 

lasis ĝin flugi en la mezon de la rivero. 
Konsciinte, ke li ne plu povos retrovi 
la ŝovelilon, li kriis kiel muĝis leono: 
"Mi jam venkis! Mi jam venkis! Mi jam 
venkis!" 

Hazarde okazis, ke la reĝo de Benareso 
preterrajdis en tiu ĉi momento. Li revenis, 
subpreminte ribelon en landlima vilaĝo. 

Post kiam li sin banis en la rivero, 
l sidiĝis sur sian majestan kortegan 
elefanton por iri al Benareso en triumfa 
procesio. 

Kiam li aŭdis la triumfan krion de 
la Iluminiĝinto, li diris al siaj ministroj: 
"Aŭskultu. Kiu krias kiel muĝas leono: 'Mi 
jam venkis"? Kiun li jam venkis? Konduku 


lin al mi!" 

Kiam ili kondukis Ŝovelilan Saĝulon 
al li, la reĝo demandis: "Mi estas venkinto 
ĉar mi gajnis la militon. Vi diris, ke vi jam 
venkis. Kiun vi venkis?" 

La Iluminiĝinto respondis: "Via Reĝa 
Moŝto, eĉ se vi venkis cent milojn da 
malamikoj, tiu venko estas sensignifa se 
vi ankoraŭ havas malbonajn pensojn kaj 
dezirojn en via menso. Sed venkinte la 
avidecon en mia menso, mi eksciis, ke mi 
Jam gajnis la militon kontraŭ la malbonaj 
pensoj!" 

Dum sia parolado, li koncentris sian 
menson sur la akvon en la rivero, poste 
sur la ideon pri akvo mem, kaj atingis 
altan mensstaton. En sidpozo li leviĝis en 


la aeron. Li predikis tiujn vortojn de la 

Vero al la reĝo: "Venki malamikojn, kiuj 
revenadas batali kun vi foje kaj refoje, 
ne estas vera venko. Sed se vi venkas la 
malbonaĵon en via propra menso, neniu 
povas rabi la veran venkon de vi!" 

Kiam la reĝo aŭdis tiujn vortojn, Ĉiuj 
malbonaj pensoj forlasis lian menson. 
Tio estigis al li la deziron, ke li rezignu 
la ordinaran mondon kaj ekserĉu verajn 
pacon kaj feliĉon. Li demandis: "Kien vi 
iras, saĝulo?" La saĝulo respondis: "Mi 
iros al Himalajo por praktiki meditadon." 
La reĝo diris: "Bonvolu preni min kune 
kun vi. Ankaŭ mi deziras rezigni la 
ordinaran vivon en la mondo." Kiam la 
reĝo turniĝis norden kaj ekvojaĝis kun 


la Ŝovelila Saĝulo, tion faris ankaŭ la 

tuta armeo kaj ĉiuj kortegaj ministroj kaj 
servistoj. 

Baldaŭ Benareson atingis la novaĵo, ke 
la reĝo kaj ĉiuj sekvantoj forlasis ordinaran 
mondon kaj sekvis Ŝovelilan Saĝulon al 
Himalajo. Ĉiuj en la tuta urbo Benareso 
sekvis ilin al la nordaj montaroj. Benareso 
vakiĝis! 

La granda migrado de homoj vekis 
atenton de Dio Sakao, la reĝo de Ĉielo 
33. Li neniam vidis, ke tiel multaj homoj 
rezignis siajn mondajn povojn samtempe. 
Li ordonis arkitektojn de la dioj konstrui 
loĝejojn en Himalajaj arbaroj por ĉiuj 
homoj. 

Kiam ili atingis Himalajon, la Ŝovelila 


Saĝulo anoncis la unua, ke li jam rezignis 

ordinaran mondon por ĉiam. Poste ĉiuj liaj 
sekvantoj faris la samon. Neniam antaŭe 
tiel multaj homoj rezignis la mondan 
povon. 

La Ŝovelila Saĝulo disvolvis tion, kion 
sanktuloj nomis "Kvar sanktaj mensstatoj". 
La unua estas amo al ĉiuj; la dua estas 
kompatemo al ĉiuj suferantoj; la tria estas 
ĝojo por ĉies ĝojoj kaj la kvara estas 
trankvileco kaj paco eĉ antaŭ malfacilaĵoj 
aŭ fatalaĵoj. 

Li instruis al la sekvantoj plialtan 
meditadon. Per granda strebo ili ĉiuj 
atingis la altan mensstaton, kiu kondukis 
ilin renaskiĝi en ĉielaj mondoj. 

La moralinstruo estas: Nur unu 


posedaĵo sufiĉas deteni la menson de 

serĉado al libereco. 

67. KOLEKTANTO DE MALSEKA 
BRULLIGNO 


[Mallaboremo] 


Iam antaŭe estis mondfama instruisto 
kaj sanktulo en urbo Takasila. Li havis ĉe 
si 500 lernantojn. 

Iutage tiuj 500 lernantoj iris en arbaron 
por kolekti brullignon. Unu el ili renkontis 
senfolian arbon. Li pensis: "Kiel fortuna 
mi estas! Tiu ĉi arbo eble estas morta kaj 
seka, perfekta por la brulligno. Pro kio 
mi ankoraŭ urĝas? Mi dormetos dum aliaj 
okupiĝos serĉante la brullignon." Do li 


sternis sian jakon sur la teron, kuŝiĝis kaj 

baldaŭ endormiĝis ronkante laŭte. 

Poste ĉiuj aliaj lernantoj portis siajn 
brullignajn faskojn al Takasila kaj trapasis 
la ronkantan dormanton sur la vojo. Ili 
piedbate vekis lin kaj diris: "Vekiĝu! Estas 
tempo por reveni al nia instruisto." 

La mallaborema lernanto subite 
vekiĝis kaj frotis al si la okulojn. Ankoraŭ 
kun dormemo, li grimpis sur la arbon. Li 
derompis la branĉojn kaj ektrovis, ke ili 
efektive estis verdaj, tute ne sekaj. Kiam 
li derompis branĉon, ĝi resaltis kaj trafis 
lin je la okulo. Li kolektis faskon da verda 
brulligno, kovrante sian okulon per unu 
mano. Poste li portis ĝin al Takasila, 
kuratingante la aliajn. Li revenis plej 


malfrue, kaj ĵetis sian brullignan faskon 

sur la supron de brullignaĵa stako. 

Samtempe al ili venis Invito pri religia 
ceremonio, kiu okazis sekvan tagon en 
malproksima vilaĝo. La sanktulo diris al 
siaj 500 lernantoj: "Tio estas bona trejnado 
por vi. Matenmanĝu pli frue en la sekva 
mateno kaj iru al la vilaĝo por la religia 
servo. Kiam vi revenos, alportu mian 
porcion de oferaĵoj kune kun la viaj." 

La lernantoj vekiĝis frue en la sekva 
mateno. Ili vekis la kuiristinon de la 
lernejo kaj petis ŝin kuiri kaĉon kiel 
matenmanĝon. Ŝi iris en mallumo al la 
stako de brullignaĵo. Ŝi prenis la plej 
supran faskon de la mallaboremulo. Ŝi 
portis ĝin en la kuirejon kaj klopodis 


estigi fajron por la kuirado. Sed kvankam 
578 


ŝi blovadis, ŝi ne sukcesis elfari fajron. La 
brulligno estis verda kaj malseka. 

Kiam leviĝis la suno, ankoraŭ ne 
estiĝis la fajro por la kuirado. La lernantoj 
kriis: "Estos tro malfrue por ni iri al la 
vilaĝo." Do ili iris al la instruisto. 

La instruisto demandis ilin: "Kial vi 
ankoraŭ restas ĉi tie? Kial vi ne foriris?" 
Ih diris al li: "Mallaborema sentaŭgulo 
dormis dum ni laboris. Li grimpis sur 
arbon kaj vundis sian okulon. Li kolektis 
nur verdan brullignon kaj ĵetis ĝin sur 
la supron de la brullignaĵa stako. La 
kuiristino prenis ĝin kaj ne sukcesis fari 
fajron, ĉar la brulligno estas verda kaj 
malseka. Nun estas tro malfrue por ni iri 


al la vilaĝo." 

La mondfama instruisto diris: 
"Malsaĝa mallaboremulo kaŭzas 
malfacilaĵon al vi ĉiuj. Post kiam oni 
prokrastas hodiaŭ farendan laboron ĝis 
poste, 1li baldaŭ ekpentos." 

La moralinstruo estas: Ne prokrastu 


hodiaŭan laboron ĝis morgaŭ. 

[Malavareco kaj Sendankemo] 


lam antaŭe la Iluminiĝinto naskiĝis 
kiel elefanto. Li estis ĉarme blanka kaj 
glimbrila kiel polurita arĝento. Liaj piedoj 
estis tiel glataj kaj brilaj kiel la plej fajna 
lako. Lia buŝo estis tiel ruĝa kiel la plej 
delikata ruĝa tapiŝo. Kaj liaj mirindaj 
okuloj similis al valoraj juveloj brilantaj 
en kvin koloroj: blua, flava, ruĝa, blanka 
kaj karmezina. 

La grandiozan belecon de la majesta 
elefanto montras la ekstera formo de la 


Nluminiĝinto. Sed tio estis nur pala reflekto 

de lia interna beleco, ĉar dum multaj 
antaŭaj vivoj li pleniĝis de Dek Perfektoj: 
energio, decidemo, honesteco, boneco, 
rezignemo de kroĉiĝo al ordinara mondo, 
kvieteco, saĝo, pacienco, malavareco kaj 
certe, kompatemo. 

Kiam li plenkreskis, ĉiuj aliaj elefantoj 
en Himalajaj arbaroj venis sekvi kaj servi 
lin. Post nelonge 80,000 elefantoj loĝis 
en lia regno. Tiel granda nacio densiĝis 
de loĝantoj kaj pleniĝis de distraĵoj. Por 
vivi pli kviete, li forlasis la aliajn kaj 
loĝis sola en sekreta parto de la arbaro. Li 
famiĝis kiel Elefanta Reĝo Boneco pro siaj 
bonkoreco kaj pureco facile videblaj de 
ĉiuj aliaj. 

Samtempe arbaristo de Benareso 

vojaĝis en Himalaja montaro. Li serĉis 
valoraĵojn, kiujn li povis vendi en 
Benareso. Post nelonge li perdis sian 
senson de orientiĝo. Li kuris tien kaj reen 
por trovi la ĝustan vojon, sed vane. Baldaŭ 
li laciĝis kaj ektimis morton. Li tutkorpe 
tremis kaj laŭte ploris pro timo. 

La Elefanta Reĝo Boneco aŭdis la 
ploradon de la kompatinda viro. Li tuj 
pleniĝis de bedaŭro kaj kompatemo. 
Dezirante laŭeble helpi lin, li ekiris tra la 
arbaro al la viro. 

Sed kiam la viro vidis, ke la giganta 
elefanto alproksimiĝis, li estis tiel timigita, 
ke li tuj ekkuregis. Kiam la saĝa elefanto 
vidis tion, li ĉesigis moviĝon. Vidinte tion, 


la arbaristo ankaŭ haltis. Poste, kiam Reĝo 

Boneco ekiris al li, l denove ekkuris, kaj 
kiam la elefanto haltis, li ankaŭ haltis. 

En tiu momento la viro pensis: "Tiu 
estas nobla elefanto. Kiam mi kuris, li 
haltis. Kaj kiam mi haltis, l 1ris al mi. 
Sendube li ne intencas damaĝi min. Eble li 
volas helpi min anstataŭe!" La ideo donis 
al li kuraĝon por resti kaj atendi. 

La Elefanta Reĝo Boneco malrapide 
proksimiĝis al li kaj demandis: "Mia 
homa amiko, kial vi vagadis plorante en 
paniko?" 

"Via Elefanta Moŝto," respondis la 
viro, "mi perdis senson de direktoj kaj 
devojiĝis. Mi timas, ke min trafos morto!" 

Poste la Iluminiĝinto kondukis la 


arbariston al sia propra sekreta loĝejo. 

Li konsolis kaj regalis lin per fruktoj kaj 
nuksoj plej bonaj en tuta Himalaja regiono. 
Post kelkaj tagoj li diris: "Ne timu, mia 
amiko. Mi kondukos vin al la loko, kie 
homoj vivas. Sidiĝu sur mian dorson." 
Poste li portis la viron al la regiono de 
homoj. 

Rajdante komforte sur la honora 
estaĵo, la viro pensis: "Se oni demandos, 
kie mi estis, mi respondos al ili pri ĉio." 
Do li faris noton pri ĉiuj landmarkoj, 
portate sekure de la bonkora elefanta reĝo. 

Kiam ili iris el la densa arbaro 
proksime al la vojo de Benareso, la 
Elefanta Reĝo Boneco diris: "Mia bona 
amiko, iru laŭ la vojo al Benareso. 


Bonvolu diri al neniu, kie mi loĝas, ĉu oni 

demandos aŭ ne." Adiaŭinte per tiuj vortoj, 
la ĝentila elefanto turniĝis kaj reiris al sia 
loĝejo sekura kaj sekreta. 

La viro facile trovis sian vojon al 
Benareso. Iutage dum li vizitis bazaron, 
li iris al vendejoj de eburaj skulptistoj, 
kiuj skulptis eburon en delikatajn kaj 
belajn statuojn, pejzaĝojn kaj formojn. 
La arbaristo demandis ilin: "Ĉu vi aĉetas 
dentegojn de vivantaj elefantoj?" 

La skulptistoj respondis: "Kian 
demandon vi faris! Ĉiuj scias bone, ke 
dentegoj de vivantaj elefantoj estas multe 
pli valoraj ol tiuj de la mortaj." "Do mi 
portos al vi iom da dentegoj de vivanta 
elefanto," diris la arbaristo. 


La viro portis akran segilon kun aliaj 

bezonaĵoj, kaj iris al la loĝejo de Reĝo 
Boneco pro la avidemo nur al mono, 
ignorante la sekurecon de la elefanta reĝo 
kaj la dankemon al tiu, kiu savis lian 
VIVON. 

Kiam li alvenis, la elefanta reĝo 
demandis: "Kial vi revenis, mia homa 
amiko?" Plektante rakonton, la viro 
respondis: "Via Elefanta Moŝto, mi estas 
malriĉulo vivanta tre mizere. Nun mi 
estas en granda malfacilaĵo, do mi venas 
por peti peceton da dentego de vi. Se vi 
volontas doni ĝin al mi, mi portos ĝin 
hejmen kaj vendos ĝin. Tiam mi povos 
min vivteni dum iom pli longa tempo." 

Pro kompato al la viro, la Elefanta 


Reĝo Boneco diris: "Kompreneble, mia 

amiko, mi donos pecegon da dentego! 
Ĉu vi prenis segilon kun vi?" "Jes, Via 
Elefanta Moŝto," diris la arbaristo, "mi 
portas segilon kun mi." "Bone," diris la 
malavara Reĝo Boneco, "fortranĉu ambaŭ 
miajn dentegojn!" 

Dirinte, la elefanto genuiĝis kaj oferis 
siajn speciale arĝentblankajn dentegojn. 
Sen ajna bedaŭro, la viro forsegis grandajn 
eburajn pecojn de ambaŭ dentegoj. 

La Iluminiĝinto levis ambaŭ 
dentpecojn per sia rostro. Li diris: 
"Bona amiko, mi donas miajn amindajn 
dentojn ne pro tio, ke mi malŝatas ilin 
kaj volas forigi ilin, nek pro tio, ke ili 
estas senvaloraj al mi. Sed miloble kaj 


eĉ centmiloble amindas kaj valoras la 

dentegoj de ĉioscia saĝo, kiu kondukas nin 
al realiĝo de ĉiu Vero." 

Donaci la belajn dentegojn al la 
viro estis la deziro de la elefanto, ke lia 
perfekta malavareco povos konduki lin al 
la plej granda saĝo. 

La viro revenis hejmen kaj forvendis 
ambaŭ eburajn pecojn. Sed post nelonge li 
forkonsumis la tutan monon. Do li denove 
revenis al la Elefanta Reĝo Boneco. Li 
petis lin: "Via Elefanta Moŝto, la mono 
gajnita de mi per vendo de via eburo nur 
sufiĉis por pagi miajn ŝuldojn. Mi ankoraŭ 
estas malriĉulo vivanta tre mizere. La vIVO 
estas ankoraŭ tre malfacila en Benareso, 
do bonvolu doni al mi la restajn partojn de 


viaj dentegoj, malavarulo!" 

Senhezite la elefanta reĝo oferis la 
restajn partojn de siaj dentegoj. La viro 
forsegis ĉion, kion li povis vidi, ĝis 
dentradiko en la kranio de la elefanto! Li 
forlasis sen vorto de dankemo. La bonkora 
elefanto estis nenio alia ol bankkonto por 
li. Li portis la eburon al Benareso, vendis 
ĝin kaj forkonsumis la monon kiel antaŭe. 

La arbaristo denove revenis al la loĝejo 
de la Elefanta Reĝo Boneco. Li denove 
petis lin: "Honora elefanta reĝo, estas tre 
malfacile por vivi en Benareso. Kompatu 
min kaj lasu min havi la restaĵon de via 
eburo, la radikojn de viaj dentegoj." 

Perfekta malavareco nenion retenas. 
Do la elefanta reĝo genuiĝis kaj oferis 


siajn restajn radikojn de eburo. La 

sendankemulo neniom zorgis pri la 
elefanto. Li staris sur la majestan rostron 
similan al dika arĝenta ĉeno. Li grimpis 
supren kaj sidiĝis inter pure blankaj 
tempioj sur la granda kapo simila al 
neĝkovrita Himalaja kupolo. Poste li 
krude enfosis per sia tuta forto. Li frotis 
kaj forŝiris la molajn karnojn de la radikoj 
de la iamaj belaj dentegoj. Per sia malakra 
segilo li tranĉis kaj segis la eburajn 
radikojn el la kranio. 

Laŭdire troviĝas multaj mondoj: la 
infera mondo de torturo, la mondoj de 
malsataj demonoj, de bestoj kaj de homoj. 
Ankaŭ estas multaj ĉielaj mondoj de la 
malplej supra ĝis la plej supra. En ĉiuj 


mondoj estas milionoj da vivestaĵoj, kiuj 

iam aŭ en alia tempo naskiĝis kaj vivis 
kiel elefantoj. Rakontantoj de la historio 
diris, ke kvankam oni ne scias kial, ĉiuj 
elefantoj eksentis la doloregon de la 
grandulo, la Elefanta Reĝo Boneco. 

La arbaristo forlasis portante la 
sangoplenajn eburajn radikojn. Pensante, 
ke estos neniu motivo revidi la elefanton, 
li ne sin ĝenis por montri al li la signon de 
dankemo kaj respekto. 

La vasta kaj firma tero, kiu estas sufiĉe 
forta por facile subteni grandajn montojn 
kaj ankaŭ povas surporti la plej naŭzajn 
malpuraĵojn kaj fiodorojn, ne povus toleri 
kaj subteni la gigantan fikonduton de la 
kruelulo. Do kiam li iris el la vido de la 


suferanta elefanto, la granda tero fendiĝis 

sub liaj piedoj. Fajro ŝprucis el la plej 
malalta infero, glutis ln en brile ruĝajn 
flamojn kaj tiris lin suben al la fino de lia 
sorto. 

La moralinstruo estas: La nedankemuloj 
ĉion faras senskrupule, kaj pro tio li fosas 


sian propran tombon. 

69. KVAROPO SUR LIGNOŜTIPO 


[Dankemo] 


Antaŭe Reĝo Brahmadato de Benareso 
havis filon ege malbonan. Post kiam 
l plenkreskis, li fariĝis tre malica kaj 
kruela. Li ĉiam klopodis pruvi, ke li estas 
pli kruda ol ĉiuj aliaj. Kun manio torturi 
aliajn, li konstante molestis homojn kaj 
estigis batalojn. Li kutime parolis kun 
fiodoro de malpuraĵo kvazaŭ el defluilo. 
Li ĉiam facile furioziĝis, kvazaŭ siblanta 
serpento piedpremata. 

Homoj en kaj ekster la palaco fuĝis de 


li kvazaŭ de homvora demono malsata. Ili 

laŭeble evitis lin kiel eron de malpuraĵo en 
la okuloj. Malantaŭ lia dorso ĉiuj nomis 
lin "Malica Reĝido". Unuvorte li estis ege 
malbona homo! 
Iutage la reĝido decidis eliri por naĝi. 
Li iris al rivero kune kun siaj servantoj 
kaj asistantoj. La ĉielo subite mallumiĝis 
kvazaŭ en la nokto. Forta ŝtormo okazis. 
Estante tiel kruda kaj senracia, la reĝido 
ĉiam provis montri sian sentimecon. Do 
li blekis al la servantoj: "Portu min en la 
mezon de la rivero kaj banu min. Poste 
reportu min al la riverbordo." 
Ili portis lin en la riveron laŭ lia 
ordono. Poste, 1li diris unuj al aliaj: "Nun 
estas nia ŝanco! La reĝo neniam povos 


eltrovi, kion ajn ni faris ĉi tie. Do ni 

mortigu la Malbonan Reĝidon ĉeloke. 
Dronu en inundo, vi sentaŭgulo!" Tiel ili 
ĵetis lin en la ŝtorme torentan fluon. 

Kiam ili revenis al la bordo, la 
aliaj demandis, kie estas la reĝido. Ili 
respondis: "Ni ne scias. Kiam ekpluvis, li 
naĝis pli rapide ol ni kaj certe jam reiris al 
Benareso." 

Post kiam ili revenis en la palacon, la 
reĝo demandis: "Kie estas mia filo?" Ili 
respondis: "Ni ne scias, Via Reĝa Moŝto. 
Kiam okazis la ŝtormo, ni pensis, ke li jam 
reiris antaŭ ni." Reĝo Brahmadato venigis 
serĉistaron kaj komencis serĉi la reĝidon. 
Il serĉadis zorgeme sur ĉiuj vojoj al la 
riverbordo, sed ne trovis lin. 


Jen estis la okazaĵo. En la venta kaj 

pluva mallumo la reĝido drivis en la 
torenta rivero. Feliĉe li ekkaptis flosantan 
arbotrunkon. Li tenis ĝin firme por 
protekti sian karan vivon. Flosante laŭ la 
rivero, la krudulo timis sian eventualan 
morton, do li ploregis kiel bebo timema 
kaj senpova. 

Okazis hazardo, ke antaŭ nelonge, 
granda riĉulo mortis en Benareso. Li 
iam kaŝis trezoron de 40 milionoj da 
ormoneroj en la bordo de la sama rivero 
por konservi ĝin. Pro sia avido al la 
trezoro, li renaskiĝis kiel mizera serpento 
por gardi sian trezoron rampante sur la 
ventro. 

En proksima loko sur la riverbordo 


estis alia riĉa avarulo, kiu kaŝis trezoron 

de 30 milionoj da ormoneroj. Pro sia 
firma kroĉiĝo al la riĉaĵo, li renaskiĝis kiel 
akvorato por gardi sian kaŝitan trezoron. 
Kiam la ŝtormo okazis, la serpento 
kaj akvorato estis pelitaj el siaj truoj kaj 
drivis en la torentan riveron. Por eviti 
dronon ankaŭ ili hazarde kaptis la saman 
arbotrunkon, sur kiu ploregis la timigita 
reĝido. La serpento grimpis sur unu 
flankon kaj la akvorato sur la alian. 
Proksime estis alta kapokarbo, sur 
kiu loĝis juna papago. Kiam la riverakvo 
leviĝis pro la ŝtormo kaj inundo, la 
kapokarbo elradikiĝis kaj falis en la 
riveron. Apenaŭ la papago provis forflugi, 
kiam la vento kaj pluvo pelis lin sur la 


saman lignoŝtipon, al kiu alkroĉiĝis la 

serpento, akvorato kaj Malbona Reĝido. 
Nun la kvar vivestaĵoj sur la lignoŝtipo 

flosis al kurbiĝo de la rivero. Iu sanktulo 
loĝis trankvile en malgranda kabano 
proksime. Harzarde okazis, ke li estas la 
Bodisatvo, la Iluminiĝinto. Li naskiĝis en 
riĉa altklasa familio de Urbo Kasi. Kiam 
li plenkreskis, li rezignis siajn riĉecon kaj 
pozicion, kaj ekloĝis sola ĉe la rivero. 

Kiam la sanktulo aŭdis la panikan 
kriadon de la malbona reĝido en la 
noktomezo, li pensis: "Tio aŭdiĝas kiel 
timigita homo. Pro mia kompatemo mi ne 
povas ignori lin. Mi devas savi lin." 

Li kuregis al la rivero kaj kriis. 
"Ne timu! Mi savos vin!" Li saltis en la 


torentan riveron, kaptis la lignoŝtipon, kaj 
599 


tiris ĝin sur la bordon per sia tuta forto. 

Li helpis la reĝidon surbordiĝi sekure. 
Rimarkinte la serpenton, akvoraton kaj 
papagon, li portis ilin kaj kondukis la 
reĝidon al sia komforta kabano. Li bruligis 
kuirfajron, kaj ĝentile varmigis la bestojn 
ĉe la fajro pensinte pri ilia malforteco. 
Post kiam ili varmiĝis kaj sekiĝis, li metis 
ilin apude, kaj petis la reĝidon sin varmigi. 
La sanktulo elprenis fruktojn kaj nuksojn, 
nutris la plej senpovajn bestojn unue, kaj 
poste regalis la atendantan reĝidon. 

Estis ne mirinde, ke pro tio furiozis 
la Malbona Reĝido! Li pensis: "La stulta 
sanktulo ne zorgas pri mi, granda kortega 
princo. Anstataŭe, li donis pli altan 


pozicion al la tri sencerbaj bestoj!" Tiel 

pensante, li ekhavis venĝeman malamon 
kontraŭ la milda Bodisatvo. 

En la sekva tago la sanktulo sekigis la 
lignoŝtipon sub la suno. Poste li apartigis 
kaj bruligis ĝin, kuiris ilian manĝaĵon kaj 
tenis ilin varmetaj. Post kelkaj tagoj la 
kvar savitoj de tiu sama ŝtipo fariĝis fortaj 
kaj sanaj. 

La serpento iris al la sanktulo 
adiaŭi lin. Ĝi volvis sian korpon sur la 
tero, arkigis sin supren, kaj kapklinis 
respektoplene. Ĝi diris: "Estimata Majstro, 
vi faris grandan favoron al mi! Mi dankas 
vin. Mi ne estas malriĉa serpento. En certa 
loko mi enterigis trezoron de 40 milionoj 
da ormoneroj, kaj mi ĝojplene oferos ĝin 


al vi, ĉar por ĉiuj la vivo estas senpreza! 

Kiam vi bezonos monon, nur Iru al la 
riverbordo kaj kriu, 'Serpento! Serpento!"" 

Ankaŭ la akvorato iris al la sanktulo 
adiaŭi lin. Ĝi sin levis sur la postaj 
kruroj kaj riverence klinis sian kapon 
respektoplene. Li diris: "Estimata Majstro, 
vi faris grandan bonon por mi! Mi dankas 
vin por tio. Mi ne estas malriĉa akvorato. 
En certa loko mi enterigis trezoron de 30 
milionoj da ormoneroj, kaj mi ĝojplene 
oferos ĝin al vi, ĉar por ĉiuj la vivo estas 
senpreza! Kiam vi bezonos monon, nur Iru 
al la riverbordo kaj kriu, 'Rato! Rato!'" 

Tiaj dankemaj agoj de la serpento kaj 
akvorato estis tute malsamaj ol en iliaj 
antaŭaj avaraj vivoj! 


Poste venis la papago adiaŭi la 
602 


sanktulon. Ĝi riverence klinis sian kapon 
respektoplene kaj diris: "Estimata Majstro, 
vi faris grandan helpon al mi! Mi estas 
dankema al vi, sed mi posedas nek oron 
nek arĝenton. Tamen, mi ne estas malriĉa 
papago. Kiam ajn vi bezonos la plej 
bonan rizon, nur Iru al la riverbordo kaj 
kriu 'Papago! Papago!' Tiam mi venigos 
ĉiujn miajn parencojn el ĉiuj arbaroj de 
Himalajo kaj ni alportos al vi ĉarojn da 
plej valora bonodora ruĝa rizo. Por ĉiuj la 
vivo estas senpreza!" 

Fine la Malbona Reĝido venis al la 
sanktulo. Lia menso pleniĝis de venena 
venĝemo, do li pensis nur pri mortigo al la 
sanktulo se li denove vidos lin. Tamen li 


diris: "Estimata Majstro, kiam mi fariĝos 

reĝo, bonvolu veni al mi kaj mi provizos al 
vi la 'Kvar Necesaĵojn por Vivo'." Li reiris 
al Benareso kaj baldaŭ fariĝis la nova 
reĝo. 

Post nelonge la sanktulo decidis vidi, 
ĉu la promeso de la kvar vivestaĵoj estas 
veraj. Unue li iris sur la riverbordon kaj 
kriis: "Serpento! Serpento!" Aŭdinte lian 
unuan vokon, la serpento elrampis el sia 
subtera hejmo. Ĝi riverencis respektoplene 
kaj diris: "Honorulo, sub ĉi tiu loko estas 
kaŝitaj 40 milionoj da oromoneroj. Elfosu 
kaj prenu ilin kun vi!" "Tre bone," diris 
la sanktulo, "mi venos denove kiam mi 
bezonos ilin." 

Forlasinte la serpenton, li piediris laŭ 


la riverbordo kaj kriis: "Rato! Rato!" La 

akvorato alkuris kaj ĉio okazis ĝuste kiel 
ĉe la serpento. 

Poste, li ekkriis: "Papago! Papago!" 
La papago tuj flugis malsupren el sia arba 
hejmo. Ĝi riverencis respektoplene kaj 
diris: "Honorulo, ĉu vi bezonas ruĝan 
rizon? Mi alvokos miajn parencojn kaj ni 
portos al vi la plej bonan rizon el la tuta 
Himalajo." La sanktulo respondis: "Tre 
bone! Mi alvenos denove je mia bezono 
poste." 

Fine li enurbiĝis por viziti la reĝon. 
Li piediris al la reĝa plezura ĝardeno kaj 
tranoktis tie. Matene, en ege modesta 
kaj majesta sinteno, li iris kolekti 
almozmanĝaĵon en la urbo Benareso. 


En la sama mateno la maldankema 

reĝo sidis sur impone ornamita kortega 
elefanto kaj gvidis grandan procesion 
ĉirkaŭ la urbo. Kiam li vidis la 
Iluminiĝinton de malproksime, li pensis: 
"Aha! Ĉi tiu mallaborema senhejma 
vagabondo venas por peti bonon de mi. Mi 
devas senkapigi lin antaŭ ol li fanfaronos 
al ĉiuj, kion li faris por mi!" 

Do li ordonis siajn servantojn: "Tiu 
senvalora almozulo certe volas peti ion 
de mi. Ne lasu lin prokisimiĝi al mi. Tuj 
arestu lin, ligu liajn manojn malantaŭ la 
dorso kaj skurĝu lin ĉe ĉiu stratangulo. 
Konduku lin al la ekzekuttereno ekster 
la urbo kaj dehaku lian kapon. Poste levu 
lan korpon sur akrigitan kolonon kaj 


montru ĝin por ke ĉiuj vidu. Tiamaniere 

faru finon al tiaj almozpetantoj! 

La servantoj sekvis liajn kruelajn 
ordonojn. Ili ligis la senkulpan grandulon 
kiel ordinaran krimulon. Ili skurĝis lin 
senkompate ĉe ĉiu stratangulo survoje al 
la ekzekuttereno. Sed kiel ajn forte kaj 
profunde en lian karnon ili skurĝis lin, 
li tenis sin dignoplena. Post ĉiu skurĝo li 
simple diris por ke ĉiuj aŭdu: "Jen pruvo, 
ke ankoraŭ pravas la malnova onidiro: 
'Estas pli da repago tiri mortan lignon el la 
rivero ol helpi maldankemulon!'" 

Iuj spektantoj ekmiris, kial li nur diras 
tion ĉe ĉiu stratangulo. Ili diris unuj al 
aliaj: "Eble la suferon de la kompatinda 
viro kaŭzis maldankemulo." Do ili 


demandis lin: "Oh, sanktulo, ĉu vi faris 

10n por helpi al maldankemulo?" 

La sanktulo rakontis la tutan historion 
al ili, kaj konklude li diris: "Mi savis ĉi 
tiun reĝon el terura inundo, kaj tiel mi 
kaŭzis al mi mem la nunan suferon. Mi 
diras tion nur pro tio, ke mi malobservis la 
diron de maljunaj saĝuloj." 

Aŭdinte la historion, la civitanoj de 
Benareso koleriĝis kaj diris inter si: "Tiu 
ĉi bonulo savis la vivon de la reĝo. Sed la 
reĝo estas tiel kruela, ke li neniel havas 
dankemon en si. Kiel li povus fari bonojn 
al ni? Li nur estas danĝero al ni. Ni forigu 
lin!" 

La kolerego de civitanoj sin turnis en 
ribelon. Oni sin ĵetis al la reĝo kun sagoj, 


tranĉiloj, bastonoj kaj ŝtonoj. La reĝo 

mortis sidante sur la kortega elefanto. 
Tiam ili ĵetis la kadavron de la iama 
Malbona Reĝido en fosaĵon apud la vojo. 

Poste ili faris la sanktulon sia nova 
reĝo. Li regis Benareson tre bone. Iutage 
li decidis viziti siajn malnovajn amikojn. 
Do li elrajdis en granda procesio ĝis la 
riverbordo. 

Li kriis: "Serpento! Serpento!" La 
serpento tuj aperis, esprimis sian estimon 
kaj diris: "Via Moŝto, vi estas bonvena se 
vi volas mian trezoron." La reĝo ordonis 
la servantojn elfosi la 40 milionojn da 
ormoneroj. 

Li iris al la hejmo de la akvorato kaj 
kriis: "Rato! Rato!" Ankaŭ la rato tuj 


aperis, esprimis sian estimon kaj diris: 

"Via Moŝto, bonvenon se vi volas mian 
trezoron." Do la servantoj de la reĝo 
elfosis la 30 milionojn da oromoneroj. 
Poste la reĝo kriis "Papago! Papago!" 
La papago tuj flugis al la reĝo, riverencis 
respektoplene kaj diris: "Via Moŝto, se 
vi volas, mi kolektos la plej bonan ruĝan 
rizon por vi." Sed la reĝo respondis: "Ne 
nun, mia amiko. Mi petos de vi kiam ni 
bezonos rizon. Nun ni reiru al la urbo." 
Reveninte al la kortega palaco en 
Benareso, la reĝo metis la 70 milionojn 
da ormoneroj en sekuran lokon. Li farigis 
oran bovlon kiel hejmon de la dankema 
serpento. Li farigis labirinton el la plej 
bonaj kristaloj por la donacema rato 


enloĝi. Kaj la bonkora papago transloĝiĝis 

en oran kaĝon kun pordo, kiun ĝi povis 
fermi kaj malfermi de interne. 

Ĉiutage la reĝo donis pufigitan rizaĵon 
kaj la plej dolĉan mielon per oraj teleroj 
al la serpento kaj papago. Kaj per alia ora 
telero li donis la plej aroman parfumitan 
rizon al la akvorato. 

La reĝo famiĝis pro sia donacemo al 
la malriĉuloj. Li kaj liaj tri bestoamikoj 
kunvivis en perfekta harmonio dum multaj 
jaroj. Ili ĉiuj renaskiĝis laŭ siaj meritoj 
post la morto. 

La moralinstruo estas: Dankemo estas 


repago, kiu mem estas rekompencita. 

70. NOVAJ HEJMOJ DE ARBAJ 


[Saĝa Konsilo] 


lam la Reĝo de Arbaj Feoj mortis kiel 
ĉiuj aliaj vivestaĵoj. Reĝo Sakao, la reganto 
de Ĉielo 33, nomumis novan reĝon de 
Arbaj Feoj. Kiel sia unua oficiala ago, la 
nova reĝo publikigis ordonon, ke ĉiu arba 
feo elektu arbon por enloĝi, kaj samtempe, 
ĉiu arbo plezuriĝu kun sia fea enloĝanto. 

Vivis saĝa arba feo, kiu estis estro de 
granda klano. Li proponis al siaj membroj 
de la klano ne loĝi en la dise starantaj 


arboj. Anstataŭe estis pli sekure vivi en 

densaj arboj ĉe li. La saĝaj arbaj feoj 
ekloĝis en la arbaro proksime al sia estro. 

Sed 1uj arbaj feoj estis malsaĝaj kaj 
arogantaj. Ili diris inter si: "Kial ni devas 
loĝi en grupo? Ni Iru al vilaĝoj, urbetoj kaj 
urboj loĝataj de homoj. Arbaj feoj loĝantaj 
tie ricevas la plej bonajn oferaĵojn. Kaj ili 
eĉ ricevas adoradon de superstiĉaj lokanoj. 
Kian vivon ni ĝuos tie!" 

Do ili iris al vilaĝoj, urbetoj kaj urboj, 
kaj transloĝiĝis en dise starantajn arbegojn 
prizorgatajn de homoj. Poste okazis granda 
ŝtormo en iu tago. La vento blovegis forte 
kaj furioze. La grandaj kaj pezaj arboj 
kun branĉoj maljunaj kaj malmolaj ne plu 
povis stari firme en la ŝtormo. La dikaj 


branĉoj disfalis, arbotrunkoj rompiĝis en 

du partojn, kaj iuj arboj eĉ elradikiĝis. Sed 
la arboj en la arbaro interapogis unuj al 
aliaj, kaj povis kliniĝi kaj subteni reciploke 
en la forta vento. Do ili nek rompiĝis, nek 
falis. 

Detruiĝis la hejmoj de la arbaj 
feoj en la vilaĝoj, urbetoj kaj urboj. Ili 
kunigis siajn infanojn kaj reiris al la 
arbaro. Ili plendis al la saĝa klanestro 
pri siaj malfeliĉoj sur la disaj arbegoj en 
la homa regiono. Li diris: "Tio okazis 
al la arogantuloj, kiuj ignoras la saĝan 
admonon kaj mem decidis foriri." 

La moralinstruo estas: Malsaĝuloj 


surdas al saĝaj vortoj. 

71. FIŜO FARINTA MIRAKLON 


[Povo de Vero] 


lam antaŭe la Iluminiĝinto naskiĝis 
kiel fiŝo en lageto de norda Hindio. 
Multspecaj fiŝoj grandaj kaj malgrandaj 
vivis kune kun la Bodisatvo en la lageto. 
Okazis severa sekeco. La pluva sezono 
ne venis kiel kutime. Mortis la plantaĵoj de 
homoj, kaj sekiĝis multaj lagetoj, lagoj kaj 
riveroj. 
La fiŝoj kaj testudoj sin ŝovis suben 
kaj penis sin kaŝi en koton, freneze 
klopodante teni sin malsekaj por eviti 


la fatalaĵon. La korvoj plezuriĝis de la 

okazaĵo. Ili penetrigis siajn bekojn en 
koton, eltrenis la timigitajn fiŝetojn kaj 
englutis ilin. 

La iluminiĝinto malĝojis pri la doloro 
kaj morto de aliaj fiŝoj kaj pleniĝis 
de bedaŭro kaj kompatemo al ili. Li 
ekkonsciis, ke li estas la sola, kiu povos 
savi Ilin, sed tio estos miraklo. 

La vero estis, ke li sin tenis senkulpa 
neniam damaĝinte vivon de la aliaj. Li 
decidis alvoki pluvon el la ĉielo por savi 
siajn parencojn el iliaj mizero kaj morto 
per la povo de sia bonkonduta vero. 

Li sin tiris el sub la nigra koto. Li estis 
granda fiŝo, kaj la koto faris lin tiel nigra 
kiel polurita ebono. Li malfermis siajn 


okulojn brilantajn kiel rubenoj, rigardis 

supren en la ĉielon kaj vokis la pluvan 
dion Pajuna. Li kriis laŭte: "Ho, mia amiko 
Pajuna, dio de pluvo! Mi suferas pro miaj 
parencoj. Kial vi detenas pluvon de mi, 
perfekte bonkonduta, kaj faras min suferi 
pro mia kompatemo al ĉiuj aliaj fiŝoj?" 

"Mi naskiĝis inter fiŝoj. Estas kutimo 
por ili manĝi aliajn fiŝojn, eĉ el nia propra 
speco! Sed ekde mia naskiĝo mi neniam 
manĝis fiŝon eĉ tiel malgrandan kiel 
rizgrajnon. Fakte, mi neniam damaĝis 
vivon de la aliaj. La vero de mia bona 
konduto donas al mi rajton ordoni vin: 
Ekpluvu kaj savu miajn parencojn el la 
sufero!" 

Li parolis en la maniero kiel iu ordonis 


sian servanton. 

Kaj li daŭrigis, ordonante la potencan 
pluvan dion Pajuna: "Faligu pluvon el ĉiuj 
tondronuboj! Ne lasu la korvojn havi siajn 
kaŝitajn trezorojn. Faru la korvojn bedaŭri 
por siaj malbonaj kondutoj. Samtempe el 
mia malĝojo liberigu min, kiu vivas en 
perfekta bonkonduto." 

Post nur mallonga paŭzo, la ĉielo 
malfermiĝis kun elverŝo de pluvo. Multaj 
fiŝoj, testudoj kaj eĉ homoj saviĝis el 
morta timo. Post kiam la granda fiŝo faris 
tiun miraklon, li trankvile mortis kaj 
renaskiĝis laŭ sia merito. 

La moralinstruo estas: Vera 
senkulpeco moderigas la suferojn de 


multaj vivestaĵoj. 

72. LA MEDITANTA GARDISTO DE 
SEKURECO 


[Sentimeco] 


lam antaŭe la Iluminiĝinto naskiĝis 
en riĉa kaj potenca familio. Kiam li 
plenkreskis, li malkontentiĝis pri la ĉasado 
al ordinaraj plezuroj de la homa mondo. 
Li do rezignis sian antaŭan vivmanieron, 
inkluzive de siaj riĉeco kaj pozicio, IriS 
al la montpiedo de Himalajo kaj fariĝis 
sanktulo. 

Okazis, ke mankis al li salo, do li 
decidis eliri por peti almozon. Li renkontis 


karavanon kaj iris kune kun ĝi sur iom 

da vojo dum sia vojaĝo. En la vespero oni 
haltis kaj starigis tendojn. 

La sanktulo ekpromenis sub proksima 
arbego. Li koncentris siajn pensojn ĝis li 
iris en altan mensstaton. Promenante, li 
restis en tiu stato dum la tuta nokto. 

Samtempe 500 banditoj ĉirkaŭis la 
kampadejon. Dum ili atendis ĝis post 
la vespermanĝo kiam ĉiuj kuŝiĝis por 
tranokti, ili rimarkis la sanktulon antaŭ sia 
ekatako. Ili diris inter si: "Tiu viro certe 
estas gardisto de sekureco. Se li vidos nin, 
li avertos la aliajn. Do ni atendu ĝis lia 
endormiĝo, kaj poste faru niajn priŝteladon 
kaj prirabadon." 

La banditoj tute ne sciis, ke la 


sanktulo estas tiel profundiĝinta en la 

meditado, ke li tute ne rimarkis ilin aŭ 
ion ajn pri tiu afero. Do ili daŭre atendis 
lian endormiĝon, sed li senĉese iradis ĝis 
ekaperis la lumo de aŭroro. Nur tiam li 
finis la meditadon. 

Sen ŝanco por prirabi la karavanon, 
la banditoj malesperiĝis kaj forĵetis siajn 
armilojn. Ili krus: "He, vi en la karavano, 
se via gardisto ne sin tenus maldorma tra 
la tuta nokto promenante sub la arbo, ni 
Jam prirabus vin ĉiujn. Bone rekompencu 
lin." Tion dirinte, ili forlasis la karavanon 
por serĉi alian okazon. 

Jam taglumiĝis kiam la homoj en la 
karavano vidis la bastonojn kaj ŝtonojn 
forĵetitajn de la banditoj. Tremante pro 


timo, ili iris al la sanktulo. Ili salutis lin 

respektoplene kaj demandis, ĉu li vidis la 
banditojn. "Jes, mi vidis ilin nur matene," 
li respondis. 

"Ĉu vi ne timas?" ili demandis. 
"Neniom." respondis la Iluminiĝinto, "La 
ekvido al la banditoj nur timigas riĉulojn. 
Sed mi ne estas riĉulo. Mi havas nenion 
valoran por la rabistoj. Do kial mi timas 
ilin? Mi havas nek zorgon en la vilaĝo, 
nek timon en la arbaro. Posedante nur 
amon kaj kompatemon mi sekvas la rektan 
vojon al la Vero." 

Tiamaniere li predikis pri la sentimeco 
al la fortunaj homoj de la karavano. Liaj 
vortoj pacigis ilin, kaj ili honoris lin. 

Li mortis kaj renaskiĝis en alta ĉiela 


mondo praktikinte la Kvar Sanktajn 

Mensstatojn dum la longa vivo. 
La moralinstruo estas: Estas avantaĝo 


se ONI restas ĉe sanktulo. 

73. DEKSES SONĜOJ 


[Ĉapitro 1. Paniko] 


Iam antaŭe estis reĝo nomata 
Brahmadato, kiu regis en Benareso de 
norda Hindio. lunokte li faris dek ses 
terurajn sonĝojn. Matene li vekiĝis en 
malvarma ŝvito kun sia koro bateganta 
brue en la brusto. La dek ses koŝmaroj 
preskaŭ timigis lin ĝis morto. Li 
supozis, ke ili signifas baldaŭ okazontajn 
teruraĵojn. En paniko li tuj alvenigis siajn 
palacajn pastrojn por peti de ili konsilojn. 

Kiam la pastroj atingis la reĝan 


dormoĉambron, ili demandis la reĝon, 

ĉu li ripozis bone. Li informis ilin, ke li 
pasigis la plej teruran nokton en sia tuta 
sonĝoj, kaj malgraŭ ĉio li volas trovi iliajn 
signifojn. 
Je tio ekbrilis la okuloj de la pastroj. 
Ili demandis lin: "Kio estis tiuj sonĝoj, Via 
Reĝa Moŝto?" Reĝo Brahmadato rakontis 
al ili ĉiujn dek ses sonĝojn. La pastroj tuj 
sin frapis je la kapo kaj kriis: "Ho, Kiel 
terure! Estas nenio pli malbona ol tio, Via 
Reĝa Moŝto. Tiaj sonĝoj signifas nenion 
alian ol granda fatalaĵo!" 
La reĝo demandis ilin: "Kian fatalaĵon, 
pastroj? Vi devas tuj diri al mi pri la 
okazaĵo!" Ili respondis: "Certe, Via Reĝa 


Moŝto, tiuj sonĝoj aŭguras, ke okazos 

unu el la tri fatalaĵoj, terura pereiĝo de la 
regno, via vivo aŭ la kortega riĉaĵo." 

La reĝo sentis grandan timon. Li tordis 
siajn manojn kaj ŝvito kovris lian tutan 
korpon. Li tremis tutkorpe pro teruro. 
Li demandis: "Diru al mi, eminentaj 
palacaj pastroj, ĉu estas metodo por eviti 
la fatalaĵon?" "Vere, estas tre danĝere," ili 
respondis, "se vi nenion faros, la fatalaĵo 
estos ne evitebla, sed ni havas bonan 
metodon. Se ni nenion kapablus fari 
kontraŭ tio, niaj trejnado kaj lernado estus 
senutilaj. Kredu nin, Via Reĝa Moŝto." 

La timigita reĝo kriegis: "Diru al mi 
kion fari, pastroj. Mi faros ĉion! Kion 
vi faros por savi min, miajn regnon 


kaj riĉaĵon?" "Ni devas mortigi kvar el 

ĉiuspecaj vivantaj bestoj kiel specialan 
oferadon!" 

Reĝo Brahmadato tiel teruriĝis, ke 
li ne plu kapablis pensi racie kvankam 
li kutime estis ĝentila, bonkora kaj 
kompatema. 

Paraliziĝinte pro timo, li metis ĉiujn 
siajn esperojn kaj fidojn sur siajn pastrojn. 
Li donis al ili permeson por prepari la 
grandan mortigon. 

La pastroj diris: "Ne timu, Via Reĝa 
Moŝto. Ni ĉion aranĝos. Ni evitos la 
okazontan fatalaĵon!" Ili sciis bone, ke ili 
ricevos grandan rekompencon por okazigi 
la oferan ceremonion, kaj la viando de 
la mortigitaj bestoj ankaŭ apartenos al 


1l1. Il pensis kaŝe: "Tio estas plej bona 

metodo por ke ni havigu al ni grandan 
sumon da mono, kaj bonajn manĝaĵon kaj 
drinkaĵon!" 

La pastroj ekagis por okazigi la plej 
grandan oferceremonion, kiu neniam 
vidiĝis en Benareso antaŭe. Ekster la urbo 
1li fosis gigantan kavon, en kiun ili metis 
la plej perfektajn el ĉiuj birdoj, fiŝoj kaj 
surteraj bestoj. El ĉiu speco ili elektis kvar 
por mortigi en la ceremonio. Tio estis 
fama oferceremonio nomata "Kvar-el-ĉiuj". 

La supera instruisto de la palacaj 
pastroj havis lernanton junan kaj 
promesplenan. Li estis ĝentila, 
kompatema, kaj bone edukita. Li estis 
scivola pri ĉio, kio okazos. Do li demandis 


sian instruiston: "Majstro, vi bone donis 

al mi saĝan instruon de antikvuloj. Ĉu vi 
bonvolus montri al mi, kie estas la Instruo, 
ke mortigi vivon povos savi la vivon de 
aliaj?" 

La pastro respondis: "Kian demandon 
vi faris! Malfermu viajn okulojn kaj estu 
realisma, mia knabo. Ĉu vi ne vidis, ke 
la granda oferceremonio de 'Kvar-el-ĉiuj' 
riĉigos nin? Vi devas klopodi por helpi la 
reĝon reteni sian riĉaĵon!" 

La sincera kaj racia lernanto diris: 
"Vi ankoraŭ ne respondis min pri mia 
demando, Majstro. Se la oferado estos via 
laboro, ĝi ne plu havos rilaton kun mi!" 
Tion dirinte, li forlasis sian instruiston kaj 
iris al la reĝa plezura ĝardeno por pripensi, 


kion li faru. 

Okazis hazarde, ke la Iluminiĝinto 
naskiĝis en riĉa altklasa familio. Por multaj 
generacioj la viroj en la familio estis 
pastroj, kiel tiuj, kiuj preparis la oferadon 
'Kvar-el-ĉiuj'. Sed kiam la Bodisatvo 
plenkreskis, li rezignis la vivon de riĉa 
pastro. Anstataŭe li iris en Himalajon 
kaj vivis kiel modesta arbara monaĥo. Li 
koncentris sian menson en meditado kaj 
eniris en superan mensstaton. Li gajnis 
la plej perfektan internan feliĉon, kaj eĉ 
mirakle supernaturajn povojn. 

Ĉiuj bestoj plaĉis al la arbara 
monaĥo. Kiam li aŭdis pri la okazaĵo en 
Benareso, li tuj pleniĝis de bonkoreco 
kaj kompatemo. Li pensis: "Mi devas 


instrui la sensciajn homojn kaj liberigi 

ilin el la ĉenoj de superstiĉo. Mi iros al 
la urbo senprokraste!" Poste li flugis tra 
la aero al Benareso per sia supernatura 
povo. Baldaŭ li sidiĝis sur rokon en la reĝa 
plezura ĝardeno. Lia ĝentila naturo igis lin 
glimbrili kiel ora sunlumo. 

La racia juna lernanto proksimiĝis kaj 
tuj eksciis, ke li estas granda sanktulo. 
Li riverence salutis lin respektoplene kaj 
sidiĝis sur la teron. La arbara monaĥo 
demandis lin: "Junulo, ĉu vi havas 
bonan kaj justan reĝon regantan ĉi tie en 
Benareso?" 

"Jes," diris la lernanto, "nia reĝo estas 
bona kaj bonkora. sed li estas misgvidita 
de la palacaj pastroj. Li faris dek ses 


terurajn sonĝojn, kiuj ege timigis lin. La 

pastroj kaptis la ŝancon kiam li informis 
ilin pri la sonĝoj. Ili konvinkis lin okazigi 
grandan oferceremonion kaj pro tio oni 
mortigos multajn bestojn. Ho, sanktulo, 
bonvolu diri al la reĝo, kion vere signifas 
liaj sonĝoj. Savu la senhelpajn vivestaĵojn 
el timo kaj morto." 

La sanktulo respondis: "Mi diros 
la veron al li se li venos kaj demandos 
min." "Mi invitos lin ĉitien, majstro," 
diris la junulo, "kaj bonvolu afable atendi 
momenton ĝis mia reveno." 

La lernanto iris al la reĝo kaj diris al li, ke 
mirinda sanktulo sidas sur roko en la reĝa 
plezura ĝardeno kaj li povas interpreti la 
sonĝojn de la reĝo. Aŭdinte tion, la reĝo 


tuj iris kun li en la ĝardenon. Granda 

homamaso sekvis malantaŭe. 


[Ĉapitro 2. Blekantaj Bovoj sen 
Batalado] 


Reĝo Brahmadato genue esprimis sian 
estimon al la sanktulo, poste sidiĝis ĉe li 
kaj demandis: "Via Moŝto, ĉu vi povas diri 
al mi la signifojn de miaj dek ses sonĝoj?" 

"Kompreneble mi povas," diris la 
arbara monaĥo, "diru ilin al mi, komence 
de la unuaj ok." 

La reĝo respondis: "Jen estas la unuaj 
ok sonĝoj: 

virbovoj blekas sen batalado, 

nanaj arboj havas fruktojn, 


bovinoj suĉas lakton el la bovidoj, 

bovidoj tiras ĉarojn dum bovoj sekvas 
malantaŭe, 
ĉevalo manĝas kun du buŝoj, 
ŝakalo pisas en oran bovlon, 
ŝakalino manĝas ŝnuron de 
ŝnurfaranto, 

el unu poto superfluas akvo dum la 
aliaj potoj restas malplenaj." 

"Diru al mi vian unuan sonĝon," diris 
la monaĥo. 

"Via Moŝto, mi vidis, ke kvar tute 
nigraj virbovoj venis el kvar direktoj por 
batali en la palaca korto. Homoj venis de 
malproksime por rigardi la bovbatalon. 
Sed la virbovoj nur pretendis batali 
blekante unuj al la aliaj, kaj poste reiris 


tien, de kie ili venis." 

"Ho, reĝo," diris la sanktulo,"tiu ĉi 
sonĝo aŭguras la aferojn, kiuj ne okazos 
en la vivo de ni ambaŭ. En malproksima 
estonteco, reĝoj estos malbonaj kaj avaraj. 
Homoj ankaŭ estos malbonaj. Boneco 
malpliiĝos kaj malboneco pliiĝos. La 
sezonoj estos kapricaj, kun arda suno 
en vintraj tagoj kaj neĝaj ŝtormoj en la 
someraj. La ĉieloj estos malsekaj kun 
malmulte da nuboj kaj akvo. Rikoltoj 
estos mizeraj kaj homoj mortos de 
malsato. Tiam nigraj nuboj venos de kvar 
direktoj, sed post la tondrado kaj fulmado, 
1l1 forlasis sen pluvo kiel la blekantaj 
virbovoj, kiuj forlasis sen batalo en via 
sonĝo. 


"Sed ne timu. Tio ne damaĝos la 

nunajn homojn. La pastroj diris, ke la 
sonĝo postulas oferadon, nur pro tio, ke ili 
prenis tion kiel bonan metodon perlabori 
monon. Nun diru al mi vian duan sonĝon." 

"Via moŝto, mi sonĝis, ke nanaj 
plantaĵoj kreskis en alteco je ne pli ol futo, 
kaj poste floris kaj produktis fruktojn." 

"Reĝo," diris la sanktulo, "la kampoj 
estos tro sterilaj por planti plantaĵojn, kaj 
homoj havos mallongajn vivojn. La junuloj 
havos fortajn dezirojn kaj eĉ knabinoj 
havos bebojn kiel nanaj arboj produktantaj 
fruktojn. 

"Sed tio nur okazos en malproksima 
estonteco kiam la mondo dekadenciĝos. 
Kio estas via tria sonĝo, reĝo?" 


"Via moŝto, mi sonĝis, ke bovinoj 

suĉis lakton el siaj propraj bovidoj ĵus 
naskitaj," diris la reĝo, tremante pro timo. 

"Estu trankvila," diris la monaĥo, 
"tio ankaŭ ne okazos en nia vivperiodo. 
Sed iutage homoj ne plu respektos siajn 
gepatrojn kaj bogepatrojn. Ili donos ĉion 
al siaj propraj infanoj, preninte la havaĵojn 
de siaj gepatroj kaj bogepatroj. Ili kaprice 
nutros kaj vestigos siajn pliaĝulojn aŭ 
rifuzos vivteni ilin, do la pliaĝuloj petos 
kompaton de siaj propraj infanoj, kiel 
bovinoj suĉis lakton el siaj novnaskitaj 
bovidoj. 

"Sed estas klare, ke tio ne estas 
nuntempaj aferoj, reĝo, do timu nenion. 
Nun diru al mi vian kvaran sonĝon." 


Iom pli trankviliĝinte, la reĝo 

daŭrigis: "Via moŝto, mi vidis en sonĝo, 
ke ĉarojn tiras malfortaj kaj mallertaj 
bovidoj, dum grandaj plenkreskaj virbovoj 
sekvas malantaŭe. La bovidoj haltis kaj 
staris senmove, ne povante movi la peze 
ŝarĝitajn ĉarojn. Karavanoj ĉesigis la 
vojaĝon kaj la varoj ne povis portiĝi al la 
bazaro." 

"Estos tempo," diris la sanktulo, 
"kiam malbonaj kaj avaraj reĝoj ne plu 
respektos la juĝistojn saĝajn kaj spertajn. 
Anstataŭe ili enoficigos junajn kaj 
malsaĝajn juĝistojn, doninte al ili la plej 
altajn privilegiojn. Sed ili ne povos fari la 
malfacilajn decidojn. Ili fariĝos juĝistoj 
nominalaj, sed kun nenia reala funkcio, 


kiel la bovidoj, kiuj ne povis movi la 

ĉarojn. Samtempe la maljunaj kaj saĝaj 
donos neniun helpon, opiniante, ke ili 
ne plu zorgas pri la afero, kiel la bovoj 
sekvantaj ĉarojn. 

"Ne timu pri tio, reĝo, ĉar tio 
okazos en malproksima tempo kiam 
ĉiuj nacioj estos regataj de junuloj kaj 
malsaĝuloj. Kio estas via kvina sonĝo?" 

"Via moŝto, mia kvina sonĝo estis tre 
stranga. Mi vidis ĉevalon manĝanta per du 
buŝoj, kun unu en ĉiu flanko de sia kapo!" 
La reĝo denove ektremis kiam li parolis. 

La arbara monaĥo diris: "Tio okazos 
en alia malproksima estonteco, kiam 
malbonaj malsaĝaj reĝoj enoficigos 
malbonajn avarajn juĝistojn. Neniom 


zorgante pri justeco, ili postulos 

subaĉetojn de ambaŭ partioj de la sama 
kazo, kiel la ĉevalo manĝis avide per du 
buŝoj. 

"Nun diru al mi pri via sesa sonĝo." 

"Via moŝto, mi sonĝis, ke mi vidis 
oran teleron valoran je cent mil moneroj. 
Homo tenis ĝin por ke maljuna kaj osteca 
ŝakalo pisu en ĝin. Kaj tion ĝi faris!" diris 
la reĝo grimace. 

"Reĝo, tio ankaŭ okazos post tre 
longa tempo, kiam la reĝoj estos eksteraj 
homoj, ne naskiĝintaj en la familioj de 
la landoj, kiujn ili regas. Do ili ne fidos 
la spertajn ministrojn de la loka nobela 
klaso. Ili anstataŭigos ilin per malaltklasaj 
ministroj, kiujn ili povos regi pli facile. 


Samtempe la maljunaj nobeloj havos 

konfidon al la nova reganta klaso. Do ili 
edzinigos siajn altklasajn filinojn al la 
malaltklasaj ministroj, kiel orajn bovlojn, 
en kiujn pisis la ŝakaloj. 

"Sed tio ne okazos en via tempo, reĝo. 
Kio estas via sepa sonĝo?" 

"Via moŝto, mi sonĝis, ke viro faras 
ŝnuron kaj amasigas ĝin sub sia seĝo. Tie 
malsata ŝakalino manĝas la ŝnuron kiam 
ĝi falas, ne rimarkite de la viro." 

"Estos tempo," diris la monaĥo, "kiam 
la avidemo de virinoj pliiĝos. Ili deziros 
virojn, fortajn alkoholaĵojn, juvelojn kaj 
ĉiuspcecajn senutilajn posedaĵojn. Ili 
elspezos multe da tempo fari aĉetadon. 
Ili pli zorgos pri siaj amatoj ol pri sia 


propra edzo. Ili ignoros eĉ la plej gravajn 

hejmlaborojn. Kaj 1l1 konsumos ĉiun 
moneron gajnitan de siaj edzoj, kiel la 
ŝakalino englutanta la ŝnuron, kiun faris la 
faranto. 

"Sed kiel vi povas vidi, reĝo, tiu tempo 
ne venos al ni. Diru al mi pri via oka 
sonĝo." 

"Via moŝto," diris la reĝo, "mi vidis 
grandan poton plenan de akvo kaj multajn 
malgrandajn potojn tute vakajn antaŭ la 
palaca pordego. Ĉiuj militistoj, pastroj, 
komercistoj kaj farmistoj alportis akvon 
de ĉiuj direktoj. Sed 1li verŝis ĝin nur en 
la grandan poton. La granda poto estis 
tro plena kaj la akvo superfluis, dum 
ĉiuj malgrandaj potoj restis malplenaj!" 


La reĝo denove tremis pro timo kiam li 

parolis. 

"Ne timu, reĝo," diris la sanktulo, 
"post longa tempo la mondo dekadenciĝos. 
La kampoj steriliĝos, do la plantaĵoj ne 
povos facile kreski. La grandaj riĉuloj 
havos ne pli ol 100000 monerojn kaj tie 
ne plu estos milionuloj! Eĉ la reĝoj estos 
malriĉaj kaj avaraj. 

"La reĝoj kaj la riĉuloj laborigos ĉiujn 
aliajn por si mem. La malriĉuloj devigite 
donos ĉiujn siajn produktaĵojn, grenojn, 
legomojn kaj fruktojn al la tenujoj de la 
riĉuloj kaj potenculoj. La grenejoj de la 
laboremaj malriĉuloj estos malplenaj, kiel 
granda poto pleniĝis ĝis superfluo, dum la 
malgrandaj vakaj. 


"Do nun vi jam scias la signifojn de 

viaj unuaj ok sonĝoj. Ili aŭguras: 
tondronuboj ne donos pluvon, 
knabinoj havos bebojn, 
la pliaĝuloj ne ricevos kompaton de 
siaj infanoj, 
junaj malsaĝaj juĝistoj ne estos helpitaj 
de la saĝaj. 
avidaj juĝistoj postulos subaĉetaĵojn de 
ambaŭ flankoj, 
malaltklasaj ministroj prenos altklasajn 
edzinojn, 
edzinoj konsumos enspezojn de siaj 
edzoj, 
la riĉuloj prenos havaĵon de la malriĉaj, 
lasante nenion Al ili. 
"Do ne plu maltrankviliĝu en via menso 


pri tiuj unuaj ok sonĝoj, Reĝo. Estas 

klare, ke tiaj tempoj ne venos al ni, kaj 
tiuj danĝeroj ne estas timindaj en la nuna 


tempo." 


[Ĉapitro 3. La Timiga Sono "Munĉ, 


Munĉ, Munĉ''] 


"Vere," diris Reĝo Brahmadato al 
la modesta arbara monaĥo, "vi jam 
trankviligis mian menson pri miaj unuaj 
ok sonĝoj. Sed la restaj ok sonĝoj estas des 
pli teruraj. Mi devas fari ion por eviti la 
fatalaĵojn aŭguritaj de ili." La reĝo denove 
ektremis ne deteneble pro timo kaj paniko. 

"Trankviliĝu," diris la sanktulo, 
"kaj diru al mi pri tiuj sonĝoj, ke mi 


liberigu vin el via maltrankviliĝo." 

La Reĝo respondis: "Ili estis miaj lastaj 
ok sonĝoj, de la naŭa al la deksesa: 
lageto estas kotoplena en la mezo kaj 
klara ĉe la bordo, 
rizo en la sama poto ne samgrade 
kuiriĝas, 
oni interŝanĝas bonan santalon por 
putrinta buterlakto, 
malplenaj kukurboj enmergiĝas en 
akvon, 
malmola ŝtono flosas sur akvo, 
malgrandaj raninoj englutas gigantajn 
serpentojn, 
cignoj de la reĝa ĝardeno servas 
malbonan vilaĝan korvon, aŭdiĝas timiga 
sono 'munĉ, munĉ, munĉ." 


"Bonvolu rakonti al mi detale pri via 

naŭa sonĝo," diris la monaĥo. 

"Via Moŝto, mi sonĝis, ke mi vidis 
lageton, kiu estis profunda en la mezo 
kaj malprofunda ĉe la bordo. Ĝi pleniĝis 
de lotusoj de kvin specoj, kaj tie estis 
ĉiuspecaj bestoj dupiedaj kaj kvarpiedaj, 
trinkantaj akvon ĉe la bordo. Sed la akvo 
restas klara ĉe la bordo, kaj kotoplena nur 
en la mezo. Kiel tio povas okazi? Kion tio 
signifas?" 

"Reĝo," diris la arbara monaĥo, "en 
malproksima estonteco estos malbonaj 
reĝoj. Ili regos depende de sia povo kun 
kolero kaj timo. Ili tute ne zorgos pri 
boneco kaj justeco. Ili pli interesiĝos 
pri riĉiĝo per diversaj subaĉetoj ol pri la 


bonfarteco de la civitanoj. La regantoj 

ne plu havos paciencon, amemon kaj 
kompatemon al la homoj regataj de ili. 
Anstataŭe 1li estos krudaj kaj kruelaj, 
elpremante la lastan moneron de civitanoj 
per impostoj, kiel oni elpremis dolĉan 
sukon el sukerkano. 

"La civitanoj ne plu povos pagi la 
impostojn kaj subaĉetojn, do ili fuĝos al 
la landhmoj. Baldaŭ malpliiĝos homoj 
vivantaj en la koruptitaj centraj ĉefurboj, 
kaj la limregionoj estos dense enloĝataj 
de simplaj homoj, kiel la lageto, kiu estas 
kotoplena en la mezo kaj klara ĉe la bordo. 

"Sed evidente nenio en ĝi estas 
timinda por vi, bona kaj bonkora reĝo. Kio 
estas via deka sonĝo?" 


"Via moŝto, mi sonĝis, ke mi vidis 

rizon kuiritan ne samgrade en la sama 
poto. Iom estas tro kuirita, iom bone 
kuirita kaj iom ankoraŭ nekuirita." 

"Ne maltrankviliĝu pri tio," diris la 
sanktulo, "la sonĝo aŭguras tempon, kiam 
ĉio estos malbona tute malsame ol nun! 
Reĝoj estos malbonaj, kaj la oficistoj, 
ministroj, pastroj, dommastrinoj, urbanoj 
kaj vilaĝanoj estos same malbonaj. Ŝajne 
mirinde, tiu sonĝo indikas tempon, kiam 
ermitoj estos ankaŭ fikondutaj! Krome, eĉ 
dioj, arbaj dioj kaj feoj estos fikondutaj kaj 
malicaj! 

"La ventoj ŝanĝiĝos rapide, blovos 
jen tre forte jen tute ne. La ventoj skuos 
la ĉielajn domojn de la ĉielaj dioj. Krome 


en iuj lokoj la pluvo kaŭzos inundojn, en 

1uj lokoj pluvos konvene, kaj en aliaj lokoj 
regos terura sekeco. Tio similos al rizo en 
la sama poto, iom tro kuirita, iom bone 
kuirita kaj iom ne kuirita. 

"Nun diru al mi vian dekunuan 
sonĝon, reĝo." 

"Via moŝto, mi sonĝis, ke mi vidis 
bonegan santalon valoran je 100000 
moneroj, kiun oni interŝanĝis por putrinta 
buterlakto. Kio estas ĝia signifo?" 

"Tio ankaŭ indikas malproksime 
estontan tempon, kiam la scio de Vero 
malaperos. Estos multaj avidemaj 
senhontaj pastroj. Ili fiuzos la kvar 
necesaĵojn, kiuj estas manĝaĵo, vestaĵo, 
loĝejo kaj medicinaĵo. Ili faros tiujn aĵojn 


en luksaĵojn multe pli multekostajn ol ili 

vere bezonos. 

"Ili instruos pri la senvaloreco de 
luksaĵo kaj malboneco de avidemo, 
predikante la Veron de Senkroĉiĝo. Sed 
kiel rekompencon de la predikado ili 
postulos monon kaj luksaĵon. Pro tio ili 
pliigos sian avidemon ol serĉi la vojon al 
liberiĝo de avidemo. Ili predikos Veron 
nur por ke ili gajnu senvalorajn objektojn, 
kiel oni interŝanĝas senprezan santalon 
kontraŭ putrinta buterlakto. 

"Nun lasu min aŭdi vian dekduan 
rakonton." 

"Via moŝto, mi vidis en sonĝo, ke 
malplenaj kukurboj enmergiĝis al la fundo 
de la akvo." 


"Reĝo, tio aŭguras malproksiman 

estontecon, kiam la mondo renversiĝos. 
Do ankaŭ ne timu en la nuna vivo. 
Fikondutaj reĝoj donos pli altajn poziciojn 
al la malpli altaj klasoj, sed ne al la 
plialtaj. La malaltklasanoj rapide riĉiĝos 
kaj la altklasanoj malriĉiĝos. En Ĉiuj 
departementoj kaj organizoj, la sensciaj 
vortoj de needukitaj malaltklasaj oficistoj 
estos ege respektitaj, kiel malplenaj 
kukurboj enmergiĝintaj profunden en la 
akvo. 

"Eĉ inter la religiuloj, modestaj 
bonkondutaj monaĥoj perdos 
respektitecon, dum malbonaj instruoj 
de senhontaj monaĥoj estos sekvataj 
kaj adorataj, kiel malplenaj kukurboj 


enmergiĝintaj al la akvofundo. 

"Kio estas via dektria sonĝo?" 

"Via moŝto, mi sonĝis, ke mi vidis 
malmolajn rokojn flosantaj sur akvo. 
Kiel strange tio ŝajnas! Kion ĝi signifas, 
saĝulo?" 

"Dio ankaŭ indikas la estontan tempon, 
kiam la mondo estos renversita. En ĉiuj 
departementoj kaj organizoj la saĝaj vortoj 
de bone edukitaj nobeloj estos ignoritaj 
nur pro iliaj naskiĝoj. 

"Same inter la religiuloj, la vortoj de 
vero diritaj de modestaj bonaj monaĥoj 
estos ignoritaj, kiel malmolaj rokoj 
flosantaj sur la surfaco de la akvo. Kio 
estas via dekkvara sonĝo?" 

"Via moŝto, ĝi estas timiga sonĝo, en 


kiu mi vidis, ke malgrandaj raninoj ĉasis 

nigrajn serpentojn grandajn kaj longajn. 
Kiam ili kaptis ilin, ili tranĉis kaj rompis 
ilin en pecetojn kiel akvoliliajn tigetojn, 
kaj poste englutis ilin." 

"Estas nenio timinda por vi en tiu ĈI 
sonĝo, reĝo. Tio prezentas estontecon, 
kiam la mondo ekruiniĝos. Plimalboniĝos 
la homaj naturoj. Deziroj pliiĝos en iliaj 
mensoj ĝis ili sklaviĝos de siaj avidemoj. 
Pro tio, viroj sekvos la ordonojn de sia 
edzino plej juna kaj ĉarma. La servantoj, 
bovoj, bubaloj kaj ĉiuj aliaj hejmaj riĉaĵoj 
estos sub la administrado de la plej juna 
edzino pro la ne deteneblaj deziroj de ŝia 
edzo. 

"Tiuj edzinoj traktos siajn edzojn kiel 


sklavojn, tenante ilin sub siajn dikfingroj. 

Se viroj demandos pri la familiaj aferoj, 
iliaj edzinoj diros, 'Ne estas rajto por vi 
demandi. Ĉio en la hejmo apartenas al 
mi, sed ne al vi!' Tio similas al granda kaj 
longa serpento englutita de malgranda 
ranino." 

"Nun diru al mi vian dekkvinan 
sonĝon." 

"Via moŝto, mi vidis unu el korvoj, 
kiuj vivas ĉe vilaĝoj. Mi sciis, ke ili 
pleniĝis de 'Dek malbonaj kvalitoj'. Lin 
sekvis kaj servis oraj cignoj, kiujn la aliaj 
birdoj rigardas kiel reĝojn." 

"Tio ankaŭ indikas la malproksiman 
tempon, kiam ĉiuj reĝoj estos malkuraĝaj. 
Ili ne plu lertos en rajdado de elefantoj 


kaj ĉevaloj, nek kuraĝos batali en milito. 
655 


Do vi povas facile vidi, ke tio neniel estas 
timinda por vi, majesta reĝo. 

"La malfortaj reĝoj tiel timos esti 
renversitaj, ke ili ne kuraĝos doni povon 
al taŭgaj bonedukitaj nobeloj. Anstataŭe 
1li enoficigos piedservantojn, banistojn, 
barbirojn kaj aliajn. Kaj la nobeloj fariĝos 
plej malaltaj servantoj de la ne klerigitaj 
oficistoj, kiel kortegaj oraj cignoj servas al 
malbona vilaĝa korvo. 

"Fine ni atingos vian deksesan sonĝon. 
Reĝo, rakontu ĝin al mi." 

"Via moŝto. Mi diros al vi mian lastan 
sonĝon, kiu ankoraŭ timigas min. Kutime 
leopardoj ĉasas kaj manĝas kaprojn. Sed 
en mia deksesa sonĝo mi vidis, ke kaproj 


ĉasas leopardojn! Kaptinte la leopardojn, 

la kaproj manĝis ilin eligante la sonon 
'Munĉ! Munĉ, Munĉ!' Ĉiuj aliaj bestoj 
kuris kaj sin kaŝis en la arbaro, aŭdinte la 
timigan sonon kaj vidinte la viandvorajn 
kaprojn alproksimiĝantajn. La memoro de 
tiu sonĝo ankoraŭ timigas min, sanktulo." 
"Ec tiu sonĝo aŭguras nur 
malproksiman estontecon, kiam la 
mondo estos regata de malbonaj reĝoj. 
La malaltaj, kiuj ne kutimiĝis al la povo, 
estos plej proksimaj al la reĝoj. Ili gajnos 
povon dum la nobeloj fariĝos malriĉaj kaj 
senfamaj. 
"En juĝejoj, la novuloj konfiskos de 
la nobeloj la hereditajn riĉaĵojn, kaj ĉiujn 
iliajn kampojn, domojn kaj havaĵojn. Kiam 


la nobeloj iros en la juĝejojn por protesti, 

oni diros al ili, 'Kiel vi aŭdacas disputi 
kun ni! Vi ne komprenas la situacion en 
kiu vi estas. Ni raportos al la reĝo kaj 
tranĉos viajn manojn kaj piedojn.' La 
nobeloj forkuros kaj sin kaŝos pro timo. 

"Same malbonaj monaĥoj faros 
malutilojn al la bonaj laŭ sia plaĉo. Dum 
neniu subtenos aŭ defendos ilin, la bonaj 
monaĥoj forlasos la urbojn kaj vilaĝojn. Ili 
loĝos en ĝangaloj pro timo al la malbonaj 
monaĥoj. Tio similas al ĉiuj, kiuj aŭdis la 
sonon 'Munĉ, Munĉ, Munĉ', kaj vivis en 
timo al la viandvoraj kaproj. 

"Reĝo, nun Vi Jam scias la signifojn de 

ĉiuj dek ses sonĝoj. La lastaj ok aŭguras: 

tro impostitaj homoj fuĝos al 


limregionoj, 

malbona mondo havos maltaŭgajn 
pluvojn, 
avidemaj pastroj predikos la Veron por 
mono, 
vortoj sensciaj kaj malbonaj gajnos 
respekton, 
Vero kaj saĝaj vortoj perdos 
respektitecon, 
junaj edzinoj sklavigos siajn edzojn 
pro deziroj, 
edukitaj nobeloj servos al senspertaj 
novuloj, 
nobeloj kaj bonuloj vivos kun timo al 


potenculoj kaj malbonuloj." 

[Ĉapitro 4. Instruo] 


Reĝo Brahmadato klinis sian kapon 
al la tero antaŭ la sanktulo kaj diris: "Via 
scio forigis miajn timon kaj panikon. Via 
kompatemo detenis min de pli teruraj 
fiagoj kontraŭ tiel multaj senhelpaj 
vivestaĵoj. Mia dankemo estas senfina, 
honora sanktulo." 

La Iluminiĝinto diris al la reĝo: "Nun 
vi devas ekkompreni, kial viaj palacaj 
pastroj volas okazigi la oferan ceremonion. 
Ili tion faros ne pro sia kompreno pri 
la vero, nek por tio, ke ili zorgas pri Vi 
kaj via bonfarto, anstataŭe nur por sia 
avideco. Ili nur volas gajni riĉaĵon, manĝi 


bonajn manĝaĵojn kaj teni siajn laborojn 

en via kortego. 

"Viaj dek ses sonĝoj indikas fatalaĵojn 
en malproksima estonteco. Tio, kion 
vi faras nun, ne influos ilin. Tiaj aferoj 
okazos kiam la mondo dekadenciĝos, 
kiam oni rigardos la falsajn kiel realajn, 
kiam oni opinios la malraciajn kiel raciajn, 
kaj kiam la malestantaj ŝajnos ekzistantaj. 
Tiam estos tempo, ke multaj homoj 
fikondutos senhonte, kaj malmultaj homoj 
hontiĝos pro siaj eraroj. 

"Do estas tute ne eble preventi 
tiujn aferojn per okazigo de la nuna 
oferceremonio!" 

En sida pozo la Bodisatvo mirakle 
leviĝis en la aeron. Li daŭrigis 


sian Instruadon: "Reĝo, La timo 

maltrankviligis vian menson kaj 
proksimigis vin al mortigo de tiel multaj 
senhelpaj vivestaĵoj. Vera liberiĝo de 
timo venas el pura menso. Kaj la metodo 
ekpurigi vian menson estas praktiki Kvin 
Trejnajn Ŝtupojn. Vin profitigos rezignado 
de kvin malbonaj kondutoj, kiuj estas: 
damaĝi vivon, ĉar tio estas ne kompatemo; 
ŝteli, ĉar tio estas ne malavareco; fari 
malĉastaĵon, ĉar tio estas ne amemo; diri 
mensogon, ĉar tio ne estas honesteco; kaj 
perdi vian menson pro alkoholaĵo, ĉar tio 
kondukas vin for de la unuaj kvar ŝtupoj. 

"Reĝo, ekde nun ne plu partoprenu 
en la aktivadoj mortigi bestojn por 
oferceremonio." 


Tiamaniere la Grandulo instruis la 

veron, liberigis multajn homojn el ĉenoj de 
falsaj kredoj, kaj savis multajn bestojn el 
timo kaj morto. 

Baldaŭ li revenis tra la aero al sia 
hejmo en Himalajo. 

Reĝo Brahmadato praktikis la Kvin 
Trejnajn Ŝtupojn. Li donis almozojn kaj 
faris multajn aliajn bonajn kondutojn. 
Je la fino de sia longa vivo li mortis kaj 
renaskiĝis laŭ sia merito. 

La moralinstruo estas: Gardu vin 
kontraŭ la timigito. Lia konduto estas des 
pli danĝera ol tio, kio timigis lin en la 


komenco. 


663 


74. ILISA LA AVARULO 


[avareco] 


lam estis miliardulo en norda Hindio. 
Li estis konsilanto de la reĝo. Kvankam li 
estis tre riĉa, li tute ne estis belaspekta. Li 
estis lama pro kurbaj piedoj, kaj liaj manoj 
misformiĝis kurbe. Ankaŭ liaj okuloj estis 
kurbaj, alivorte, 1li rigardis strabe. Kaj iuj 
diris, ke li eĉ havis kurban menson, ĉar 
li havis neniun religian kredon! Eble vi 
opinius, ke oni nomas lin 'Ilisa la kurbulo', 
sed male. 

Hazarde Ilisa ankaŭ estis avarulo, kiu 


nenion volis doni al aliaj. Li eĉ elspezis 

neniom da riĉaĵo por sia propra ĝuo. Do 
oni diris, ke lia hejmo similas al lageto 
posedata de demono, kie neniu povus 
mildigi sian soifon. 

Sed la sep generaciaj prauloj de Ilisa 
estis la plej grandaj almozdonantoj. Ili 
fordonacis la plej bonajn el siaj posedaĵoj. 
Sed kiam Ilisa heredis la familian riĉaĵon, 
li forlasis la bonfaran tradicion de la 
familio. 

La familio ĉiam funkciigis filantropian 
manĝejon, kie ĉiu homo povis senpage 
akiri varman manĝaĵon. Ilisa forbruligis 
la kuirejon de la senpaga manĝejo, ĉar li 
volis ĉesigi la elspezadon. Li forpelis la 
malriĉulojn kaj malsatulojn de sia pordo, 


batante ilin kiam ili foriris. Li rapide 

gajnis fifamon akapari siajn tutajn riĉaĵojn 
kaj posedaĵojn. Baldaŭ oni eknomis lin 
"Ilisa la Avarulo". 

Iutage kiam Ilisa hejmenrevenis el 
la kortego, li vidis lacan vilaĝanon ĉe 
la vojrando. La vilaĝano piediris longan 
vojon, do sidante sur la tero, li elverŝis 
malmultekostan alkoholaĵon en tason kaj 
trinkis kun 1om da fiodora sekigita fiŝo. 

Vidinte tion, Ilisa tuj ekdeziregis trinki 
alkoholaĵon. Tiam li pensis: "Mi deziregis 
drinki, sed se mi tion faros, aliuloj eble 
volos drinki kune kun mi, kaj pro tio 
mi malŝparos mian monon." Por tio li 
subpremis sian avidemon por alkoholaĵo. 

Tempo pasis, sed lia avidemo ne 


malaperis. Anstataŭe, li aspektis malsane 

pro la baraktado kaj maltrankviliĝo 
kontraŭ sia avidemo. Lia haŭto flaviĝis, 
kaj li fariĝis pli kaj pli maldika ĝis kiam 
la vejnoj elstaris sur lia haŭto. Li daŭrigis 
la longan batalon kontraŭ la soifo al 
alkoholaĵo. Li kuŝis surventre kaj firme 
tenis la liton dum li dormis. 

Lia edzino rimarkis lan ŝanĝiĝon. 
Iutage, masaĝante lian dorson por konsoli 
lin, ŝi demandis: "Ĉu vi malsaniĝis, mia 
kara?" Ilisa respondis: "Ne!" Ŝi demandis: 
"Ĉu la reĝo koleriĝis kontraŭ vi?" Li 
respondis: "Ne!" Ŝi demandis: "Ĉu niaj 
infanoj aŭ servantoj ĉagrenis vin?" Li 
denove respondis: "Ne!" Ŝi daŭrigis: "Do 
ĉu VI suferas de forta avidemo por 10?" 


Ilisa la Avarulo restis silenta. Li timis, 

ke li elpezos monon se li diros la veron 
al ŝi! Sed lia edzino petegis obstine: 
"Diru al mi. Bonvolu diri al mi." Fine, 
englutinte salivon por purigi sian gorĝon, 
li respondis: "Jes, mi efektive havas fortan 
avidemon." "Por kio?" ŝi demandis. "Por 
trinki alkoholaĵon," li finfine konfesis. 

"Oh, nur pro tio!" diris lia edzino, "kial 
VI ne diris tion al mi pli frue? Vi ne estas 
malriĉa. V1 povas facile pagi la koston de 
alkoholaĵo por vi mem kaj la tuta urbo! Ĉu 
mi faru alkoholaĵon por ni ĉiuj?" 

Certe tion Ilisa la Avarulo ne volis 
aŭdi. Li diris: "Kial ni donos alkoholaĵon 
al la aliaj? Lasu ilin mem gajni sian 
propran!" Tiam lia edzino demandis: 


"Kion vi konsideras nur por ni kaj 

niaj najbaroj?" "Mi ne scias, kiel vi 
subite fariĝis tiel riĉa!" li refutis. "Ĉu 
vi konsideras nur por nia familio?" ŝi 
demandis. "Kiel vi tiel malavaras per mia 
propra mono!" li respondis. "Bone," ŝi 
diris, "mi faru sufiĉan alkoholaĵon nur por 
vi kaj mi, mia kara." "Kial vi enkalkulas 
vin mem? Estas ne dece por virinoj 
drinki!" 

"Nun mi komprenas perfekte 
bone!" diris la edzino, "mi faros sufiĉan 
alkoholaĵon nur por vi sola." Sed Ilisa 
la Avarulo ĉiam maltrankviliĝis pri eĉ 
malgranda okazo elspezi monon. Li 
diris: "Se vi faros alkoholaĵon tie ĉi, oni 
rimarkos tion kaj alvenos por peti. Eĉ se 


mi aĉetos Iom en vendejo kaj alportos ĝin 

hejmen por trinki, aliaj eltrovos kaj petos 
iom. Ne estos alkoholaĵo por fordoni en tiu 
ĉi domo!" 

Do Ilisa donis al servoknabo la plej 
malgrandan moneron, kiun li havis, kaj 
sendis lin al la vendejo de alkoholaĵoj. 
Kiam li revenis, Ilisa kondukis lin ĝis 
riverbordo. Li prenis la boteleton da 
alkoholaĵo de la knabo, kaj ordonis lin 
gardi starante proksime. Poste Ilisa la 
Avarulo sin kaŝis en arbustoj, verŝis 
iom da trinkaĵo en la tason, kaj ŝtele 
ektrinketis. 

Post sia morto la patro de Ilisa 
renaskiĝis kiel Sakao, la Reĝo de Ĉielo 33, 
pro la donacemo en siaj antaŭaj VvIVoj. 


En tiu speciala momento, Sakao volis 

scii, ĉu lia kuirejo por senpaga manĝaĵo 
ankoraŭ funkcias al ĉiuj, kiuj bezonas 
helpon. Li eltrovis, ke ĝi ne plu ekzistis, 
kaj ke lia filo jam rezignis la familian 
tradicion kaj ankaŭ piedbate elpelis la 
malsatajn homojn sur la straton! Li vidis 
sian avaran filon trinkanta sola en arbustoj 
por eviti eventualan dividon kun aliuloj. 

Sakao decidis ŝanĝi la pensmanieron 
de Ilisa kaj instrui al li lecionon pri apartaj 
rezultoj de bonfarado kaj malbonfarado. 
por ke li renaskiĝu en ĉiela mondo. 

La Reĝo de Ĉielo 33 aliformiĝis kiel 
Ilsa la Avarulo. Ankaŭ li havis kurbajn 
piedojn, manojn kaj okulojn. Li enurbiĝis, 


iris rekte al la palaco, kaj petis aŭdiencon 

de la reĝo. La reĝo ordonis: "Lasu mian 
konsilanton Ilisa enveni." 

La reĝo demandis: "Kial vi venas en 
nekutima tempo?" "Via Reĝa Moŝto," diris 
Sakao, "mi venis donaci mian riĉaĵon al vi 
por plenigi la reĝan trezorejon." La reĝo 
respondis: "Ne, mi havas sufiĉan, multe pli 
ol vi." La aliformiĝinta Sakao diris: "Se 
vi ne volas ĝin, Via Reĝa Moŝto, bonvolu 
permesi min disdoni ĝin laŭ mia deziro." 
"Faru tion, kion vi volas," respondis la 
reĝo. 

Sakao iris al domo de Ilisa. La 
servantoj salutis lin kvazaŭ li vere estus 
ilia mastro. Li Iris en la etaĝdomon kaj 
sidiĝis. Li alvokis la pordiston kaj diris: 


"Se iu ajn simila al mi venos ĉi tien kaj 

diros, 'Tiu ĉi domo estas mia', ne lasu 
lin eniri. Anstataŭe, batu lin je la dorso 
kaj forpelu lin!" Poste li iris al la supra 
etaĝo kaj venigis la edzinon de Ilisa. 
Ridetante, li diris al ŝ1: "Mia kara, ni estu 
donacemaj!" 

Je la komenco surpriziĝis la edzino, 
infanoj kaj servantoj de Ilisa. Ili diris 
reciproke: "Antaŭ hodiaŭ li neniam pensis 
pri donacado al aliaj. Eble li tion diris pro 
ebrieco post drinkado, kiu malklarigis lian 
menson." 

La edzino de llisa diris: "Faru laŭ via 
deziro, Via Moŝto. Fordonu tiom, kiom 
vi volas." "Iru al la tamburisto," diris 
Sakao, "kaj ordonu lin iri al la urbo kaj 


anonci frapante tamburon, ke ĉiuj, kiuj 

deziras oron, arĝenton, perlojn, juvelojn, 
emeraldojn, diamantojn kaj koralon, venu 
al la hejmo de Ilisa la Miliardulo." Ŝi agis 
laŭ lia ordono. 

Baldaŭ alvenis amaso da homoj 
portantaj korbojn, sitelojn kaj sakojn. 
Sakao malfermis la tenujojn de Ilisa. 
Li diris: "Mi donos ĉiujn riĉaĵojn al vi. 
Forprenu tiom, kiom vi deziras." Oni 
elportis la riĉaĵojn eksteren kaj amasigis 
ilin, kaj poste plenigis siajn ujojn kaj 
forportis ilin. 

Saĝa viro el la kamparo jungis bovon 
al ĉaro, kiuj ambaŭ apartenis al Ilisa. 
Poste li plenigis la ĉaron ĝisrande per sep 
trezoroj de Ilisa, kaj kondukis la bovon el 


la urbo laŭ la ĉefvojo. 

Li preterpasis la arbustojn, kie la vera 
Ilsa ankoraŭ drinkis. Li estis tiel feliĉa 
pro sia neatendita riĉaĵo, ke li pretervole 
kriegis dum la vojirado: "Vivu Moŝto 
Ilisa la Miliardulo cent jarojn! Min trafas 
granda bonŝanco ĝuste pro vi. Mi ne plu 
bezonos labori en la restanta tempo de mia 
vivo! Ĉi tio estas bovo, ĉaro, sep trezoroj 
de vi. Ilin mi akiris ne de miaj gepatroj, 
sed de vi, Ilisa la donacemulo!" 

La kaŝiĝanta Ilisa surpriziĝis aŭdinte 
tion. Li pensis: "Tiu viro parolas pri mi! 
Ĉu la reĝo konfiskis mian riĉaĵon kaj 
disdonas ĝin?" Li tuj saltis el la arbustoj 
kaj kriegis: "Haltu! Kion vi faras per mia 
bovĉaro?" Li kaptis la kondukrimenon kaj 


haltigis la ĉaron. 

La vilaĝano deĉariĝis kaj diris: "Kio 
okazas al vi? La Moŝto Miliardulo Ilisa 
donis sian riĉaĵon al ĉiuj homoj de la urbo. 
Kion vi volas fari?" 

Dirante, la vilaĝano frapis Ilisan je la 
kapo tiel forte kiel tondro, kaj foriris sur la 
ĉaro plena de trezoro. 

Ilisa la Avarulo salte leviĝis kaj 
kuratingis la ĉaron. Li denove kaptis la 
kondukrimenon. Ĉifoje la vilaĝano kaptis 
lin je la haro, tenis llan kapon malsupren, 
kaj bategis lin forte per sia kubuto. Poste, 
li ekkaptis lin je la kolo, ĵetis lin sur la 
teron, kaj daŭrigis sian vojon. 

Ilisa sobriĝis pro la batego. Li tuj 
kuregis hejmen laŭeble plej rapide. Li 


vidis amason da homoj forportantaj liajn 

valorajn riĉaĵojn. Li kaptis ilin por haltigi 
ilin, sed 1li puŝis lin el la vojo kaj bate 
faligis lin sur la teron. Preskaŭ svenante 
pro batvundoj, li provis iri en sian domon. 
Sed la pordisto diris: "Kien vi volas 
1117" Batante lin per bastono, la pordisto 
ekkaptis lin je la kolo kaj ĵetis lin eksteren. 

Ilisa pensis: "Nun neniu povas helpi 
min krom la reĝo." Do li kuregis al la 
palaco kaj eniris rekte. Li diris: "Via 
Reĝa Moŝto, kial vi lasas homojn prirabi 
mian hejmon?" La reĝo diris: "Mi ne 
faris tion. Mi mem aŭdis vian diron, 
ke se mi ne akceptos vian riĉaĵon, vi 
disdonos ĝin al ĉiuj civitanoj. Mi aplaŭdis 
vian donacemon! Kaj ĉu ne vi elsendis 


tamburiston anonci sur la stratoj, ke vi 

disdonos vian tutan riĉaĵon al ĉiuj homoj?" 

"Via Reĝa Moŝto, eble vi ŝercas kun 
mi!" diris Ilisa, "mi tute ne faris tion. Oni 
ne nomas min "Ilisa la Avarulo' senkaŭze! 
Se mi povus helpi min, mi donus al neniu 
alia! Bonvolu venigi tiun, kiu disdonis 
mian ricaĵon, por haltigi la aferon." 

Laŭ la ordono de la reĝo, Sakao venis 
al la palaco. Ilisa demandis: "Kiu estas la 
vera miliardulo, Via Reĝa Moŝto?" Nek la 
reĝo nek ministroj povis distingi ilin unu 
de la alia. 

La reĝo diris: "Ni ne povas rekoni, kiu 
el vi du estas vera Ilisa. Ĉu vi konas iun, 
kiu povas distingi vin ambaŭ ĝuste?" "Jes, 
Via Reĝa Moŝto, mia edzino povas rekoni 


min," diris Ilisa. Sed kiam oni venigis 

ŝin kaj petis ŝin distingi, ŝi proksimiĝis 
al Sakao kaj diris: "Tiu ĉi estas mia 
edzo." Kiam oni venigis la infanojn kaj 
servantojn de Ilisa, ankaŭ ili ĉiuj elektis 
Sakaon. 

Ilsa pensis: "Mi havas verukon sur 
mia kapo, kovritan de la haro. Nur mia 
razisto scias tion." Do li diris al la reĝo: 
"Bonvolu alvoki mian raziston. Li konas 
min tre bone." 

La razisto alvenis kaj la reĝo demandis 
lin: "Ĉu vi povas diri al ni, kiu el la du 
viroj estas Ilisa la miliardulo?" "Mi devas 
pririgardi iliajn kapojn," li diris, "poste 
mi rekonos, kiu estas la vera Ilisa." "Faru 
tion," ordonis la reĝo. 


Sakao, la Reĝo de Ĉielo 33, tuj faris 

verukon sur sia kapo. Kiam la razisto 
ekzamenis ilin, li trovis samajn verukojn 
sur iliaj kapoj. Li diris: "Via Reĝa Moŝto, 
mi ne povas rekoni, kiu el ili estas Ilisa. 
Ili ambaŭ havas kurbajn piedojn, kurbajn 
manojn, kurbajn rigardojn, kaj ambaŭ 
havas verukon ĝuste en la sama loko sur 
sia kapo. Mi ne povas eldiri la diferencon!" 

Aŭdinte tion, Ilisa ektremegis. Li tiel 
maltrankviliĝis pro tio, ke li perdis tutan 
esperon regajni sian havaĵon, kaj falis sur 
la teron senkonscie. 

En tiu momento, Sakao diris: "Mi ne 
estas Ilisa. Mi estas Sakao, la Reĝo de 
Ĉielo 33." Dirante, li flugis en la ĉielon kaj 
restis tie per sia supernatura povo. 


La servantoj ŝprucis malvarman akvon 

sur la vizaĝon de Ilisa kaj vekis lin el 
sveno. Li genuiĝis respektoplene antaŭ 
Sakao, Reĝo de Dioj. 

Sakao parolis: "La riĉaĵo venis de 
mi, anstataŭ de vi mem. Kiam mi estis 
via patro, mi faris multajn meritoplenajn 
bonfarojn. Mi ĝojplene donacis tion al la 
malriĉuloj kaj bezonantoj. Jen kial post 
mia forpaso mi renaskiĝis kiel Sakao, 
Reĝo de Dioj. 

"Sed vi malobservis nian familian 
tradicion. Volante doni nenion, vi havas 
vivon de avarulo. Vi bruligis mian 
filantropian manĝokuirejon, kaj forpelis 
la senhejmajn almozulojn el via pordo. Vi 
tenis ĉiujn familiajn riĉaĵojn ĉe vi. Vi estis 
tiel avara, ke vi eĉ ne toleris uzi la riĉaĵon 

por via propra ĝuo! La riĉaĵo estis tute 
malŝparita kaj senutila. La familia riĉaĵo 
ŝajne fariĝis lageto posedata de demonoj, 
kie neniu povis mildigi sian soifon. Estus 
pli bone se vi estus mortinta! 

"Ilisa, mia eksa filo, se vi ŝanĝos viajn 
kondutojn, vi fariĝos tiu, kiu profitigos la 
plej multe da homoj. Se vi rekonstruigos 
mian kuirejon de senpaga manĝejo kaj 
donacos varmajn manĝaĵojn al ĉiuj, kiuj 
bezonas manĝi, vi gajnos ambaŭ meriton 
kaj mensan trankvilecon. Sed se vi rifuzos 
esti donacema, mi malaperigos ĉiujn 
el viaj havaĵoj. Kaj krome, mi splitos 
vian kurban kranion per mia diamanta 
ponardo!" 


Timante morton, Ilisa la Avarulo tuj 

promesis: "Ekde nun mi donos almozon 
malavare, Reĝo de Dioj.” 

Sakao akceptis lian promeson. 
Ankoraŭ restante en la aero, li predikis 
pri la vera valoro de donacemo. Li ankaŭ 
konvinkis Ilisan praktiki la Kvin Trejnajn 
Ŝtupojn por profitigi sin mem kaj la aliajn. 
Estis kvin rezignindaj fikondutoj, kiuj 
estas detrui vivon, forpreni tion, kion oni 
ne donis, fari malĉastaĵon, paroli mensoge, 
kaj perdi sian konscion pro alkoholaĵoj. 

Poste Sakao malaperis kaj revenis al 
sia ĉielo. 

Ilisa vere ŝanĝis siajn kondutojn. Li 
donis almozojn malavare, partoprenis en 
diversaj bonfaroj, kaj fariĝis multe pli 


feliĉa. Li renaskiĝis en ĉiela mondo post 

sia morto. 
La moralinstruo estas: Vere malriĉas 


la riĉuloj, kiuj ne donas eĉ moneron. 

75. SENPATRINA FILO 


[Perfido] 


lam antaŭe Reĝo Brahmadato regis 
en Benareso de norda Hindio. Li havis 
saĝan ministron, kiu tre plaĉis al li. Por 
montri sian aprezon al li, la reĝo enoficigis 
lin kiel estron de malproksima limvilaĝo. 
Kiel reprezentanto de la reĝo, la vilaĝestro 
kolektis imposton de la vilaĝanoj. 

Post nelonge la estro estis tute 
akceptita de la vilaĝanoj. Ĉar li estis 
sendito de la justa Reĝo Brahmadato, oni 
ege estimis lin. Oni tre fidis lin kvazaŭ li 


naskiĝus inter ili. 

Krom sia inteligenteco, la vilaĝestro 
ankaŭ havis fortan avidemon. Kolekti 
reĝan imposton ne profitigis lin sufiĉe. 
Post sia amikiĝo kun bando da banditoj, li 
elkovis planon por sin riĉigi pli facile. 

La vilaĝestro diris al siaj banditaj 
amikoj: "Mi trovos pretekston kaj motivon 
por konduki ĉiujn vilaĝanojn en la 
ĝangalon. Tio estos tre facila por mi, ĉar 
11 fidas min kiel sian propran amikon. 
Mi tenos ilin okupitaj en la ĝangalo dum 
vi trudiĝos en la vilaĝon kaj prirabos 
ĉion valoran. Forportu ĉion antaŭ ol mi 
rekondukos la vilaĝanojn hejmen. Kiel 
danko por mia helpo vi devas doni al 
mi duonon de la prirabaĵo." La banditoj 


konsentis, kaj ili decidis pri la tempo de la 

ago. 

Kiam venis la decidita tago, la 
vilaĝestro kunvenigis ĉiujn vilaĝanojn 
kaj kondukis ilin en la ĝangalon. Sekve, 
la banditoj sin trudis en la negarditan 
vilaĝon laŭ la plano. Ili forŝtelis ĉion 
valoran, kion ili povis eltrovi. Mortiginte 
ĉiujn sendefendajn bovojn en la vilaĝo, 
1l1 ankaŭ kuiris kaj manĝis la viandon. 
Je la vesperiĝo, la bando kolektis sian 
prirabaĵon kaj forfuĝis. 

Hazarde en la sama tago vojaĝanta 
komercisto venis al la vilaĝo por vendi 
siajn varojn. Kiam li vidis la banditojn, li 
tuj sin kaŝis de ili. 

La vilaĝestro kondukis la vilaĝanojn 


hejmen en la vespero. Li ordonis al ili fari 

grandan bruon tamburante dum la irado al 
la vilaĝo. Se la banditoj ankoraŭ restus tie, 
1li povus aŭdi, ke la vilaĝanoj jam revenis. 

La vilaĝanoj malĝojegis vidinte, ke 
111 estis prirabitaj kaj ĉiuj bovoj estis 
mortigitaj kaj parte formanĝitaj. La 
vojaĝanta komercisto aperis kaj diris al ili: 
"Tiu malhonesta vilaĝestro jam perfidis 
vian fidon al li. Eble li estas kunlaboranto 
de la banditoj. Nur post kiam ili forlasis 
kun ĉiuj viaj valoraĵoj, li kondukis vin 
hejmen, tamburante tiel laŭte kiel eble! 
La vilaĝestro sin ŝajnigis nenion scii pri 
la okazaĵo kiel senscia novnaskita ŝafido! 
Fakte tio similas al la afero, ke se knabo 
faris grandan hontindaĵon, lia patrino 


kutime diris, 'Mi ne estas lia patrino. Li ne 

estas mia filo. Mia filo jam mortis!" 

Post nelonge la novaĵo pri la krimo 
atingis la reĝon. Li alvenigis la perfideman 
vilaĝestron kaj punis lin laŭ la leĝo. 

La moralinstruo estas: Neniu protektas 


perfidulon. 

76. TIMOKREANTO KAJ 
MALGRANDA ARKOPAFISTO 


[Memtrompeco] 


Oni diris, ke la mondo estiĝis, 
malaperis, kaj denove estiĝis foje kaj refoje 
dum longa tempo. En unu el tiuj antaŭaj 
mondoj antaŭ sennombraj Jaroj, oni ne 
konis la Veron kaj nur malmultaj homoj 
praktikis la Kvin Trejnajn Ŝtupojn. Eĉ la 
Iluminiĝinto, la Bodisatvo, ne komprenis 
la Veron, kaj ankoraŭ ne malkovris la 
Kvin Trejnajn Ŝtupojn. 

Iam en la pratempo vivis reĝo nomata 


Brahmadato. Kiel multaj aliaj reĝoj tiel 

nomitaj, li regis en la loko konata hodiaŭ 
kiel Benareso. 

La Bodisatvo naskiĝis en riĉa altklasa 
familio de bazar-urbeto ankaŭ en norda 
Hindio. Hazarde li estis nano kurba kaj 
parte ĝiba. Kiam li estis juna, li aspektis 
malalte kaj kliniĝeme. Li malplaĉis en la 
okuloj de multaj homoj. 

Ĉe eminenta instruisto li lernis en 
tiu periodo ĉiujn sciojn pri religio kaj 
scienco, kiuj estis du grandaj branĉoj de 
scioj. Li ankaŭ lernis kiel uzi sagojn kaj 
pafarkon pli bone ol aliaj en Hindio. Pro 
tio ha instruisto nomis lin "Malgranda 
Arkopafisto". 

Kiel plejparto de novaj diplomiĝintoj, 


li estis tre saĝa. Li pensis: "Multaj juĝas 

homojn nur laŭ aspekto. Se mi iros al la 
reĝo kaj petos okupon, li eble demandos, 
'Kun tiel malalta korpo, kion vi povas 
fari por mi?' Do estas pli bone se mi 
kunlaboros kun tiu, kiu staras antaŭ mi, 
kun bela aspekto, alta staturo kaj forta 
karaktero. Mi provizos al li la cerbon sed 
restos nevideble en lia ombro. Tiamaniere 
ni povos kune perlabori nian vivon." 
Iutage, kiam li piediris en distrikto, 
en kiu teksistoj vivis kaj laboris, li vidis 
junan teksiston belan, grandan kaj fortan. 
Li salutis lin kaj demandis pri lia nomo. 
La junulo respondis: "Pro mia aspekto oni 
nomas min Timokreanto." 
"Kun tiel impona nomo," diris 


Malgranda Arkopafisto, "kaj estante tiel 

granda kaj forta, kial vi ankoraŭ faras la 
nunan laboron malalte pagata?" "Ĉar vivo 
estas tre malfacila," li respondis. 

"Mi havas ideon," diris la nano, "en la 
tuta Hindio neniu estas tiel lerta pri sagoj 
kaj pafarko kiel mi, sed aspekte mi ne 
ŝajnas tia! Se mi petos okupon de la reĝo, 
li ridos aŭ eĉ koleros kontraŭ mi. Li ne 
kredos, ke malalta ĝiba nano povas esti la 
plej granda Arkopafisto en Hindio! 

"Sed vi aspektas perfekte. Kaj ankaŭ 
via nomo helpos al vi. Do ni iru kune 
al la reĝo. Vi estu mia antaŭstaranto kaj 
faru ĉiujn paroladojn. La reĝo dungos 
vin senprokraste. Samtempe mi restos 
malantaŭe kaŝita en via ombro. Mi estos 


vera pafisto kaj ni ĝuos prosperon kaj 

feliĉon. Vi nur faru tion, kion mi diros al 
vi." 

Pensante, ke li perdos nenion por 
tio, Timokreanto konsentis, dirante: 
"Kompreneble, mia amiko!" 

La du kunlaborantoj iris al Benareso 
por viziti la reĝon. Kiam ili eniris la 
palacon, ili riverencis respektoplene al 
la reĝo. Li demandis ilin: "Kial vi venis 
ĉitien?" 

Timokreanto staris antaŭe kaj faris 
ĉian paroladon. Li respondis: "Mi 
estas la plej granda pafisto konata kiel 
Timokreanto. Neniu en la tuta Hindio 
komprenas la arton de arkopafado tiel 
bone kiel mi. Mi deziras servi al vi, Via 


Reĝa Moŝto." 

Tio bone impresis la reĝon, do tiu 
demandis: "Kiom mi pagu al vi?" "Mi 
servos vin por 500 moneroj ĉiusemajne, 
Via Reĝa Moŝto," li respondis. 

Kapjesante, la reĝo rimarkis silentan 
nanon starantan malantaŭe preskaŭ 
nevideble. "Kiu estas tiu malgrandulo?" 
li demandis, "kaj kion li faras por vi?" 
"Li estas mia malgranda asistanto," diris 
Timokreanto. "Tre bone," diris Reĝo 
Brahmadato, "mi donos la okupon al vi." 

Tiel Timokreanto aliĝis en la servado 
al la reĝo, sed Malgranda Arkopafisto faris 
ĉiujn laborojn. 

Post nelong la palacon atingis la 
novaĵo, ke feroca tigro vivas en la ĝangalo 


ĉe la reĝa ŝoseo. Gi ofte embuskis la 

vilaĝanojn, mortigis kaj manĝis ilin. 
Multaj homoj eĉ evitis la reĝan ŝoseon pro 
timo al la feroca besto. 

La reĝo venigis Timokreanton kaj 
demandis: "Ĉu vi povas kapti la furiozan 
tigron, junulo?" "Jes, Via Reĝa Moŝto," li 
respondis, "mi estis konata kiel via plej 
bona Arkopafisto. Kial mi ne povas kapti 
tigron?" Aŭdinte tion, la reĝo donis al 
li ekstran pagon kaj elsendis lin kapti la 
tigron. 

Timokreanto revenis hejmen kaj 
diris ĉion ĉi al sia kunlaboranto. "Bone." 
diris Malgranda Arkopafisto, "iru!" 
"Ĉu vi ne iros kun mi?" demandis la 
surprizita Timokreanto. "Ne, mi ne iros," 


li respondis, "sed mi donos al vi perfektan 

planon. Nepre agu precize laŭ mia 
propono." "Mi tion faros, mia malgranda 
amiko. Bonvolu diri al mi," diris la granda 
antaŭstaranto. 

La saĝa malgranda nano diris al sia 
amiko: "Iru al la regiono de la tigro, 
sed ne trudiĝu en ĝian loĝejon per vi 
mem. Anstataŭe, kunvenigu mil lokajn 
vilaĝanojn kaj donu al ili ĉiuj pafarkojn 
kaj sagojn. Konduku ilin rekte al la loĝejo 
de la tigro. Sed lasu ilin iri antaŭe dum vi 
kaŝos vin en la arbustoj. 

"La lokaj vilaĝanoj timegos la tigron. 
Do kiam ili vidos ĝin, ili ĉiuj ĉirkaŭos ĝin 
kaj batos ĝin. Tre timigite, 1li ne ĉesigos la 
batadon antaŭ la morto de la tigro. 


"Samtempe vi demordu strion da liano 

per viaj dentoj. Poste iru el la kaŝejo kaj 
proksimiĝu al la morta tigro prenante la 
vitan lianstrion en la mano. Kiam vi vidos 
la korpon de la tigro, kriu al la vilaĝanoj, 
'Hej! Kiu mortigis la tigron? Mi ligos lin 
per tiu ĉi lianstrio kaj kondukos lin kiel 
bovon al la reĝo. Jen kial mi serĉadis ĝin 
en la ĝangalo. Nun diru al mi, kiu mortigis 
la tigron antaŭ ol mi atingis ĉi tien kun 
lianstrio? ' 

"La vilaĝanoj facile ektimos pro tio. 
Il petos, 'Bonvolu ne diri al la reĝo,Via 
Timokreanta Moŝto!' Poste ili donos 
al vi grandan monon por silentigi vin. 
Opiniante, ke vi mortigis la danĝeran 
tigron, Reĝo Brahmadato donos al vi 


grandan rekompencon." Tio estis la 

saĝa plano de la plej saĝa Malgranda 
Arkopafisto. 

Timokreanto agis precize laŭ la 
propono. La hommanĉĝa tigro estis 
mortigita, kaj la teruro malaperis el la 
regiono de la reĝa ŝoseo. Sekvate de 
granda homamaso li revenis al la reĝo kaj 
diris: "Via Reĝa Moŝto, mi jam mortigis 
la tigron kaj denove sekurigis la ĝangalon 
por homoj." La reĝo plezuriĝis kaj premiis 
al li grandan sumon. 

Post nelonge okazis simila plendo pri 
bubalo, kiu minacis en alia vojo de la reĝo. 
La reĝo denove elsendis Timokreanton. 
Sekvante la proponon de Malgranda 
Arkopafisto, li agis precize kiel antaŭe. 


Li kredigis al la reĝo, ke li mortigis la 

bubalon, kaj pro tio li gajnis grandan 
rekompencon. 

Tiam Timokreanto fariĝis nobelo 
tre riĉa kaj potenca. Kaj li ekrevis pri 
ĉiuj riĉaĵoj kaj laŭdoj, kiujn li ankoraŭ 
ne meritis. Li ebriiĝis de sia memfido 
kaj ekpensis, ke li estas "grandulo" per 
sia propra kapablo. Li eĉ malestimis 
Malgrandan Arkopafiston kaj ignoris 
lan konsilon. Li diris al li: "Vi opinias 
ĉi tion plenumita nur pro vi. Sed mi ne 
bezonas vin. Mi povas ĉion fari sen vi!" Li 
ekkredis je sia aspekto, kreita laŭ la plano 
de Malgranda Arkopafisto. 

Poste okazis atako de malamika 
reĝo. Lia armeo ĉirkaŭis la urbon de 


Benareso. Li sendis mesaĝon al Reĝo 

Brahmadato, ke tiu rezignu sian regnon 
aŭ kontraŭbatalu. la Reĝo de Benareso 
ordonis Timokreanton, sian plej grandan 
heroon, eliri por batali kontraŭ la 
malamikoj. 

Timokreanto sin vestis tutkorpe 
per militista kiraso. Li rajdis la plej 
majestan militan elefanton kirasitan. 
Malgranda Arkopafisto sciis, ke la 
nedankema aroganta fanfaronanto nomata 
Timokreanto fakte timas ĝismorte. Do 
ankaŭ li sidiĝis sur la elefanton malantaŭ 
Timokreanto. La majesta elefanto iris tra 
la urbaj pordoj al la batalejo, sekvate de 
granda homamaso. 

Kiam Timokreanto aŭdis teruran 


bruon de la militaj tamburoj, li ektremis 

de timego. Malgranda Arkopafisto ligis lin 
al la elefanto per ŝnuro por eviti liajn falon 
de sur la elefanto kaj morton pro tio. 

Tuj kiam Timokreanto vidis la 
batalejon, li estis regita de terura timego al 
morto. Estante tiel timigita, li ne plu povis 
deteni la ellason de siaj fekaĵo kaj urino 
sur la dorson de la milita elefanto brava 
sed kompatinda. 

La Iluminiĝinto diris: "Antaŭe vi 
fanfaronis kaj parolis krude kiel grandulo. 
Sed nun, la nura granda afero farita de 
vi estas ellasi fiodoran malpuraĵon sur 
la tutan dorson de la elefanto! Via nuna 
konduto pruvis, ke via antaŭa famo estis 
falsa." 


Timokreanto embarasiĝis. Malgranda 

Arkopafisto humiligis lin dirinte la veron. 
Sed li ne povis deteni sin de kompato 
al li. Li diris: "Ne plu timu, mia amiko. 
Kun mia protekto, via vivo estos sekura. 
Grimpu malsupren de sur la elefanto, reiru 
hejmen kaj banu vin." 

Sidante sola sur la dorso de la granda 
elefanto, la Iluminiĝinto pensis: "Nun 
estas tempo por montri, kio estas en la 
koro de tiu ĉi ĝiba malgranda nano!" 
Kriante laŭte li sturmis en la batalejon. 
Sen mortigi homojn kaj bestojn, li trapasis 
la defendlinion de la malamikoj, trudiĝis 
en la tendon de la reĝo, kaptis lin kaj 
portis lin kiel kaptiton al la reĝo de 
Benareso. 


Reĝo Brahmadato ĝojegis pro la 

granda venko gajnita de Malgranda 
Arkopafisto, kaj rekompencis lin per 
riĉaĵo kaj famo. La nano famiĝis tra la 
tuta Hindio kiel "Malgranda Arkopafisto 
la Saĝulo". Li sendis sian amikon 
Timokreanto al ties hejmvilaĝo kaj 
vivtenis lin per monata salajro. 

Malgranda Arkopafisto la Saĝulo 
praktikis malavarecon kaj aliajn 
meritoplenajn kondutojn. Post kiam li 
mortis, li renaskiĝis laŭ sia merito. 

La moralinstruo estas: Aspekto estas 


trompema. 

77. ARBARAJ ERMITOJ EN LA 
PLEZURA ĜARDENO 


[Lernantoj sen Instruisto] 


Iam antaŭe estis altklasa riĉulo, kiu 
rezignis siajn riĉaĵon kaj facilan vivon de 
la ordinara mondo. Li iris en Himalajan 
arbaron kaj vivis kiel senhejma ermito. 
Li disvolvis sian menson kaj gajnis la plej 
altan scion per praktikado de meditado. 
Vivante en alta mensstato, li ĝuis internajn 
feliĉon kaj pacon en la menso. Post 
nelonge li havis kvincent lernantojn. 

Iujare je la komenco de la pluvsezono, 


la lernantoj diris al la instruisto: "Ho, saĝa 

majstro, ni volas 1r1 al regiono, kie loĝas 
pli da homoj. Ni volas kolekti iom da salo 
kaj aliaj spicaĵoj por ni." 

La instruisto respondis: "Mi permesos 
vin. Estos bone por vi tion fari. Revenu 
post finiĝo de la pluvsezono. Sed mi restos 
ĉi tie kaj daŭrigos la meditadon sola." 
La lernantoj genuiĝis kaj esprimis sian 
respekton por adiaŭi. 

La kvincent lernantoj iris al Benareso 
kaj ekloĝis en la plezura ĝardeno de la 
reĝo. En la sekva tago ili petis almozon 
en vilaĝoj ekster la urbo kaj ricevis 
malavarajn donacojn de manĝaĵo. En 
la posta tago ili reiris en la urbon. Oni 
ĝojplene donis manĝaĵon al ili. 


Post kelkaj tagoj oni raportis al la 

reĝo: "Ho, Via Reĝa Moŝto, kvincent 
arbaraj ermitoj venis de Himalajo kaj loĝis 
en via plezura ĝardeno. Ili vivas simple 
sen luksaĵo. Ili regas sian menson kaj oni 
scias, ke 1li estas tre bonaj ermitoj." 
Aŭdinte tiel bonan informon, la reĝo 
sian estimon. Li invitis ilin loĝi en la 
ĝardeno dum la tuta pluvsezono de kvar 
monatoj. Ili akceptis la inviton kaj ekde 
tiam, la reĝo provizis al ili manĝaĵon en la 
palaco. 
Post nelonge okazis festotago. 
Oni celebris la feston per trinkado de 
alkoholaĵo, kiu laŭdire donis al ili bonan 
sorton. La reĝo de Benereso pensis: "Bona 


alkoholaĵo ne estas kutima al ermitoj 

simple vivantaj en arbaroj. Mi regalos 
ilin per 10om da alkoholaĵo kiel speciala 
donaco." Do li donis al la kvincent ermitoj 
multe da bongusta alkoholaĵo. 

La ermitoj tute ne kutimiĝis al 
alkoholaĵo. Ili trinkis la alkoholaĵon de la 
reĝo kaj revenis al la ĝardeno. Kiam ili 
atingis la loĝejon, ili tute ebriiĝis. Iuj el 
1l1 ekdancis dum la aliaj ekkantis. Kutime 
1li aranĝis siajn bovlojn kaj vivbezonaĵojn 
bonorde, sed tiufoje ili dise ĵetis ĉiujn 
objektojn kaj baldaŭ dronis en ebria 
dormo. 

Vekiĝinte el la ebrieco, 1li vidis la 
malordajn objektojn disĵetitaj ĉie. Ili 
malĝojegis kaj diris unuj al aliaj: "Ni faris 


fikonduton, kiu ne estas konvena al ermitoj 
708 


kiel ni." Ili pentoplene ploris pro siaj 
bedaŭro kaj honto. Ili diris: "Ni faris tiujn 
malbonajn aferojn nur pro tio, ke ni estis 
malproksimaj de nia sankta instruisto." 

La kvincent arbaraj ermitoj tuj 
forlasis la plezuran ĝardenon kaj reiris al 
Himalajo. Atinginte Himalajon, 1li metis 
siajn bovlojn kaj vivbezonaĵojn bonorde 
laŭ sia kutimo. Poste ili iris al sia estimata 
instruisto kaj salutis lin respektoplene. 

Li demandis ilin: "Kiel vi fartas, miaj 
lernantoj? Ĉu vi trovis sufiĉan manĝaĵon 
kaj loĝejon en la urbo? Ĉu vi estas feliĉaj 
kaj harmoniaj?" 

Il respondis: "Eminenta majstro, ni 
estis feliĉaj kaj harmoniaj. Sed ni trinkis 


tion, kio estas ne deca al ni. Ni perdis 

ĉiujn niajn konsciencon kaj memregadon. 
Ni dancis kaj kantis kiel malsaĝaj simioj. 
Estas feliĉe, ke ni ne fariĝis veraj simioj! 
Post la drinkado, ni dancis kaj kantis, 
kaj en la fino ni ploregis pro honto kaj 
bedaŭro." 

La bonkora instruisto diris: "Tiaj 
aferoj facile okazas al la lernantoj, kiuj ne 
havas instruiston por gvidi ilin. Lernu de 
tio kaj ne plu faru tion en la estonteco." 

Ekde tiam ili vivis feliĉe kaj progresis 
multe. 
La moralinstruo estas: Lernantoj sen 


instruisto facile dronas en embarasiĝo. 

[Amikeco] 


lam antaŭe vivis granda riĉulo, 
kiu estis fama bonulo. Li havis bonan 
amikon, kiu havis iom strangan nomon 
Misfortuno. Ili amikiĝis intime kiam ili 
estis malgrandaj knaboj kune farantaj 
argilajn kukojn. Ili vizitis samajn lernejojn 
kaj ĉiam helpis unu al la alia. 

Misfortuno havis tre malfacilan 
tempon post la diplomiĝo. Li ne povis 
trovi laboron por sin vivteni. Do li iris al 
sia intima amiko, la riĉulo prospera kaj 


sukcesplena. La bonkora riĉulo konsolis 

ln, kaj ĝojplene dungis lin por ke li 
mastrumu liajn havaĵojn kaj aferojn. 

Post kiam Misfortuno eklaboris en 
la hejmo de la riĉulo, lia nomo fariĝis 
familiara en la tuta domo. Oni diris: 
"Atendu momenton, Misfortuno." "Rapide, 
Misfortuno." "Faru ĉi tion, Misfortuno." 
"Faru tion, Misfortuno." 

Post nelonge la najbaroj de la riĉulo 
venis al li kaj diris: "Kara amiko kaj 
najbaro, ni maltrankviliĝas pri tio, ke 
misfortuno trafos vin. Via mastrumanto de 
la etaĝdomo havas nomon tre strangan kaj 
malbonaŭguran. Ne plu lasu lin loĝi ĉe vi. 
Lia nomo plenigis vian domon per la diro, 
'Atendu momenton, Misfortuno.' 'Rapidu, 


Misfortuno.' 'Faru ĉi tion, Misfortuno.' 

'Faru tion, Misfortuno.' Oni nur uzas la 
vorton 'Misfortuno' kiam ili volas kaŭzi 
al iu malbonan ŝancon aŭ malfeliĉon. Eĉ 
hejmaj feoj timiĝus kaj forkurus senĉese 
aŭdinte tiun vorton. Tio nur donos 
misfortunon al via familio. La viro nomata 
Misfortuno estas malbeno al vi. Li estis 
mizera kaj malbela. Kian profiton vi povos 
havigi al vi restigante tian homon ĉe vi?" 

La riĉulo respondis: "Misfortuno estas 
mia plej bona amiko! Ni subtenis kaj 
prizorgis unu la alian ekde kiam ni estis 
malgrandaj knaboj kune farantaj argilajn 
kukojn. Mi ne povas rifuzi lin kaj perdi 
nian amikecon nur pro lia nomo. Krome, 
nomo nur utilas por rekoni homon. 


"La saĝuloj ne atentas pri la nomoj. 

Nur malsaĝuloj estas superstiĉaj pri la 
sonoj, vortoj kaj nomoj. Nomoj donas nek 
bonan ŝancon, nek malbonan ŝancon." Tiel 
dirinte, la riĉulo rifuzis sekvi la admonon 
de siaj enmiksiĝemaj najbaroj. 

Iutage li forvojaĝis al sia hejmvilaĝo. 
Antaŭ sia forlaso, li petis sian amikon 
Misfortuno mastrumi lian hejmon. 

Hazarde, bando da banditoj aŭdis 
pri la forvojaĝo de la riĉulo. Ili opiniis, 
ke estas perfekta tempo por prirabi lian 
etaĝdomon. Do ili sin armis per diversaj 
armiloj kaj ĉirkaŭis la domon de la riĉulo 
dum nokto. 

Samtempe, la fidela Misfortuno 
supozis, ke eble okazos prirabado fare 


de banditoj. Do li restis tutan nokton por 

gardi la posedaĵon de sia amiko. Kiam 
li vidis rabistojn ĉirkaŭ la domo, li vekis 
ĉiujn en la hejmo. Li ordonis ilin sonigi 
kornojn, frapi tamburojn kaj fari tiel 
grandan bruon kiel ili povis. 

Aŭdinte tion, la banditoj pensis: "Oni 
informis al ni eraran mesaĝon. Certe 
loĝas multaj homoj en la etaĝdomo kaj la 
riĉulo ankoraŭ restas en la hejmo." Do ili 
tuj forkuris forĵetinte siajn bastonojn kaj 
aliajn armilojn. 

En la sekva mateno, oni iris el 
la etaĝdomo kaj surpriziĝis vidinte 
la forĵetitajn armilojn. Ili diris unuj 
al aliaj: "Se ni ne havus tiel saĝan 
domprotektanton, ni perdus ĉiujn havaĵojn 


en la etaĝdomo. Misfortuno estas heroo! 

Anstataŭ alporti misfortunon, tiu granda 
amiko estas granda beno al la riĉulo." 

Kiam la mastro de la etaĝdomo 
revenis, liaj najbaroj vidis lin kaj raportis 
la okazaĵon al li. Li respondis: "V1 ĉiuj 
proponis, ke mi forpelu mian amikon. Se 
mi tiel agus laŭ via propono, mi havus 
neniun moneron hodiaŭ! 

"Kune piediri sep paŝojn estas sufiĉe 
por komenci amikecon; daŭre piediri 
dek du paŝojn formas intiman amikecon; 
resti kune dum monato starigas interligon 
de fideleco, kaj post pli longa tempo, la 
amiko fariĝos dua memo. Do mia amiko 
Misfortuno ne plu estas misfortuno, sed 


granda beno!" 

La moralinstruo estas: Ju pli longas la 


amikeco, des pli grandas la rekompenco. 

79. DEMANDO DE SEP-JARA 


KNABO 


[Ses Valoraj Metodoj] 


lam antaŭe riĉulo vivis en Benareso 
de norda Hindio. Li havis filon, kiu estis 
tre inteligenta, scivolema kaj lernema. 
La knabo decidis eltrovi, kio estas vere 
valora, kvankam li estis nur 7-jara. 

Iutage la malgranda knabo demandis 
sian patron: "Kiel ni gajnu la plej valorajn 
aferojn en la homa vivo?" 

Lia patro respondis: "Nur valoraj 
metodoj kondukas al valoraj celoj. Jen ses 


valoraj metodoj: 

Tenu vin sana kaj forta; 
estu racia en ĉiu okazo; 

aŭskultu tiujn, kiuj havas pli da 
spertoj; 

lernu de tiuj, kiuj havas pli da scioj; 
vivu laŭ la Vero; 

agu kun sincereco, sed ne nur kun 
energio." 

La knabo atente aŭskultis la vortojn 
de la patro. Ekde tiam li strebis praktiki 
tiuj metodojn. Kiam li plenkreskis kaj 
fariĝis saĝulo, li ekkonsciis, ke la ses 
valoraj metodoj estas la plej gravaj kaj 
nedisigeblaj aferoj en la homa vivo. 

La moralinstruo estas: Serioza 


demando meritas seriozan respondon. 

80. LECIONO EL SERPENTO 


[Valoro de Bona Konduto] 


Iam antaŭe Reĝo Brahmadato de 
Benareso havis tre eminentan pastran 
konsilanton. Li naskiĝis en riĉa nobela 
familio. Li estis ne nur inteligenta kaj 
erudicia, sed ankaŭ malavara pri siaj riĉaĵo 
kaj scio, el kiuj li retenis neniom. Ĉiuj 
rigardis lin homo bonkora kaj bonkonduta. 

Per praktikado de la Kvin Trejnaj 
Ŝtupoj, li tenis sian menson for de la kvin 
fikondutoj. Li trovis, ke li pliboniĝos 
en sia propra kutimo, rezigninte ĉiujn 


fikondutojn, kiuj estas: 

detrui vivon, ĉar por mortigi iun alian, 
vi ankaŭ mortigas parton de vi mem; 

preni tion, kion oni ne donis al vi, ĉar 
tio kolerigas la posedanton kontraŭ vi; 

fari malĉastaĵon, ĉar tio kondukas vin 
al doloro de ĵaluzo kaj malamo; 

paroli mensoge, ĉar Vi povas 
malhonesti al vi mem kaj aliaj samtempe; 

perdi prudenton pro alkoholaĵo, 
ĉar tiam vi eble damaĝas vin mem pro 
aplikado de aliaj kvar fikondutoj. 

Vidinte lian vivmanieron, Reĝo 
Brahmadato pensis: "Tiu vere estas 
bonulo." 

La pastro avidis lerni pli multe pri 
la valoro de boneco. Li pensis: "La reĝo 


honoras kaj respektas min multe pli ol 

aliajn pastrojn. Sed mi volas sci1, pro kio 
li vere respektas min. Ĉu pro mia klaso, 
nobela deveno aŭ familia riĉaĵo? Ĉu pro 
mia profunda scio kaj granda saĝo? Aŭ 
pro mia bona konduto? Mi devas trovi la 
respondon pri tio." 

Do li volis fari provon por trovi la 
respondon. Li decidis sin ŝajn1gi ŝtelisto. 

Sekvan tagon, kiam li forlasis la 
palacon, li trapasis la reĝan monerfariston, 
kiu faris monerojn el oro. La bona pastro 
prenis moneron kaj daŭrigis sian Iradon 
el la palaco sen intenco posedi ĝin. Ĉar la 
monerfaristo tre estimis la faman pastron, 
li restis sidanta kaj diris nenion. 

En la dua tago la falsa ŝtelisto prenis 


du monerojn. La kortega monerfaristo 

ankoraŭ ne protestis. 

Fine en la tria tago la pastro favorata 
de la reĝo prenis manplenon da ormoneroj. 
Ĉifoje la monerfaristo tuj kriis spite al la 
famo kaj rango de la pastro: "Jen la tria 
fojo por vi prirabi Lian Reĝan Moŝton." 
Kaptante lin, li kriis: "Mi kaptis la 
ŝteliston, kiu ŝtelis monon de la reĝo! Mi 
kaptis la ŝtelston, kiu ŝtelis monon de 
la reĝo! Mi kaptis la ŝteliston, kiu ŝtelis 
monon de la reĝo!" 

Tuj alkuris amaso da homoj, kriante: 
"Aha! Vi ŝajnigas vin pli bona ol ni. 
Ekzemplo de bonkonduto!" Ili batis lin, 
ligis liajn manojn post lia dorso, kaj 
kondukis lin al la reĝo. 


Sur la vojo ili iris preter kelkaj serpent- 

sorĉistoj, kiuj amuzis la rigardantojn el 
la kortego per venenaj kobroj. Ili tenis la 
serpentojn je la kolo kaj vosto, volvis ĝin 
ĉirkaŭ sian kolon por montri, kiel kuraĝaj 
ili estas. 

La ligita kaptito diris al ili: "Estu 
atentemaj! Ne kaptu la kobron je la vosto, 
ne kaptu ĝin je la kolo kaj ne volvu la 
venenan serpenton ĉirkaŭ vian kolon. Ĝi 
mordus vin kaj alportus vian vivon al 
subita fino!" 

La serpent-sorĉistoj diris: "Senscia 
pastro, vi ne konas tiun ĉi kobron. Fakte 
ĝi estas tre ĝentila kaj bona, tute ne tiel 
malbona kiel vi! Vi estas la ŝtelisto, kiu 
stelis monon de la reĝo. Pro via konduto 


malbona kaj krima oni eskortas vin kun 

viaj manoj ligitaj post via dorso. Sed ne 
necesas ligi la bonan serpenton!" 

La pastro pensis: "Eĉ venena kobro, 
kiu mordas aŭ damaĝas neniun, estas 
nomata 'bona'. Fakte bonkonduto estas 
la kvalito, kiun oni plej admiras en la 
mondo!" 

Kiam ili atingis la tronan ĉambron, la 
reĝo demandis: "Kio okazis, miaj amikoj?" 
Ili respondis: "Li estas la ŝtelisto, kiu 
priŝtelis vian reĝan trezorejon." La reĝo 
diris: "Do punu lin laŭ la leĝo." 

La pastra konsilanto diris: "Via Reĝa 
Moŝto, mi ne estas ŝtelisto!" "Do pro kio 
Vi prenis la orajn monerojn de la palaco?" 
demandis la reĝo. 


La pastro klarigis: "Mi faris tion 

nur kiel provon por trovi kial Via Reĝa 
Moŝto pli honoras kaj respektas min ol 
aliajn, ĉu pro mia familia fono aŭ riĉaĵo, 
aŭ pro mia profunda scio. Ĝuste pro tio 
mi sukcese foriradis preninte unu kaj du 
orajn monerojn fojrefoje. Ĉu vi respektas 
mian bonkonduton pli ol tiun de aliuloj? 
Estas klare, ke nur pro preno de manpleno 
da ormoneroj mi ne plu havis la titolon 
'bonulo'. Nur tio ŝanĝis respekton en 
humiligon! 

"Eĉ venena kobro, kiu damaĝas 
neniun, estas nomata 'bona'. Do ne plu 
necesas alia titolo." 

Por emfazi la lecionon, kiun li ĉerpis, 
la saĝa pastro diris: 


"Mi trovis, ke altklasa deveno, riĉaĵo 

aŭ eĉ abunda scio estas malpli admirindaj 
ol boneco por la homaro." 

La reĝo pardonis sian eminentan 
pastran konsilanton. 

La pastra konsilanto petis, ke la reĝo 
permesu lin forlasi la servadon en ordinara 
mondo kaj fariĝi arbara ermito. Post la 
sepfoja rifuzado, la reĝo finfine donis al li 
la permeson. 

La pastro iris al Himalajo kaj meditis 
pace. Post kiam li mortis, li renaskiĝis en 
ĉiela mondo. 

La moralinstruo estas: Oni plej 


admiras bonan konduton. 

[Superstiĉo] 


Iam antaŭe la Iluminiĝinto naskiĝis en 
altklasa familio de nordokcidenta Hindio. 
Kiam li plenkreskis, li ekkomprenis, ke lia 
ordinara vivo ne povas doni al li daŭran 
feliĉon. Li do forlasis ĉion kaj transloĝiĝis 
en Himalajon kiel arbara ermito. Per 
diligenta meditado li atingis saĝon kaj 
mensan trankvilecon. 

Iutage li decidis 1r1 al la urbo Rajagaha 
el la arbaro. Post kiam li atingis la urbon, 
li tranoktis en la reĝa plezura ĝardeno. 


En la sekva mateno li iris en la urbon 

por peti almozon. La reĝo vidis lin kaj 
plezuriĝis pro lia sinteno modesta kaj 
digna. Do li invitis lin al la palaco, petis 
ln sidiĝi kaj regalis lin per plej bonaj 
manĝaĵoj. Poste li invitis lin loĝi en la 
ĝardeno por ĉiam. La ermito konsentis, 
kaj ekde tiam li loĝis en la reĝa plezura 
ĝardeno kaj manĝis en la palaco. 

Tiam en la urbo vivis pastro, kiun 
oni nomis 'Fortuna Tuko'. Li kutime 
aŭguris sorton bonan aŭ malbonan per 
ekzamenado al peco da tuko. 

Li havis novan vestaĵon. Iutage post 
sinbano li ordonis al sia servanto alporti la 
novan vestaĵon. La servanto trovis, ke ĝi 
estas Iom ronĝita de musoj, kaj li raportis 


tion al la pastro. 

Fortuna Tuko tuj pensis: "Estas 
danĝere teni en la domo la vestaĵojn 
ronĝitajn de musoj. Tio estas certa signo 
de fatalaĵo, kiu povus ruinigi mian 
hejmon. Krome, mi eĉ ne povas doni ĝin 
al miaj infanoj aŭ servantoj. Tiel la fatalaĵo 
ankoraŭ ne forlasos mian domon! Fakte, 
al neniu alia mi povos fordoni la omenan 
vestaĵon. La nura sekura metodo estos 
forĵeti ĝin por ĉiam. Estas plej bone ĵeti 
ĝin en lokon, kien oni metis kadavrojn por 
ke sovaĝaj bestoj manĝu. Sed kiel mi tion 
faru? Se mi ordonos al servanto fari tion, 
li tenos la vestaĵon ĉe si pro sia avido kaj 
la fatalaĵo ankoraŭ restos en mia hejmo. 
Do mi povas konfidi la taskon nur al mia 


filo." 
730 


Li venigis sian filon kaj diris ĉion pri 
la omena vestaĵo iomete ronĝita de musoj. 
Li atentigis lin eĉ ne tuŝi la vestaĵon per 
mano. Li ordonis, ke la filo portu ĝin al 
kadavrejo per bastono, forĵetu ĝin, kaj 
poste sin banu de la kapo ĝis piedoj antaŭ 
ol reveni hejmen. 

La filo obeis sian patron. Kiam li 
atingis la kadavrejon portante la vestaĵon 
per bastono, li trovis, ke la ermito sidas 
ĉe la pordo. Kiam li forĵetis la omenan 
vestaĵon, la ermito prenis ĝin. La 
ermito ekzamenis ĝin kaj vidis la etajn 
dentspurojn de musoj, sed preskaŭ ne 
rimarkeblajn, li do portis la vestaĵon al la 
plezura ĝardeno. 


Sin baninte, la filo raportis la okazaĵon 

al Pastro Fortuna Tuko. Pastro Fortuna 
Tuko tuj pensis: "La omena vestaĵo kaŭzos 
grandan fatalaĵon al la sanktulo plej plaĉa 
al la reĝo. Mi devas atentigi lin." Do l iris 
al la plezura ĝardeno kaj diris: "Estimata 
Majstro, la omenan vestaĵon vi prenis, sed 
bonvolu forĵeti ĝin! Ĝi estas omena kaj 
alportos fatalaĵon al vi." 

Sed la ermito respondis: "Ne, iu 
ajn objekto, kiun aliuloj forĵetis en la 
kadavrejon, estas bonaŭgura por mi! Ni 
arbaraj meditantoj ne zorgas pri sorto bona 
aŭ malbona. Ĉiuj Budhoj kaj Iluminiĝintoj 
jam rezignis superstiĉojn pri la sorto. Ĉiuj 
saĝuloj devas tiel agi. Neniu scias pri la 
estonteco!" 


Aŭdinte la vere saĝajn kaj iluminajn 

vortojn de la ermito, Pastro Fortuna Tuko 
eksciis, kiel malsaĝa li estas. Ekde tiam 
l rezignis multajn superstiĉojn de si 
mem kaj sekvis la instruon de la modesta 
ermito. 

La moralinstruo estas: Omeno por 


malsaĝuloj povas esti beno por saĝuloj. 

82. FALSA SANKTULO 


[Hipokriteco] 


Iam antaŭe estis viro, kiu ŝajnis 
sanktulo laŭ aspekto kaj konduto. Kun 
la korpo volvita per ĉifonaĵo kaj longaj 
haroj distaŭzitaj sur la kapo, li sin vivtenis 
almozpetante en malgranda vilaĝo. Kun 
ruzeco kaj malnobleco en la menso, li 
ŝajnigis, ke li forlasis la kroĉiĝemon al 
la ĉiutaga mondo, sed fakte li estis falsa 
sanktulo. 

Riĉulo en la vilaĝo volis akiri meritojn 
per bonfarado, do li konstruigis simplan 


templeton en la proksima arbaro por la 

sanktulo. Li ankaŭ regalis lin per la plej 
bonaj manĝaĵoj el sia propra hejmo. 

Li opiniis, ke ĉi tiu sanktulo kun 
distaŭzitaj haroj kondutas sincere kaj 
bone, kaj neniam faros malbonaĵon. Li 
timis banditojn, do li portis sian familian 
riĉaĵon de 100 ormoneroj al la malgranda 
templo. Li enterigis ĝin kaj diris al la 
sanktulo: "Via Estimata Moŝto, bonvolu 
prizorgi mian familian riĉaĵon." 

La sanktulo respondis: "Ne 
maltrankviliĝu pri tiaj aferoj ĉe sanktulo 
kiel mi. Ni sanktuloj jam rezignis la 
avidemon al la ordinara afero. Ni havas 
nek avidemon nek deziron por preni alies 
posedaĵon." 


"Ire bone, Via Estimata Moŝto," diris 

la riĉulo. Li foriris pensante, ke li estas 
tre saĝa konfidi sian riĉaĵon al tiel bona 
sanktulo. 

Sed la malica sanktulo pensis: "Aha! 
La trezoro de 100 ormoneroj sufiĉas por 
mi vivi en la resta tempo de mia vivo. Mi 
ne plu bezonos labori aŭ peti almozon!" 
Do post kelkaj tagoj li ŝtele elfosis la 
riĉaĵon kaj enterigis ĝin ĉe la vojo. 

En la sekva tago li iris al la hejmo de 
la riĉa vilaĝano kaj manĝis kiel kutime. 
Manĝinte ĝissate, li diris: "Plej honora 
sinjoro, mi loĝis ĉi tie vivtenate de vi jam 
dum sufiĉe longa tempo, sed la sanktuloj, 
kiuj jam forlasis la mondan deziron, ne 
devas tro kroĉiĝi al nur unu vilaĝo aŭ 


patrono. Tio malpurigos la menson de 

sanktulo , kia mi! Do bonvolu permesi 
min foriri modeste." 

La riĉulo petegis foje kaj refoje, ke li 
restu, sed vane. Do li konsentis finfine: 
"Se vi ne plu volas resti, iru laŭ via volo, 
Estimata Majstro." Li akompanis la 
sanktulon ĝis vilaĝlimo kaj adiaŭis lin. 

Irinte mallongan vojon sola, la falsa 
sanktulo pensis: "Mi devas certigi min, 
ke la malsaĝa vilaĝano ne suspektu min. 
Li tiel fidas min, ke li kredas ĉion. Do 
mi trompu lin per saĝa artifiko!" Li ŝovis 
sekan herberon en siajn distaŭzitajn harojn 
kaj reiris al la vilaĝo. 

Vidinte lin, la riĉulo demandis: 
"Estimata Majstro, kial vi revenis?" Li 


respondis: "Kara amiko, ĉi tiu herbero el 

la pajla tegmento de via domo gluiĝis en 
miaj haroj. Estas plej malbone kaj malpure 
por sanktulo kiel mi 'preni tion, kion oni 
ne donis'." 

La mirigita vilaĝano diris: "Nenio 
gravas, Via Moŝto. Bonvolu demeti ĝin kaj 
daŭrigi vian vojon. Sanktulo kiel vi eĉ ne 
prenas herberon kiu apartenas al aliuloj. 
Kiel mirinda tio estas! Kiel nobla estas 
vi, la plej pura el sanktuloj! Kiel fortuna 
m1 estas havi honoron por vin vivteni!" 
Li des pli fidis lin ol antaŭe, riverencis 
respektoplene kaj adiaŭis lin denove. 

Ĝuste en tiu tempodaŭro la 
Iluminiĝnto vivis kiel komercisto. Dum sia 
vojaĝo li haltis por tranokti en la vilaĝo, 


kaj hazarde aŭdis la tutan paroladon inter 

la vilaĝano kaj tiel nomata "plej pura 
sanktulo". Li pensis: "Tio sonas ridinde! 
Tiu viro certe ŝtelis ion multe pli valoran 
ol sekan herberon, por kiu li revenis al la 
posedanto." 

La komercisto demandis al la riĉa 
vilaĝano: "Amiko, ĉu vi donis ion, ke tiu 
ĉi sanktulo tenu por vi?" "Jes, amiko," 
li respondis, "mi konfidis lin gardi mian 
familian riĉaĵon de 100 ormoneroj." "Mi 
proponas, ke vi iru kontroli, ĉu ĝi ankoraŭ 
restas en sia antaŭa loko." 

Maltrankviliĝinte, la riĉulo hastis al 
la arbara templo, fosis la teron, kaj trovis, 
ke lia trezoro malaperis. Li tuj kuris al la 
komercisto kaj diris: "Oni forŝtelis ĝin!" 


"Amiko," respondis la vojaĝanto, "ĝin 

forprenis neniu alia krom la tiel nomata 
sanktulo. Ni kaptu lin kaj reprenu vian 
trezoron." 

Ih ambaŭ postkuris tiel rapide kiel 
eble. Post kiam ili atingis la falsan 
sanktulon, ili konfesigis lin, kie li kaŝe 
translokis la monon. Ili iris al la kaŝejo 
ĉe la vojrando kaj elfosis la enterigitan 
trezoron. 

Vidinte la brilajn ormonerojn, la 
Bodisatvo diris: "Vi estas sanktulo tute 
hipokrita. Vi lerte diris ĉiujn belajn 
vortojn admirindajn por ĉiuj, ke oni ne 
'prenu tion, kion aliaj ne donis'. Vi hezitis 
forlasi eĉ kun herbero, kiu ne apartenas 
al vi, sed facile ŝtelis cent ormonerojn!" 


Post la sarkasma kritiko, li konsilis al la 

falsa sanktulo, ke por sia propra boneco li 
ŝanĝu sian konduton . 
La moralinstruo estas: Estu 


singardema kontraŭ ŝajnigita honestulo. 

83. UNUDIREKTA GASTAMO 


[Sendankeco] 


lam antaŭe du komercistoj reciproke 
korespondis, sed ili neniam intervidiĝis. 
Unu el ili vivis en Benareso, dum la alia 
en malproksima limvilaĝo. 

La vilaĝa komercisto sendis grandan 
karavanon al Benareso. Ĝi havis 500 
ĉarojn plenajn de fruktoj, legomoj kaj 
aliaj produktoj. Li ordonis al siaj subuloj 
vendi ĉiujn varojn per la helpo de la urba 
komercisto. 

Atinginte la urbon, ili rekte vizitis la 


urban komerciston. Ili transdonis al li la 

alportitan donacon. Li ĝojplene invitis 
ilin loĝi en lia propra domo. Li eĉ donis 
monon al ili por ilia ĉiutaga elspezo. Li 
regalis 1lin kun la plej granda gastamo. Li 
demandis pri la bonfarteco de la vilaĝa 
komercisto, kaj prezentis donacon por ke 
1l1 portu ĝin al li. Kutime lokanoj povis 
akiri bonan prezon, do li zorgis, ke ĉiuj 
iliaj varoj vendiĝis en justa prezo. Ili 
revenis hejmen kaj diris al sia mastro ĉion, 
kio okazis en la urbo. 

Poste la urba komercisto sendis 
karavanon de 500 ĉaroj al la lmvilaĝo. 
Liaj subuloj ankaŭ portis donacojn al la 
vilaĝa komercisto. Post kiam ili venis al 
la vilaĝa komercisto, li demandis: "De kie 


vi venis?" Ili respondis, ke ili venis de la 

urba komercisto, kiu ofte korespondis kun 
hi. 

Akceptinte la donacojn, la vilaĝa 
komercisto malĝentile ridis kaj diris: 
"Ĉiuj povus diri, ke ili venis de la urba 
komercisto!" Poste li elpelis 1lin, doninte al 
1l1 nek loĝejon, nek donacon, nek helpon. 

La karavanistoj iris al la urbeta bazaro 
kaj faris negocon laŭ sia kapablo sen helpo 
de la lokano. Ili revenis al Benareso kaj 
raportis al sia mastro ĉion, kio okazis en 
la lmvilaĝo. 

Post nelonge la vilaĝa komercisto 
sendis alian karavanon de 500 ĉaroj al 
Benareso. Liaj subuloj denove portis 
donacojn al la urba komercisto. Kiam la 


subuloj de la urba komercisto vidis ilin, 

1li diris al li: "Ni scias kiel provizi taŭgajn 
loĝejojn, manĝaĵojn kaj monon al tiuj 
homoj." 

Il kondukis la alvenintojn ekster la 
urbaj muroj al bona loko por tendumi kaj 
tranokti. Ili diris, ke ili reiros al Benareso 
por prepari manĝaĵon kaj monon por la 
gastoj. 

Anstataŭe ili kolektis ĉiujn siajn 
kamaradojn kaj revenis al la kampadejo 
je la noktmezo. Ili forrabis ĉiujn 500 
ĉarojn, inkluzive de la kostumoj de la 
vilaĝaj komercistoj. Ili forpelis la bovojn, 
malmuntis kaj forportis la radojn de la 
ĉaroj. 

Tiuj vilaĝanoj teruriĝis. Ili kuregis 


hejmen tiel rapide, kiel iliaj kruroj kapablis 

porti ilin. 

La subuloj de la urba komercisto 
rakontis al li ĉion, kion ili faris. Li diris: 
"Tiuj, kiuj forgesis sian dankemon kaj 
ignoris simplan gastamon, ricevas tion, 
kio indas al ili. Tiuj, kiuj ne aprezas la 
ricevitan helpon, baldaŭ trovos, ke neniu 
volas helpi ilin plu." 

La moralinstruo estas: Se vi ne helpas 
aliajn homojn, vi ne povas revi, ke la aliaj 


helpu vin. 

84. VENENAJ ĴETKUBOJ 


[Trompo] 


lam antaŭe en Benareso VIVIS riĉulo, 
kiu tre ŝatis vetludon. Li ofte ludis 
ĵetkubojn kun alia emulo, kies cerbo 
laboris ruze. 

Malsame kiel la riĉulo honesta kaj 
malkaŝema, la kunludanto estis ruza kaj 
malhonesta. Kiam li gajnis sinsekve, 
li daŭrigis la ludadon, sed tuj kiam li 
ekperdis, li kutime kaŝe metis ĵetkubon 
en sian buŝon kaj englutis ĝin. Poste li 
pretekstis, ke ĵetkubo perdiĝis, kaj ĉesigis 


la ludadon pro tio. 

Fine la riĉulo rimarkis trompon 
de la ruzulo kaj iutage decidis doni 
al li lecionon. Li ŝmiris venenon sur 
ĵetkubojn kaj sekigis ilin, por ke oni ne 
vidu la venenon. Li portis la ĵetkubojn 
al la kutima loko kaj proponis: "Ni ludu 
ĵetkubojn!" 

La ruzulo konsentis. Ili starigis 
vetludan tablon kaj ekludis. Kiel kutime, 
la ruzulo komencis gajni ĉiun kubĵeton. 
Sed tuj kiam li ekperdis la ludon, li ŝtele 
metis ĵetkubon en sian buŝon. 

Vidinte tion, la riĉulo diris: "Englutu 
ĝin, kaj poste io okazos al vi. Via propra 
malhonesteco ege suferigos vin." 

Englutinte la venenan kubon, la 


ruzulo falis teren kaj svenis pro sufero. La 

bonkora riĉulo pensis: "Jam sufiĉe, nun mi 
devas savi lin." 

La riĉulo pretigis medicinan miksaĵon 
por kaŭzi vomadon. Post kiam la ruzulo 
prenis la miksaĵon helpe de la richulo kaj 
elvomis la venenan ĵetkubon, la riĉulo 
donis al li trinkaĵon el klara butero, 
densa fruktsuko, mielo kaj kansukero por 
resanigi lin. 

Poste li admonis la ruzulon ne plu 
trompi fidelan amikon. Post kiam ambaŭ 
vetludantoj pasigis sian tutan vivon, ili 
renaskiĝis laŭ siaj kondutoj. 

La moralinstruo estas: Trompi amikon 


alportos al vi malbonan sekvon. 

85. MISTERO DE LA PERDITA 
KOLRINGO 


[Ĉapitro 1. Krimo kondukis al alia 


krimo] 


Iam antaŭe, Reĝo Brahmadato 
regis en Benareso de norda Hindio. La 
Iluminiĝinto fariĝis unu el liaj ministroj 
post la finiĝo de sia lernado. 

Iutage la reĝo ehris al sia plezura 
ĝardeno. Amaso da korteganoj iris kun 
l. Il vizitis multajn partojn de la bela 
ĝardeno. Ĉe la malvarmeta arbaro ili iris 
al bela klara lageto. La reĝo ekvolis naĝi, 


do li plonĝis en la akvon. Poste li invitis 

ĉiujn sinjorinojn de sia haremo naĝi kun li 
en la refreŝiga lageto. 

Babilante kaj ridante, la haremaj 
sinjorinoj demetis ĉiujn siajn ornamaĵojn 
kaj juvelojn de siaj kapo, kolo, oreloj, 
brakoj, fingroj, talio, maleoloj kaj 
piedfingroj. Kune kun siaj eksteraj 
vestaĵoj, ili donis ĉiujn ornamaĵojn al siaj 
servantinoj por gardi. Poste 1li saltis en la 
lageton, en kiu naĝis Reĝo Brahmadato. 

La reĝo iam donis al sia favorata 
reĝino kolringon el tre valoraj perloj. Ŝi 
tiel ŝatis ĝin, ke ŝi nomis ĝin "Plej Valora". 

Hazarde scivolema simuno vidis tion 
de proksima arbobranĉo. Ŝi atenteme 
gvatis el inter la verdaj folioj. Kiam ŝi 


ekvidis la perlan kolringon "Plej Valora", 

ŝiaj okuloj preskaŭ elsaltis de ŝia kapo. 

Imagante kiel bela ŝi aspektus portante 
la belan kolringon de la reĝino, ŝi pacience 
fiksrigardis la servantinon, kiu gardis 
ĝin. Komence la servantino gardis ĝin 
tre zorgeme. Sed baldaŭ ŝi estis dormema 
pro varmo de la suno. Kiam la simiino 
vidis, ke la servantino ekdormetis, ŝi tuj 
saltis de la arbo tiel rapide kiel vento. En 
palpebrumo ŝi kaptis la kolringon nomatan 
"Plej Valora", metis ĝin ĉirkaŭ sian kolon 
kaj rapide grimpis sur la arbon. 

Timante, ke aliaj simunoj vidos ĝin, la 
malgranda ŝtelistino kaŝis la brilan perlan 
kolringon en kavon de la arbo. Poste ŝi 
sidis tie por gardi sian priŝtelaĵon. Ŝi sin 


tenis kvieta kaj aspektis kiel senkulpa 

monaĥino! 

Post unu aŭ du minutoj la servantino 
vekiĝis de sia hazarda dormeto kaj timeme 
pririgardis la posedaĵojn de la reĝino. 
Kiam ŝi vidis, ke la kolringo perdiĝis, ŝi 
ekkriis pro timo. "Helpu! Helpu! Iu ŝtelis 
la perlan kolringon 'Plej Valora' de la 
reĝino!" 

Kurinte al ŝi, la sekurigaj gardistoj 
foriris raporti la ŝteladon al la reĝo. Li 
ordonis al ili tuj kapti la ŝteliston antaŭ 
ĉio. Timante la koleron de la reĝo, la 
gardistoj tuj kuregis freneze ĉirkaŭ la 
plezura ĝardeno por serĉi la ŝteliston. 

Ĝuste tiam malriĉa junulo piediris 
ekster la ĝardeno. Li retris al sia 


malproksima hejmvilaĝo, paginte la 

modestan imposton al la reĝa trezorejo. 
La tumulto en la ĝardeno timigis lin, do li 
ekforkuris. 

Malfeliĉe, la sekurigaj gardistoj vidis 
lin kuranta kaj diris inter si: "Sendube 
tiu devas esti la ŝtelisto!" Ili sin ĵetis tra 
la ĝardena pordo, kaj kaptis la senkulpan 
junulon post mallonga postkurado. Ili 
ekbatis lin kriante: "Vi malbona ŝtelisto. 
Konfesu, ke vi ŝtelis la perlan kolringon 
'Plej Valora' de la reĝino." 

La kompatinda junulo pensis: "Se mi 
diros, ke mi ne ŝtelis ĝin, 1l1 certe batos 
min ĝismorte. Sed se mi konfesos pri 
ŝtelo, 111 kondukos min al la reĝo." Do 
li diris: "Jes, mi konfesas, ke mi prenis 


la kolringon." Aŭdinte tion, la sekurigaj 

gardistoj katenis kaj trenis lin al la reĝo. 

Informiĝinte pri la konfeso de la 
Junulo, la reĝo demandis al li: "Kie estas 
la kolringo 'Plej Valora' nun? Kion vi faris 
per ĝi?" 

La saĝa kaptito respondis: "Via Reĝa 
Moŝto, Mi estas tre malriĉa. Neniam en 
mia VIVO mi posedis 1on tute valoran, 
nek plej valoran liton, nek plej valoran 
seĝon, kaj kompreneble, nek la perlan 
kolringon plej valoran. Via reĝa Financa 
Ĉefkonsilisto ordonis min ŝteli la perlon 
'Plej Valora', kaj mi jam donis ĝin al li. 
Nur li scias, kie ĝi estas nun." 

Reĝo Brahmadato tuj venigis sian 
Financan Ĉefkonsiliston kaj demandis: 


"Ĉu vi prenis la perlon 'Plej Valora' de 

tiu ĉi junulo?" "Jes, Via Reĝa Moŝto," li 
respodis. "Kie ĝi estas nun?" demandis la 
reĝo. "Mi donis ĝin al la Reĝa Instruista 
Pastro." 

La reĝo alvenigis la Reĝan Instruistan 
Pastron kaj demandis lin pri la ŝtelita 
kolringo. Li respondis: "Mi donis ĝin al la 
Kortega Muzikisto." 

La reĝo venigis la Kortegan 
Muzikiston kaj demandis lin pri la perlo. 
Li respondis: "Mi donis la perlon 'Plej 
Valora' al altranga prostituitino." 

Kiam oni trovis la altrangan 
prostituitinon kaj kondukis ŝin al la reĝo, 
la reĝo demandis, kion ŝi faris per la perla 
kolringo de la reĝino. Sed ŝi respondis: 


"Via Reĝa Moŝto, mi scias nenion pri la 

perla kolringo!" 

Kiam la suno ekmalleviĝis, la reĝo 
diris: "Ni daŭrigu la enketon morgaŭ." 
Li transdonis la kvin suspektitojn al siaj 


ministroj kaj revenis al la palaco por ripozi. 
[Ĉapitro 2. Solviĝis La Mistero] 


Samtempe, la reĝa ministro, kiu 
hazarde estis la Iluminiĝinto, jam aŭdis 
kaj vidis ĉion, kio okazis en la plezura 
ĝardeno. Li konsciis, ke li povas solvi la 
misteron per zorgema esplorado, kaj tro 
hastemaj konkludoj facile eltiros erarajn 
respondojn. Do li ekesploris kaj analizis la 
kazon en sia menso. 


Li pensis: "La kolringo perdiĝis en 

la plezura ĝardeno, sed oni kaptis la 
kompatindan junan vilaĝanon ekstere. La 
pordoj estis garditaj de fortaj gardistoj, do 
la vilaĝano tute ne povis iri en la ĝardenon 
por ŝteli la kolringon. Same, neniu en la 
ĝardeno eliris kun la ŝtelita kolringo. Do 
ŝajnis, ke neniu el tiuj homoj povis foriri 
kun la perlo 'Plej Valora', de interne kaj 
ekstere! 

"Kia mistero! La unue akuzita 
junulo diris, ke li donis ĝin al la Financa 
Ĉefkonsilisto por sin savi. La Financa 
Ĉefkonsilisto eble pensis, ke la afero iros 
pli facile por li, se envolviĝos la Reĝa 
Instruista Pastro. La pastro eble akuzis 
la Kortegan Muzikiston por ke tiu faru 


ilin plezuraj en la palaca malliberejo. Kaj 

la Kortega Muzikisto eble opiniis, ke 
ili povos forigi sian mizeran solecon de 
mallibera vivo, restante kun la altklasa 
prostituitino. Pro tio li diris, ke li donis 
la kolringon al ŝi. Post la zorgema 
esplorado, on1 povas facile vidi, ke neniu 
el la kvin suspektitoj estas vere kulpaj. 
Sed la ĝardeno estas plena de simiinoj 
petolemaĉaj kiel konate. Sendube iu 
simiino pensis, ke 'Plej Valora' povas igi 
ŝin pli supera ol la aliaj, do ŝi prenis la 
kolringon en la manoj." 

Do li iris al la reĝo kaj diris: "Via Reĝa 
Moŝto, se vi transdonos la suspektitojn 
al mi, mi povos enketi por vi." "Per ĉiaj 
rimedoj, mia saĝa ministro," diris la reĝo, 


"enketu la kazon per vi mem." 

La ministro venigis siajn servantojn. 
Li ordonis, ke ili tenu la kvin suspektitojn 
en sama loko, sin kaŝu proksime por 
subaŭskulti, kion ili diros, kaj poste faru 
raporton pri Ĉio. 

Kiam la kvin malliberuloj opinuis, ke 
1li estas solaj, ili ekbabilis libere. Unue la 
Financa Ĉefkonsilisto diris al la malriĉa 
vilaĝano: "Vi malgranda trompisto! Ni 
neniam intervidiĝis antaŭe. Do kiam vi 
donis la ŝtelitan kolringon al mi?" 

La junulo respondis: "Via Sinjora 
Moŝto, la plej eminenta konsilisto de la 
granda reĝo, mi neniam havis valoraĵon, 
nek kadukajn liton kaj seĝon. Kompreneble 
mi neniam vidis la kolringon 'Plej Valora'! 


Mi eĉ ne sciis pri kio oni parolas. Morte 

timigite de la reĝaj gardistoj, mi nur 
menciis vin kun espero, ke la gravulo kiel 
vi povus liberigi nin ambaŭ. Bonvolu ne 
koleri kontraŭ mi, via moŝto." 

La Reĝa Instruista Pastro diris al la 
Financa Ĉefkonsilisto: "Vi jam aŭdis klare, 
ke tiu ĉi junulo konfesis, ke li ne donis 
ĝin al vi, do kiel vi povus transdoni ĝin al 
mi?" la Financa Ĉefkonsilisto respondis: 
"Ni ambaŭ estas en altaj rangoj, do laŭ mi 
se ni estos kune kaj helpos reciproke, ni 
povos likvidi la aferon." 

La Kortega Muzikisto demandis: "Ho, 
La Reĝa Instruista Pastro, kiam vi donis 
la perlan kolringon de la reĝino al mi?" 
"Mi pensis, ke se vi estas malliberigita 


kun ni," diris la pastro, "via muziko povos 

plezurigi nin. Jen kial mi mensogis." 

Poste la virino diris al la Kortega 
Muzikisto: "Vi, mizera trompisto! Kiam 
mi iris al vi aŭ vi venis al mi? Ni neniam 
intervidiĝis antaŭe. Do kiam vi povis 
doni al mi la ŝtelitan perlon?" Li diris 
al ŝi: "Kara junulino, bonvolu ne koleri 
kontraŭ mi. Mi nur akuzis vin por tio, ke 
via ĉeesto povos fari nin feliĉaj kiam ni 
malliberiĝos kune." 

Anstataŭ la kompatinda timigita 
fremdulo kaj la ruzaj registaraj oficistoj, 
nur la prostituitino diris la veron. Do 
neniu akuzis ŝin pro transigo de la kulpo. 

Kompreneble, la servantoj de la 
saĝa ministro jam subaŭskultis la tutan 


babiladon. Kiam ili raportis ĝin al li, l 

konsciis, ke lia supozo jam konfirmiĝis. 
Sendube simiino prenis la kolringon. Do li 
pensis: "Mi devas fari planon por repreni 
ĝin." 

Laŭ lia aranĝo oni faris manplenon 
da malkaraj imitaĵoj de juvelaj ornamaĵoj, 
kaptis kelkajn simiinojn en la reĝa plezura 
ĝardeno, kaj ornamis ilin per la imitaj 
ornamaĵoj, kun kolringoj ĉirkaŭ iliaj 
koloj, kaj braceletoj ĉirkaŭ iliaj brakoj 
kaj maleoloj. Poste oni liberigis ilin en 
la ĝardenon. La ministro ordonis, ke 
la servantoj observu ĉiujn simiinojn 
atenteme, kaj kiam ili vidos iun ajn kun la 
perdita perla kolringo, ili timigu ŝin, por 
ke ŝi forĵetu ĝin. 

La simiino, kiu prenis la kolringon 

"Plej Valora", daŭre tenis ĝin en la kavo de 
la arbo. La aliaj simunoj paradis tien kaj 
reen dirante: "Rigardu, kiel belaj ni estas! 
Ni havas belajn kolringojn kaj braceletojn." 
Ŝi ne plu eltenis la vidon kaj aŭdon de 
tio. Ŝi pensis: "Tiuj estas nenio alia krom 
senvaloraj imitaĵoj." Por paradi, ŝi surmetis 
la kolringon "Plej Valora" faritan el veraj 
perloj. 

La servantoj senprokraste timigis ŝin, 
kaj ŝi tuj forĵetis la kolringon. Ili portis ĝin 
al sia mastro, la saĝa ministro. Li donis ĝin 
al la reĝo kaj diris: "Via Reĝa Moŝto, jen 
estas la perla kolringo "Plej Valora". Neniu 
el la kvin, kiuj estis akuzitaj, estas la vera 
stelisto. Anstataŭe, ĝi estis forprenita de 


avida malgranda simiino vivanta en via 

Plezura Ĝardeno." 

La reĝo demandis mirigite: "Kiel vi 
trovis, ke ĝin prenis simiuno? Kaj kiel vi 
reprenis ĝin?" La ministro raportis al li la 
tutan historion. 

La reĝo diris: "Vi vere estas la ĝusta 
persono por la profesio. En tempo de 
bezono estas la saĝulo, kiun oni plej 
aprezas." Poste la reĝo rekompencis lin 
per amaso da valoraĵoj. Oni ŝutis al li sep 
valoraĵojn, kiuj estis oro, arĝento, perloj, 
Juveloj, emeraldo, diamantoj kaj koralo. 

La moralinstruo estas: Oni ŝtelas pro 
avido, mensogas pro timo kaj trovas Veron 


pro esploro. 

86. MALSINGARDEMA LEONO 


[Singardemo] 


Antaŭ tre longa tempo, la Kvin Trejnaj 
Ŝtupoj ankoraŭ ne estis konataj en la 
mondo. En Benareso vivis granda riĉulo, 
kiu havis gregon da bovinoj. Li dungis 
paŝtiston por prizorgi ilin. 

Kiam la rizplantoj ekhavis spikojn, la 
paŝtisto kondukis la bovinojn al arbaro por 
paŝti. De tie li alportis lakton, buteron kaj 
fromaĝon al la riĉulo en Benareso. 

Hazarde la bovinoj dronis en timiga 
situacio loĝante en la arbaro, ĉar feroca 


leono vivis proksime. Perceptinte la 

ekziston de la leono, la bovinoj sentis 
konstantan teruron. Tio faris ilin tiel 
nervozaj kaj timigitaj, ke ili estis tro 
malfortaj por produkti lakton. 

Iutage la posedanto de la bovinoj 
demandis al la paŝtisto, kial li alportas tiel 
malmulte da lakto, butero kaj fromaĝo. 
Li respondis: "Sinjoro, bovinoj bezonas 
trankvilecon kaj senĝenecon por produkti 
lakton. Viaj bovinoj ĉiam suferas de timo 
kaj nervozeco pro leono en la proksimo. 
Do ili malfacile produktas lakton." 

"Mi komprenas," diris la riĉulo. 
Pripensinte kiel kaptisto de bestoj, li 
demandis: "Ĉu la leono estas intima al 
iu alia besto?" La paŝtisto respondis: 


"Jes, sinjoro. En la arbaro vivas speco da 

malaltaj cervoj nomataj 'cervetoj'. Eĉ la 
plenaĝaj el 1li altas nur je ĉirkaŭ futo. La 
leono fariĝis bona amiko al tia cervetino." 

La riĉulo de Benareso diris: "Do miaj 
bovinoj trankviliĝos kaj produktos tiom 
da lakto kiom antaŭe. Jen kion vi faru. 
Kaptu la amikinon de la leono kaj ŝmiru 
venenon sur ŝian tutan korpon. Poste 
atendu kelkajn tagojn antaŭ ol liberigi ŝin. 
Ŝi estos la logaĵo en kaptilo por kapti la 
leonon. Post kiam la leono mortos, portu 
ĝin al mi. Poste miaj bovinoj estos denove 
sekuraj kaj feliĉaj." 

La paŝtisto precize agis laŭ la ordono 
de la mastro. Kiam la leono revidis sian 
amatan amikinon, ĝi tiel ekzaltiĝis, ke 


ĝi tute forgesis sian singardemon. Eĉ sen 

snuf1 la aeron ĉirkaŭ ŝi, ĝi tuj ĝojplene 
lekis ŝian tutan korpon. Pro la troa ĝojo 
kaj manko de singardemo, la kompatinda 
leono falis en la venenan kaptilon kaj tuj 
perdis la vivon. 

La moralinstruo estas: Tro multe da 


bona afero eble estas danĝera. 

87. SANKTULO STREBANTA AL 


[Ekstremeco] 


lam antaŭe la Iluminiĝinto vivis en 
la mondo, kie plej multaj religioj estis 
similaj. Ili instruis, ke la metodo por 
forigi suferon el la menso estas suferigi la 
korpon anstataŭe. Eble ŝajne strange, plej 
multaj homoj opiniis, ke la plej sanktaj 
el la sanktuloj estis tiuj, kiuj plej serioze 
torturis siajn korpojn. Ĉar ĉiuj tiel opiniis, 
la Bodisatvo decidis eltrovi per si mem, ĉu 


tio estas vera. 

Li ne plu daŭrigis ordinaran ĉiutagan 
vivon, sed fariĝis sanktulo laŭ tiama 
kutimo. Tio signifis, ke li rezignis ĉion, eĉ 
siajn vestaĵojn. Li sin tenis nuda, kun la 
korpo kovrita nur per polvo kaj malpuraĵo. 

Por eviti avidon al bonaj manĝaĵoj, li 
sin devigis manĝi nur naŭzaĵojn, kiuj estas 
malpuraĵo, urino kaj bovfekaĵo. 

Li loĝis en la plej danĝeraj partoj de 
la arbaro por ke li povu koncentri sian 
menson senĝene. Se li vidis homon, li tuj 
forkuris kiel timema cervo. 

En vintro li pasigis siajn tagojn sub la 
arboj kaj noktojn sub la ĉielo. Do tage li 
estis trempita de malvarma akvo falanta de 
glacipendaĵoj sur la arbobranĉoj, kaj nokte 


li estis kovrita de falinta neĝo. Tiamaniere 

en vintro li suferigis sian korpon per plej 
ekstrema frosto tagnokte. 

En somero li pasigis siajn tagojn sub 
la ĉielo kaj noktojn sub la arboj. Do tage 
li suferis de brulo el la plej arda sunradio, 
kaj nokte li eltenis venton sub la ĉielo. 
Tiamaniere en somero li suferigis sian 
korpon per ekstrema varmo tagnokte. 

Tiel li klopodadis por kvietigi sian 
menson. Li estis tiel firmvola, ke li pasigis 
sian tutan vivon tiamaniere. 

Poste tuj antaŭ sia morto, li ekvidis 
iluzion de si mem renaskiĝi en infera 
mondo. La iluzio trafis lin kiel fulmo, 
kaj li eksciis, ke ĉiuj metodoj, per kiuj li 
torturis sian korpon, estis tute senutilaj. El 


1li ne rezultis la mensa paco. Do li rezignis 

sian falsan kredon kaj ekpersistis en la 
Vero. Li forpasis kaj renaskiĝis en ĉiela 
mondo! 

La moralinstruo estas: "La Vero povas 


liberigi vin eĉ en la plej lasta momento. 


173 


88. REĜO LA GRANDULO 
KLARVIDO 


[Efemereco] 


Laŭdire homoj havis du manierojn 
por praktiki religion. Unu el ili estis vivi 
malproksime de la ordinara ĉiutaga mondo 
kiel monaĥo, monaĥino aŭ ermito. La 
plej alta celo de tiuj, kiuj sincere praktikis 
religion en tiu ĉi maniero, estis rekta 
spertado de kompleta Vero, kiu estas 
kompleta Iluminiĝo. 

La alia maniero por praktiki religion 
estis vivi en la ordinara mondo. La plej 


alta celo de tiuj sinceraj, estis harmonio 

de nedividita mondo, la paca vivo sub 
la perfekte bona reganto, la "Reĝo de la 
Mondo." 

Iam la Iluminiĝinto naskiĝis kaj 
nomiĝis Klarvido. Dum sia elkreskado, 
li praktikis dek regulojn bonkondutajn: 
senavideco, senmalamado, sendamaĝado, 
memregado, pacienco, ĝentileco, virto, 
malavareco, malkaŝemo kaj kompatemo. 

La homoj en la mondo ekrimarkis la 
bonkonduton kaj justecon de Klarvido, 
kiu vivis rigore laŭ tiuj reguloj. Do la 
proksimaj homoj iom post iom memvole 
vIVIs sub lia regado prenante lin kiel la 
reĝon, anstataŭ sub tiamaj malhonestaj 
politikistoj. 


Kun la disvastiĝo de lia famo, ĉiuj 

reĝoj de la mondo venis al Klarvido kaj 
petis: "Venu, Via Moŝto. Vi estas bonvena. 
Mia regno estos la via. Konsilu min kiel 
regi ĝin en Via nomo." 

Klaravido diris: "Ne damaĝu 
vivestaĵojn. Ne prenu tion, kion oni ne 
donis al vi. Ne faru malĉastaĵon. Ne 
mensogu. Ne prenu ebriigaĵon, kiu nebulos 
vian menson. Miaj ordonoj al la mondo 
nur estas tiuj kvin. Se oni obeas la kvin 
ordonojn, mia sesa regulo estas libereco 
por ĉiuj sekvi la lokajn kutimojn kaj 
religiojn." 

Post kiam ĉiuj homoj en la mondo 
venis VIVI sub lia paca regado, li famiĝis 
kiel la Grandulo Klarvido, Reĝo de 


la Mondo. Lia kortega urbo, kiu estis 

la ĉefurbo de la tuta mondo, nomiĝis 
Kusavati. Ĝi estis bela kaj prospera urbo 
kun kvar pompaj pordoj respektive el oro, 
arĝento, jado kaj kristalo. 

Ekster la pordoj, Kusavati estis 
ĉirkaŭita de sep vicoj da palmarboj: vico 
de arboj kun oraj trunkoj, arĝentaj folioj 
kaj fruktoj; vico de arboj kun arĝentaj 
trunkoj, oraj folioj kaj fruktoj; vico de 
arboj kun katokulaj trunkoj, kristalaj folioj 
kaj fruktoj; vico de arboj kun kristalaj 
trunkoj, katokulaj folioj kaj fruktoj; vico 
de arboj kun agataj trunkoj, koralaj folioj 
kaj fruktoj; vico de arboj kun koralaj 
trunkoj, agataj folioj kaj fruktoj; kaj 
fine vico de arboj kun trunkoj, folioj kaj 


fruktoj el ĉiuj specoj da juveloj ekzistantaj 

en la mondo! 

Kiam brizo blovis tra inter tiuj 
mirindaj palmarboj, la orelplaĉaj melodioj 
de milda muziko aŭdiĝis tra la tuta urbo. 
La muzikoj estis tiel ĉarmaj kaj agrablaj, 
ke iuj civitanoj ĉesigis sian laboron kaj 
ekdancis ĝojplene. 

La Grandulo Klarvido, Reĝo de la 
Mondo, havis liton inkrustitan per juveloj 
el la mirindaj palmarboj. Post longa 
justeca kaj paca regado, li kuŝis sur la riĉa 
lito dum sia lasta tempo. Li sciis, ke lia 
fino alproksimiĝas. 

El ĉiuj liaj 84000 reĝinoj, tiu, kiu plej 
amis lin, nomiĝis "Plej Plezura". Eksciinte 
la staton de lia menso, ŝi diris: "Vi regas 


ĉiujn urbojn de la mondo, inkluzive de 

tiu ĉi bela Kusavati kun ĝiaj kvar pompaj 
pordegoj kaj sep vicoj da mirindaj 
palmarboj. Pensu pri tio kaj estu feliĉa!" 

La reĝo de la mondo diris: "Ne, mia 
kara reĝino. Ne diru tion. Anstataŭe vi 
devas kuraĝigi min rezigni la kroĉiĝemon 
al la urboj de la mondo kaj al ĉiuj havaĵoj." 
Surprizite de tio, ŝi demandis: "Kial vi 
diris tion, Via Moŝto?" "Ĉar hodiaŭ mi 
mortos," li diris. 

La reĝino Plej Plezura ekploregis per 
torentaj larmoj. Ĉiuj aliaj 84000 reĝinoj 
ankaŭ verŝis siajn larmojn. Kaj la ministroj 
kaj la tuta korteganaro, viroj kaj virinoj, 
ne plu povis deteni sian plorsingultadon. 
Larmoj torentis el ĉies okuloj. 


Sed Reĝo la Grandulo Klarvido diris: 

"Viaj larmoj estas senutilaj. Estu en 
paco." Aŭdinte tion, la lamentaj subuloj 
kaj regnanoj silentiĝis. Poste li diris al 
Reĝino Plej Plezura: "Mia reĝino, ne 
ploru. Ne lamentu. Ĉiuj ekzistantaj, ĉu 
regno kovranta la tutan mondon, ĉu nur 
sezamsemo, ne povas daŭri poreterne. 
Ĉiuj naskiĝintaj, ĉu reĝo de la mondo, ĉu 
plej malriĉa kaj humila ŝtelisto, kadukiĝos 
kaj mortos. La nura vera feliĉo kuŝas en 
la momento kiam estas nek naskiĝo nek 
kadukiĝo." 

Tiamaniere la Iluminiĝinto atentigis 
ilin pri tio, kion plejmulte da homoj ne 
volas pensi, ke ĉiuj aferoj renkontos sian 
finon. Li konsilis, ke ili estu malavaraj kaj 


bonkondutaj. Poste la Reĝo de la Mondo 

mortis kiel aliaj. Li renaskiĝis kiel dio en 
ĉiela mondo, kie li mortis denove kiel la 
aliaj. 

La moralinstruo estas: Ĉiuj bonaj 


aferoj havas sian finon. 

[Ĉapitro 1. Kvin Viktimoj en la Arbaro] 


Iam Reĝo Brahmadato regis 
en Benareso de norda Hindio. La 
Iluminiĝinto naskiĝis kiel lia 100-a filo, 
kaj elkreskis kiel saĝa junulo. 

Tiam Silentaj Budhoj frekventis la 
Palacon por ricevi almozmanĝaĵon. Ili 
nomiĝis Budhoj ĉar, jam iluminiĝinte, 
1l1 sciis la Veron kaj spertis la vivon de 
realeco en ĉiu momento. Ili nomiĝis 
Silentaj, ĉar ili ne predikis la Veron pro 
sia scio, ke tiam neniu alia povis kompreni 


ĝin. Sed plene de kompatemo al ĉiuj 

mizeraj vivestaĵoj, Si1lentaj Budhoj deziris 
helpi ĉiujn, kiuj petis helpon de ili. 
Iutage la juna reĝido pensis pri siaj 
99 pliaĝaj fratoj kaj volis scii, ĉu li havos 
ŝancon por fariĝi reĝo de Benareso. Li 
decidis demandi Silentajn Budhojn pri tio. 
En la sekva tago Silentaj Budhoj venis 
kiel kutime por kolekti manĝaĵon en la 
palaco. La reĝido alportis purigitan akvon 
kaj lavis iliajn piedojn. Kiam ili sidiĝis, 
l donis al ili bongustan nutraĵon por 
manĝi. Antaŭ ol doni la sekvan pladon, 
l demandis al ili: "Laŭvice mi estas la 
100-a al la trono. Ĉu estas la ŝanco, ke mi 
fariĝos Reĝo de Benareso?" 
Ili respondis: "Reĝido, kun tiel multaj 


pliaĝaj fratoj vi ne havos ŝancon por fariĝi 

reĝo ĉi tie. Sed eble vi fariĝos la reĝo de 
Takasila. Se vi atingos tien en sep tagoj, 
VI povos fariĝi reĝo. Sed sur via vojo estas 
danĝera arbaro. Vi devas iri tra ĝi, ĉar 
ĉirkaŭiri la arbaron konsumos al vi duoble 
pli longan tempon. 

"Tiu arbaro estas konata kiel Demona 
Arbaro', ĉar en ĝi plenas diversaj demonoj 
viraj, inaj kaj eĉ infanaj! La demoninoj 
plej ofte pasigas multe da tempo ĉe la vojo. 
Per sia magio ili viziigas konstruaĵojn kaj 
tutajn urbojn laŭ la vojo. 

"La konstruaĵoj havas plafonojn 
ornamitajn per steloj, kaj belegajn riĉajn 
litojn kovritajn de silkaj kurtenoj el 
diversaj koloroj. Sidante en tiuj litoj la 


demoninoj sin ŝajnigas plej dolĉaj kaj 

plezuraj feinoj. Kun mielaj vortoj ili 
tentas la vojaĝantojn dirante, 'V1 aspektas 
lace. Envenu, sidiĝu, trinku 10n kaj poste 
daŭrigu vian vojaĝon. 

"Ili proponas, ke oni akceptu la inviton 
kaj sidiĝu, poste ili tentas la vojaĝantojn 
al ardaj deziroj per siaj belaj korpoj. 
Cedinte al siaj deziroj, la vojaĝantoj estas 
mortigitaj kaj manĝitaj dum ilia sango 
estas ankoraŭ varma! 

"Tiamaniere tiuj, sorĉitaj de vido, 
estas kaptitaj pro la korpoj de virinoj. Tiuj, 
sorĉitaj de sono, estas kaptitaj pro la kantoj 
kaj muzikoj, kiujn faras demoninoj. Tiuj, 
sorĉitaj de odoro, estas kaptitaj pro ĉielaj 
parfumoj, kiujn eligas demoninoj. Tiuj, 


sorĉitaj de gustumo, estas kaptitaj pro 

bongustaĵoj, kiujn donas demoninoj. Tiuj, 
sorĉitaj de tuŝo, estas kaptitaj pro la luksaj 
litoj kaj veluraj seĝoj de la demoninoj. 
"Sed se vi povos regi ĉiujn viajn kvin 
sensojn kaj deteni vin de rigardo al la 
sorĉe ĉarmaj demoninoj, nur tiam Vi povos 
fariĝi la Reĝo de Takasila en sep tagoj." 

La dankema Bodisatvo respondis: 
"Dankon al vi, estimataj honoruloj, mi 
sekvos vian admonon. Kun via averto en 
koro, kiel mi povus kapti la ŝancon por 
rigardi ilin?" 

Poste li petis de Silentaj Budhoj 
specialan magian benon por protekti 
ln sur sia danĝera vojaĝo tra Demona 
Arbaro. Do ili ĉantis protektan benon sur 


fadenon kaj iom da sabloj. Li akceptis la 

benaĵojn, respekte adiaŭis ilin kaj siajn 
reĝajn gepatrojn. 

Reveninte hejmen, li anoncis al siaj 
proksimaj servantoj: "Mi iros al Takasila 
por akcepti tronon. Vi restu ĉi tie." Sed 
kvin el ili diris: "Ankaŭ ni volas iri kun 
vi." "Ne," li diris, "vi ne povas Iri kun mi. 
Oni jam atentigis min, ke sur la vojo estas 
ĉarmaj demoninoj. Ili tentas la homojn, 
kiuj ne povas rezisti al siaj deziroj venantaj 
el siaj kvin sensoj. Poste 1li mortigos siajn 
viktimojn kaj manĝos ilin dum ilia sango 
estas ankoraŭ varma. Estas tro danĝere 
por vi. Mi defendos min mem kaj vojaĝos 
sola." 

Sed la kvin servantoj insiste diris: 


"Se ni iros kun vi, Via Reĝida Moŝto, 

ni nin detenos de rigardo al tiuj ĉarmaj 
demoninoj. Ni akompanos vin ĝis 
Takasila." "Se vi insistas, do ni Iru kune," 
konsentis la reĝido, "sed firme tenu vian 
decidemon." 

La demoninoj atendis ilin en Demona 
Arbaro. Ili jam magie estigis belajn 
vilaĝojn kaj urbojn kun belaj domoj kaj 
palacoj laŭ la vojo. 

Hazarde, unu el la kvin servantoj estis 
facile sorĉita de vido al la sveltaj figuroj 
de virinoj. Do li postiĝis por admiri ilin. 
La maltrankvila reĝido demandis: "Kial vi 
postiĝas, mia amiko?" "Miaj piedoj doloras 
al mi," diris la servanto, "lasu min sidiĝi 
kaj ripozi momenton en unu el la domoj. 


Poste mi atingos vin." "Mia bona amiko," 

diris la reĝido, "tiuj estas demoninoj. Do 
ne ĉasu ilin!" 

Sed blindigite de la vida tentaĵo, la 
servanto respondis: "Via Moŝto, mi ne 
ŝanĝos mian decidon. Kio ajn okazos, lasu 
tion okazi!" Farinte la lastan averton, la 
reĝido povis fari nenion alian ol daŭrigi 
sian vojon kun la aliaj kvar. 

La postiĝinta servanto alproksimiĝis al 
la belaj demoninoj, kiuj sorĉis lin. Post la 
plena plezuro kun la viro, la demoninoj tuj 
mortigis kaj manĝis lin. 

Poste la demoninoj iris pluen en 
Demona Arbaro kaj kreis alian miraĝon 
de bela etaĝdomo. Sidante, ili kantis la 
plej sorĉajn melodiojn akompanate de 


belaj sonoj el ĉiaj muzikiloj. Unu el la 

restaj servantoj sorĉiĝis de la bela muziko. 
Do ankaŭ li postiĝis kaj englutiĝis de la 
ankoraŭ malsataj demoninoj. 

La demoninoj iris pluen laŭ la vojo 
kaj kreis alian magian etaĝdomon plenan 
de bonodoroj el ĉiuj parfumoj de la 
ĉielo. Ĉifoje la servanto, kiu amis dolĉan 
bonodoron, postiĝis kaj estis manĝita. 

Sekve la demoninoj kreis fabelan 
restoracion plenan de manĝaĵoj plej 
bongustaj el la ĉielo. La amanto de 
gustumado al la plej bonaj manĝaĵoj 
postiĝis kaj estis manĝita laŭvice. 

Poste la demoninoj daŭre iris pluen 
laŭ la vojo, kreis molajn luksajn litojn kaj 
velurajn seĝojn, kaj sidis sur ili. La lasta 


servanto de la reĝido estis amanto de 
790 


komforta tuŝado al la plej molaj kaj luksaj 
teksaĵoj. Do li postiĝis, renkontis sian 
morton, kaj estis tuj manĝita de la avidaj 
demoninoj. 

La okazaĵoj kaŭzis al la Iluminiĝinto 
solan iradon en Demona Arbaro. Iu 
demonino pensis: "Aha! Tiu estas vere 
firmvola. Sed mi estas des pli obstina. Mi 
ne ĉesos en mia klopodo antaŭ ol manĝi 
lin!" Do ŝi obstine sekvis lin kvankam ĉiuj 
aliaj demoninoj ne plu persistis. 

Kiam ŝi alproksimiĝis al la rando de 
Demona Arbaro, kelkaj arbohakistoj vidis 
ŝin kaj demandis: "Aminda junulino, kiu 
iras antaŭ vi?" "Ni estas novaj geedzoj,” 
mensogis la demonino, "kaj li estas mia 


purega edzo, kiu forkuris de mi en nia 

nupta nokto. Jen kial mi postkuras lin." 

La hakistoj kuratingis la reĝidon kaj 
demandis: "Honora sinjoro, la junulino 
flore delikata kaj orhaŭta forlasis sian 
familion por vivi kun vi. Kial vi ne iras 


kun ŝi anstataŭ lasi ŝin postkuri vin?" 


La reĝido respondis: "Bonkoraj 
sinjoroj, ŝi ne estas mia edzino. Ŝi 
estas demonino. Ŝi mortigis miajn kvin 
servantojn kaj manĝis ilin dum ilia sango 
estis varma!" 

Sed la ŝajne aminda demonino diris: 
"Rigardu, sinjoroj, kiel malamo faras 
la edzojn nomi siajn proprajn edzinojn 
demoninoj kaj malsataj diabloj! En kia 


mondo ni vivas!" 

Daŭre sekvante la reĝidon, la obstina 
demonino magie sin vidigis kiel 
gravedulinon. Poste ŝi sin aliformigis kiel 
novan patrinon portantan bebon sur la 
dorso. Vidinte la junan paron, ĉiuj homoj 
demandis la junulon kiel la hakistoj. 
Ĉiufoje la Bodisatvo ripetis: "Ŝi ne estas 
mia edzino. Ŝi estas demonino.Ŝi mortigis 
miajn kvin servantojn kaj manĝis ilin dum 


ilia sango estis ankoraŭ varma!" 
[Ĉapitro 2. Festeno en la Palaco] 


Fine ili atingis urbon Takasila. La 
demonino malaperigis sian "filon" kaj sole 
sekvis lin. 


Ĉe la urba pordego la reĝido haltis 

kaj iris en gastejon. Pro la magia povo 
de benaj fadeno kaj sabloj donacitaj de 
Silentaj Budhoj, la demonino ne sukcesis 
sekvi lin internen. Ŝi do restis ekstere kaj 
faris sin feine belaspekta. 

La reĝo de Takasila hazarde vidis ŝin 
kiam li iris al sia plezura ĝardeno. Sorĉite 
de ŝia beleco, li decidis posedi ŝin. Li 
sendis servanton por demandi, ĉu ŝi jam 
edziniĝis. Kiam li faris tion, ŝ1 respondis: 
"Jes, mia edzo ripozas en la gastejo." 

Aŭdinte tion, la reĝido kriis el la 
ĉambro: "Ŝi ne estas mia edzino. Ŝi estas 
demonino. Ŝi mortigis kvin servantojn, 
kiuj sekvis min, kaj manĝis ilin dum ilia 
sango estis ankoraŭ varma!" Ŝi denove 


plendis: "Vidu, sinjoro, kiel malamo povas 

fari edzojn nomi siajn edzinojn demoninoj 
kaj malsataj diabloj! En kia mondo ni 
vivas!" 

La servanto reiris al la reĝo kaj 
raportis ĉion, kion ambaŭ gejunuloj diris. 
La reĝo respondis: "Aĵo sen posedanto 
apartenas al la reĝo." Do li alvenigis la 
demoninon kaj sidigis ŝin sur la reĝan 
elefanton. Post kiam la procesio revenis 
al la palaco, li prenis ŝin kiel sian unuan 
reĝinon. 

Tiuvespere, la reĝo lavis al si la 
harojn kaj korpon, prenis vespermanĝon 
kaj iris al la lito. La demonino prenis 
sian vespermanĝon, faris sin pli bela 
ol antaŭe kaj sekvis la reĝon al lia lito. 


Plezuriginte lin, ŝi turnis sian dorson al li 

kaj ekplorsingultis. 

La reĝo demandis: "Kial vi ploras, 
mia koro?" "Via Moŝto," ŝi diris, "vi akiris 
min ĉe la vojrando. Tiu ĉi palaco plenas 
de ĵaluzaj virinoj. Ili diros, 'Ŝi havas nek 
patrinon, nek patron, nek familion nek 
regnon. Ŝi estas trovita ĉe la vojo! Ne lasu 
ilin mokridi min tiamaniere, Via Moŝto. 
Donu al mi privilegion super la tuta regno, 
ke neniu kuraĝas kontraŭstari min." 

"Mia kara," respondis la reĝo, "mi 
havas nenian potencon super la tuta regno. 
Mia aŭtoritato estas nur super tiuj, kiuj 
kontraŭis kaj rompis la leĝon." Sed la reĝo 
tre plezuriĝis pri ŝia fizika ĉarmo, do li 
daŭrigis: "Mia koro, mi garantios al vi 


perfektan aŭtoritaton super ĉiuj, kiuj loĝas 

en mia palaco." 

Kontentiĝinte pri tio, la nova reĝino 
atendis ĝis la reĝo endormiĝis. Poste ŝi 
sekrete kuris al sia hejmo en la demona 
urbo. Ŝi kolektis la demonojn, demoninojn 
kaj eĉ la malsatajn malgrandajn 
demonidojn. Poste ŝi kondukis ilin al la 
palaco. Ŝi mortigis la reĝon, sian novan 
edzon, kaj englutis lin tutan krom la ostoj! 
La aliaj demonoj manĝis ĉiujn homojn 
loĝantajn en la palaco, kaj eĉ la hundojn 
kaj kokojn, lasante nur ostojn. 

En la sekva mateno oni trovis 
surprizite, ke la palacaj pordegoj estis 
ŝloŝitaj. Maltrankvile ili rompis la 
fenestrojn per hakiloj kaj eniris. Ili trovis 


neniun alian krom homaj kaj bestaj ostoj 

disĵetitaj en diversaj lokoj. Nur tiam ili 
eksciis, ke la viro en la gastejo diris 
prave kaj la nova reĝino estas homvora 
demonino. 

Samtempe la Iluminiĝinto sin protektis 
kontraŭ la demonino dum la nokto. Li jam 
disŝutis la benajn sablojn sur la tegmentojn 
de la aliaj domoj kaj ĉirkaŭvolvis la benan 
fadenon ekster la muroj. Ĝis la tagiĝo li 
estis ankoraŭ sendorma en la ĉambro, 
starante singardeme kun spado en la 
mano. 

Puriginte la fuŝaĵon en la palaco, la 
civitanoj diskutis pri la situacio inter si. 
Ih diris: "Evidente la viro en la gastejo 
estas mastro de siaj sensoj, ĉar li eĉ 


ne ekrigardis la danĝeran belecon de 
798 


la demonino. Ni prosperiĝos se en nia 
regno regos tiu sinjoro tiel nobla, saĝa kaj 
firmvola. Ni faru lin la nova reĝo." 

Kun unuanima konsento 1li iris en la 
gastejon kaj invitis la reĝidon kiel sian 
reĝon. Kiam li akceptis ilian peton, ili 
akompanis lin al la palaco, sidigis lin 
sur amason da juveloj kaj kronis lin kiel 
reĝon. 

Li regis juste, sekvante dek regulojn 
de bona mensregado. Li evitis la kvar 
devojigajn kondutojn, kiuj estas antaŭjuĝo, 
kolero, malkuraĝo kaj malsaĝo. Li 
ĉiam tenis en sia memoro la admonon 
de Silentaj Budhoj, kiuj gvidis lin al la 
trono. Malsame kiel siaj kvin malfeliĉaj 


servantoj, li rezistis kontraŭ la blindigaj 

deziroj al plezuroj de kvin sensoj. Nur 
tiam li povis profitigi siajn regatojn per sia 
saĝa regado. 

La moralinstruo estas: Vivante nur 
por sensaj plezuroj, la malsaĝuloj estis 


formanĝitaj. 

90. HOMO NOMATA MALBONO 


[Memakcepteco] 


lam vivis mondfama instruisto en 
Takasila de nordokcidenta Hindio. Li 
donis sanktajn instruojn al 500 altklasaj 
lernantoj. 

Hazarde 1u el tiuj lernantoj nomiĝis 
"Malbono" de siaj gepatroj. Iutage li 
pensis: "Estas malbone por mi aŭ aliaj 
kiam oni diras al mi, 'Venu, Malbono', 
"Tru, Malbono', "Faru ĉi tion, Malbono' kaj 
'Faru tion, Malbono'. Mia nomo eĉ sonas 
malhonore kaj misfortune." 


Do li 1ris al la instruisto kaj petis, ke 

tiu donu al li pli plaĉan nomon, kiu povos 
alporti bonan sorton anstataŭ malbonan. 
La instruisto diris: "Iru tien, kien vi ŝatas, 
mia filo, kaj trovu pli bonan nomon. Kiam 
vi revenos, mi oficiale donos al vi la 
novan." 

La junulo nomata Malbono forlasis 
la urbon kaj vojaĝis de vilaĝo al alia ĝis 
li venis al granda urbo. Ilu ĵus mortis, kaj 
Malbono demandis, kio estis lia nomo. 
Oni respondis: "Lia nomo estis 'Vivo'." 
"Ĉu 'Vivo' ankaŭ mortis?" demandis 
Malbono. Oni respondis: "Ĉu lia nomo 
estis Vivo aŭ Morto, li devis morti. Nomo 
estas vorto nur uzata por rekoni homon. 
Nur malsaĝulo ne scias pri tio!" Aŭdinte 


tion, Malbono ne plu sentis bedaŭron pri 

sia propra nomo, sed li ankoraŭ ne trovis 
la bonon en ĝi. 

Kiam li pluiris en la urbo, ŝuldsklavino 
batiĝis de siaj mastroj sur strato. Li 
demandis: "Kial oni batas ŝin?" Oni 
respondis: "Ĉar ŝi estas sklavino ĝis ŝi 
elpagos la ŝuldon al siaj mastroj. Ŝi revenis 
hejmen de laboro eĉ sen mono por kovri 
la interezon de sia ŝuldo." "Kio estas ŝia 
nomo?" li demandis. "Ŝia nomo estas 
'Riĉa'," ili respondis. "Nomate 'Riĉa', ŝ1 eĉ 
ne havas monon por pagi la interezon?" 
demandis Malbono. Ili respondis: "Ĉu 
ŝia nomo estas Riĉa aŭ Malriĉa, ŝ1 havas 
neniom da mono. Nomo estas vorto nur 
uzata por rekoni homon. Nur malsaĝulo 


ne scias pri tio!" Aŭdinte tion, Malbono 

malpli interesiĝis pri la ŝanĝo de sia nomo. 
Forlasinte la urbon, li renkontis 
viron survoje, kiu perdis sian vojon. Li 
demandis lin: "Kio estas via nomo?" Li 
respondis: "Mia nomo estas 'Vojgvidisto'.” 
"Ĉu vi volas diri, ke eĉ 'Vojgvidisto' 
ankaŭ perdiĝas?" demandis Malbono. 
La viro respondis: "Ĉu mia nomo estas 
Vojgvidisto aŭ Vojaĝanto, mi perdis mian 
vojon. Nomo estas vorto nur uzata por 
rekoni homon. Nur malsaĝulo ne scias pri 
tio!" 
Tiam tute kontentiĝinte pri sia propra 
nomo, Malbono revenis al sia instruisto. 
La mondfama instruisto de Takasilo 
demandis lin: "Kiel vi fartas, mia filo? 


Cu vi trovis bonan nomon?" Li respondis: 

"Sinjoro, tiuj kun nomo Vivo aŭ Morto 
same mortas, kun nomo Riĉa aŭ Malriĉa 
same havas neniom da mono kaj kun 
nomo Vojgvidisto aŭ Vojaĝanto povas 
same perdi la vojon. Nun mi scias, ke 
nomo estas vorto nur por rekoni homon. 
Malsame kiel niaj kondutoj, la nomo 
kaŭzas nenion. Do mi estas kontenta pri 
mia nomo. Ne plu necesas ŝanĝi ĝin." 

La instruisto resumis la lecionon, kiun 
lia lernanto lernis tiamaniere: "Vidinte, ke 
Vivo mortis, Riĉa malriĉas kaj Vojgvidisto 
perdiĝas, Malbono jam akceptis sin mem." 

La moralinstruo estas: Rozo kun alia 


nomo ankoraŭ bonodoras same dolce. 

91. VIRO NOMATA SAĜO 


[Trompo] 


lam antaŭe la Iluminiĝinto naskiĝis 
en komercista familio en Benareso de 
norda Hindio. Li nomiĝis Saĝo. Kiam l 
plenkreskis, li ekfaris komercon kune kun 
viro, kies nomo hazarde estis Saĝego. 
Foje Saĝo kaj Saĝego kondukis 
karavanon de 500 ĉaroj en kamparon. 
Elvendinte siajn varojn ili revenis al 
Benareso kun granda profito. 
Kiam ili dividis la enspezon, Saĝego 
diris: "Mi devas havi profiton duoble pli 


ol vi." "Pro kio?" demandis Saĝo. "Car vi 

estas Saĝo kaj mi estas Saĝego. Evidente 
Saĝo devas gajni nur duonon de Saĝego." 

Saĝo demandis: "Ĉu ni ambaŭ ne 
investis la saman sumon por la karavana 
vojaĝo? Pro kio vi enspezas duoble?" 
Saĝego respondis: "Pro mia kvalito 
de Saĝego." Tiel ili kverelis, evidente 
neĉesigeble. 

Poste Saĝego pensis: "Mi havas planon 
venki en la kverelado." Do li iris al sia 
patro kaj petis lin sin kaŝi en granda 
malplena arbo. Li diris: "Kiam mi kaj mia 
kamarado alproksimiĝos kaj demandos, 
kiel ni dividu la profiton, vi diru, 'Saĝego 
devas gajni duoble." 

Saĝego reiris al Saĝo kaj diris: "Mia 


amiko, neniu el ni volas kvereli. Ni iru al 

la maljuna sankta arbo kaj petu la arban 
spiriton por solvi la problemon." 

Kiam ili iris al la arbo, Saĝego parolis 
serioze: "Mia Honora Arba Spirito, ni 
havas problemon kaj bonvolu solvi ĝin por 
ni." Lia patro kaŝita en la malplena arbo 
demandis per afektita voĉo: "Kio estas via 
problemo?" Lia trompema filo respondis: 
"Ni kune faris komercon. Diru al ni, kiel 
ni dividu la profiton." Denove per afektita 
voĉo lia patro respondis: "Saĝo ekhavos 
unu porcion kaj Saĝego du." 

Aŭdinte tion, Saĝo decidis eltrovi, ĉu 
vere estas la arba spirito, kiu parolis el la 
interno de la arbo. Do li ĵetis tiom da seka 
fojno en la kavernon kaj bruligis fajron. La 


patro de Saĝego tuj kaptis branĉon, saltis 

el la flamoj, kaj falis sur la teron. Li diris 
per sia propra voĉo: "Kvankam nomata 
Saĝego, mia filo estas nur sprita trompisto. 
Mi estis bonŝanca, ke la tiel nomata Saĝo 
estas vere saĝa, tiel ke mi elfuĝis nur 
duone rostita!" 

Saĝo kaj Saĝego dividis sian profiton 
egale. Poste ili ambaŭ mortis kaj 
renaskiĝis laŭ sia konduto. 

La moralinstruo estas: Trompisto eble 


estas sprita, sed neniel prudenta. 

92. ATINGI "NENION" 


[Nenio] 


Iam antaŭe la Bodisatvo, la 
Iluminiĝinto, naskiĝis en superklasa 
familio de norda Hindio. Post kiam li 
elkreskis, li rezignis la ordinarajn dezirojn 
al ĉiutaga mondo kaj fariĝis ermito. Li 
iris al la Himalaja montaro, kie 500 aliaj 
ermitoj fariĝis liaj disĉiploj. 

Post diligenta meditado dum longaj 
jaroj, li gajnis supernaturajn povojn, kiaj 
flugado tra la aero kaj kompreno pri alies 
penso sen aŭskulti ilian paroladon. Tiuj 


specialaj povoj ege impresis liajn 500 

disĉiplojn. 

En pluvsezono lia ĉefdisĉiplo kondukis 
250 el laj disĉiploj en montaran vilaĝon 
por kolekti salon kaj aliajn vivbezonaĵojn. 
Hazarde okazis, ke tiam estis tempo 
por vivfino de la iluminiĝinto. La 250 
disĉiploj, kiuj ankoraŭ restis ĉe li, 
eksciis tion kaj demandis lin: "Ho, plej 
sankta majstro, kio estas via plej granda 
atingo post via vivlonga praktikado de 
bonkonduto kaj meditado?" 

Estis malfacile por li paroli je la morta 
momento. La lasta vorto de la Iluminiĝinto 
estis: "Nenio." Poste li renaskiĝis en ĉiela 
mondo. 

Dezirante aŭdi 10m pri lia mirinda 


magia povo, la 250 disĉiploj tute 

malesperiĝis. Ili diris inter si: "Post la 
vivlonga praktikado de bonkonduto kaj 
meditado, nia kompatinda majstro atingis 
nenion'." Ili opiniis lin malsukcesa, do 
1l1 cindrigis lan kadavron sen specialaj 
ceremonio, honorigo kaj eĉ respekto. 

Post kiam la ĉefdisĉiplo revenis, l 
demandis: "Kie estas nia majstro?" "Li 
mortis," ili diris al li. "Ĉu vi demandis 
pri lia plej alta atingo?" "Kompreneble 
ni demandis," 1l1 respondis. "Kaj kion l 
diris?" demandis la ĉefdisĉiplo. "Li diris, 
ke li atingis 'nenion'," ili respondis, "do ni 
ne okazigis funebran ceremonion por li 
kun speciala honorigo." 

La ĉefdisĉiplo diris: "Fratoj, vi ne 


komprenas la signifon de nia instruisto. 

Li jam atingis superan saĝon de 'Nenio'. 
Li komprenis, ke la nomoj de aferoj ne 
estas tio, kio ili vere estas. Ne troviĝas 
ekzistado de tiel nomataj 'ĉi tiu afero' aŭ 
"tiu afero', nek ekzistas la 'afero' mem." 
Tiamaniere la ĉefdisĉiplo klarigis pri la 
mirinda atingo de la granda majstro, sed 
1l1 ankoraŭ ne kaptis la veran sencon. 
Samtempe, el sia ĉiela mondo, la 
renaskiĝinta Iluminiĝinto vidis, ke oni 
ne komprenis la klarigon de lia antaŭa 
ĉefdisĉiplo. Li do forlasis la ĉielan mondon 
kaj aperis en la aero super la monaĥejo de 
siaj antaŭaj disĉiploj. Laŭdinte la saĝon de 
sia ĉefdisĉiplo, li diris: "Tiu, kiu aŭdis la 
Veron kaj komprenis ĝin per si mem, estas 


multe pli bona ol cent malsaĝuloj, kiuj 

elspezis cent jarojn en vana cerbumado." 
Tiel predikinte, la iluminiĝinto 
kuraĝigis la 500 disĉiplojn daŭrigi la 
serĉadon de la Vero. Post vivlonga serioza 
meditado, ĉiuj 500 disĉiploj mortis kaj 
renaskiĝis en la sama ĉiela mondo kune 
kun sia antaŭa majstro. 
La moralinstruo estas: Aŭskultu atente 


la parolon de saĝulo! 

93. SAĜA ADMONO DE LA PATRINO 


[Neperforteco] 


Iam antaŭ longa tempo, la filo de 
Brahmadato regis juste en Benareso de 
norda Hindio. Okazis, ke Reĝo de Kosalo 
lanĉis militon, mortigis la Reĝon de 
Benareso kaj prenis lian reĝinon kiel sian 
edzinon. 

Tiam la filo de la reĝino sukcese 
eskapis tra akvokondukilo. Fine li starigis 
grandan armeon en la kamparo, kaj 
ĉirkaŭis la urbon. Li sendis mesaĝon al la 
reĝo, la mortiginto de sia patro kaj la edzo 


de sia patrino. Li informis lin, ke tiu cedu 

la regnon aŭ kontraŭbatalu. 

La patrino de la reĝido, la reĝino de 
Benareso, aŭdis pri la provoko de sia filo. 
Ŝi estis ĝentila kaj bonkora virino, kiu 
ĉiam volis preventi perforton, suferigojn 
kaj mortigojn. Do ŝi sendis mesaĝon al sia 
filo: "Ne necesas riski la batalon. Estos pli 
saĝe ĉirkaŭfermi ĉiujn enirejojn de la urbo. 
Eventuala manko de manĝaĵo, akvo kaj 
brullignaĵo konsumos la civitanojn. Poste 
141 cedos la urbon al vi sen ajna batalo." 

La reĝido decidis sekvi la saĝan 
admonon de sia patrino. Lia armeo 
blokadis la urbon dum sep tagoj kaj noktoj. 
Poste la civitanoj kaptis sian maljustan 
reĝon, detranĉis lian kapon kaj prezentis 


ĝin al la reĝido. Li eniris la urbon triumfe 

kaj fariĝis nova reĝo de Benareso. 
La moralinstruo estas: Bonkora 


admono estas saĝa konsilo. 

